
Iš latvių kalbos vertė 
VYTAUTAS MARTIŠIUS 

Vilnius 1979 


T (Lat) Latviešu tautas pasakas. Izlase. ZAT, 1956 
De-115 Latviešu pasakas. LVI. 1946 
Simts brinumstastu. ,„Liesma“, 1965 
Zelta tinite. LVI. 1955 

Aukso skrynelė 


md 
altą žiemos dieną vienas jaunikaitis važiavo į girią malkų kirs- 
ti. Jis, vargšelis, buvo sustiręs į ragą. Kaip čia sušilti? Sugalvojo 
sniegą atsižerti ir ugnį susikurti. Kasė kasė sniegą, bekasdamas 
ir rado — na ką gi? — aukso skrynelę. 
— Pala, pala! — sušuko jaunikaitis.— Kur skrynelė, ten ir raktas tu- 
ri būti! | 
Puolė rakto ieškoti. Ieškojo ieškojo, laimė, rado ir šit jau rakina 
skrynelę. 
Palaukime, kol atrakins! Tada pamatysim, kas joje sudėta. 

Kaip Dauguva atsirado 


ai buvę senų senovėje. Žvėrys ir paukščiai, be jokio darbo 
"dykinėdami ir valioje gyvendami, ėmę jau per daug vaidytis ir 
peštis. 

Kad vaidai vienąsyk liautųsi, visi suėję draugėn ir nutarę Dauguvą 
kasti. Tiktai lietaus šauklė volungė prie jų nesidėjusi, girdi, ji galinti 
išsiversti be to vandens, kuris žemės paviršiumi tekąs. Vien iš oro jai 
vandens per akis užteksią. 

Ir nuskridusi į krūmus. 

Kiti, ilgai nesvarstydami, tuoj kibę į darbą ir plušėję ligi devinto 
prakaito. Kiškis striksėjęs priekyje ir Dauguvai kelią rodęs. Lapė, kiš- 
kio pėdom skuosdama, savo kuplia uodega upės krantus žymėjusi. 
O kas nežino, kad kiškis kilpų kilpom laksto, todėl ir Dauguva tokia 
vingiuota išėjusi. 

Kurmis, tasai žemės knislius, paskui juodu tuoj pat pirmąją vagą 
varęs, opšrus vikriai ją platinti ėmęs. Didysis stipruolis lokys tik že- 
mes glėbiais nešęs ir į krūvas vertęs. Todėl dar ir šiandien palei Dau- 
guvą kai kur aukšti kalnai kūpsą. Ir kiti žvėrys, paukščiai ir Žuvys 


6 


iš peties dirbę, ir visi kivirčai užmiršti buvę. Sparčiai krutant, darbas 
kaip mat buvęs nuveiktas, ir upės vaga likusi išrausta. 

Tada vėl susirinkę aptarti darbo, pasižiūrėti, ar visi dorai dirbę. 
Kurmis su lokiu nė purvų nusikuopti nespėję. Todėl juos paskelbę 
uoliausiais darbininkais ir nutarę, kad už tai jie per amžius galėsią 
tokius žemėtus drabužius nešioti. Ir vilkui, kuris snukiu ir kojomis 
daug triūsęs, palikę amžinai juodus žabtus ir letenas. Žąsys ir antys 
už gerą darbą buvusios ypač išliaupsintos, joms leista upėje plau- 
kioti ir maudytis. Kiti paukščiai, kurie irgi prisidėję, bet ne taip stro- 
piai, gavę iš upės tiktai atsigerti. 

Tik viena lietaus šauklė volungė po medžių šakas straksėjusi ir 
švilpavusi, kad ji geltoną šventadienį švarką vilkinti, tai kaipgi su 
tokia gražia drapana galinti prastą darbą dirbti? 

Tada kiti kasėjai papykę ir volungei rūsčią bausmę uždėję: ji 
visai negalėsianti tyro Žemės vandens nei iš upės, nei iš šaltinio, nei 
iš tvenkinio gerti. Ji troškulį malšinsianti vien rasa, kuri nuo me- 
džių lapų rytais krenta, ir lietaus lašais, kurių akmens raukšlėse pri- 
sirenka. 

Šit kodėl dar ir šiandien volungė turinti troškulį kęsti. Kai kiti 
paukščiai prieš audrą nutylą, ji dar gailiau dėl savo puikybės iman- 
ti raudoti ir klykte klykianti lietaus, nes drebulės nuo lapų visą 
rasą nupurčiusios: neturinti kur atsigerti. 

Ir kranklys buvęs didelis tinginys ir nėjęs su kitais paukščiais upės 
kasti. Tuo laiku jis buvęs visiškai baltas paukštis, tačiau, norėdamas 
geru kasėju pasirodyti, draugėn atėjęs visas dumblais apsidrabstęs — 
juodut juodutėlis. Per pabaigtuves jis norėjęs su kitais kasėjais upėje 
nusimaudyti, bet paukščiai, žinodami kranklio klastą, jo prie vandens 
neprileidę. 

Nuo to laiko kranklio plunksnos juodos, o balsas bjaurus. 

Gauja 


artą senų senovėje Priebalgos milžinas Alankstas susilaukė duk- 
ters Gaujos. 
— Bėk, dukra, į jūrą! — pasakė tėvas. 

Gauja išbėgo lankon, pavinguriavo, pasižiūrėjo į jauną bernelį Ine- 
sį, kuris tebemiegojo ryto migloje, salomis apsiklostęs, ir atkirto: 

— Man per anksti pulti mamytės jūros glėbin, aš dar jauna, no- 
riu kiek pasilinksminti po pievas ir miškelius! — ir ėmė tekėti ne į jū- 
rą, kaip visos klusnios upės, o pasisuko į saulę ir jai priešais nu- 
gurgėjo. 

Sutiktas upeles ir upokšnius jinai kvietė su savim, šaukdama: , 

— Nei čia džiaugsmo, nei drąsos, jei klusniai kaip visi vandenys 
tekam. Bėkim priešais saulę! Kol dar esame jauni, visas kliūtis ir už- 
tvankas įveiksim! 

Tekėdama priešais saulę, Gauja vis didėjo ir gilėjo, darėsi stip- 
resnė ir gražesnė. 

Prie Lejos kaimo jau tapo ramesnė, jos sietuvose ėmė juoduoti 
rūsti giluma, pamažu blėso jaunatviškas išdykumas, artėjo nuotakos 
metas. 

Ir štai galop vieta, kur Gauja šokdama apsuko paskutinį vingį, pa- 
sakė sudiev pramuštgalviškiems mergaitės žaidimams ir savo gausius 
vandenis nunešė į jūrą. 

Nuo to laiko ši vieta pradėta vadinti Gaujiena. 


Šuo ir vilkas 


ienas ūkininkas turėjo tokius šeimynykščius: skerdžių vilką Pil- 
kį, pusbernį šunį Margį, jaujakurį katiną Rainį ir prievaizdą 
gaidį Kakariekorių. 

Kartą atsitiko, kad šeimininkas ant jų visų keturių papyko. Gaidį 
Kakariekorių jis užvijo ant aukšto, katiną Rainį ant krosnies, šuniui 
Margiui ėsti nebedavė, o vilką Pilkį tvarte uždarė. 

Bet Pilkiui narsos netrūko: jeigu šeimininkas toks, tai tegul išmo- 
kąs jam pelnytą algą. Šeimininkas raudonai įkaitino akmenį ir tėškė 
Pilkiui į nasrus, sakydamas: 

— Še tau algą! Še tau algą! 

Pilkiui nuo karšto akmens visa barzda nusvilo, ir dabar jo snukis 
atrodo rusvas, tarsi apdegintas. Dėl tokios neteisybės Pilkiui pyktis 
pašoko: jis paliko šeimininką ir išmovė į mišką savo duona gyventi. 

Po kelių dienų Margis aplanko seną bičiulį ir skundžiasi, kad 
šeimininkas jį vienom ašakom penįs. Pilkis sako: 

— Žinai ką? Pareik namo ir imk taip loti: „Kaip šunį šeria, taip 
jis loja!“ Galgi tas padės. 

Margis parbėga namo ir loja: 

— Kaip šunį šeria, taip jis loja! Kaip šunį šeria, taip jis loja! 

Tatai išgirdęs, šeimininkas dar labiau įširdo ir sako: 

— Jeigu Margis nuo ašakų tiek be reikalo vambrija, tai kas 
bus, jei geresnio lakalo gaus? Nuo šios dienos jam pusryčio nebe- 
duosiu. 

Margis vėl eina pas vilką Pilkį su savo bėdom. Dabar Pilkiui ge- 
Tesnė patarmė į galvą šauna. Jis ir sako: 

— Klausyk, kaimyne, rytoj šeimininko duktė čionai pamiškėje avis 
ganys. Aš išlįsiu iš miško ir vieną nutversiu. Duktė, Žinia, tave ant 
manęs užsiundys. O tu nebūk kvailas, bėk vos kojas vilkdamas. Dar 
ir suklupk kokį kartą. Jeigu šeimininkas tave klaus, kodėl nepagavai, 
taip atsakyk: „Pilkis stiprus nuo gero mitalo, o aš vien ašakėlėm gy- 
vas, tai kaipgi jį pavysiu."“ Tada matysi, kaip išeis. 

Margis taip ir padarė, ir tikrai Pilkio teisybės būta. Kai tik duktė 
pasakė, kad ėriuką nunešė, šeimininkas ją ir užsipuolė: 

— Kodėl Margio nepjudei? 

— Kaip nepjudžiau, tėti. Bet ką ten mūsų nupiepėlis, ašakėlių pa- 
rijęs, tokiam stipruoliui padarys? Tas vieną šuolį, anas penkis! 

— Tavo teisybė, dukrele! Margi, eik šen, gausi riebios putros. 
Nuo šiol tave laikysiu gerai. 

Iš ryto Margis vėl pas Pilkį miškan nurūksta: 

— Klausyk, broleli, tu mane į kelią išvedei. Kaip aš tau atsimo- 
kėsiu? Ar girdi, ką sugalvojau: šį sekmadienį mūsų namuose bus ves- 
"tuvės. Kol vestuvininkai bus bažnyčioje, ateik pas mane, įlįsk į kiau- 
lidę, kad niekas neparegėtų, tai aš tave pavaišinsiu. Jei nieko kito 
nenutversiu, tai bent papločių prisikirsim. 

Gerai. Sekmadienį Pilkis ateina ir pasislepia kiaulidėje. Margis, kaip 
pusbernis, likosi namų sergėti ir prikalbėjo katiną Rainį ir gaidį Ka- 
kariekorių, kad tie šiandien prisimerktų. Jis norįs seną savo bičiulį 
Pilkį truputuką pamylėti, o šeimininkas jo nuo andai po akių nekenčiąs, 
todėl reikią paslaptyje viską laikyti. 

Margis atitempė vieną puodą mėsos, antrą, pripylė vieną ąsotį alaus, 
antrą — vilkas viską į kkoserę susivertė. Tuojau ir vestuvininkai par- 
važiuosią — tegul dar vieną atnešąs. Išgeria— tegul dar vieną at- 
nešąs. Ir tą išgeria — ogi mūsų Pilkis jau ir įkaušo, vos kojos remia. 
Margis kumšt kumšt jam, kad ramus būtų, galį vestuvininkai parva- 

žiuoti, bet kur tau Pilkis klausys: jis dainuosiąs, ir gana. Margis ir 
draudžia, ir maldauja, kad tik triukšmo nekeltų, o tas tyčia gerklę 
paleido: 

— Aū-ū-ū! Aū-ū-ū! 

Vestuvininkai parvažiavo, išgirdo kauksmą ir šoko Pilkį vanoti, kol 
tas leisgyvis paspruko. 

Kiškis ir lapė 


itados gyveno du kaimynai, kiškis ir lapė. Kiškis turėjo prastą 

tošies trobelę, o lapė dailią ledo trobelę. 

Atėjo pavasaris, atnešė šilumą ir ištirpdė lapės trobelę. Lapė 
atėjo pas kiškį ir prašo, kad leistų valandėlę pasišildyti. Kiškis ir įsi- 


leido. O toji, tik įkėlusi trobelėn koją, kiškį laukan išgrūdo. Tegul 
einąs sau, tegul pasistatąs kitą trobelę. 


Kiškis eina keliu ir rauda. Vilkas patiko jį ir klausia: 
— Ko tu verkiė 


— Kaip aš neverksiu? Gyvenau su lape kaimynuose. Mano trobe- 
lė — tošies, o lapės — ledo. Atėjo pavasaris, atnešė šilumą ir ištirpdė 
lapės trobelę, o ji atėmė iš manęs tošies trobelę. 

— Gerai! — sušuko vilkas.— Eimel Aš atimsiu iš lapės trobelę. 

Kiškis su vilku įėjo į trobelę, o lapė tuojau iš užkrosnio šaukia: 

— Lauk iš čia, lauk iš čia! Kai šoksiu, tuoj visus išsvaidysiul 

Vilkas išsigando ir pabėgo. Kiškis vėl eina keliu ir rauda. Patiko 
jį lokys ir klausia: 


— Ko tu verki? 

— Kaip aš neverksiu? Gyvenau su lape kaimynuose. Mano trobe- 
lė — tošies, jos — ledo. Atėjo pavasaris, atnešė šilumą ir ištirpdė lapės 
trobelę, o ji atėmė iš manes tošies trobelę. 

— Gerai! — sušuko lokys.— Eime! Atimsiu iš lapės trobelę. 

Kiškis su lokiu įėjo į trobelę, o lapė iš užkrosnio šaukia: 

— Lauk iš čia, lauk iš čia! Kai šoksiu, tuoj visus išsvaidysiu! 

Lokys išsigando ir pabėgo. Kiškis vėl eina keliu ir rauda. Šįkart 
jį patiko gaidys ir klausia: 

— Ko tu verki? 

— Kaip aš neverksiu? Gyvenau su lape kaimynuose. Mano trobe- 
lė — tošies, lapės — ledo. Atėjo pavasaris, atnešė šilumą ir ištirpdė la- 
pės trobelę, o ji atėmė iš manęs tošies trobelę. 

— Gerai! — gaidys sušuko.— Eime! Atimsiu iš lapės trobelę. 

Gaidys su kiškiu įėjo į trobelę, o lapė iš užkrosnio šaukia: 

— Lauk iš čia, lauk iš čia! Kai šoksiu, tuoj visus už pakarpos iš- 
svaidysiu! 

O gaidys irgi nepėsčias: 

— Ramiau, sesele! Atėjo kareivis su ietimis ir kardais. Jei nesi- 
nešdinsi iš trobelės geruoju, karą kelsiu. 

Ir kad suriks: 

— Ko-ko-ko-koks aš karys! 

Lapė išsigando ir pati pabėgo. Kiškis ir gaidys ėmė draugėje gy- 
venti ir labai geri bičiuliai paliko. 

Žvirblis ir katinas 


"tavas — saldus, tirštas. Supuolė abudu gerti. Išmetė vieną stik- 


B alandis su žvirbliu sutarė alų daryti. Neilgai laukus, alus ir ga- 


linę, išmetė antrą, po to dar trečią. Balandis, matai, didesnis 


paukštis, taip greitai nepasigėrė, o žvirblis, toksai spirgas, kaipmat 
įkaušo ir nugriuvo į žolę. 


lis 


Balandis tupi ant stulpo ir ulduoja: 
— Blogai bus! Blogai bus! 
Žvirblis, žolėje drybsodamas, čiepsi: 
— Nieko, nieko! Nieko, nieko! 
Kur buvęs, kur nebuvęs, katinas prisėlino ir pačiupo Žžvirblį. 
Balandis, matydamas draugo nelaimę, vėl savo varo: 
— Blogai bus! Blogai bus! 
Šitai išgirdęs, katinas ausis pastatė — kodėl jam blogai būsią? 
Tuo laiku žvirblis atsitokėjo ir sako katinui: 
— Kaipgi tu, tokio poniško kilimo, mane be druskos valgysi? 
Katinas tuojau pasidėjo žvirblį ant žolės ir: nubėgo druskos. O žvirb- 
gudruolis purpt ant tvoros ir prasidžiugęs šaukia: 
— Nieko, nieko! Nieko, nieko! 
Taip žvirblis ir išsigelbėjo iš katino nagų. 
15 


Klasčius katinas 


ėsti, ir patiko lapę, kuriai tą dieną irgi nekaip sekėsi. Abudu 

ėmė galvoti, kaip čia gardų kąsnį nučiupus. Tik va jie pamatė 
ateinant tijūną su ryšeliu po pažasčia. Vienas ūkininkas jam buvo at- 
kišęs gerą gabalą riebios avienos, kad tasai jo dvaran į darbus ne- 
varytų. 

— Kad taip mes prisigautume prie to gardėsio, kur tijūnui po pa- 
žasčia! — apsilaižė katinas. 

— Kaip savo ausį matysi, — atkirto lapė.— Aš esu visam miške klas- 
tingiausia, o tijūnas — visam pasauly: jis patį poną apšauna. Net man 
nėra ko bandyti tijūną apgauti, kur jau čia tau, kvailam katinui. 

Katinas supyko už tokią lapės kalbą ir vienas sau davė žodį jai at- 
simokėti, o dabar meiliu balsu tarė: 

— Kai kada ir kvailam laimė šypteli, laputaite. Pabūk netoliese, 
gal man tavo pagalbos prireiks. 

Lapė davė žodį pabūti netoliese, nors ir netikėjo, kad katinui kas 
išdegtų. Tuo laiku katinas išėjo į kelią ir gražiai pasveikino tijūną. 


K artą katinas slampinėjo alkanas po mišką, ieškodamas ko už- 

Tam visai patiko, kad net katės jį pažįsta, ir abudu šnekučiuodamiesi 
toliau drožė. Umai katinas ėmė baisiai čiaudėti. 

— Kas tau, bene būsi nusišaldęs? — klausia tijūnas. 

— Ne, ne, man tik koks negeras kvapas į nosį dūrė. 

Paeina galiuką — katinas ir vėl čiaudi. Dabar ir tijūnui ima rody- 
tis, kad užuodžia blogą kvapą. Ir ėmė abudu galvas sukti, iš kur čia 
tas dvokas. Galop katinas sako: 

— Aš žinau, kas čia kaltas: tai ta mėsa, kur po pažasčia nešiesi, 
pasmirdusi, 

— Ak, tai tas bjaurybė man seną mėsą įkišo! — širdo tijūnas.— 
Na, tai aš jį dvaran ir dieną, ir naktį ginsiu! Katinėli, ar nežinai, 
kaip tą dvoką išnaikinti? Negi gali namo tokią mėsą nešti. 

— Kur aš nežinosiu: mėsą reikia už virvės pririšti ir gerai dul- 
kėse išvolioti, tada vėl šviežia paliks. 

— Būtų galima šitaip padaryti, bet kur virvę gausi? 

Katinas tik šmurkšt į krūmus, pasišaukia lapę, ir abudu greitosiom 
nuveja iš apynių ilgą ilgą virvę. Į jos galą katinas įriša mėsą ir sako 
tijūnui: 

— Imk virvės galą ir tempk: aš iš paskos eisiu ir muses nuo mėsos 
baidysiu. 

Tijūnas sutinka, ir abudu toliau pėdina. Kelio vingyje katinas vietoj 
mėsos pririša akmenį ir nueina į mišką pas lapę. Bet jam pikta ant 
lapės, todėl jis, kąsnį kitą tekandęs, sako: 

— Tai kaip mėsa išvoliota, mano burna smėlio pilna. Bėgsiu at- 
sigerti, skaniau bus. 

Jis apibėga aplink krūmą ir vėl atgal: 

— Ai laputaite, kad tu žinotum, koks gražus šaltinėlis yra pakal- 
nėje! Tokio saldaus vandens tu kaip gyva nebūsi ragavusi. Dabar tai 
valgysiu! 

Lapė irgi panūdo tokio vandens atsigerti. Ir ji kibo, kad šaltinėlį 
parodytų. Katinas nupasakojo kelią, ir lapė nubėgo. Tuo laiku jisai, 
apgavikas, paslėpė mėsą, nusilaužė didelę rykštę, eina link lapės, ka- 
podamas krūmus ir rėkdamas. Pamatęs lapę, švyst rykštę į šoną ir 
šaukia: 

— Bėkim, laputaite, bėkim! Tijūnas mėsą atėmė ir iš paskos ve- 
jasi! 


2. Deimanto žirgas 17 


— Na, ar aš nesakiau, kad tu esi kvailas katinas! — piktai atsiliepė 
lapė ir — duok dieve kojas. 

Katinas grįžo atgalios, gerai prisišveitė, kas liko, paslėpė ir links- 
mas traukia sau namo. 

Tuo laiku tijūnas pareina namo, suringuoja virvę ir žiūri — kas gi 
čia? Virvės gale akmuo! Tada tijūnas suprato, kad katinas jį apmovė, 
bet nors galva sieną daužyk — niekas negelbės! 

Laukininkas ir žvėrys 


dar žmonės ir žvėrys viena kalba kalbėjo. Lokys tada buvo su 

ilga uodega. Vilko nugara nebuvo kaip dabar sustingusi, jis 
galėjo rangytis tarytum gyvatė. O lapės, vargšelės, uodega buvo plonut 
plonutėlė — tokios kuplios šluotos tada neturėjo — ir visada žeme vilk- 
davosi. Visi jie santaikoje gyveno. 

Vieną sykį laukininkas atėjo į mišką ir įsismagino medžius leisti, ar 
didelis, ar mažas — visus iš eilės. Mažuosius sudegina, didžiuosius tro- 
bai palieka. Iškirto mišką ir, išlydęs lydimą, ropių prisodino. Ir jau to- 
kios didelės, tokios gražios ropės užaugo, kad žodžiui vietos nėr. 

Bet va kokia bėda ištiko — kur buvęs, kur nebuvęs, didelis lokys 
atsibastė. Kai tik naktis, jis ir šleivoja po ropes. Laukininkas nuėjo 
saugoti ir, žinoma, nusaugojo. O tada ėmė galvą sukti, kaip čia nuo 
tokio siaubūno nusikratyti — juk vis tiek geruoju neklausys. Galvojo 
galvojo, kol sugalvojo. Atbogino į palaukę storą rąstigalį, įskėlė jį ir 
įvarė didelį pleištą. 

Atvėžlioja naktį lokys ir kraipo galvą, kas gi čia tą rąstigalį ųž- 
vertė skersai kelio. Vos tik per jį perlipo — uodega, lyg tyčia, į plyšį 


( Ų yveno kitados vienas laukininkas. Tai buvo žiloje senovėje, kai 

įkliuvo. Laukininkas tik to ir laukė. Sudrožė kirviu per pleištą, tas 
išlėkė, plyšys tik capt uodegą ir suspaudė. Lokys, skausmu nesitver- 
damas, ėmė rėkti. O laukininkas pasigriebė pagalį ir lokiui per šonus, 
per šonus! Tas kai šoko, tai ir nulėkė be dvasios, o uodega rąstiga- 
lyje liko. 

Įlėkė lokys į mišką ir ėmė verkti. Priėjo vilkas ir klausia, kas 
jam nutikę. Šis sako — taip ir taip, laukininkas, girdi, baisiai prikū- 
lęs, nė pasijudinti negalįs. Vilkas perpyko ant laukininko už tokį be- 
gėdišką darbą ir šaukia: 

— Ak tas bjaurybė, aš jam parodysiu, ką vilkas stengia! 

Lokiui net širdis atlėgo, ir jis pritaria vilkui. 

Kitą dieną vilkas, užsigeidęs pusryčio, patraukė prie laukininko avių. 
Laukininkas po nakties darbų buvo neišsimiegojęs ir beganydamas už- 
snūdo. Vilkas čiupo vieną avį ir nudūmė į mišką. Toji dar spėjo su- 
bliauti, ir laukininkas pabudo, bet ką tu padarysi — vilkas jau toli! 
Galvojo galvojo, kaip vilkui atsimokėti, kol sugalvojo. Iškasė miške 
gilią gilią duobę ir žagarais ją apklojo, o ant viršaus padėjo gerą keptos 
mėsos gabalą. Paėjo miškan ir laukia. 

Vilkas suuodė mėsą, prisliūkino prie duobės ir jau šoks, čiups keps- 
nį, o žagarai buvo ploni ir vilko neišlaikė. Taip ir įgarmėjo vilkas su 
visai žagarais duobėn. Laukininkas pribėgo ir jau kad kūlė vilką, 
tai kūlė. Taip davė, jog tas laukininką kol gyvas atsimins. Apdaužė 
apdaužė laukininkas vilką ir nuėjo namo. Vilkas tupi duobėje ir ašaras 
lieja. 

Pro šalį ėjo lapė ir klausia, kas gi jam atsitikę. Taip ir taip, girdi, 
į duobę įkritęs ir taip stuburą atsidaužęs, jog nė pasijudinti negalįs. Ir 
laukininkas jį dar apkūlęs, tegul nors ji padedanti išlipti. Lapė padėjo 
vilkui išsikepurnėti ir, būdama išmaningesnė, ryžosi laukininką gerai 
pamokyti. 

Kitą naktį ji prisigavo prie laukininko vištų ir nučiupo patį gaidį, 
bet tasai, vargšas, iš baimės taip paleido kakarinę, jog laukininkas 
kaipmat iš lovos iššoko. Pamatęs, kad lapė gaidį nešasi, griebė kirvį 
ir patyliukais miškan paskui lapę nukiūtino. 

Visi trys — lokys, vilkas ir lapė — susiėjo į tokią aikštelę tarp trijų 
eglių ir ėmė tartis. Lapė pasakė, kad jau šį kartą laukininkui bus 
tikrai atmokėta, ir atsigulė. Kaip tyčia, savo ploną uodegą ji patiesė 

tarp dviejų medžių. Laukininkas tyliai atsinešė ilgą kartį, pridėjo prie 
eglių ir pririšo lapės uodegą. Toji nė nepajuto. Kai viskas buvo pa- 
daryta, ėmė smulkių žagarų ir uždegė. Žagarai kad plykstelėjo! Visi 
žvėrys išsigando ir puolė bėgti. Lapė šoko ir iš baimės pusę uodegos 
nunėrė. Nuo to laiko ji ir laksto iškėlusi uodegą, užtat ji tokia kupli 
apžėlė. 

Vieną kartą visi trys Žvėrys sumanė laukininkui atkeršyti. Tačiau 
lokys pirmas pabūgo ir sako: 

— Aš tai neisiu. Jis man visai uodegą nutrauks, kur tada begalėsiu 
rodytis? 

Vilkui irgi kaži ko bloga pasidarė, ir jis prie lokio prisidėjo. 

Lapė dar buvo benorinti eiti, bet galų gale ir ta nosį nuleido: 

— Jeigu jau judu atsisakote, tai ką gi aš viena. 

Taip laukininkas liko gyvas ir sveikas. 

Žmogus, lokys ir lapė 


md 
eimininkas arė girioje lydimą. Nuvarytas arklys vos betraukė 
žagrę. Šeimininkas pyko ant jo: 
— Kad tave lokiai papjautų! 

Tuojau lokys iš miško: nagi, duok šen! Šeimininkas išsigando ir 
meldžia, kad leistų bent pabaigt arti. 

— Gerai, gerai, — lokys atsakė — o kur man tuo laiku pasidėti? 

— Ogi nueik į mišką ir pabūk. Ko čia tau saulėje kepti? 

Lokys nuėjo. Tada lapė tylučiukais tylučiukais atslampino ir 
klausia: 

— Ko lokys iš tavęs nori? 

Taip ir taip. 

— Na ir kvailas, dėl tokių niekų jam arklį atiduosi? Jeigu man 
pietums viščiukų prižadėsi, tai aš tau padėsiu: eisiu miškan ir triukš- 
mą kelsiu, tada lokys paklaus, kas ten dedasi. Tu sakyk: medžiotojai, 
medžiotojai! 

Gerai! Lapė viens du miškan nukūrė ir kad“ ims medžius daužyti, 
kad ims triukšmą kelti, dieve apsaugok! 

Atlapnoja lokys nei miręs, nei gyvas ir klausia šeimininką: 

— Ar nežinai, kas ten miške dedasi? 

— Kur nežinosiu? Tai medžiotojai suėjo tavęs užmušti! 

— Vaje, vaje! Paslėpk mane kur nors! 

— Kodėl ne? Va gulk į mano vežėčias, uždengsiu švarku, tai nė 
nesuuos. 

— Dėkui, dėkui! Taip bus gerai! 

Guli lokys, vargšelis, iš baimės nė letenos nekrustelėdamas, o lapė 
vis dar triukšmauja. Galop išlenda iš tankynės ir drūtu balsu klausia 
šeimininką, ar čia nesąs lokys atbėgęs. 

Ne, nesąs! 

O kas gi tas, kur vežime gulįs? 

Tai malkos esančios. .. 

Na, tai tegul vežąs namo, kad medžiotojams po kojų nesimaišytų! 

Šeimininkas pasikinkė arklį į vežėčias ir važiuoja namo. O lapė, 
gudruolė, tik skuodžia priekyje ir, nosį sukiodama, uosto, kur šei- 
mininko vištidės esama. Važiuoja važiuoja, staiga šeimininkas žiūri — 
pakelėje gera kuoka, malkų skaldytojo užmiršta. Ko čia laukti? Čiupo 
tą kuoką ir kaukšt lokiui per makaulę — kaip musę nudobė. Parva- 
žiuoja namo — lapė jau vištidėje su visa savo šeimyna. 

„Aha! — galvoja šeimininkas.— Ir tu pakliuvai.“ 

Tiktai trinkt vištidės duris ir šoko su kuoka iš peties švaistytis: 
uždaužė ir didžiąją lapę, uždaužė ir mažuosius lapiukus. 


Lapė vilko siuvėja 


ilkas sumanė kailinius įsitaisyti. Eina jis ir susitinka lapę. Lapė 
klausia: 
— Ko tų, kūmuti, ieškai? 
— Ieškau siuvėjo, kad man kailinius pasiūtų. 
— Ir aš moku kailinius siūti. 
— Tai pasiūk. 
— Gerai, pasiūsiu, tik nešk šen avis! Juo daugiau kailių, juo kaili- 
niai bus šiltesni. 
Vilkas tempė tempė avis į lapės urvą, net nusiplūkė. 
— Ar jau kailiniai gatavi? — klausia jis lapę. 
O ta nė nemano kailinių siūti. Ji tiktai krauna avis savo urve. 
— Gatavi, gatavi, kūmuti,— atsako lapė, — tik apykaklės trūksta. 
— Aš žinau, kur apykaklę gauti. Šeimininkas klojime kulia, o jo 
arklys lankoje ganosi, iš jo bus gera apykaklė. 
Abudu nueina prie arklio. Lapė sako vilkui: 
— Tu pasirišk jį už kaklo ir veskis, o aš iš paskos su rykšte pa- 
varysiu. 
— Gerai. 
Lapė kai kirto arkliui su rykšte, tas kad šoko ant vilko ir sumin- 
džiojo. Lapė nuėjo į savo urvą. Ėda sau vilko suneštas avis ir dar 
šiandien tebegyvena, 

Lokys ir pelė 


čiais pažįsdamas letenos ir sapnuodamas šiltą vasarą ir pilnus 
medaus korius. Čia pat šalia gyvenusi pelė Išdykėlė, 

Kartą ji netyčia įtipenusi į Šilo Mikelio migį, laksčiusi laksčiusi, 
viską smulkiai iššniukštinėjusi, tik šit netyčia užklydusi į lokio ausį. 
Lokys pašokęs iš miego, stvėręs letena ir pačiupęs Išdykėlę. 

— Nutrrrūktgalve! Mano ausis tau ne ola! Sutrėkšiu kaip uogą! 

Pelė pradėjusi gailiai maldauti: 

— Netrėkšk, Mikelyti, geriau mane paleisk, nelaimės valandą aš tau 
padėsiu! 

Lokys nusijuokęs iš tokio pelės pažado, bet visgi paleidęs Iš- 
dykėlę. 

Praėję kiek laiko. 

Vieną tamsią naktį lokys neatsargiai vaikščiojęs ir patekęs į kilpas. 

Trankęsis kiek begalėdamas— negalįs ištrūkti. Galas jau. 

Šilo Mikelio riksmas pabudinęs pelę Išdykėlę. 

Toji atbėgusi apsidairyti ir matanti, kad stiprusis kaimynas spąs- 
tuose! Tuojau atlėkusi pagalbon, pergraužusi kilpas ir išgelbėjusi lokį 
iš nelaimės. 

Nuo to laiko Šilo Mikelis visada kvietęs Išdykėlę pasisvečiuoti savo 
migyje ir pasišildyti gauruotoje ausyje. 


okys, Šilo Mikelis, miegojęs savo migyje žiemos miegą, retkar- 

Kaib naminiai gyvuliai 
trobelę statėsi 


sivaikščioti, bet miške juos užklupo naktis. Na, visi sutarė trobe- 

lę statytis. Ožys ėmė ragais medžius versti, avinas kakta šakas 
genėti, katinas nagais plyšiams samanas rauti, gaidys paupyje stogui 
nendres laužti, o Žąsinas plačiais sparnais — stogą dengti. 


4 artą ožys, avinas, Žąsinas, gaidys ir katinas ėjo visi drauge pa- 


Viens du, ir trobelė gatava. Po vakarienės visi ir sugulė: avinas 
prie krosnies, katinas ant krosnies, žąsinas viduasly, ožys galustalėj, 
o gaidys ant laktų. Bičiuliai keliauninkai netrukus ir užknarkė savo 
trobelėje. 

Apie vidunaktį vilkė vedėsi du sūnelius amato mokyti ir netyčia 
užėjo naująją trobelę. 

— Tai stebuklai! — sušuko ji.— Šįryt pro tą pačią vietą ėjom ir 
nieko neregėjom. Stačiai lyg iš po žemės išdygusi. 

— Mamute, eime vidun, pažiūrėsime, kas trobelėje gyvena! — ne- 
nustygsta vilkiukai, 

— Ne, ne, vaikeliai! Kur norite, tik ne čia, dar į bėdą pakliūsime! 

Sulig tais žodžiais vilkė pabėgėjo paupin ligi kokio kalnelio, o ten 
gulė ant kairės ausies ir užmigo. Tačiau vienas vilkiukas tuo laiku 
nuėjo atgal prie trobelės ir į vidų šmurkštelėjo. Ožys atėjūną taip 
meiliai ragais apkabino, kad net visi langai sudrebėjo. Kiti bičiuliai 
taip pat iš miego pašoko ir tuojau puolė svečio priimti: avinas kakta 
ėmė šonus lyginti, žąsinas kailinius dulkinti, katinas iš džiaugsmo čiau- 
dėti ir svečiui per Žandus tapšnoti, o gaidys, naktį nieko nematydamas, 
tik šaukia: 

— Kur, kur jisai? Ir man duokit šen! 

Iš ryto vilkė klausia sūnelį, ko plaukai sutaršyti ir kas tokias mėly- 
nes įsodino? 

— Matai, mamute, kol tu miegojai, aš nuėjau pasižiūrėti, kas gero 
toje trobelėje. Kai tik duris pravėriau, vienas mane geležinėmis šakė- 
mis prie sienos prirėmė, antras basliu per šonkaulius patraukė, trečias 
į pakaušį šoko kirsti ir dviem pliauskom daužyti, ketvirtas į akis spjau- 
dytis ir antausius skaldyti, o penktas šaukti: „Kur, kur jisai? Ir man 
duokit šen!“ Laimė, kad nuo to penkto pabėgau. 

— Aha, sūneli! O ko tu lindai? Ar nesakiau, kad neitumį 

Lapė ir gsotis 


žąsienos užsinorėjo. Patyliukais prisėlino prie žąsino ir jau čiups, 
tik staiga — kad tave bala! — kas švilptelėjo, ir žąsys nuskrido. 

Lapė apsidairė, kas čia toks muzikantas, per kurį visa medžioklė 
niekais nuėjo. Ogi pamatė ąsotį — tai jo viduje vėjas ūkčiojo. 

— Ak, tai tu čia tas muzikantas! — sušuko lapė.— Na palaukš, se- 
nas kiuži, daugiau man nebešvilpausi!| 

Lapė pribėgo prie ąsočio, užsimovė jo ąsą ant kaklo ir nudūmė į upę 
skandinti. 

Atbėgusi prie upės, užlipo ant liepto ir panėrė ąsotį į vandenį. Pri- 
sisėmęs ąsotis ėmė tempti lapę žemyn. Dabar ji pamatė, kad bus riesta, 
ir puolė maldauti: | 

— Asotėli, ąsotėli, aš juokais, o tu iš teisybės! Ąsotėli, ąsotėli, aš 
juokais, o tu iš teisybės! 

Tačiau jokie prašymai nebepadėjo: ąsotis prisisėmė pilnas ir grimz- 
damas lapę gelmėn įtraukė, 


auke ganėsi pulkas žąsų. Ėjo pro šalį lapė, pamatė jas ir labai 

Avinas ir vilkas 


— Aš tave suėsiul 


4 artą vilkas pamiškėje aviną sutiko ir sako: 
Avinas sako: 


ow wo 


ant kalno ir gyvas tau gerklėn įšoksiu. 

Vilkui tiko toks avino patarimas. Jis atsistojo pakalnėje ir laukia. 
Avinas užlipo ant kalno, įsibėgėjo ir iš visų jėgų ragais kai trenkė 
vilkui į išžiotus nasrus, tai tas ir liko prikvaitęs ant žemės gulėti. O avi- 
nas dūmė šalin, kiek tik kojos nešė. 

Vilkas per ilgą atsipeikėjo, atsistojo ir sako: 

— Kažin ar viduj liko, ar kiaurai išlėkė? 

Lengvatikiai keliauninkai 


artą lokys Andrievas, vilkas Juris ir lapė Ana sumanė po pa- 

saulį keliauti. Lokys paviržio pasiėmė avilį su medum, vilkas 

ėriuką, o klastūnė lapė pagalvojo: „Aš kelyje ką nutversiu“ — 
ir nieko neįsidėjo. Keliauninkai stebisi, kaip ji manysis be valgymo, 
o lapė atsakė, kad ji serganti ir jai valgyti esą uždrausta. 

Jei taip, tai taip. Ištraukė visi į kelionę. Ėjo ėjo, kol vakaras sutemo.. 
Vilkas vakarienei suėdė ėriuką, lokys medų ėmė kabinti, tačiau viso 
sudoroti nevaliojo. Lapei valgyti niekas ir nepasiūlė: ką čia ligonį er- 
zinsi! O jai jau žarna žarną ryja, tačiau sakyti ji nieko nesako. 

Pavalgę visi nuėjo gulti. Lapė apsimetė mieganti, bet, kai tik išgirdo 
vilką ir lokį knarkiant, patylom atsikėlė, pritykino prie lokio avilio ir 
gerai prisišveitė. Ėsdama galvoja, ką daryti, kad lokys jos neįtartų. 
Galvojo galvojo ir sugalvojo: likusiu medum ištepė vilkui snukį ir ra- 
miai sau išsitiesė ant šono. 

Kitą rytą lokys pirmas pabudo ir eis savo avilio pasižiūrėti. Tuš- 
čias! Jis tuojau prie lapės prišoko ir šaukia: 

— Klausyk, sesele Ana! Kam tu mano medų iškabinai? 

— Nepataikei, broleli Andrievai! Argi ligoniui valgymas galvoje? 

Turbūt brolis Juris bus prie tavo avilio pripuolęs. Žiū, kaip ramiai 
guli, lygiai kaip persiėdęs. Ir visi žabtai meduoti. Jis ir bus iškabinęs! 

Lokys tuojau vilką užgriuvo, pastatė jį ant užpakalinių kojų ir kad 
ims ausų duoti, neklausdamas, ar kaltas, ar nekaltas. Lapė tuo laiku 
galvoja: „Lokio man jau nebaisu, bet žinok dabar, kaip su vilku bus. 
Geriau jiems uodegą parodyti.“ Ir greitai nuskuodė miškan, tačiau vil- 
kas, iš lokio ištrūkęs, paskui ją nulapatavo. Prisivijęs lapę, šaukia: 

— Dabar galas tau už tavo suktybę! 

Lapė mato, kad nėra kur sprukti, ir sako: 

— Galas tai galas, ko čia ginčytis, tiktai mane garbingai užkask 
gilioj gilioj duobėj, kaip kad mano tėvą užkasė. Eime atgal, pamiš- 
kėje mačiau tokią duobę. Tuojau pasižiūrėsiu, ar neužgriuvusi. Jei ne- 
užgriuvus, tai šūktelėsiu tave. Tada atlėk įsibėgėjęs ir kišk mane į duo- 
bę, kaip visus numirėlius kiša. 

Lapė nuėjo prie duobės, atsistojo kitoje pusėje ir šaukia: 

— Neužgriuvusi, bėk šen! 

Vilkas atlėkė kaip tik gali lapės į duobę kišti, bet kai šoko per tą 
duobę, tai stačia galva įsivertė ir liko tįsoti, o lapė nuėjo sau juok- 
damasi. 

Lapė ir strazdas 


nais metais strazdas susisuko lizdą eglaitės viršūnėje. Jis jau 
buvo vaikus išperėjęs, kada lapė, prie eglės priėjusi ėmė 
šaukti: 

— Kiti jau sėja, o aš dar nė arklo neturiu! Kirsiu šitą eglaitę, arklą 
dirbsiuosi. 
Strazdas ėmė prašyti 
neišgaišintų. 


kad nekirstų, kad lizdo su mažais vaikeliais 
Tada lapė sako: 


— Duok man vieną vaiką, tai nekirsiu 

Strazdas jau norėjo paklausyti lapės užgaido, tik iš gailesčio ne- 
žinojo, kurį vaiką atiduoti: žŽnybia vieną pirštą, žnybia antrą — visus 
skaudal.. 

Kol juodu lygosi, atskrido sena varna ir sako strazdui: 

— Tu, strazdeli, neimk į galvą, tegul kerta! Kurgi jos kirvis? 


Lapė jai parodė uodegą ir ėmė ja kapoti eglę, bet strazdas pa- 
matė, kad čia niekų darbas, ir lapei nė vieno vaiko neatidavė. 

Lapę pagavo baisus pyktis, ir ji sumanė gudruolę varną apgaule 
priveikti. Nubėgo į pašlaitę ir išsitiesė lyg nudvėsusi 

Atskrido varna, nutūpė lapei ant galvos ir svarsto: ar kirsti į akį, 
ar nekirsti? 

Tačiau lapė klastūnė ją tik capt. 

Varna maldaute maldauja: 

— Daryk, ką nori, tik nedaryk taip, kaip mano seneliui: jį įkišo 
į rato stebulę ir parito į pakalnę. 

O lapė, trokšdama kuo daugiau pikto varnai padaryti, tuojau pa- 
siėmė ratą, įgrūdo ją į stebulę ir paleido nuo kalno. Varna, pro vie- 
ną pusę įkišta, pro kitą pati išskrido ir taip nuo lapės išsigelbėjo. 

Nutūpusi berže, sako: 

— Per didelis pyktis visuomet protą aptemdo. 


3. Deimanto žirgas 


Vilko popieriai 


tiek miškuose gyventi. Vieną rudenį lietus labai lijo, ir tie po- 
pieriai permirko. Vilkas suko galvą, suko, ką daryti, ir galop 
nuėjo pas savo bičiulį šunį: 
— Šunyti brolyti, imk, išdžiovink mano popierius, perdėm sumirko. 
— Gerai, gerai, kodėl neišdžiovinti! 
Paimti paėmė, o kur džiovins, nežino. Galvojo galvojo šuo, galop 
nuėjo pas savo bičiulį katiną: 
— Katinėli broleli, išdžiovink vilko popierius, perdėm sumirko. 
— Gerai, gerai, kodėl neišdžiovinti! 
Paimti paėmė, o džiovinti neturi laiko — tingi. Nuėjo katinas pas sa- 
vo bičiulę pelę: | 
— Pelyte sesyte, imk, išdžiovink vilko popierius, perdėm sumirko. 
— (Gerai, gerai, kodėl neišdžiovinti! 
Pelė padėjo vilko popierius ant krosnies ir jau džiovins. Bet ji 
panoro sužinoti, kas juose surašyta. Ims graužti, tai sužinos. Graužė 
graužė, kol sugraužė, o kas ten surašyta, taip ir nesuvaikė. 


K itados vilkas turėjo tokius popierius, jog galėjo tiek laukuose, 

Po kurio laiko vilkas ateina pas šunį: 


— Atiduok, bičiuli, mano popierius, bus jau išdžiūvę. 
Šuo tuoj pas katiną: 
— Atiduok, bičiuli, vilko popierius, bus jau išdžiūvę! 


Katinas pas pelę: 

— Duok šen vilko popierius, bus jau išdžiūvę! 

Toji atneša —oi varge, vieni skuteliai! Katinas neša juos šuniui, 
o šuo duoda vilkui. Vilkas, juos paregėjęs, perpyko ir šoko ant šuns. 
Šuo ant katės, katė ant pelės, o toji tik šmurkšt į olą. 

Nuo to laiko vilkui nevalia po laukus vaikščioti, nes nebeturi po- 
pierių ir tik miške gyventi privalo. Už tai jis piktas ant šuns ir visada 
jį puola, kai tik patinka. Šuo, nekaltas būdamas, visada vilkui dantis 
rodo. Šuo savo ruožtu katiną puola, o tas, taipogi kaltės nejausdamas, 
šuniui į akis spjaudo. Katinas visada genasi pelę, o toji, kaip tikra kal- 
tininkė, nuo jo strimagalviais bėga ir nė nemano jam priešintis. 

Šitai man užkrosnyje svirplys apsakė. Kas netiki, tegul pats jį pa- 
siklausia. 

Kiškis ir jo draugai 


raudonus ratelius, įsikinkė pats ir važiuoja į pasaulį draugų ieš- 
koti. Pirmą jis sutiko adiklį. 

— Kur eini? — kiškelis klausia.— Geriau sėskis į mano ratus, drau- 
ge važiuosime! 

— Gerai, — atsako adiklis, įlipa ratuosna, ir juodu važiuoja toliau. 

Galiuką pavažiavę, jie patiko segtuką. Kiškis ir klausia: 

— Kur eini? Geriau sėskis į mano ratus, drauge važiuosime. 

Segtukas įsėdo, ir visi trys toliau keliauja. Dar sutiko adatą, žariją 
ir galiausiai antį. 

Taip visi draugai važiavo važiavo, kol privažiavo pamiškėje tokią 
trobelę. Įėję į tą trobelę, jokio žmogaus nerado ir kiekvienas pasirinko 
vietą, kur kam patiko. Antis įskrido į vandens kubiliuką prie durų, 
adiklis į lovą įsibedė, adata — į pagalvę, segtukas į rankšluostį, o žarija 
ant kėdės užšoko. | 

Neilgai laukus, grįžo šeimininkas, kuris buvo baisus plėšikas, ir 
nuėjo prie kubiliuko rankų nusiplauti. Antis kai tėkštelėjo sparnais 
į vandenį — plėšikui akis pritėškė. Tasai priėjo prie rankšluosčio nu- 


V 7 ienam kiškiui nusibodo miško tankynėje gyventi, jis pasidarė 

sišluostyti, o jam segtukas tik smigt į veidą. Atsisėdo ant kėdės, 
o ten Žarija ėmė svilintii Skausmu nesitverdamas, sumanė atgulti, o 
lovoje adiklis badyti pagavo. Baisiai nusigando ir šoko pro duris 
lyg akisišdegęs, bet nuo stogo koks akmuo krito ant galvos ir 
užmušė. 

Taip plėšiką iš trobos išvarę, kiškutis ir jo draugai joje įsikūrė ir 
laimingai gyveno. 


—- 
m —- 
——— 
—- — 


, zą 2 / 
Iš J, 


f) 
77 
J M 


2 
JV 1 
UNS 
R hi “7 
6 K AS , Ala NS 
2 us NN M a) Nin ii 


Pilkoji medšarkė ir gegutė 


artą girios pakraštyje gyveno didelėje santarvėje pilkųjų med- 
šarkių pora. Lizdas jau seniai buvo sukrautas, atėjo metas kiau- 
šinius dėti ir vaikelius perėti. Medšarkė kantriai tupėjo ant 
kiaušinių, o josios pats skraidė aplinkui ir smagino ją, kad nebūtų nuo- 
bodu perėti. 
Vieną rytą medšarkei šūktelia jos pats: 
— Metas valgyt! Metas valgyt! 
Ir nuskrido abudu pusryčiauti — skuba knabtelėti kokį kąsnelį, kad 
kiaušiniai neatšaltų. 
Ir atsitik tu man šitaip — jiedviem skrendant per kiemą, šeimininkė 
gena vištas iš daržo ir šaukia: 
— Štiš perėt, štiš perėt, tinginės! 
Tokią bylą išgirdusios, medšarkės pamanė, kad tai jas bara šeimi- 
ninkė, ir trūkčiagalviais į savo lizdą nulėkė. 
Ir ką gi pamatė? 
Tuo laiku gegutė lizde ėmusi šeimininkauti. 
Toji begėdė atsitūpusi medšarkių vietoje ir deda kiaušinį kaip savo 
namuose| 

Medšarkė ėmė aimanuoti, o josios pats baisiai papyko, užpuolė 
besarmatę ir kad šaukia, kad šaukia: 
— Štiš perėt! Štiš perėt pati! 
O gegutė tik purto uodegą ir išdidžiai savo varo: 
— Kas gi kukuos? Kas gi kukuos? 
Paskui nuskrido ieškoti kito lizdo, kur savo kiaušinį padėti. 
Nuo to laiko, kai medšarkė pusrytį valgo, jos pats visada lizdą sau- 
goja ir šalin gena gegutę, tarydamas: 
— Štiš perėt! Štiš perėt, tingine! 

Kėkštas ir šarka 


ykį kėkštas iškeliavo į Prūsus ir sutiko ten šarką. Juodu labai 

susidraugavo. Šarka vedžioja kėkštą po visus Prūsus ir vis rodo: 

čia pilis, čia miestas, čia dvaras, čia palivarkas — lyg visa tai 
būtų jos! Kėkštas atsidžiaugti negali, kad su tokia ponia susipažino. 
Tiktai valgyti ponia mažokai beturinti, stačiai badmiriauti gaunanti, bet- 
gi dideli ponai daug nė nevalgo. 

Į pavasarį kėkštas ėmė galvoti apie namus. Pačiam visą žiemą Prū- 
suose svečiavusis, reikia šarką į Vidžemę pasikviesti. Šarka net pa- 
šoko — jai labai patinką po svečias šalis keliauti. Į Vidžemę juodu 
atsidangino per pat sodų žydėjimą. Šarka negali kėkštui atsidėkoti, kad 
ją atvedė į tokią gražią šalį, kur tiek pievų, miškų ir laukų. Tas tai 
taip, bet netrukus visuose laukuose ėmė javus kirsti. Šarka išsigando ir 
šaukia: 

— Kėkšte, kėkšte, javus kerta! 

Kėkštas atsiliepia: 

— Nieko, sustatys į gubas, bus lengviau lesti. 

Neilgai laukus, ateina kūlimo metas, gubas ima vežti iš laukų, ir 
šarka vėl šaukia: 

— Kėkšte, kėkšte, gubas veža! 

Kėkštas atsiliepia: 

— Tegul veža, pabiros juk rugienose lieka. 

Bet va atkriuksi kiaulės ir ima ėsti tas pabiras. Šarka išsigandusi 
rėkia: 

— Kėkšte, kėkšte, kiaulės visas pabiras suės! 

Kėkštas ramiai atsako: 

— Tegul ėda, žiemą mes šen ten po grūdelį prisilasiosim. 

Tada šarka papyko ir lekia pas kitus paukščius skųstis: ją, tokią 
ponią, kėkštas apgavęs, atvedęs iš turtingų Prūsų į tokį bado kampą. 
Ten jos dvaras, ten jos palivarkas, valgyk, ką nori, gerk, ką nori! O čia 
kas? Juoda duona, ir tos neduoda! 

Paukščiai sušaukė teismą: strazdą pirmininku, kranklį ir varną ta- 
rėjais, teterviną raštvedžiu. Varna tik vieną žodį težinojo: „„Kart, kart!" 
Kaip mokėjo, taip ir rėkė. Kranklys drūtu balsu pritarė: „„(Griebt, griebt!" 
Tetervinas, apykurtis būdamas, nė nesusigaudė dorai, ką jie šneka, tik 
įsiteikiamai niurnėjo: 

— Bus gerai, bus gerai, bus gerai! 

O strazdas pasakė: 

— Taip nebus gerai! Negi dėl tokios pagyrūnės karsime dorą Vid- 
žemės vyrą! Va kaip mes nuspręsim: šarka ir žiemą tegul lieka Vidže- 
mėje — tegul pripranta prie mūsų šalčių ir užmiršta savo pagyras. O 
kėkštą kasmet prieš šalčius vysim į svečias šalis — tegu! išmoksta ge- 
Ius draugus pasirinkti. 

Taip ir ligi šios dienos tebėra. 

Sako, kėkštui mokslas į gerą išėjo, o šarka — kas gi ją išmokys! 
Kokia buvo, tokia ir liko! 


Kaip žvėrys lapę teisė 


žvėrys, dideli ir maži, tik lapė neatėjo. Ji po mišką risnojo, 
grobio sau ieškojo. 
Žvėrims atsibodo lapės išdaigos, pakėlė jie baisų triukšmą ir ėmė 
skųsti ją liūtui. Tasai užpyko ant lapės ir įsakė atvesti į teismą. 
Pirmas ieškoti lapės nuėjo kiškis. Sutiko ją tankioj girioj ir liepia 
eiti pas karalių. Pasijuokė lapė iš kiškio ir nuskuodė savais keliais. 
Sugėdintas kiškis grįžo pas karalių ir viską apsakė. 
Karalius dar labiau užpyko ir pasiuntė lapės ieškoti patį didįjį ka- 
tiną. Tasai rado ją krūmuose išsitiesusią ir kad ims šaukti: 
— Ko tu miegi, pas karalių neini? Karalius ir visi Žvėrys tavęs 
teisme laukia. 
Nucimpino lapė su katinu, paskui jam sako: 
— Čia netoliese turtingas ūkininkas gyvena. Jo kamara dešrų kimšte 
prikimšta. Galėtume pasmaguriauti. 
Tatai išgirdęs, katinas apsilaižė: 
— Tai bent gardumėlis! Parodyk, kur ta kamara. 
Lapė atvedė katiną prie kamaros. Tas vargais negalais pro nedidelę 
angą prasispraudė ir pripuolė prie dešrų, ėda — net žandai braška. Taip 


K artą liūtas, Žvėrių karalius, susišaukė visus gyvūnus. Susirinko 


42 


prisikirto, kad iš kamaros išsigauti negali. O lapė nubėgo pas šeimi- 
ninką ir sako: girdi, tavo kamaroj neprašytas svečias dešras raito. Šei- 
mininkas čiupo lazdą ir į kamarą, o ten baisingai apšventino katiną, 
tas vos ne vos pas karalių nusliūkino papasakoti apie lapės išdaigas. 

Karalius pasiuntė vilką lapės atvesti. Vilkas sutiko ją ir staugia: 

— Ar tu iš proto išsikraustei — ko pas karalių neini? Jei neateisi, 
tave žvėrys į gabalus sudraskys. 

— Taigi aš ir einu, — atsakė lapė ir nukiūtino su vilku. 

Eina juodu kaip geri draugai, staiga lapė sako: 

— Jei katinas būtų manęs klausęs, nebūtų dešrų ėdęs kamaroje, 
o iš jos išsinešęs, tai ir jam būtų taip neatsitikę, ir aš būčiau savo 
dalį gavusi. Tu apsukresnis, tai pirmiau pavalgykim, o paskui sau gra- 
žiai pas karalių trauksim. 

Vilkas buvo gerokai praalkęs, nė nesiginčijo. 

— Kurgi tasai valgis? — klausia. 

— Netoliese, — ramina lapė, — nuvesiu. Jei šeimininkas pasipainios, 
aš suriksiu, o tu šok į šalį ir krisk ant šono, kad nepamatytų. Juk jis 
tavęs nepažįsta, ko gero lupti gausi. 

Lapė atvedė vilką prie vilkduobės ir sušuko: 

— Šeimininkas! Šeimininkas! 

Išsigando vilkas, šoko į šalį ir stačiai duobėn. Lapė nubėgo pas 
šeimininką ir pasakė, kad vilkas duobėje įkritęs. Žmonės ištraukė jį, 
užpjudė šunimis ir gerai lazdomis aptvatino, vargšas nebepajėgė nė 
iki karaliaus nueiti ir pasiskųsti. O lapė tuo metu pasičiupo ūkininko 
antį ir nusinešė. 

Nesulaukęs vilko, karalius pasiuntė lapės ieškoti patį stipriausią žvė- 
Iį — lokį. | 

Ir lokys nušleivojo. Truks pliš jis buvo pasiryžęs lapę atvesti. Pa- 
mačiusi lokį, lapė iškart nuėjo pasitikti ir pasveikino jį pagarbiai, kaip 
kokį didelį poną. O lokys kad užriaumos: 

— Kur vilkas? 

Lapė jam nuolankiai sako: 

— Ėjau aš su vilku pas karalių, o jis išalko, patraukė pas kaimy- 
nus pavalgyti ir dingo tartum skradžiai žemę. 

— Eikim į teismą! — suriko jai lokys.— Tau kailį nulupti reikia, 
kad tiek kartų šaukta vis nesirodai. b 

Lapė apie lokį kaip vijūnas sukasi: 

— Taigi aš visai nekalta. Kiškis baisiai kvailas, su juo nė eiti ne- 
norėjau. Katiną velnias kamaron nunešė, o vilkas dievaižin kur pra- 
puolė. Su jumis tai drąsiai pas karalių einu. 

Eina juodu, eina, staiga lapė ėmė aikčioti: 

— Kas tau? — klausia lokys. 

— Pilvą skauda, — vaitoja lapė. 

— Nuo ko gi? 

— Medaus persivalgiau,— ėmė ji skųstis, — todėl ir skauda. 

Lokys nustebo. 

— Nuo medaus pilvo niekada neskauda. Jei žinai, kur jo yra, pa- 
rodyk, ir aš noriu. 

— Taigi va,— mosteli lapė, — ant ąžuolo. Įsilipk ir rasi. 

Lokys įsiropštė į ąžuolą ir kopinėja bites, o lapė nubėgo ir viską 
papasakojo šeimininkui. Šeimininkas su tarnais pasišaukė šunis ir nu- 
sivijo lokį, o tas vos gyvas į mišką nudulkėjo. Tuo metu lapė nu- 
sinešė žąsį ir pašvilpk tu jai. Visą naktį lokys pratūnojo miške ir tik 
rytą nušlepsėjo pas karalių ir apskundė lapę. Šį sykį liūtas jau visai 
užpyko ir nutarė lapę pakarti. 

Karalius siunčia lapės ieškoti čia vieną žvėrį, čia kitą, tačiau niekas 
nesiryžta eiti, visi bijosi, kad neapmautų. Pagaliau lūšis pasišovė. 

Lapė pamatė lūšį ir suka galvą, kaip ją apgaut, tačiau lūšis jai šaukti 
pagavo: 

— Geriau tylėk, tavo liežuvį visi žino, manęs neapmulkinsi! Eik 
į teismą. Šį kartą neišsisuksi — kartuvės jau laukia. Greitai kailį pa- 
džiausi. 

Lapė murma viena sau: 

— Matyt, iš tiesų reiks teisman stoti: Bet gali dar atsitikti, kad 
prieš mirtį ir aš tavo kailį panešiosiu. 

Liūtas pamatė lapę ir sumaurojo: 

— Ak tų, nenaudėle, kodėl į teismą neateini? 

Lapė nusižeminusi sako: 

— O jūsų didenybe! Neatėjau, kad kelio nežinau. Kiškis baisiai 
kvailas, pritauškė man nežinia ką; katiną velnias kamaron nunešė; vil- 
kas į duobę įsivertė; lokys medaus į ąžuolą įsikorė: lūšis pati gudriau- 
sia, mane tikru keliu vedė, šit aš ir pas karalių. 

Liūtas jai tarė: 

— Visi žvėrys tavimi skundžiasi. Niekam nėra per tave gyvenimo, 
todėl ir būsi pakarta. 

Lapė ir sako: 

— Jeigu jau nusprendei mane pakarti, nesiteisinsiu, iš tiesų daug 
nusikaltimų slegia mano sąžinę. Aš iš kiškio pasijuokiau, katiną įvi- 
liojau kamaron, vilką — duobėn, o lokį — ąžuolan bičių kopinėti; per 
tą triukšmą iš ūkininko dar antį ir žąsį nudžioviau; ir visa, kuo Žvėrys 
skundžiasi, — gryna teisybė. Tiktai gaila, kad lūšies nesugebėjau apgauti. 

Žvėrys surišo lapę ir nutempė prie kartuvių. Užlipo ji kopėčiom į tas 
kartuves ir garsiai tarė: 

— Turiu dar karaliui vieną svarbų dalyką pranešti. 

Tatai išgirdęs, liūtas liepė jai nulipti. Lapė nusilenkė karaliui ir 
sako: 

— Aš tuojau mirsiu, tai man nereikia tų lobių, kur su tokiu vargu 
sukaupiau, visa tai palieku jūsų didenybei. 

Liūtas ir liepia: 

— Ką gi, parodyk savo lobius. 

— Mano lobiai,— atsakė lapė,— toli nuo čionai. Aš labai sušalau ir 
visa drebu. Va jeigu lūšis man duotų savo kailį, tada galėčiau eiti. 

Liūtas liepė lūšiai nudirti kailį ir padavė jį lapei. Toji užsidėjo tą 
kailį ir sako lūšiai: 

— Čia už tai, kad nepavyko man tavęs apgauti! 

Lapė veda karalių ir visus žvėris prie savo lobių. Ėjo ėjo jie, 
lapei pasidarė karšta, ir ji davė vilkui lūšies kailį panėšėti. Taip ir 
traukė lig vakaro. Paklaidino lapė karalių ir visus žvėris tankumyne, 
O pati pabėgo — juk miško takelius geriausiai žino. 

Ką darys liūtas ir visi žvėrys? Išsiskirstė kas kur. O lapės taip ir 
nepakorė — iki šiol ji gyva ir sveika laksto sau po margą pasaulį. 


Pagyros pinigo neprašo 


kartą uodai ir mašalai sugalvojo arklį papjauti. Jie atlėkė į pie- 

vą, kur arklys ganėsi, apipuolė jį ir ėmė gilti kiek įmanydami. 

Arklys gynėsi gynėsi, paskui ėmė vartytis. Nugulė jų gyvą bai- 

mę ir atsistojo. Sveiki palikę uodai ir mašalai sukirto rankas ir šaukia: 

— Ak, kad mes nors vieną vyrą būtume daugiau turėję, tai arklys 
nebebūtų kėlęs. 

Paplotis 


artą šeimininkė paėmė kruopelę sviesto, saują miltų ir sumanė 
didį paplotį iškepti. Uždėjus ant ližės, paplotis jau toks gardus 


rodėsi, kad septyniems vaikams ir seneliui net seilės ėmė tekėti, 

Paplotis visa tai matė ir ėmė sukti galvą, kaip čia iš jų ištrūkti. 

Galop, kai šeimininkė išsitraukė jį pažiūrėti, tas pastrykt nuo ližės 
ir pasileido link durų. Tos stovėjo atlapos — karšta diena buvo. Paplo- 
tis išriedėjo pro duris laukan, paskui pasinešė keliu, pats nežinodamas 
kur. Visi septyni vaikai ir senelis mėgino vytis, bet kur tu pavysi! 

Kelyje paplotis sutiko gaidį. Tas ėmė šaukti, kad jo palauktų. 

— Jeigu šeimininkė, septyni vaikai ir senelis mane gaudė nesu- 
gaudė, tai ką tu man padarysi? — pasakė paplotis ir toliau nusirito. 

Paskui jis sutiko antį. Ir ta šaukia, kad jos palauktų. O paplotis 
sako: 
— Jeigu jau šeimininkė, septyni vaikai, senelis ir gaidys mane gau- 
dė nesugaudė, tai ką tu man padarysi? 

Paskui sutiko siuvėją. Tas irgi šaukia, kad palauktų. Paplotis ir jam 
tą pačią giesmę: 

— Jeigu jau šeimininkė, septyni vaikai, senelis, gaidys ir antis ma- 
ne gaudė nesugaudė, tai ką tu man padarysi? 

Galų gale jis sutiko kiaulę. Ta pasišovė jį ant savo šnipo panėšėti. 
Gerai. Bet kai tik paplotis atsisėdo ant kiaulės šnipo, toji kapt jį ir surijo. 

Uosis 


siais žiedais. 

Tiktai uosis tebestovėjo plikas, kaip ir šaltą žiemą. Dievas jam 
akių šviesybe atėmė, ir vargšelis nė manyt nenumanė, kad pavasaris 
jau visus džiugina. 

"Kai beržas jau seniai savo karpytom širdutėm apsitaisė, 0 ir ąžuo- 
las rantytais lapais pasidabino, juodu paklausė uosį, kodėl tasai šven- 
tinio apdaro nesirūpina. Uosis nustebo: 

— Negi jau pavasaris atėjo? 

— Seniai, — atsakė jam kiti medžiai. 

Uosis trūkčiagalviais šoko šventinį apdarą siūtis, tačiau per tokią sku- 
bą lapai išėjo nedailūs — negražūs, kampuoti, giliai iškarpyti. 

Rudenį, kai jau šiaurys ėmė pūsti, uosis klausia kitus medžius: 

— Ar greit ruduo bus? | 

— Taigi jau ruduo, — atsakė medžiai. 

Šitai išgirdęs ir nenorėdamas vėl kitų apjuokai likti paskutinis, uosis 
vienu sykiu visus lapus nusipurtė. Kiti medžiai dar gražiai Žaliavo, 
o uosis neregys jau stovėjo plikas, ir po jo šakas šiaurys galėjo stū- 
gauti ir šėlioti kiek tinkamas. 


A tėjo pavasaris, medžiai ir Krūmai pasipuošė gražiais lapais, švie- 

Ąžuolas ir grybas 


rie ąžuolo kelmo augo senas grybas. Ten pat prasikalė ąžuolo 
atžalėlė. Išdidus grybas ėmė ją rūsčiai plūsti: 
— Toks menkas vaikigalis ir neturi gėdos man, seniui, kone 
ant galvos lipti! Negalėjai kur kitur riogsoti! 
— Auk, auk, — romiai atsakė ąžuoliukas.— Jeigu tau vietos pritruks, 
aš pasitrauksiu. 
Trečią dieną senas grybas jau ėmė verkšlenti: 
— Oi mielas ąžuolėli, kokia sunki mano galva! 
O ąžuoliukas ramina: 
— Nedejuok, nedejuok, juk vietos tau dar netrūksta! 
Tačiau tą pačią dieną grybas nulenkė galvą ir išvirto. 
— Še, ir po visos tavo puikybės! — tarė sau vienas ąžuoliukas 

Tošis i7 dervokšlis 


ošis didžiavosi, šaipėsi iš dervokšlio: 
— Aš esu vikri ir linksma, o tu tiktai smilkti moki! 


— Gerai, kaimyne, gerai! Ką čia su tavim spyriosiuos. At- 
sigulkime prie kelio, tai girdėsime, katrą iš mudviejų žmonės labiau 
pagirs. 

— Gerai,— atsakė tošis. 

Ir šit abu šaltą dieną sugulė prie kelio. Netrukus pro šalį ėjo tėvas 
ir sūnus, abudu nušalę. 

Sūnus sušuko: 

— Tėti! Žiūrėk, tošis! Ji greitai ir gerai dega! Užsikurkim ugnį ir 
pasišildykim! 

— Ne, sūnau, anava dervokšlis. Jis daug geresnis. Tošis tokia vė- 
javaikė, greit užgęsta, o dervokšlis, sykį įsiliepsnojęs, ilgai dega. 

— Nieko, tėti, juo greičiau, juo geriau. 

— Na, tai imk tošį, o aš imsiu dervokšlį,. matysim, katro teisybė. 

Gerai. Sūnus pirmas įkūrė ugnį. 

Tošis linksmai užsiplieskė ir ėmė šaipytis iš dervokšlio, kad jį nu- 
Iungusi, 

Tačiau besišaipydama turbūt per aukštai šoktelėjo, tik staiga susi- 
raitė — ir ugnis užgeso, jokios šilumos nedavusi, 

O tėvas įdegė dervokšlį. 

Jis pradėjo degti lėtai, rūkdamas. 

Bet kai įsiliepsnojo, tai karštai ir ilgai degė, tėvui į valias ganėjo 
"pasišildyti. | 

Tada sūnus nebesiginčijo, tik atsisėdo prie degančio dervokšlio ir 
pasakė: 

— Taip! Visgi tošis — tikras čirškalas! 

Pupa, šiaudas ir žarija 


artą pupa, šiaudas ir Žarija sutarė per pasaulį keliauti. Keliau- 

dami priėjo upelį. Kaip dabar pereiti? Šiaudas tuojau sumetė: 

atsigulė skersai upelio ir liepia žarijai kaip per lieptą eiti. Ža- 
rija ir eina. Bet vos ligi vidurio nusigavo, šiaudas plykst užsidegė, per 
pusę nulūžo, ir žarija tik pliumpt į vandenį — net sušnypštė. 

Pupa, stovėdama ant kranto, taip juokėsi, jog net pilvas jai plyšo. 
Laimė, pro šalį ėjo siuvėjas. Pupa paprašė, kad jai pilvą susiūtų, bet 
siuvėjas tiktai juodo siūlo teturėjo. Tai tuo ir susiuvo. 

Nuo to laiko viename pupos šone rėželis juoduoja. 

Saulė, šaltis ir vėjas 


jas ir eidami tarpusavy kalbėjosi. 
Saulė sako: 
— Aš esu už judu stipresnė! 
Šaltis atsikerta: 
— Ne, aš esu stipresnis. 
Vėjas nenusileidžia: 
— Ne, netiesa. Aš stipriausias! 
Visi žino, kad stipriam gera gyventi pasaulyje: eini, kur nori, visi 
tavęs bijo. Bet kaip čia dabar nuspręsti, kuris stipresnis? 
Eidami sutinka žmogų. Tasai iš mandagumo nusiima kepurę, link- 
teli praeiviams ir nudrožia savo keliais. 
Žmogui dar netoli tenuėjus, trys keliauninkai šaukia jį atgalios. 
Jie norį sužinot, kuriam iš jų nusilenkęs — negi visiems trims. 
Jie ir klausia: 
— Sakyk, žmogau, mums teisybę: prieš kurį iš mūsų tu kepurę kė- 
lei ir kuriam nusilenkei? Negi visiems trims iš karto? 


| | eniai, labai seniai tai buvo. Kartą ėjo keliu saulė, šaltis ir vė- 

Žmogus galvoja galvoja, bet nežino, ką atsakyti. Saulė gali smar- 
kiai užkaitinti, šaltis — stipriai šaldyti, o vėjas — žemę išdžiovinti. Ku- 
riam atiduoti didžiausią garbę? 

Galop žmogus sugalvojo: „Ar nebus geriausia, jeigu pasakysiu — 
vėjui? Kad ir kaip saulė kepina, vėjui papūtus, tuoj vėsiau pasidaro. 
Kad ir kaip šaltis spaudžia, vėjui iš pietų pasisukus, tuojau šilčiau 
pasidaro.“ 

Taip apsvarstęs, jis ir sako: 

— Vėjui nusilenkiau. 

Saulei atsakymas nepatinka, ir ji pagrasina žmogui: 

— Visą amžių atminsi, kad vėją pripažinai didžiausiu ponu! 

O vėjas ramina žmogų, tarydamas: 

— Nebijok nei saulės, nei šalčio! Jeigu jie norės tau ką bloga da- 
ryti, tu tik mane prisimink! 

Vasarą saulė sugalvojo žmogų pamokyti ir sujudo visu karštumu jį 
spiginti. 

Žmogui taip karšta pasidarė, jog nebežino nė kur dėtis: nei lauke, 
nei kambaryje neranda vėsios vietos! Nors į vandenį lįsk, bet kiek 
ilgai vandeny tupėsi? 

Tada žmogus prisiminė vėją ir šūktelėjo: 

— Bent vėjelis imtų pūsti, vis nebūtų taip karšta! . 

Ir vėjelis tuoj pat iš šiaurės padvelkė, oras pamažu atvėso. Žmo- 
gus vėl galėjo savo darbą dirbti, o saulė turėjo pripažinti, kad vėjas 
vis dėlto stipresnis. 

Žiemą ir šaltis norėjo žmogų pamokyti. Ir užleido jis tokį speigą, jog 
net kambaryje kailinių nenusivilksi. s 

Žmogus vėl prisiminė vėją ir sako: 

— Bent vėjas imtų pūsti, tada apsiniauktų ir šaltis atsileistų. 

Ir vėjas kaipmat iš pietų papūtė, kilo pūga, ir šaltis pamažu ėmė 
kristi. Žmogus išėjo iš kambario ir taisosi į mišką malkų važiuoti. 

Ir šaltis pamatė, kad vėjas už jį stipresnis, — nėra ko daugiau galy- 
nėtis. Žmogus ramiai sau į mišką iškilo ir dirba savo darbą. 

Sutikęs saulę, vėjas sako: 

— Stipriausias tas, kas savo jėga nesididžiuoja. Tiktai darbas gali 
parodyti, kas daugiausia jėgų turi. 


Du šalti vėjai 


Savo darbus jie buvo nuveikę: visus kelius ir griovius užpustę, 

visuos kiemuos baisias pusnis suvertę, upes ir ežerus storu ledu 
užšaldę. Dabar juodu tik slampinėjo ir sukosi vietoj, nežinodami, ko 
daugiau nusitverti. 

— Eime į mišką, gal ten darbo rasime,— pasiūlė žiemys. 

Rytys sutiko, ir abudu pasišokėdami nurūko į mišką. Lekia per šilą, 
kaukia per tankią girią, kad net medžių šakos linksta. Virpa drebu- 
lės, traška beržai, šniokščia eglės ir pušys, o vėjams tik vienas sma- 
gumas. 

Staiga rytys sukluso: 

— Girdi, brolau, — ar tiktai keliu kas nevažiuoja? 

Žiemys įsiklausė ir tarė: 

— Taip! Varpeliai skamba, žvangučiai žvanga! 

Tada rytys sako: 

— Su varpeliu ponas važiuoja, su žvangučiais — žmogus. 

— Vykimės juos,— sušuko žiemys,—ir abudu gerai pašaldykim! 
Katrą nori šaldyti? 


K artą toli toli laukuose susitiko du šalti vėjai: žiemys ir rytys. 

— Aš abejoju, ar poną priveiksiu.— sako rytys— Jis su lokeno- 
mis, kiaunės kepure ir šiltais batais. 

— Tai poną palik man, o tu vykis žmogų! — nusprendė žiemys. 

— Gerai, brolau,— sutiko rytys,— imkimės darbo! 

Abudu sušvilpė, susuko sniegą baltais sūkuriais ir nudūmė kiekvie- 
nas į savo pusę. 

Kai saulė nusileido, abudu šalti vėjai vėl susiėjo. 

— Kaip tau, brolau, sekėsi? — paklausė rytys.— Turbūt gerokai pasi- 
plūkei su tomis lokenomis! 

— Ak brolau ryty, kiek tu, jaunas būdamas, maža teišmanai! Aš 
palindau ponui po lokenų apykakle, palindau po kiaunių kepure ir 
ėmiau rubuilį šaldyti. Kuo ponas labiau į kailinius gaužiasi, tuo stip- 
rIiau mane prie savęs spaudžia. Galų gale vos gyvą paleidau, — apsakė 
žiemys. 

— O man, brolau, su žmogum visai prastai baigėsi: aš pats vos 
gyvas pasprukau. Žiūriu, važiuoja toks susikūprinęs senukas, kaili- 
nukai kiauri, ant galvos nušiurusi ausinė. Na, manau, šitą lengvai su- 
šaldysiu. Įlendu pro skylę į kailinius ir pradedu gnaibyti. Bet Žmogus 
tik sušuko: „Ėhė!“ ir pagavo rankas į šonus daužyti, kojomis trepsėti. 
Juk tu žinai, kad man seniai tokie dalykai nepatinka. Aš perpykau ir 
dar šokau stipriau šaldyti. O jis sustabdo arklį, pasičiumpa iš rogių 
kirvį ir ima medžius vieną po kito versti, visas miškas skamba ir 
skiedros lyg paukščiai po orą laksto. Greitai žmogui pasidarė karšta, jis 
numetė kiaurus kailinukus ant kelmo ir kerta sau vienu švarkeliu. 
„Aha! — manau sau.— Dabar tai pakliuvai.“ Ir visom keturiom kibau 
į tuos kailinius. Na ir šaldau, na ir stingdau, pagaliau kailinukai — kaip 
ragas, O Žmogus — nors tu ką! Prisikrovė vežimą, pasistvėrė kailinukus, 
bet nesivelka: mato, kad jie į kaulą sušalę — na ir pradėjo daužyt į kel- 
mą iš visų jėgų. Vaje! Rodėsi, kad kepenis atmuš! Nežinau, kaip dar 
gyvas išsisukau ir į mišką pabėgau. 

Taip rytys baigė savo liūdną apsakymą ir niekados nebemėgino 
darbo Žmogaus šaldyti. 

Kosulys ir drugys 


— Na, kaimynėli, kur išsiruošei? — klausia kosulys. 
— Ogi čia pat, pas Pagirių šeimininką, — atsako drugys. 
— O kaip tu prie jo prisigausi? 
— Labai lengvai. Jisai pareis iš pirties, gerti užsimanys, o aš jau 
iš anksto kauše lindėsiu; gerdamas ir mane praris. O sakyk, kurgi 


tu? —ir drugys nori sužinoti. 
— Eisiu čia pat, pas vienos moteriškės vaikus: ten bus daug darbo. 


4 itados miške kosulys patiko drugį. Sušneko abudu. 


— Kaip tu prie jų pritiksi? 

— Įlįsiu į vantą, kai moteriškė su vaikais eis į pirtį. Jinai ims vai- 
kus perti, o man to ir tereikia. 

Taip kosulys su drugiu persiskyrė ir sutarė po metų čia pat susitikti 
ir pasisakyti, kaip katram per tą laiką klojosi. 

Tą jų kalbą slapčia nuklausė medžiotojas. Ir nebežino, kam dabar 
padėti. Galiausiai sugalvojo gelbėti šeimininką nuo drugio, nes jis sun- 
kesnis negu kosulys. Tą patį šeštadienio vakarą medžiotojas nudrožė 
į Pagirius. 

— Kur šeimininkas? — klausia jis. 

— Pirty,— atsako namiškiai. 

Medžiotojas laukia. 

Šeimininkas pareina iš pirties ir prašo vandens atsigerti. Kai tik 
šeimininkas jau buvo begeriąs, medžiotojas tuoj už kaušo, supylė van- 
denį į pūslę, užrišo ir sako: 

— Pūslėje yra drugys. Pakabinkit ją čiukure, kur dūmai rūksta. 

Drugys kad ėmė pūslėje drebėti, tai visus metus nenustojo. 

Lygiai po metų medžiotojas pasakė šeimininkui, kad drugį iš pūslės 
išleistų. Ir pats skuba į mišką. O ten kosulys jau laukia. Medžiotojas 
netrukus mato — drugys su dviem ramentais čionai beatsivelkąs. 

— Kodėl toks be sveikatos likai? 

Drugys ir apsakė savo bėdą. O kosulys tik džiaugiasi: 

— Va koks aš baltas! Mane dukart per savaitę į pirtį vesdavo — ir 
išperdavo, ir išprausdavo. 

Taip kalbėdamiesi, juodu į kitus kraštus iškeliavo. 

Eigulio bypkė 


ieną vakarą eigulys įkaušęs ėjęs namo iš ančių medžioklės. 
Kelyje sutikęs tokį ilgšį, poniškai apsidariusį. Bet jau iš tolo 
paregėjęs, kad jo viena koja kaip arklio, antra — kaip gaidžio, 
o užpakalyje ilga karvės uodega. Eigulys tučtuojau sumetęs, kas tai 
per ponas, ir pasveikinęs: 
— Labas vakaras, pons velne! 
— Labas, labas, eiguly! Kur buvai? 
— Ančių medžioti, pons velne! 
— Kiekgi nušovei? 
— Tris, pons velne! 
— Kam jas neši? 
— Rygos ponams, gerbiamas pons velne! 
— Ak taipl O kas tau už nugaros barkšo? — paklausęs velnias, IO- 
dydamas į eigulio šaudyklę. 
— Tai čia mano pypkė, pons velne! 
— Ir aš norėčiau tavo pypkės patraukti, eiguly. Ar duosi? 
— Mielai, pons velne, mielai! Tik įsikąsk tą plongalį į dantis, aš 
tuojau pridegsiu. 
Kai tik velnias apžiojęs šaudyklės vamzdį, eigulys ir paspaudęs gai- 
duką. Trenkęs šūvis. Velnias susiraukęs, išspjovęs šratus ir sušukęs: 
— Kad tave velniai, eiguly, kokį stiprų tabaką tu rūkai! 

Pasaka apie aukso kirvį 


gasis nežinojo, kaip dienas trumpinti, nes jam jokio darbo dirbti 

nereikėjo. Gyveno jis kaip inkstas taukuose. O vargšas priešin- 
gai — sunkiai dirbdamas, miške malkas kirsdamas, sau ir savo šeimai 
duoną pelnė. Visas jo turtas buvo kirvis. 

Vieną dieną vargšas brolis kirto medžius paupyje, kirvis netyčia 
išsprūdo iš rankų ir įkrito į gylę. Na, žmogelis nebežino, ką dabar 
daryti. Negi gali pareiti vakare be duonos kąsnio ir žiūrėti, kaip išal- 
kę vaikučiai verkia. Atsisėdo ant kranto ir rauda. Verkė verkė, kol 
toks mažas žilas senučiukas priėjo ir pasakė: 

— Neverk, aš tau padėsiu bėdoje. Sakyk, kas nutiko? 

Vargšas brolis ir apsakė viską. Šenučiukas pažadėjo kirvį iš gylės 
ištraukti, ir jis nusiramino. 

Senučiukas pabrydėjo į vandenį, įkišo ranką į gylę, ištraukė sidabro 
kirvį ir klausia: 


K artą gyveno du broliai: vienas turtingas, kitas vargšas. Turtin- 


— Ar šitas tavo? 
— Ne,— atsakė vargšas. 

Paskui seniučiukas ištraukė aukso kirvį ir paklausė, ar tas. Ne, ir 
tas ne jo. Pagaliau senučiukas ištraukė vargšo brolio kirvį, kurį tas 
paėmė ir padėkojo. Vargšas jau norėjo į darbą kibti, bet senučiukas 
tarė: 

— Klausyk, jau jeigu toks kirvis gali tiek duonos pelnyti, tai šitie 
dar daugiau pelnys! —ir atidavė vargšui sidabro ir aukso kirvius. 

Nuo to laiko vargšui broliui ėmė vis geriau ir geriau klotis. Po metų 
jis paliko toks pat turtingas, kaip ir anas brolis, ir pasistatė naujas, 
gražias trobas. 

Kai viskas buvo gatava, atsilankė turtingasis brolis ir stebisi, kaip 
jis į tokį turtą įsigyveno. Vargšas viską papasakojo. Turtingasis tuoj, 
lyg akis išdegęs, namo parkūrė, pasišovęs eiti miškan ir dar labiau 
pralobti. Nuėjęs paupin kirsti medžių, porą kartų kaukštelėjo ir tuoj 
švyst kirvį į gylę. Paskui atsisėdo ant kranto ir laido gerklę, kad net 
visas miškas skamba. 

Atėjo tas pats senučiukas ir klausia, ko jis verkia. Papasakojo. Kai 
tik senučiukas ištraukė iš gylės sidabro kirvį, turtingasis ėmė šaukti: 

— Duok šen, seni, čia mano! 

Senučiukas paklausė ir atidavė. Lygiai taip susigobė ir aukso kirvį, 
ir savo paties geležinį. Turtingasis, nė dėkui nepasakęs, namo patraukė. 

Ėjo ėjo, o miško krašto kaip nėr, taip nėr. Pamatęs, kad paklydo, 
nedaug tesuko galvą, atsigulė ir ėmė pūst į akį. Girdi, rytą atrasiąs 
namus. Naktį jis sapnuoja, kad prieina prie jo tas pats seniučiukas ir 
sako: „Daug norėjai, mažai gavai. Dabar išmoksi, kaip varge gyventi.“ 
Tai taręs, senučiukas nuėjo. 

Rytą pabudęs, turtingasis brolis stebisi, kur jo atsidurta. Ėjo vėl 
kiaurą dieną, bet vis miškas ir miškas. Temstant prigulė ant kupsto ir 
alkanas užmigo. 

Daug dienų turčius bastėsi miške, kęsdamas alkį ir vargą, kol galop 
namo parsigavo. 


ko 

Velnias ir jaujakurys 


aujakurys išėjo į beržyną šluotų rišti ir sutiko dailų poną su ilga 

nosimi. Tasai buvo pats velnias. Jaujakuriui kas darbo — nei 

jam reikia su nepažįstamu šnekėtis, nei su juo laiką gaišti. Bet 
velnias negali iškęsti, pirmas užkalbina ir klausia jaujakurį, kuo jis 
vardu. 

— Kuo aš vardu? Mano vardas — Pats. 

„— Ak, Pats! Pats! Ahal O ką tu šitam miške veiksi? 

— Ką veiksiu? Klausia kaip vaikas! Turiu šluotas rišti. Tik pagal- 
vok, toks didelis dvaras. Kiek ten šluotų reikia, kol iškulia! 

— Taip, taip, reikia, reikia! O kas, jeigu tu man du svarus šniaukš- 

— Du svarus! Tai nedaug, šitaip galim sulygti. Palauk čionai, tuo- 
jau atnešiu. 

Jaujakurys parėjo namo — šluotos jau ten, pilnas klojimas! Nunešė 
velniui tabokos, tas įkiša ilgą nosį į maišą, vienu patraukimu sušniaukš- 
čia abudu svarus ir net nenusičiaudi. 

Kitą dieną jaujakurys turi eiti miškan grėblių dirbti. Vėl sutinka 
velnią. 

— Klausyk, Pats, ką miške veiksi? 

— Ką veiksiu? Grėblių reikia pridaryti. Toks didelis dvaras, kiek 
grėblių reikia, kol iškulia! 

— Taip, taip, reikia, reikia! O ar tu negali man dar duoti du svarus 
šniaukščiamosios tabokos? Aš tau į valias grėblių pridarysiu! 

— Du svarus! Tai nedaug. Palauk čionai, tuojau atnešiu. 

Jaujakurys parėjo namo — grėbliai jau ten, pilnas klojimas. Nune- 
ša velniui tabokos, tas įkiša ilgą nosį į maišą, vienu patraukimu su- 
šniaukščia abudu svarus ir net nenusičiaudi. 

Trečią dieną jaujakurys eina miškan spragilų dirbti. Vėl sutinka 
velnią. 

— Klausyk, Pats, ką čia veiksi? 

— Ką veiksiu? Reikia spragilų pridaryti. Toks didelis dvaras! Kiek 
spragilų reikia, kol iškulia. 

— Taip, taip, reikia, reikia! O ar negali man duoti dar du svarus 
šniaukščiamosios tabokos? Aš tau spragilų pridarysiu. 

— Du svarus! Tai nedaug. Palauk čionai, tuojau atnešiu. 

Jaujakurys parėjo namo — spragilai jau ten, pilnas klojimas! Nune- 
ša velniui tabokos, tas įkiša ilgą nosį į maišą, vienu patraukimu su- 
šniaukščia abudu svarus ir net nenusičiaudi. 

Taip jaujakuriui visi skubūs darbai nuo pečių nukrito, dabar nors 
prieš kūlimą galės kaip reik išsimiegoti. Bet kur tau! Velnias, tabo- 
kos 'paragavęs ir jaujakurio miške nebesulaukęs, po kelių dienų atsi- 
beldžia pas jį į jaują ir prašo dar dviejų svarų. 

Jaujakurys galvoja: „Na ir įsitaisiau bėdą! Kaip man atsikratyti 
to šėtono?" 

Bet tuo pačiu mirksniu jam šovė į galvą gera mintis. 

— Klausyk, velne, ką tu čia po žiupsnelį šniaukši! Geriau atiduosiu 
tau visą tabokinę, tada galėsi prisišniaukšti kiek tinkamas. Tik mano 
dar ne visa taboka sumalta, pasėdėk čia jaujoje, palauk, kol klojime 
sumalsiu! 

— Vajel Aš eisiu tau padėti! 

— Ne, ne, ne, nereikia! Taboką malant, baisus čiaudulys ima. Kas 
nepratęs, gali ir visai užsičiaudėti. Kas tada? 

Velnias daugiau nesispyriavo, ir jaujakurys nuėjo į klojimą. Ten jis 
įskėlė storą ąžuolo trinką, įvarė pleištą, kol plyšys gana platus pasi- 

darė. Velnias, išgirdęs trinksint, pagalvojo: „Matai, matai, kaip žmogus 
baisiai čiaudi! Mano laimė, kad su juo nėjau.“ 

O jaujakurys į trinkos plyšį įbėrė gerą saują šniaukščiamosios tabo- 
kos ir tik tada velnią pašaukė. 

— Eikš, nagi eikš pauostyti, ar smulkiai sumalta! 

Velnias atėjo į klojimą, pamatė įskeltą ąžuolo trinką ir klausia: 

— Tai čia tavo tabokinė? 

— Taip, taip! Pauostyk, pauostyk! 

Velnias įkišo ilgą nosį į plyšį ir kad patraukė, net šnirpšdamas! 
Tą pačią akimirką jaujakurys vožė kirvio pentimi į pleištą, pleištas 
iššoko, ir trinka kaip replėm suspaudė velniui nosį. 

Velnias strimagalviais išlėkė iš klojimo ir su visa trinka bliaudamas 
į pragarą nurūko. 

Velnio tarnai, tokį bliovimą išgirdę, puolė klausinėti: 

— Kas sužnybo, kas tau nosį sužnybo? 

— Pats, Pats! 

— Žiūrėk tu man, pats susižnybo ir dar taip negražiai bliauna, ki- 
tiems nuotaiką gadina,— širdo tarnai ir ėmė plėšti perpus tą trinką: 
reikėjo pragaro ponui šnipą išvaduoti. 


Krosniadvario bonas 


Netoli dvaro šiaudinėj lūšnelėj gyveno toks pabalda vaikinas. 

Vieną rytą jis skubėjo į pievas ir nepakėlė pono ekonomei 
kepurės. Kitą kartą, tamsią naktį į dvaro jaują lažan eidamas, įspyrė 
pono kalei į šoną, kai ta jam pakinklius kandžiojo. 

Ponas baisiai papyko ir apleido vaikiną tinginio liga. Jis taip ėmė 
bodėtis darbu, jog nuo ryto ligi vakaro gulėjo ant krosnies ir nei atsi- 
kelti, nei pajudėti nestengė. 

Taip gulėjo vargšas kiauras dienas, vos badu nemirdamas. Tiktai 
katinui ligonio pagailo. Tai ką perkąsti jam atneša, tai pašnekina, kad 
laikas neprailgtų. 

Kartą vaikinui iš pypkės kibirkštis įšoko į šiaudinį stogą, ir kilo 
gaisras. Būtų galėjęs gesinti, bet kad nesinori nė piršto pajudinti. Taip 
ir dairėsi į šalis, kol lūšna ligi pamatų sudegė, Liko viena krosnis. 
Tada vaikinas susigraibstė guolį, įlindo į krosnį ir ten su savo katinu 
apsigyveno. | 

Vienądien abudu pasijuto baisiai išalkę. Katinas išlindo iš krosnies 
ir dumia į kaimą pamedžioti. Kelyje sutiko lapę. Toji sako: 


V 7 ienas dvarponis buvo susinešęs su piktomis raganomis. 

— Katinėli, aš tave suėsiu! 

Katinas prašosi: 

— Neėsk manęs, kūmute, aš tave į vištidę nuvesiu. 

Lapei, žinoma, vištiena geriau nei išbadėjęs katinas. Ši ir tinka. Ka- 
tinas nuvedė lapę į dvarą pas pono vištas, atidarė tvarto duris ir sako:. 

— Šok vidun, vištas ant laktų rasi! Kirsk į sveikatą, kol iš kaimo 
grįšiu! 

Bet katinas visai nėjo į kaimą, o nukiceno pas poną ir sako: 

— Krosniadvario ponas tau atsiuntė gyvą lapę. Vištidėje uždaryta, 
tik pasigauk! 

Ponas susišaukė žmones, ir visi būriu nubildėjo į vištidę lapės gauti. 
Bet vos duris atidarė, lapė tik šmurkšt ir paspruko. 

Kol jie ten su lape gaišo, katinas pritykino prie mėsos puodų. Ir 
pats gerai prisišveitė, ir vaikino daliai pasičiupo. 

Vaikinas nelaukė katino taip greit grįžtant ir labai stebėjosi, kad 
medžioklė gerai nusisekė. O katinas sviedė jam į krosnį mėsos gabalą 
ir sako: 

— Ko čia stebiesi, tinginio panti! Še, valgyk! 

Pavalgė abudu ir virto ant šono. 

Po kelių dienų pilvas ir vėl gurgti pradėjo. Tada apsivertė ant kito 
šono. Bet kiek šitaip vartysies? Galiausiai katinas išlindo laukan iš 
krosnies ir nuėjo į kaimą pamedžioti. Kelyje susitiko vilką. Tas ir sako: 

— Katinėli, aš tave suėsiu! 

Katinas prašosi: . 

— Neėsk manęs, dėdyte, aš tave į avidę nuvesiu! 

Vilkui, žinoma, aviena geriau nei išbadėjęs katinas. Šis ir tinka. 
Katinas nuvedė vilką į dvarą pas pono avis, atidarė tvarto duris ir 
sako: 

— Šok vidun, avis garde rasi! Kirsk į sveikatą, kol aš iš kaimo 
grįšiu! 

Bet katinas visai nėjo į kaimą, o nukiceno pas poną ir sako: 

— Krosniadvario ponas tau atsiuntė gyvą vilką. Avidėj uždarytas, 
tiktai pasigauk! 

Ponas susišaukė Žmones, ir visi būriu nubildėjo į tvartą vilko gauti. 
Bet vos atidarė duris, vilkas tik šast ir paspruko. 

Kol visi ten su vilku gaišo, katinas pritykino prie mėsos puodų. Ir 
pats gerai prisišveitė, ir vaikino daliai pasičiupo. 

Vaikinas nelaukė katino taip greit grįžtant ir labai nustebo, o ka- 
tinas jam nusviedė mėsos gabalą į krosnį ir sako: 

— Ko čia stebiesi, tinginio panti. Še, valgyk! 

Po kelių dienų abudu vėl išalko. Katinas išlindo iš krosnies ir nu- 
ėjo į kaimą pamedžioti. Kelyje sutiko lokį. Tasai sako: 

— Katinėli, aš tave suėsiu! 

Katinas prašosi: 

— Neėsk, lokeli, aš tave nuvesju į bityną! 

Lokiui, žinoma, medus skaniau už viską. Šis ir tinka. Katinas nu- 
vedė lokį į dvarą pas pono bites, atkėlė vartus ir sako: 

— Eik vidun, medaus aviliuose rasi! Kirsk į sveikatą, kol aš iš kai- 
mo grįšiu. 

Bet katinas visai nėjo į kaimą, o nukiceno pas poną ir sako: 

— Krosniadvario ponas tau atsiuntė gyvą lokį. Bityne uždarytas, 
tiktai pasigauk! 

— Nieko nebus,— atsakė ponas.— Jeigu lapės ir vilko mūriniam 
tvarte nepagavau, kurgi lokį bityne pagausiu! Eik, paleisk lokį iš bi- 
tyno, paskui grįžk atgalios ir apsakyk, kas per vienas tasai Krosnia- 
dvario ponas! Kur jis gyvena? Jei ne, tai saugokis, kailį nudirsiu! 

Katinas išleido lokį, grįžo pas poną ir nežino, ką sakyt, ką nutylėt. 
Pagaliau ponas užriaumojo: 

— Na, kas yra? Sakyk greičiau — kur gyvena tasai Krosniadvario 
ponas? 

— Kur gyvena? Ogi Krosnies dvare! — atkirto katinas. 

— Kur yra tas Krosnies dvaras? 

— Pone, kaip čia tau pasakius? — norėjo išsisukti katinas.— Eime 
drauge, pats pamatysi! 

— Na, jei negali pasakyti, tai atvesk pas mane tą Krosniadvario 
poną! 

Nieko nedarysi — katinas turi eit namo ir atvest Krosniadvario poną. 

Kitą dieną abudu eina į dvarą. Nuo vieno tilto katinas nustūmė 
vaikiną į upę ir pats jį ištraukė. Betraukdamas vaikino drabužius šu- 
plėšė ir jį patį gerai apdraskė. Tada nudūmė į dvarą ir sako ponui: 

— Klausyk, pone, kokia nelaimė! Važiuojam mudu su Krosniadva- 
rio ponu čionai, o ant tilto arkliai pasibaidė, ėmė daužytis ir išvertė 
mus į upę. Krosniadvario ponas dar norėjo arklius sulaikyti, bet tie 
iššoko iš upės, ištempė jį, visus drabužius suplėšė ir dar patį apdraskė. 
Ten ir palikau begulintį. 

Tai išgirdęs, ponas liepė pakinkyti karietą, paimti drabužius ir pats 
nuvažiavo nelaimingojo gelbėti. Nuvažiavo ten ir mato: Krosniadvario 
ponas guli ir kasosi. Aprengė jį brangiais drabužiais ir jau kels i karie- 
tą, bet nieko neišeina: Krosniadvario ponas, tinginio pagautas, iš vietos 
nejuda, tik žvilgčioja čia per vieną petį, čia per kitą. 

— Kodėl jis taip dairosi? — klausia ponas katiną. 

— Jam turbūt drabužiai per prasti, puošnesnių reikėtų! — atsakė 
katinas. 

Pasiuntė į dvarą puošnesnių drabužių ir jais aprengė. Krosniadvario 
ponas vėl žvilgčioja čia per vieną, čia per kitą petį. Tada katinas už- 
mynė jam ant kojos, kad liautųsi dairęsis. Tas paklausė, įlipo į karietą, 
ir abu ponai neskubėdami nuvažiavo į dvarą. 

Katinas užrietė uodegą ir bėga pirma. Kelyje sutiko kiauliaganius ir 
aviganius. Katinas nuleido uodegą ir šūktelėjo piemenims: 

— Oi, kas dedasi! Ten iš paskos piktas nelabas važiuoja. Jei jus 
paklaus, kieno piemenys esat, tai atsakykit: Krosniadvario pono! Ki- 
taip bus riesta! 

Važiuodamas pro piemenis, ponas sustabdė karietą ir paklausė: 

— Kieno piemenys esat? 

— Krosniadvario pono! 

— Žiūrėk tu man,— nustebo ponas.— Aš jau toks turtingas, bet tiek 
daug kiaulių ir avių neturiu! 

Toliau katinas sutiko piemenis su karvių ir arklių bandomis. Nu- 
leido uodegą ir šūktelėjo: 

— Oi, kas dedasi! Ten iš paskos piktas nelabas važiuoja! Jeigu jus 
paklaus, kieno piemenys esat, tai atsakykit: Krosniadvario pono! Ki- 
taip bus riestal 

Važiuodamas pro šalį, ponas sustabdė karietą ir paklausė: 

— Kieno piemenys esat? 

— Krosniadvario pono! 

— Žiūrėk tu man,— nustebo ponas.— Aš jau toks turtingas, bet tiek 
daug karvių ir arklių neturiu! 

Pagaliau katinas pribėgo dvarą. Tas jau iš tolo visas žiburiuoja. Įėjo 
katinas į rūmus ir rado ten pilna prisigrūdus raganų, Krosniadvario 
pono belaukiančių. Katinas joms kad sušuks: 

— Oi, kas dedasi! Ten iš paskos piktas nelabas važiuoja! Bėkit! 
Bėkit ir lįskit į devintą kviečių kaugę, kitur galas griebs! 

Tai išgirdusios, raganos visos iki vienai nulėkė ir sulindo į devintą 
kviečių kaugę. 

Abudu ponai galų gale atvažiavo į dvarą ir ėmė vaišintis — valgyti 
ir gerti lig sočiai. Tuo laiku katinas prisliūkino prie devintos kviečių 
kaugės ir ją padegė. Kaip ėmė raganos mėlyna ugnim liepsnoti! Kati- 
nas priėjo prie pono, mostelėjo į degančią kaugę ir juokiasi: 

— Krosniadvario ponui vienas niekis — kviečių kaugė daugiau ar 
mažiau! 

O ponas, per liepsną viską matydamas, šoko raganų gelbėti, bet 
ugnis ir jį patį pagavo. Taip ir sudegė nedorėlis su savo raganom. 
Vos tik jie sudegė, vaikino tinginio ligos — kaip nebūta. 

Vaikinas baisiai prasidžiugo ir sako katinui: 

— Tu man labai daug padėjai, kaip aš tau atsimokėsiu? 

— Man jokio užmokesnio nereikia! 

Ir pabalda vaikinas su gudriuoju katinu ilgas dienas laimingai gy- 
veno. 


Mergaitė su žvaigžde kaktoje 


de kaktoje. Šeimininkė jai nedavė nei valgyti, nei drabužių kuo 

vilkėti. Tada mergaitė išėjo iš savo nedorų šeimininkų į mišką 
uogauti. Ten sutiko seną senutėlį. Tasai paklausė, kur ji einanti. Ji 
papasakojo, kad esanti beturtė mergaitė, kad nedora šeimininkė jai nei 
valgio, nei drapanos neduodanti. Todėl išėjusi į mišką uogauti ir keti- 
nanti taip manytis. 

Senutėlis pasakė, kad, nors ir pats esąs vargšas, vis dėlto galėsiąs 
mergaitę apdovanoti, ir davė jai baltą lazdelę, riešutą ir neapmuštus 
kailinėlius. Kai balta lazdele suduosianti, tuojau išsipildysią visa, ko 
širdis geidžianti; kai riešutą atidarysianti, ten rasianti trejopus rūbus: 
vienus žvaigždžių, antrus mėnesio, trečius saulės. O tuos kailinėlius 
tegul sveika nešiojanti. 

Mergaitė padėkojo, ir abudu nuėjo savais keliais. 

Kai sutemo vakaras, mergaitė apsivilko tuos kailinėlius, įsilipo 
į aukštą medį ir įsitaisė miegoti. Ten ją pamatė du karaliai, kurie miš- 
ke medžiojo. Vienas jau norėjo šauti, bet antras sako: 

— Nešaukim to Žvėrelio, geriau gyvą paimkim! 


4 artą pas vieną ūkininką tarnavo kiaulininke mergaitė su žvaigž- 

Tada ir mergaitė, jų žodžius užgirdusi, ėmė prašyti, kad riešautų, 
nes ji esanti žmogus. Karalius, kuris nenorėjo šauti, paklausė, ko ji čia 
tankynėje ieškanti. 

Mergaitė atsakė, kad ieškanti darbo. Tada karalius sako: 

— Eikš pas mane už kambarinę! 

Taip kiaulininkė ir nuėjo pas karalių už kambarinę. 

Neilgai laukus karalius iškėlė didelę puotą. Vakare, kai pilyje su- 
sirinko daug svečių, mergaitė išėjo laukan, pabėgėjo toliau nuo pilies, 
nusivilko kailinėlius, apsirengė Žvaigždžių rūbais, nusirišo skarelę, ku- 
ria žvaigždę kaktoje buvo prisidengusi, sudavė lazdele į akmenį, ir 
tuoj pat radosi karieta su šešiais Žirgais. 

Mergaitė privažiavo prie pilies, įėjo vidun. Jaunasis karalius vieš- 
nią gražiai pasitiko, tik su ja viena tesikalbėjo ir tešoko. 

Kai puota ėjo į pabaigą, mergaitė jau iš anksto išsiruošė namo, nors 
karalius dar prašė pabūti. 

Nuvažiavusi į pamiškę, mergaitė sidavė balta lazdele į akmenį: 
žirgai ir karieta prapuolė. Paskui ji nusivilko Žvaigždžių rūbus, paslėpė 
juos riešute, apsigerbė savo kailinėliais ir grįžo namo. 

Netrukus karalius ir vėl iškėlė puotą. 

Mergaitė nuėjo į pamiškę, šį kartą užsivilko mėnesio rūbus, sudavė 
balta lazdele į akmenį ir nuvažiavo į pilį švytinčia karieta. 

Visi stebėjosi jos gražumu. Jaunasis karalius buvo viešniai labai 
meilus, vien su ja tesikalbėjo ir tešoko. 

Ir šį kartą karalius prašė gražiąją viešnią ilgiau pabūti, bet ji vis 
tiek anksti išvažiavo namo. 

Pamiškėje vėl sudavė lazdele į akmenį — žirgai ir karieta prapuolė. 
Mergaitė nusimetė mėnesio rūbus, apsirišo skarele žvaigždę kaktoje, 
užsivilko kailinėlius ir grįžo namo. 

Po kurio laiko karalius iškėlė trečią puotą. Kai daugis svečių jau 
buvo susirinkę, mergaitė nubėgo į pamiškę, apsivilko saulės rūbais, 
nusirišo skarelę nuo savo žvaigždės ir vėl į pilį atvažiavo. 

Jaunasis karalius jau nežino, kaip apie gražiąją viešnią ir suktis — 
vien su ja tesikalba ir tešoka. Baigiantis puotai, visai nenori jos išleisti 
ir vis klausinėja, iš kur ji esanti. 

Mergaitė pasisakė, kad ji iš lėkščių daužymo karalystės, kuri esanti 
už šimto mylių. 

Jau aušta rytas, o karalius vis dar nenori viešnios išleisti. Tada 
mergaitė sako, kad jau ilgiau negalinti būti: jei tuojau neparvažiuo- 
sianti, tėvas jos daugiau nebeleisiąs čionai į svečius. Galop jinai išsi- 
prašė ir išvažiavo, bet jau visai gerai prašvitus. 

Šį kartą mergaitė taip skubėjo, jog nespėjo net saulės rūbų nusi- 
vilkti ir riešute paslėpti — viršum jų savo kailinėlius užsimetė. 

Kai mergaitė grįžo namo, tuojau pat turėjo į karaliaus miegamąjį 
vandens nunešti. Jos kailinėliai jau buvo visai palaikiai, ir karalius 
netyčiom pamatė po jais ką švysčiojant. 

Norėdamas tikrai įsitikinti, jis liepė mergaitei palypėti ant suoliuko, 
šukas paduoti. Kai tik ji palypėjo, karalius tuojau pamatė po kailinė- 
liais saulės rūbus ir akies mirksniu pažino savo gražiąją viešnią. 

Mergaitė turėjo viską karaliui išsipasakoti. 

Tada karalius klausė: 

— Kodėl taip ilgai mane apgaudinėjai ir delsei? Kam tau reikėjo 
taip sunkiai dirbti? 

— Turėjau savo laimę išbandyti, — atsakė mergaitė. 

Karalius paėmė mergaitę su žvaigžde kaktoje už žmoną, ir abu lai- 
mingai gyveno. 

Stebuklingos girnelės 


eniai seniai gyveno du broliai: vienas didžturtis, antras tikras 

neturtėlis. Didžturtis nenorėjo nė akyse neturtėlio matyti ir jo 

lūšną iš tolo lenkdavo. Kartą vargšas pristigo duonos. Norėjo 
nusipirkti, bet už ką, jeigu kišenėje nė skatiko? Nuėjo pas didžturtį 
prašyti. Tasai, vos brolį paregėjęs, išmetė pro langą supelėjusią kiaulie- 
nos mentę ir piktai šūktelėjo: 

— Ko čia atėjai! Še kiaulės mentę, nešdinkis į pragarą, daug pinigų 
gausi. 

Neturtėlis ir už tai padėkojo, ir nudrožė į pragarą raudodamas. Ke- 
lyje pasitaikė baltas senelis: 

— Ko verki? 

— Nagi brolis mane siuntė į pragarą, liepė parduoti kiaulienos 
mentę, o kaip aš ją parduosiu? Net kelio tenai nežinau! 

— Argi dėl tokio dalyko verkti reikia? Liaukis! Geriau paklausyk, 
ką tau sakysiu: ten, pragare, velniai ant kiaulienos mentės it pasvilę 
puola. Kaip kelią rasti? Nieko nėra lengvesnio, kaip rasti kelią į pra- 
garą. Žiūrėk, eik tiktai šituo taku į priekį ir tiesiai pragaran pataikysi. 
Bet va ką įsidėk į galvą: už tą mentę neprašyk pinigų, o reikalauk 
tų girnelių, kur kampe numestos. 

— Ką aš su jomis veiksiu? Man reikia vaikams duonos gauti! 

— Su jomis bus ir duonos. 

Neturtėlis padėkojo ir nuėjo. Eina eina — pragaras ne taip jau arti, 
yra kur kojas pamiklinti. Pagaliau šit ir pragaras, o vidun patekti ne- 
gali: didžiuliai vartai užkelti. Ėmė belstis. Išeina trigalvis velnio tarnas. 

— Ko nori? 

— Va čia aš turiu kiaulienos mentę parduoti. 

— Ką? Kiaulienos mentę? Geras daiktas. Kiekgi nori? 

— Na, ką čia daug prašysi! Atiduok man tas girneles, kur kampe 
numestos, ir užteks. 

— Ne, ne, ne! Šito ne! Prašyk ko kito! 

— Man nieko kito nereikia. Jeigu duosi girneles, tai ir sutarta! 

— Ne, ne, drauguži! Šito neduosiu! — trigalvis dar ožiuojasi, bet 
neturtėlis jau mato, kad velnio tarnas užuodė kumpį ir tik seilę ryja, 
todėl savo laikosi. Galop velnio tarnas paspyrė koja girneles — tegul 
imąs. 

Gerai. Abudu išsiskyrė: velnio tarnas su kiaulienos mente nurūko 
į pragarą ir didžiuosius vartus iš vidaus užsklendė, o neturtėlis su gir- 
nelėmis išskubėjo namo į savo lūšną. Kelyje vėl sutiko baltąjį senelį. 

— Na, kaip? Gavai? 

— Gauti gavau, bet ką aš su jomis veiksiu? Juk neturiu nė ašakė- 
lės! Geriau būčiau paprašęs kokio dvylekio, bent duonos kampą nusi- 
pirkt galėčiau... 

— Klausyk, brolau, tu taip nekalbėk, kol nežinai! Tos -girnelės yra 
labai geras daiktas. Jos tau duos ne tik duonos, bet visko, ko tik rei- 
kės. Tiktai paliepk malti — tuojau ims suktis, ūždamos be perstogės, ir 
pabirs iš jų visokios gėrybės. Aš tave išmokysiu, kaip jas sustabdyti, 
tik jokiu būdu niekam tų žodžių nesakyk, kitaip visko neteksi. 

Baltasis senelis pamokė, kaip su girnelėmis elgtis, ir staiga pranyko. 

O neturtėliui prasidėjo laimės dienos. Girnelės kas rytą patiekdavo 
kuo geriausių valgymų, visokios gėrybės prinešė, o galop dar tiek 
aukso primalė, jog jis galėjo puikiausią pilį pasistatyti. 

Didžturtis brolis pamatė spindinčią pilį, atlėkė be kvapo: 

— Susimildamas pasakyk, kur tiek turto gavai? Kodėl aš tokios pi- 
lies neturiu? Juk tu mano geriausias brolis. Negaliu nė apsakyti, kaip 
aš tave myliu. Na, tik tark — kur visa tai gavai4 

Taip ir taip — šis papasakoja. 

— Ak, tai šitos girnelės visko primalė! Iš tiesų? Tu nejuokauji? 
Klausyk, broleli, paskolink man girneles nors porai dienų! Prasimalsiu 
ir aš mažumėlę, o kitą savaitę tau atgal atitempsiu su gerom lauk- 
tuvėm! 

— Gerai. gerai, broli, mielai! Dabar jau turiu gana duonos ir turto, 
prasimalk ir tu bent kiek! 

Tai išgirdęs, didžturtis pasičiumpa girneles ir dumia namo. Parlekia, 
negali nė kvapo atgauti — visas virpa iš džiaugsmo. Žmona stebisi: ko- 
kia nelaimė jį ištiko, kad taip be dvasios parlėkė? 

O vyras tik kvėpsi ir rodo po pažasčia kokį daiktą, nori ką pasakyti, 
bet žodžio ištarti negali. Tačiau jau vėlus metas, laikas miegoti, rytoj 
viską apsakys. 

Iš ryto didžturtis rengiasi su vyrais į pievas. Šeimininkė nori namuo- 
se likti: pusryčiui košės virsianti, bet vyras neleidžia — tegul einanti 
su visais į pievas, prieš pusrytį jis pats parbėgsiąs namo ir girnelėmis 
greitai košės pramalsiąs. 

Gerai. Visi išeina į pievas. 

Prieina pusryčio metas, šeimininkas numeta dalgį ir kuria namo 
košės virti. Puolė malti. Mala mala — visi puodai jau pilni. Na, jau 
užtektų, bet girnelės mala kaip malusios. Ima šaukti: 

— Gana, gana! — niekas nepadeda. 

Girnelės sau mala, ir tiek. Jau košės pilna troba, o girnelės vis 
dar mala. Jau košė pro duris į kiemą verčiasi, o girnelės vis nestoja. 

Šeimininkas, visai išsigandęs, girneles už vartų išmeta, bet niekas 
negelbsti. Košės kaip daugėja, taip daugėja — netrukus visose dirvose 
jau kalnai kūpso. 

— Na, jau paskutinioji atėjo! 

Pagaliau čiumpa tas pašėlusias girneles ir neša broliui atgalios, 
tegul dedąs kur norįs tokį košės malūną. 

O brolis tik nusišypsojo iš tokios bėdos. Jis tyliai ištarė reikiamus 
žodžius — ir košės kaip nebūta. 

Taip ir baigėsi. Bet vieną sykį brolis nusprendė savo pilį aukso sto- 
gu dengti, kad nerūdytų ir lyjant nebėgtų kaip pro kokias skiedras 
ar čerpes. 

Saulėtą dieną pro šali plaukė jūrininkai ir pamatė ką tolumoje 
spindint. Stebuklai — kas tai galėtų būti? Išlipa iš laivo ir eina pasi- 
žiūrėti. Pereina pievas, pereina lankas, ant kalno pilis, o pilies sto- 
gas — gryno aukso. Beldžiasi į vartus. 

— Kieno ta pilis? 

— Mano! Kieno gi kitoė — atsako brolis. 

Iš kur ją gavęs? | 

Taip ir taip — girnelės primalusios, tas papasakoja. 

— Ak taip! Šitos girnapalaikės? — jūrininkai žiūri ir atsistebėti ne- 
gali. 

Brolis svečius dar gerai pavaišina, bet, pasirodo, jų tikrų nedorėlių 
būta: naktį jie ima ir pavagia girneles. 

Iš ryto brolis nori pusryčio prasimalti, visur ieško girnelių, akis 
dar iš miegų trindamasis, o jų kaip nėr, taip nėr! Nieko nedarysi: gana 
tinginį varinėti, po ilgo laiko reikia pačiam kibti į darbą. 

Tuo tarpu vagys jau seniai į jūrą išplaukę ir iš džiaugsmo nė patys 
nežino, ką pirmiausia paliept girnelėms sumalti. Kai visi svarstė ir gin- 
čijosi, vienas pokštininkas įkišo savo trigrašį: 

— Pirmiausia reikia druskos prisimalti, druskos! Juk druską namie 
užmiršome, kaipgi be jos virsim pietus! 

Na, gerai, tegul pradžiai kad ir tos druskos pramala, matys, kaip 
tas malimas eina. 

Mala mala, jau tokia statinaitė pilna, užtektų, norėtų sustabdyti, 
bet kur tau! Girnelės sukasi kaip patrakusios. 

— Kas gi čia? —jie supuola ir bando jėga sustabdyti — tuščias 
darbas. 

Niekas negelbėjo: netrukus laivas buvo pilnas druskos ir nugarmė- 
jo su visais nedorėliais jūrininkais ir visomis girnelėmis. 

Tačiau girnelės nė jūros dugne nenustojo malusios ir šiandien tenai 
tebesisuka. | 

Todėl jūros vanduo toks sūrus, jog negali nė į burną paimti. 


Eigulio sūnus 


itados gyveno eigulys su žmona. Abu jau buvo nusenę ir nebe- 
stiprūs, todėl vis dejavo: 
— Jau ir senaivė, vaikų neturim — kas mums duoną pelnys? 

Bet atsitiko stebuklas! Vieną naktį eigulienei pačioje senatvėje dar 
gimė sūnus. 

Abu seniai begal apsidžiaugė ir niekaip nebeišmanė, ką į kūmus 
prašyti. Pagaliau taip sutarė: eigulys eis keliu ir, ką pirmą sutiks, tą 
ir paprašys. 

Gerai. Kitą rytą, vos pro vartus išėjęs, eigulys sutiko tokį poną, vos 
kakta į jį neatsidaužė. 

Ponas klausia: 

— Kurgi eini? 

— Taip ir taip — einu sūnui krikštatėvio ieškoti. 

— Vaje! Kaip gerai, kad susitikome. Aš irgi seniai vaikštau, krikš- 
tasūnio ieškodamas. Imk mane, pamatysi, tavo sūnus ilgainiui išeis 
į didelius žmones! Žinoma, tik susitarkim: kai sūnui sueis devyneri 
metai, jis turės ateiti pas mane mokytis. Matai, kol išmokysiu visko, 
ką didelis žmogus turi žinoti, — praeis irgi gerokai laiko. Na, tai tinki? 

— Tegul jau bus taip! Ką gi aš, senas mulkis, išmanau apiė dide- 
lius ar mažus žmones? Dėl manęs, rūpinkis juo, būdamas krikštatėviu! 

Taip ir sutaria. Praeina devyneri metai — krikšto tėvas jau ir čia: 
tegul krikšto sūnus ateinąs pas jį mokytis! 

Krikšto sūnus — viens du! — susiruošė ir eina su juo džiūgaudamas. 

Bet kur čia tau! Kelyje vargšeliui visi džiaugsmai išdulkėjo, nes. 
krikšto tėvas, pasirodė, daro kaip koks žvėris. Įkišo berniuką į skrynią. 
užvožė dangtį ir paleido į upę, tegul skęsta, jei laimės neturi. 

Sakykite, ar gali taip daryti tas, kas nors truputį yra Žmogus? 

Na, berniukas tikrai pamatė, kas per paukštis tas vadinamasis krikš- 
tatėvis. Tačiau, laimė, berniukas nenuskendo: skrynia įplaukė į malūno. 
vandens kelią ir jį užkimšo. Malūninkas mala mala — negali suprasti, 
kodėl vanduo nebeteka. Nueis pasižiūrėti — randa skrynią, o joje ber- 
niuką, mirštamai išsigandusį. O berniukas nieko gero negali pasakyti. 
Tėvas jį atidavęs krikštatėviui, tasai įkišęs į skrynią, ir daugiau jis. 
nieko nežinąs. Supaisyk, žmogau, kas tai per krikštatėvis! 

„Nieko nedarysi,— pagalvojo malūninkas,— priklydusį vaiką reikia 
auginti. Jei vėliau susiras giminės, — atiduosiu. Nesusiras — tegul malū- 
ninku mokosi.“ 

Ir eigulio sūnus buvo pas malūninką ilgus metus, kol užaugo į tvir- 
tą jaunikaitį. Malūninkas jį kaip savo sūnų mylėjo. 

Kartą krikštatėviui atsitiko važiuoti pro malūną ir sutikti eigulio 
sūnų. 

Jaunikaitis piktojo krikštatėvio nebepažino, o tasai tuojau prisi- 
minė berniuką ir viską, ką jam kadaise padarė, bet dėjosi jo nepažįs- 
tąs. Išlipo iš karietos, nuėjo pas malūninką: ar negalįs tasai duoti pati- 
kimą žmogų, kad ir šį patį jaunikaitį, reikią su skubia žinia pas jo 
žmoną siųsti. Labai skubėdamas iš namų išvažiavęs ir tik dabar prisi- 
minęs, kad vieną svarbų dalyką užmiršęs. 

Malūninkas pagalvojo: „Ponas neprastas — reikia padėti!“ 

Tegul imąs jo augintinį, tas nunešiąs. 

Ponas brūkštelėjo porą žodžių laiške, užantspaudavo ir padavė jau- 
nikaičiui, tegul neša. 

Eigulio sūnus kaipmat išskubėjo. 

Kelyje jis sutiko seną elgetą. Tas paklausė: 

— Kur taip skubi, sūnau? 

Taip ir taip. 

— Žiū, kas dedasi! Kažin kas tame laiške gali būti parašyta? Duok 
man pasižiūrėti! 

Senis pasižiūrėjo, porą žodžių SBULDEIS, ką ten dar padarė, pas- 
kui atidavė, tardamas: 

— Tavo laimė, kad mane sutikai, kitaip būtų tave nugalavę; o da- 
bar eik drąsiai — nieko blogo tau neatsitiks! 

Sūnus nunešė laišką, dvaro ponia atplėšė. Ten esą rašyta, kad šį jau- 
nikaitį už tarną paliktų! 

Na, gerai! Tas mielai liekasi, 

O kitą dieną visas dvaras ant kojų! Parvažiavo, aure, gerasis krikš- 
tatėvis ir pats galvą iš piktumo į sieną daužo: kaip jis galėjęs šitaip 
klaidingai parašyti! Jam tarno visai nereikėję ir jis norėjęs, kad eigu- 
lio sūnaus nė žymės nebūtų likę! Ką darysi — tegul jau bus tarnas. 

Ir tuojau pasišaukia jaunikaitį, liepia du žirgus pasikinkyti ir ana- 
pus Juodosios jūros važiuoti — aštuonių povo plunksnų pargabenti! 

Gerai. Naujasis tarnas pasikinkė žirgus ir iškeliavo. 

Antrą dieną jam atsitiko važiuoti per karaliaus miestą. Karalius 
stovėjo prie lango ir iš nuobodumo paklausė: 

— Kur važiuoji? 

— Anapus Juodosios jūros, povo plunksnų! 

— Oi, kaip gerai, kad užkalbinau! Ar negalėtum tenai paklausti, ko- 
dėl mano obelys vaisiaus neveda? 

— Gerai, gerai, mielai paklausiu! 

Trečią dieną atsitiko važiuoti per kito karaliaus miestą. Karalius 
klausia: 

— Kur važiuoji? 

— Anapus Juodosios jūros, povo plunksnų! 

— Oi, kaip gerai, kad užkalbinau! Ar negali, sūnau, paklausti, ko- 
dėl mano vynuogynas neduoda uogų? 

— Gerai, gerai, mielai paklausiu! 


Ketvirtą dieną atsitiko pervažiuoti dar kito karaliaus miestą. Kara- 
lius klausia: 


— Kur važiuoji? 
— Anapus Juodosios jūros, povo plunksnų! 

— Oi, kaip gerai, kad užkalbinau! Ar negalėtum paklausti, kur yra 
mano trys dingusios dukterys? 

— Gerai, gerai, mielai paklausiu! 

Penktą dieną tarnas privažiavo Juodąją jūrą. Ten iškinkė žirgus, su- 
pančiojęs paleido, o pats su plaustu per Juodąją jūrą keliasi. 

Plaustininkas klausia: 

— Sūnau, ką anoj pusėj veiksi? 

— Turiu gauti povo plunksnų! 

— Oi, tai gerai! Povo plunksnų ieškodamas, išsiklausinėk, kada aš 
pagaliau nuo plaustininko darbo atsikratysiu. 

— (Gerai, gerai, mielai paklausiu! 

Kitapus jūros eigulio sūnus nulipo nuo plausto ir eina toliau. O jau 
kelių blogumas anoje pusėje! Tokios pelkės, kad išbrist negali. Brenda 
per klampynę vieną dieną, brenda antrą — nei galo, nei krašto! Tik stai- 
ga pačiame pelkės viduryje pamatė didelę pilį. 

Įėjo vidun — nė gyvos dvasios! | 

Eina toliau — randa dureles. Atidaro jas — pamato tris jaunas mer- 
gaites. 

Tos sukliko ir nežino kur dėtis. 

Eigulio sūnus jas ramina: 

— Nebijokite! Esu toks pat žmogus, kaip jūs, atėjau aštuonių povo 
plunksnų. 

— Oi broleli, tai ne povo plunksnos, o mūsų pono plaukai! Kaip tu 
juos paimsi? 

— Na —o jūs man ar nepadėsite? 

— Taip, taip, mielai padėsim, bet tada turėsi mus pas tėvą par- 
vežti. Nenorim šitam pragare daugiau trūnyti, karalaitės esam — mums 
namie nieko netrūktų! 

— Žinau, kad karalaitės esate. Čionai važiuodamas, sutikau jūsų tė- 
vą, tas irgi meldė, kad jus parvežčiau. Aš dar turiu. ir kitų reikalų. 
Antram karaliui obelys vaisiaus neveda, trečio vynuogynas tuščias, O 
Juodosios jūros plaustininkas nuo savo darbo norėtų nusikratyti. Tik- 
tai nežinau, kas man pasakys, kaip visa tai padaryti. 

— Nesirūpink! Pareis mūsų ponas, tas ir pasakys. Kol jis dar ne- 
grįžo, mes tave visokiais vaistais išprausim, kad žmogaus kvapo nesu- 
uostų. O paskui po jo lova pasislėpsi. 

Gerai. Taip ir padarė, 

Vakare parsibeldė ponas, atgulė: tegul vyriausioji ateinanti šalia 
atsigulti! 

Ši atėjo, ir ponas netrukus užknarkė. O mergaitė greitai išrovė po- 
nui iš galvos du plaukus ir numetė po lova eigulio sūnui. 

Ponas pašoko iš miego: kodėl jam plaukus pešioja? 

— Kas čia pešios? Gal per miegus ranka užkliudžiau — keistą sapną 
sapnavau. Vienam karaliui obelys vaisiaus nevedančios. 

— A! Ten po sodo vartais yra pakasta pinigų skrynia. Tegul iškasa 
ją — bus vaisių į valias! O dabar eik sau, tegul antroji ateina! Ta bus 
Iamesnė, 

Na, atėjo šalia pono antroji, ir tas vėl greitai užknarkė. O antroji 
tuoj pat išrovė jam iš galvos tris plaukus ir numetė po lova eigulio 
sūnui. 

Ponas pašoko. Kodėl jam plaukus pešioja? 

— Nepešioju, ne! Turbūt per miegus ranka gribštelėjau, keistą sap- 
ną sapnavau. Vienam karaliui vynuogynas uogų neduodąs. 

— A! Tegul jis iškrato tą mėšlo krūvą, kur sodo kampe kūpso, 
tada ir gaus uogų. O tu dabar eik sau, tegul trečioji ateina! Ta bus 
ramesnė. 

Atėjo šalia pono trečioji, ir tas vėl greitai užknarkė. Bet ir šioji 
tuoj pat išrovė ponui iš galvos tris plaukus ir po lova eigulio sūnui 
numetė. 

Ponas pašoko. Kodėl jam plaukus pešioja? 

— Nepešioju, ne! Gal per miegus ranka prisiliečiau, keistą sapną 
sapnavau. Juodosios jūros plaustininkas norįs nuo savo darbo nusi- 
kratyti, bet negalįs. | 

— Al Kaip tai negali! Jei jis, ką perkėlęs per jūrą, spės pirmas. 
į krantą išlipti ir greitai skersinį užšaus, tai tas, kuris liks ant plausto, 
ir turės jo vietoje dirbti. O dabar eikite visos trys į savo kambarį! Su 
jumis viena gaišatis — visai neduodat miegoti. 

Sulig tais žodžiais ponas apsivertė ant kito šono ir knarkia. O ei- 
gulio sūnus išlindo iš palovio, pasiėmė mergaites ir pasileido bėgti. 

Ponas greit pajuto, kad jau nebegerai, ir ėmė bėglius vytis, net 
žemė dundėjo. Eigulio sūnų jau baimė ima, o vyriausioji karalaitė 
jį ramina: 

— Nebijok! Aš mesiu žemėn smėlio saują, ji ir užgaišins poną. 

Mergaitė sviedė smėlio saują — išaugo didelis kalnas. 

Kol ponas pro kalną prasigavo, šie jau toli. 

Tačiau netrukus girdi: vėl žemė dunda! Sūnų jau baimė ima, o ant- 
IOoji Mergaitė jį ramina: 

— Nebijok! Aš numesiu žemėn šaką, ir bus gerai! 

Mergaitė numetė šakelę — išaugo tankus miškas. 

Kol ponas pro mišką prasigavo, šie jau ant plausto. 

Ponas atlėkė prie jūros. Nieko nedarysi: bėgliai jau kitoj pusėj! 

Ėmė spjaudytis ir keiktis, net laukai skamba, o plaustinmkas kita- 
me krante juokiasi: 

— Tegul pasikeikia, tegul, kad tik aš nuo savo darbo atsikratyčiau! 

— Vieni niekai! — tarė eigulio sūnus ir pamokė, ką daryti. Plausti- 
ninkas padėkojo, ir bėgliai traukė toliau. 

Antrą dieną jie atėjo pas karalių, kuriam buvo dukterys dingusios. 
Eigulio sūnus įvedė mergaites pas tėvą ir sako: 

— Šit ir parvedžiau! Ar duosi man jauniausiąją už žmoną? 

— Ak tu dievulėliau! — sušuko prasidžiugęs tėvas.— Imk, sūnau, ku- 
rią tik nori! Juk aš už tavo malonę niekada neatsilyginsiu! 

— Dėkui, tėve, už gerą širdį! Dar aš turiu į kitas vietas nukakti, 
bet, kai tik visus darbus nuveiksiu, tuojau grįšiu atgalios ir pasiimsiu 
savo sužadėtinę, tavo jauniausiąją dukterį! 

Iš ryto sūnus išėjo pas tą karalių, kuriam vynuogynas derliaus ne- 
davė. Pamokė, ką daryti, ir štai — vos tik mėšlo krūvą iškratė, vynuo- 
gės tuojau ėmė žydėti, o krūvos vietoj graži pilis radosi. Tai pamatęs, 
karalius norėjo eigulio sūnų auksu apipilti, bet tasai sako: 

— Ničnieko neimsiu! Tiktai norėčiau, kad karalaitis, tavo sūnus, 
mano svainiu pasidarytų. 

— Na, čia tai menkas niekas! — atsakė karalius. 

Gerai. Iš ryto sūnus išėjo pas tą karalių, kurio obelys vaisiaus ne- 
vedė. Pamokė, ką daryti, ir va — kai tik iš po tarpuvartės pinigų skry- 
nią iškasė, obelys tuojau sukruto žydėti, o prie vartų graži pilis radosi. 
Tai pamatęs, karalius norėjo eigulio sūnų auksu apipilti, bet tasai 
sako: 

— Ničnieko neimsiu. Tiktai norėčiau, kad tavo sūnus, karalaitis, 
vestų mano Žmonos seserį! 

— Na, čia tai menkas niekas! 

Gerai. Iš ryto eigulio sūnus nunešė krikštatėviui aštuonias povo 
plunksnas ir sako: 

— Ar pažįsti jas? Tu mane siuntei į nelaimę, o aš laimę radau. Ar 
pažįsti jas? 

Bet vos tik pažvelgė krikštatėvis į tas povo plunksnas, nė sušukti 
aespėjo: akies mirksniu nedorėlis tik surūko ir dingo — niekas nežinojo 
nei kur, nei kaip. 

Iš ryto sūnus iškeliavo atgal pas savo sužadėtinę — jauniausią kara- 
laitę. Keliaudamas pasiėmė abudu karalaičius — būsimuosius svainius. 

Tada jie visi atšoko vestuves: eigulio sūnus vedė jauniausią dukterį 
ir paveldo gavo uošvio karalystę. 

O kiti du karalaičiai po vestuvių grįžo su žmonomis į savo kraštą. 

Taip baigėsi eigulio sūnaus kelionė per Juodąją jūrą. 

Našlaitė ir triakė pamotės duktė 


asimirė vienos mergaitės motina, ji liko našlaitė. Po kurio laiko 
tėvas antrą kartą vedė, našlaitė gavo pamotę. Toji turėjo ir sa- 
vas tris dukteris: vieną vienakę, antrą dviakę, trečią triakę. 

Pamotės dukterys visos didelės tinginės, nė šiaudo galo nepaju- 
dins. Našlaitė turėjo jas visas apruošti, ir ji tai darė nemurmėdama, 
nors ir pamotė, ir seserys našlaitės nė po akių nekentė. Be visos ruošos, 
našlaitėlė turėjo dar ir karves ganyti. 

Kartą pamotei šovė į galvą, kad našlaitė gali ir ganyti, ir vilnas 
verpti. Našlaitė pasiėmė vilnas, išsiginė karves ir verkia: kaip ji gany- 
dama suverps tris svarus vilnų? Našlaitei raudant, prieina Margė ir 
klausia: 

— Ko tu raudi? 

Našlaitė papasakojo — taip ir taip: 

— Pamotė man įdavė tris svarus vilnų, turiu jas suverpti begany- 
dama. Kaipgi aš tai padarysiu? 

— Aš tau padėsiu,— sako margoji karvė.— Kišk vilnas man į nas- 
rus, iš šnervių siūlas išlįs ir apie ragus apsivys. Nė apsidairyti nespėsi, 
kai viskas bus suverpta. 

Našlaitė taip ir padarė. Kaipmat vilnos ir suverptos. 

Kitą dieną pamotė su našlaite siunčia savo vienakę — pasižiūrėti, kas 
jai padeda verpti. 

Apie pusryčių metą karvės suėjo laukymėn ir ėmė atrajoti. Našlaitė 
ir pamotės duktė susėdo pusryčiauti. Našlaitė pavalgė ir ėmė dainuoti 
lopšine: 


Mik, užmik, viena akele, 
Greit užmigs antra akelė! 


Vos posmelį sudainavo, pamotės duktė jau ir knarkia. Našlaitė grei- 
tai čiupo vilnas ir tekina pas Margę. Viens du — vilnos suėstos, su- 
verptos ir į sruogą suvytos. 

Kai tinginė pamotės dukra pabudo, gyvulius jau reikėjo ginti dien- 
daržin: pietų metas. 

Namie pamotė klausia vienakę, kas podukrai padėjo vilnas verpti, 
o ši nežino, ką atsakyti. 

Antrą dieną su našlaite ėjo antroji pamotės duktė — dviakė. Bet ir 
šitai tas pat nutiko. Vos našlaitė uždainavo savo lopšinę: 


Mik, užmik, viena akele, 
Greit užmigs antra akelė! 


pamotės duktė, tokia snaudalė, jau ir knarkia, net gražu. Ir ši nematė, 
kaip našlaitė vilnas suverpė. 

Trečią dieną našlaitę į ganyklą lydėjo trečioji pamotės duktė — 
triakė. Kai vėl karvės ėmė atrajoti pusryčio metu ir piemenaitės pa- 
valgė, našlaitė ėmė dainuoti: 


Mik, užmik, viena akele, 
Greit užmigs antra akelė! 


Pamotės duktė užmerkė dvi akis, bet trečioji, pakaušyje, liko at- 
merkta. Našlaitė, kaip tyčia, nežinojo, kad pamotės duktė trečią akį 
turi. Jinai tuojau tekina nubėgo prie Margės, ir vilnos kaipmat liko 
suverptos, 

Dabar triakė pamotės duktė galėjo namie apsakyti, kokiu būdu na- 
šlaitė taip greitai vilnas suverpia. 

Pamotė tuoj liepė Margę pjauti. Nors našlaitė ir verkė, ir perkal- 
binėjo, vis tiek Margę papjovė. 

Našlaitė ėmė Margės širdį ir pakasė prie vartų. Ten užaugo daili 
daili obelis — su dideliais, spindinčiais aukso obuoliais. Tačiau aukso 
obuolių nuskinti niekas kitas negalėjo, tiktai našlaitė. Jei mėgino skinti 
kas kitas, aukso obelis kėlė šakas į viršų, o prie našlaitės pati jas 
lenkė. 

Kartą pro našlaitės tėvo namus jojo didis karaliūnas. Jis pamatė 
aukso obelį ir panūdo vieną obuolį nusiraškyti. Bet kai ėmė siekti obuo- 
lio, šakos aukštyn pakilo. Karaliūnas sušaukė visus namiškius ir davė 
žodį imti į žmonas tą dukrą, kuri jam aukso obuolį nuskinsianti. 

Visos trys dukterys degė noru ištekėti už gražuolio karaliūno, todėl 
viena po kitos siekė obuolio, bet šakos aukštyn kilo. Pamotės dukros 
gavo su gėda trauktis į šoną. 

Atėjo ir našlaitė. Aukso obelis pati prie jos pasilenkė, kad našlaitė 
galėtų raškyti kiek tinkama. Karaliūnas nusivedė našlaitę, paėmė už 
žmoną, ir abu ilgas dienas laimingai gyveno. 


Derliaus dalinimasis 


puikiai, o antram — visai menkai, nors jis taip pat uoliai meldė 
dievo pagalbos. Galop ūkininkas papyko ir ėmė melsti velnią, 
kad tas derlių išaugintų. 

Ir ką pasakysi — javai iš tiesų ėmė gražiai augti. 

Vieną sekmadienį vargšas ūkininkas, kurio javai seniau menki bū- 
davo, išėjo savo laukų apžiūrėti ir staiga vos ne kaktomuša susitiko su 
pačiu velniu. Tas sako: 

— Aš auginsiu gerą javą tau ir tavo vaikų vaikams, tik sutarkim 
šitaip: pusė derliaus tau, pusė man. 

Valstietis tiko: 

— Sutarta! Tegul bus per pusę! Kai tu daugiausia po žeme gy- 
veni, tai imk apačią, o aš viršų, abiem bus parankiau savo dalį nu- 
imti. 

— Gerai, gerai! — pritarė velnias.— Pasiimsiu apačią. O tu klausyk, 
šeimininke! Jei kada norėsi pas mane į svečius atsilankyti, tai ateik 
palaukėn prie didžiojo akmens ir suduok į jį tris kartus! Aš mielai 
tave įsileisiu po žeme! | 


[) viejų ūkininkų laukai buvo šalimais, tačiau vienam javai derėjo 

Taip šį kartą velnias ir ūkininkas išsiskyrė dideli draugai. 
tas — taip gerai šiemet užderėjo. 

Bet vos tik suvežė derlių į klojimą, užėjo baisiausia audra. Naktį 
pakilo tokia vėtra, rodos, visą pasaulį aukštyn kojom apvers. 

Rytą šeimininkas, išėjęs laukan, negali atsistebėti: 

— Kur dingo ražiena? Laukas išravėtas juodai! 

Pagaliau susivokė: 

— Tai vakarykščio vėjo darbas: velnias jį bus užleidęs savo dalies 
nuimti. Šit kodėl visa ražiena raute nurauta! 

Kitą pavasarį velnias sako: 

— Šiemet aš imsiu viršų, tu imk apačią. 

— Gerai. Imsiu apačią! — tiko ūkininkas ir pasodino bulves. 

Atėjo ruduo. Jau ir šalnos pasirodė. Laikas bulves kasti, bet kaip 
čia pradėsi, jei velnias dar savo viršaus nepasiėmęs? Galop vieną naktį 
ūkininkas girdi: vėl vėjas kaukia. Rytą eina pasižiūrėti — virkščių anei 
truputėlio nebėra, vėjas visas nusinešęs, o bulvės žemėje sveikos, ga- 
lima kasti. 

Taip ėjo metai po metų. 

Kartą kūlimo pabaigtuvėms ūkininkas padarė stipraus alaus ir nu- 
ėjo prie akmens pabelsti, velnio į svečius pasikviesti. 

Velnias mielai atėjo ir prisimaukė kaip veršis. Ūkininkas gerai 
pasitąsė, kol girtą velnią ligi namų nutempė. Prie akmens tasai sako: 

— Na, pragaran jau pats nusigausiu, drožk namo, o rytoj ateik 
mano alaus paragauti. 

Rytą ūkininkas nuėjo prie akmens ir sudavė tris kartus. Velnias 
išlindo ir kviečia: 

— Eikš vidun, alus jau išrūgęs! 

Nuėjo. Kas čia dabar? Didelis lovys — pilnas prišutintas bulvių virkš- 
čių! Tai čia tas alus. Gale lovio įmerktas didelis kaušas. Velnias tik 
ragina: 

— Nesivaržyk! Imk kaušą ir ragauk! 

Ūkininkas čiupo kaušą — tokį sunkų, kad abiem rankom yra ko 
kelti! Pasisėmė nuo viršaus skystimo ir mėgins truktelėti: mano, pagi- 
rTioms gal pravers tas velnio gėralas! 


88 


Paragavo... Vai tu dievulėliau! Nei čia drebulės sula, nei pamazgos, 
sakytumei tik: tegul velniai tokį geria! Bet ką darysi... O velnias ragi- 
na neatstodamas: 

— Gerk, gerk — nepaniekink! 

Tada ūkininkas perpyko ir kai trenks tuo dideliu kaušu velniui į kak- 
tą! Tas rėkia: 

— Ką? Tu mane užmušt nori? 

— Eik jau, eik, kvailas daikte, mušiu aš tave! Tai čia tavo stiprus 
alus taip trenkia. 

— Pasakok sveikas! Tu norėjai mane užmušti, todėl dabar turėsi 
mano žvėris spėti. Jei atspėsi, kas per žvėris, pareisi namo, jei ne — 
pragaro katilan įkišiu! 

Velnias nuėjo į tokią kaip ir kamarą šalimais ir atsivedė du žvėris: 

— Ar pažįsti, kas čia tokie? 

— Kas jų nepažįsta! Vienas lokys, antras vilkas! 

— Nepažinai! Tasai pirmas yra jūsų ponas, kur užpernai numirė, 
o antras — jo urėdas, kur aną naktį dvaro klojime negyvą rado. 

— Eik tu velniop! Taip nebuvo sutarta — tokius nenaudėlius į pa- 
dorių žvėrių kailį kišti. 

— Gerai. Tai šitaip sutarkim: atvesk man kokį savo žvėrį, kurio 
aš nepažinčiau, tada paleisiu! 

Kur čia neatvesi! Ūkininkas parėjo namo, pasiėmė kiaulę, pasirišo 
virve ir tempia į pragarą. Kiaulė, žinoma, žviegia kaip skerdžiama, 
o šeimininkas tik tempia — tyčia, kad dar labiau žviegtų. Atitempė 
prie akmens — kiaulė žviegia, net visas pragaras skamba, mažiems vel- 
niukams ausis užspengė. Velnias išlekia pasižiūrėti, iš kur toks triukš- 
mas? Žiūri — ūkininko žvėris! Kad ims šaukti: 

— Neik artyn! Neik artyn! Veskis savo meitėlį atgalios! 

— Va ir nepažinai! Čia joks meitėlis, o degla kiaulaitė, žiemkentė! 

Taip ūkininkas atsikratė velnio ir niekada daugiau nesibeldė į pa- 
laukės akmenį. 

Kumelių piemuo 


yras su pačia turėjo tik vieną sūnų. Motina mirė, jis liko na- 

šlaitis. Tėvas vedė kitą ir susilaukė daugiau vaikų. Pamotė na- 

šlaičio nenorėjo nė akyse matyti ir primelavo vyrui, kad posūnis 
mažuosius Mušąs. Galų gale jį prispyrė nuvesti našlaitį į mišką. Tėvas 
sako sūnui: 

— Na, sūnau, eisim į mišką uogauti! 

Tėvas pasiėmė kirvį, sūnus — kraitelę, ir abudu išėjo į mišką. Kai 
jau įuodu buvo giliai miške, tėvas sako: 

— Tu uogauk, aš žabų prikirsiu. Kai pilną kraitelę priuogausi, pa- 
siklausyk, kur aš kertu, ateisi, ir drošim abu namo. 

Sūnus pasiliko ir ėmė uogauti. Pririnko pilną kraitelę ir klausosi, kur 
tėvas žabus kerta. Nueina į tą vietą, kur triukšmą girdi, o ten, pasirodo, 
tik vėjas klabina prie medžio pririštą šaką. Jau vakaras, o berniukas 
nežino kelio į namus. Ilgą laiką jis klaidžiojo, paskui atsigulė ant 
minkštų samanų ir užmigo. Kai rytą pabudo, labai norėjo valgyti. Ran- 
da paukščiukus lizdelyje ir nori juos suvalgyti, bet jų tėvas maldauteė 
maldauja: 

— Neliesk mano vaikų, aš tau kada pagelbėsiu. 

Berniukas ir nelietė paukščiukų — nuėjo sau toliau. Beeidamas ran- 
da gražų grybą ir sako: 

— Aš tave suvalgysiu. 

Grybas prašo: 

— Nevalgyk manęs, aš tau kada pagelbėsiu. 

Eidamas toliau, jis sugavo upėje vėžį ir jį norėjo suvalgyti. Bet ir 
vėžys paprašė: 

— Nevalgyk manęs, aš tau kada pagelbėsiu. 

Taip berniukui bevaikštant, ir vėl vakaras sutemo. Galiausiai jis 
pamatė žiburį, nuėjo link jo ir rado mažą namelį. Namelyje gyveno 
sena senutėlė, kuri jį gerai privalgydino ir paguldė miegoti. Rytą senė 
klausia berniuką: 

— Ar nenori liktis pas mane ir kumelaites ganyti? 

— Kodėl ne? Mielai! — atsako berniukas. 

Tada senė atvedė berniukui šešias kumeles ir sako: 

— Še, nusivaryk tas kumeles į lauką, tik gerai saugok, nes jos gali 
lengvai pabėgti ir dingti. 

Berniukas likosi lauke ir gano kumeles, o senė namo nuėjo. Šis 
gano gano, kol miegas ima akis lipinti. Kai tik berniukas užmigo, 
kumelės sulėkė į mišką ir dingo. Berniukas ieškojo ieškojo po tanku- 
myną, niekur nerado ir ėmė verkti. Jo verksmą išgirdo anų mažų paukš- 
čiukų tėvas. Tas tuojau atskrido ir klausia: 

— Ko tu verki, kas tau nutiko? 

Berniukas sako: 

— Aš turėjau ganyti kumeles, bet kai užsnūdau, jos ėmė ir pra- 
puolė. 

— Neverk, aš kumeles surasiu,— nuramino jį paukštis ir ėmė ieš- 
koti. Netrukus jas atrado ir išvarė iš miško, o berniukas parginė namo 
ir į tvartą suleido. Senė ateina ir klausia: 

— Ar priganei kumelaites? 

— Priganiau! 

— Matai, koks geras piemuo! 

Po vakarienės senė nuvarė berniuką į kitą kambarį miegoti, o pati 
išėjo į lauką. Čia ji barė ir gėdino kumeles, kam jos negalėjusios 
pasislėpti. O jos sakė, kad berniukui paukštis pagelbėjęs. Berniukas 

viską nuklausė ir suprato, kad toji senė ragana, o kumelės — jos duk- 
terys. 

Antrą rytą ir vėl tas pat. Berniukas nusivarė kumeles į ganyklą, 
greitai užmigo, ir tos į mišką nubėgo. Berniukas pabudo, kumelių ne- 
berado ir vėl ėmė raudoti. Verksmą išgirdo grybas, pradėjo augti augti 
ir išgrūdo kumeles į lauką. Berniukas vėl visas kumeles namo parginė, 
bet dabar jas ragana visai iškoneveikė. Kumelės prisižadėjo kitą kartą 
perbėgti skersai mišką ir vandenyje pasislėpti. 

Trečią rytą berniukas vėl išsivarė kumeles į ganyklą, netrukus už- 
migo, o jos tuo laiku ir dingo. Berniukas vėl raudodamas ieško po 
visus kampus, bet niekur rasti negali. Šį kartą vėžys vandenyje išgirdo 
berniuką raudant ir ėmė žnaibyti kumelėms šonus, kol tos visos iš 
upės išsinešdino. Berniukas ir vėl jas namo parsivarė. 

Tada ragana sustatė visas savo dukteris į eilę ir liepė berniukui 
išsirinkti tą, kuri labiausiai patinka. Berniukas pasirinko pačią pasku- 
tine, kuri buvo našlaitė. Paskui jis tą našlaitę vedė ir su ja laimingai 

Trys vėjo mazgai 


ėvas ir Motina turėjo sūnų, jau gerokai ūgtelėjusį, bet baisiai 

išdykusį: kur buvęs, kur nebuvęs, vis prie tvenkinio ir prie 

tvenkinio! Ir motina pabaudžia, kad prie vandens nežaistų — dar 
muskęs, ir tėvas diržą paima, bet niekas negelbsti. Ką tik rankon nu- 
stvers — ar kokį šaukštą, ar druskos grūstuvėlę, ar kepurę, ar naginę — 
viską berniukas į vandenį Meta: tegul plaukia. 

Galų gale tėvas su motina nusprendė, kad turbūt tuščiai juodu sten- 
-giasi — negalėsią vaiko nuo vandens atpratinti. Tegul jau mokosi jū- 
rininku. 

Tėvas paleido žinią per žmones, kad sūnui mokytojo ieškąs. Atėjo 
vienas senukas ir ėmė sūnų visokių jūrininko gudrybių mokyti. Kadangi 
vaikui tik tas ir galvoj, tai jis labai lengvai įsiminė visa, ko senukas 
jį mokė. 

Neilgai laukus senukas tėvams sako, kad sūnus jau visai esąs išsi- 
mokęs jūrininku. Ir senukas susitaisė drožti savais keliais, bet prieš 
„eidamas padovanojo mokiniui virvelę su trimis mazgais ir sako: 

— Nors tu dabar žinai visus vėjus, pasaulio šalis ir jūras, tačiau 
„geram jūrininkui šito dar neužtenka. Kai nėra vėjo arba audra šėlsta, 

jam belieka tik laukti sudėjus rankas, kol kils vėjas ar nurims įsiutusi 
jūra. Todėl še tau virvelę su trimis mazgais. Kol ją rankose turėsi, būsi 
jūros ir vėjų viešpats. Kai jūra bus rami, atmegsi pirmąjį mazgą. 
Tada kils stiprus vėjas. Jeigu atmegsi antrąjį, ims audra siautėti. Ir tik 
atmezgęs trečiąjį, tu įsakysi jai nurimti. 

Senukas išėjo, o jaunasis jūrininkas pradėjo po visas pasaulio jūras 
plaukioti. Kiti jūrininkai juo baisiai stebėjosi: kur tik jis plaukė, visur 
palankus vėjas pūtė. Nei jo kada audra užklupo, nei kokia kita bėda 
kelyje ištiko. 

Kartą jūrininkas priplaukė vienos karalystės sostinę. Uoste stovėjo 
daug laivų, jau bures pakėlusių. Bet kai tik mūsų kapitonas įplaukė 
ir trečią mazgą atmezgė, oras pasidarė ramutėlaitis, jūra kaip veid- 
rodis, o krante nė drebulės lapelis nesuvirpėjo. Laivai norom nenorom 
turėjo uoste liktis. 

Laukia vieną dieną, antrą, o vėjo kaip nėr, taip nėr. Daugis jūri- 
ninkų piktumu nebesitveria, o visų labiausiai — paties karaliaus sūnus. 
Dar tą pačią dieną jis turėjo nuplaukti kitapus jūros pas savo nuota- 
ką — gretimos žemės princesę. Jei jis ten laiku nenusigausiąs, princesė 
už kito ištekėsianti. 

Karaliaus sūnus žadėjo nežinia ką duoti, jei kas jį per jūrą perkeltų, 
net pusės tėvo karalystės, sakė, nepagailėtų, kad tik pas nuotaką nusi- 
gautų. Tai išgirdęs, mūsų kapitonas ir pasišovė jį nuvežti. 

Prasidžiugęs princas įlipo į laivą, kapitonas atmezgė pirmąjį mazgą, 
stiprus vėjas pakilo, ir laivas kaip žuvėdra nulėkė jūromis. Jau kitą 
rytą princas pamatė savo sužadėtinės pilį ir įėjo ten pačią paskutinę 
akimirką: jo išrinktoji jau buvo už kito beištekanti. Dabar viskas bai- 
gėsi gerai, ir princas po vestuvių paliko toje šaly karaliauti. 

Kapitonas išplaukė atgal į savo pelnytą pusę karalystės. Plaukda- 
mas ėmė galvoti: „Kuriems galams man ta karalystė? Ko man laive 
trūksta? Tegul jis turisi karalystę. Bet pasižiūrėti galiu, kaip ten žmo- 
nės gyvena." 

Jaunasis jūrininkas nuplaukė pas senąjį karalių ir pasakė, kad už 
sūnaus nuvežimą nenorįs imti pusės jo karalystės, nes joks karalius 
taip smagiai negyvenąs, kaip jis savo laive. Tada senasis karalius pa- 
kvietė nesavanaudį jūrininką bent pasisvečiuoti jo pilyje. Kapitonas 

sutiko tik keliom dienom. Bet netrukus visas noras plaukti išgaravo. 
Senasis karalius turėjo gražią dukterį, kuri labai krito jūrininkui į akį. 

Vieną dieną pas princesę atvažiavo piršliai. Juos buvo siuntęs ne- 
tolimos salos valdovas. Tačiau princesė buvo įsižiūrėjusi į didžiavyrį 
kapitoną ir piršliams atsakė. Tie nė neįsižeidė, tik paprašė senąjį ka- 
ralių, kad leistų pilyje pernakvoti — naktį esą pavojinga jūra plaukti. 
Senasis karalius mielai tiko ir per vakarienę piršlius dar gerai pa- 
mylėjo. 

Tačiau iš ryto jų pilyje nebebuvo. Visi buvo išbėgę, kartu ir prin- 
cesę pasigrobę. 

Senasis karalius iš širdies skausmo visai pražilo. Jis gi žinojo, kad 
iš salos valdovo nagų savo dukters niekados nebeatgaus. 

Aplink salą buvo aukšti kalnai, o po vandeniu — daugybė nemato- 
mų uolų, todėl nežinodamas nė nebandyk su laivu prie jos plaukti. 
Bet kapitonas vilties neprarado. Jis prikalbėjo savo žmones drauge 
plaukti ir pasuko vairą salos pusėn. 

Kai tik laivas ėmė prie salos artėti, tuojau saliečių laivai bures pa- 
kėlė ir plaukia priešais. Bet kapitonas įsakė dar atviroje jūroje išmesti 
inkarus, ir, kai tik priešų laivai prie povandeninių uolų priplaukė, 
atmezgė abu pirmuosius mazgus. 

UŪmai kilo baisi audra: pasiuto šėlti daužytis bangos, ir priešų lai- 
vuose stiebai tik braška, Žmonės vaitoja. Ir paties kapitono laivą su 
išmestu inkaru lyg riešuto kevalą jūra šen bei ten svaido. 

Netrukus kapitonas atmezgė trečiąjį mazgą, ir viskas nutilo, ban- 
gos nurimo, tik sudaužytų laivų nuolaužos ir jūroje plūduriuojančios 
burių skiautės tesimatė. Gyvi liko tik salos valdovas ir pagrobtoji 
princesė, | 

Kapitonas su savo vyrais tuojau priplaukė prie kranto, atėmė iš 
valdovo princesę ir laimingai parplaukė namo. 

Po kiek laiko pilyje buvo iškeltos vestuvės: tuokėsi jūrininkas ir 
princesė. Po vestuvių kapitonas pasiliko pilyje, tačiau kartais dar 
pakeldavo bures ir išplaukdavo į jūrą. Savo virvelę su trimis mazgais 
jis tada pasiimdavo drauge ir sakydavo, kad senatvėje ją dovanosiąs 
tokiam jaunikaičiui, kurio širdis jau nuo mažens ilgėjosi jūros platybių 
ir tolių. 

Karalius Mėlynbarzdis 


aralius turėjo vienturtę dukterį, kurią labai mylėjo. Jau jai buvo 
metas ir tekėti, bet ji buvo per daug užsispyrusi ir visus jauni- 
kius išjuokdavo. 

Kartą karalius surengė didelę puotą, sukvietė gyvą baimę svečių. 
kad duktė turėtų iš ko vyrą išsirinkti. Kai svečiai susėdo už stalo, 
karalaitė atėjo salėn ir vėl ėmė iš visų juoką daryti: didesniuosius. 
vadino basliais, mažesniuosius — kamščiais. 

Tarp svečių buvo ir vienas labai aukštas karalaitis, kurį ji išpravar- 
džiavo Mėlynbarzdžiu. Senasis karalius už tai baisiai papyko ir sako: 
dukrai: 

— Kas rytą pirmas prieis prie mano durų, tam tave ir atiduosiu. 

Anksti rytą prie karaliaus durų priėjo koks elgeta, ir karalius, Žžo- 
džio nemainydamas, atidavė jam savo dukrą į žmonas. 

Karalaitė turėjo su elgeta eiti, o skaudėjo širdį, kad šitiek puikių. 
jaunikių atstūmė. 

Gerą gabalą paėję, mato didelę gražią pievą. Karalaitė klausia vyrą:: 

— Kieno šita pieva? 

Elgeta atsako: 

— Karaliaus Mėlynbarzdžio. 

Karalaitė liūdnai pagalvojo: „Kad aš už jo būčiau išėjusi!“ 

Toliau keliaudami, juodu priėjo gražią pilį su dideliu sodu, ir ka- 
ralaitė klausia vyrą: 

— Kieno ši pilis? 

Elgeta atsako: 

— Karaliaus Mėlynbarzdžio. 

Karalaitė jau nebežino, ką ir daryti iš širdperšos, kad nėjo už to 
karaliaus Mėlynbarzdžio. 

Dar kiek paėjus, paregėjo mažą apgriuvusią lūšnelę. Karalaitė klau- 
sia vyrą: 

— Kieno šita lūšnelė? 

— Mudviejų. 

Sulindo abudu lūšnelėn, ir elgeta padavė žmonai sužiedėjusios duo- 
nos kriaukšlę. Po vakarienės atnešė jai ratelį su dideliu pakulų kuo- 
du, tegul verpianti. 

Paverpė valandėlę karalaitė, ir pirštai kraujais pasruvo, nes pas 
tėvą tokių darbų nebuvo dirbusi. Elgeta atrodė pyktelėjęs ir sako: 

— Jei verpti tingi, tai eik į turgų puodų pardavinėti. 

Taip ji pradėjo į turgų su puodais vaikščioti. Pirmas dvi dienas 
pardavinėti gerai sekėsi, o trečią dieną koks ponas su smarkiu žirgu 
užjojo ant išstatinėtų puodų ir visus lig vieno sudaužė. Karalaitė nė 
sušukti nespėjo, tik pamatė, kad raitelis buvo labai panašus į kara- 
lių Mėlynbarzdį. 

Raudodama parėjo karalaitė iš turgaus ir apsakė vyrui, kas tikosi. 
Elgeta vėl perpyko ir sako: 

— Jei tingi net puodus pardavinėti, tai eik pas tą patį karalių 
Mėlynbarzdį už tarnaitę. Ten bent indus plauti išmoksi. 

Karalaitė nuėjo tarnauti į Mėlynbarzdžio pilį Ten jai kiek geriau 
klojosi. Pati buvo pavalgiusi ir šį tą savo elgetai vyrui parnešdavo. 

Kartą karalius Mėlynbarzdis pilyje surengė didelę puotą, daug sve- 
čių prisikvietė. Naujoji tarnaitė padėjo valgius taisyti ir savo dalį jau 
buvo atsipylusi į ąsotį vyrui parnešti, 

Eidama namo, ji dar prie salės durų pritykino, bent pro plyšį no- 
rėjo pasižiūrėti, kaip svečiai šoka. Tik staiga koks gašus ponas virst 

duris iki galo, įsitempė karalaitę vidun ir pašėlo šokdinti. Ir taip 
smarkiai suko, jog visų akyse jai ąsotis iš rankų iškrito — iš sarmatos 
ji būtų įmaniusi skradžiai žemės prasmegti. Bet mitrusis šokėjas ją 
dar stipriau apkabino ir dar smarkiau ėmė sukti... 

Tik šit karalaitei lyg valktis nuo akių nukrito: jinai atpažino savo 
vyrą, kuris buvo tas pats karalius Mėlynbarzdis, anąkart gudriai elgeta 
persirengęs, nes norėjo karalaitę pamokyti. 

Taip jau atsitiko, kad karalius Mėlynbarzdis šioje pat puotoje at- 
šoko savo tikrąsias vestuves su gražuole karalaite, dabar virtuvės tar- 
naite. 

Po tokios pamokos karalaitė buvo be galo patenkinta ir laiminga. 


Trys geri daiktai 


ienas tėvas turėjo tris sūnus: du gudrius, trečią, jauniausiąjį, kvai- 
lutį. Pro pat tėvo namus tekėjo plati upė, ir sūnūs iš eilės turėjo 
eiti per ją Žmonių kelti. Kartą prie vyriausiojo brolio priėjo ne- 
pažįstamas Žmogus ir sako: 
: — Perkelk mane per upę! 
"Gerai. Kitame krante žmogus klausia: 


— Ką nori gauti už darbą: sieką aukso ar tris gerus daiktus? 

Tasai aukso norėtų. 

— Gerai! — žmogus davė jam aukso ir prapuolė. 

Antrą naktį tas pat nutiko viduriniajam broliui. Trečią naktį kvai- 
lutis turi eiti Žmonių kelti. 

Ateina tasai pats žmogus. 

— Perkelk mane! 

Gerai. Kitame krante Žmogus klausia: 


— Na, kvailuti, ko nori: sieko aukso ar trijų gerų daiktų? 
— Et, ką čia niekus! Imsiu naudingus daiktus — bent žinai, ką turi. 

— Žiūrėk tu man, tai tu gudresnis už anuos, kad taip šneki. Še 
žirgo ašutas. Jei kada tau prireiks Žirgų pasiversti, tik įsikąsk ašuto 
galą ir pasakyk: „Noriu būti Žirgas ir niekas kitas!“ Tuoj pat pavirsi 
į žirgą. O žmogumi šitaip gali atvirsti: įsikąsk ašutą ir sakyk: „Noriu 
būti žmogus ir niekas kitas!“ Va čia balandžio plunksna. Jeigu pri- 
reiktų balandžiu pasiversti, įsikąsk tą plunksną ir sakyk: „Noriu būti 
balandis ir niekas kitas!“ Tuojau pavirsi į balandį O žmogumi šitaip 
gali atvirsti: įsikąsk balandžio plunksną ir sakyk: „Noriu būti žmogus 
ir niekas kitas!“ Ir dar imk žuvies žvyną. Jei prireiktų žuvimi pasi- 
versti, įsikąsk žvyną ir sakyk: „Noriu būti žuvis ir niekas kitas.“ Tuo- 
jau pavirsi į žuvį. O žmogumi šitaip gali atvirsti: įsikąsk žvyną ir 
sakyk: „Noriu būti žmogus ir niekas kitas!“ 

Sulig tais žodžiais nepažįstamasis dingo kaip vandenyje. Kvai- 
lutis tuojau pasivertė į žuvį, perplaukė upę ir iškeliavo į platų pasaulį. 
Ėjo ėjo — priėjo tokį didelį tamsų mišką, kad nė negalvok prasigauti. 
Tačiau kvailučiui vienas juokas. Pasivertė į balandį ir plast plast vir- 
šum miško, kol pamatė laukymę. Bet ir laukymė ten buvo: nei galo, 
nei krašto nematyti. Kvailutis pasiverčia į žirgą ir beregint peršuoliuoja 
laukymę, o kitoje pusėje randa karaliaus pilį. Na, ką jis darys? Eina 
į pilį tarnauti. Gerai — sulygsta. Netrukus karalius važiuoja į svečius 
pas kitą karalių ir kvailutį pasiima už tarną. O to karaliaus duktė buvo 
graži kaip saulė ir Žvitri kaip Žaibas. Tai žiūrėk, kas pasidarė — kvai- 
lučiui jinai taip patiko, jog jis nebesižinojo, kur dėtis. Bet kas duos 
vargšui karalaitę? Taip ir liko. Vieną dieną kvailučio karalius gauna 
blogą žinią: toks ir toks priešas niokojąs jo žemes — tegul namo skubąs. 
Karalius išbalo kaip drobė ir tuojau išlėkė kuo greičiausiai namo gel- 
bėti, ką dar galima, Antrasis karalius sako: 

— Kur čia vienas bėgsi —ar Žinia, ką ten rasi. Einu ir aš bėdoj 
pagelbėti. 

Parlekia namo: 0 varge, —ir negalvok tokiam priešui akyse rody- 
tis. Ką dabar? Ir tada svečias karalius susizgribo: 

— Gaila! Jei turėčiau rankoje savo didįjį kalaviją, tai vienas to 
niekšo kariuomenę sudulkinčiau. Bet kaip tu jį greitosiomis gausi — 
kelias tolimas. Jei kas ligi ryto kalaviją atgabentų, tam nė savo dukters 
nepagailėčiau. 

Tai išgirdęs, kvailutis strimgalviais nurūko to kalavijo. Čia į žirgą, 
čia į balandį, čia į žuvį pasiversdamas, tik skuba iš visos sveikatos. 
Švyst pašvyst — jau ir ten. Įlekia suplukęs pas karalaitę: tegul pa- 
duodanti tėvo didįjį kalaviją, ten ir ten rytoj jo reikėsią! 

— Rytoj? — nustebo karalaitė— Juk tu nestengsi laiku nunešti — 
kelias tolimas. 

— Ką čia šneki. Bene tu Žinai, kaip aš nešiu? Lėksiu žirgu, skrisiu 
balandžių, plauksiu žuvim — duodu žodį, dar šįvakar būsiu tenai. 

Toji netiki: žmogus negali žirgu lėkti, balandžiu skristi ir žuvim 
plaukti. 

— Na, tai žiūrėk! Laiko mažai, bet ką darysi su tokia užsispyrėle? — 
sušuko kvailutis ir pasivertė į žirgą. O žirgas prašo: 

— Mieloji mergele, išrauk man tris ašutus iš karčių ir pasaugok! 

Toji išrauna. Kaipmat žirgas atvirsta kvailučiu, kvailutis pasiverčia 
į balandį. Balandis prašo: 

— Mieloji mergele, išpešk man iš sparno tris plunksnas ir pasaugok! 

Toji išpeša. Kaipmat balandis atvirsta kvailučiu, kvailutis pasiver- 
čia į žuvį. Žuvis prašo: 

— Mieloji mergele, išlupk man iš uodegos tris Žvynus ir pasaugok! 

Toji išlupa. Tada kvailutis beregint atvirsta žmogum ir lėks su tuo 
kalaviju. Tačiau karalaitė neleidžia ir sako: 

— Kas tiek gali, turi būti nepaprastas žmogus; seniai tokį troškau 
per vyrą gauti — pagaliau radau. 

— Gerai, — atsako kvailutis,— aš irgi seniai tokios dailios nuotakos 
norėjau — pagaliau radau. , 

Trumpai drūtai sutarė vestuves ir išsiskyrė. Vienu gaistu kvailutis 
žirgu peršuoliavo laukymę, balandžiu perlėkė mišką, žuvimi perplaukė 
upes, ir dar gerai nesutemo, o didysis kalavijas jau pilyje. Tuo metu 
tik virėjas tebuvo namuose, kiti išėję karalystės sienų sergėti. Tasai 
virėjas — gudruolis, kokių su žiburiu nerasi — sako: | 

— Tu parnešei kalaviją, bet kas tokį sunkų pakels? Aš turbūt nė 
makštų nepajudinčiau — tiek tos jėgos teturiu. 

— Kas žino, pamėgink! — nusišaipė kvailutis. 

Virėjas, nenaudėlis, paėmė kalaviją, nukirto kvailučiui galvą; nu- 
metė į krūmus ir nuskubėjo pas karalių: girdi, jis parnešęs kalaviją! 
O svečias karalius džiaugiasi: 

— Vyras esi, būsi mano žentas! 

Ir kad ėmė kalaviju kapoti! Viens du — iš priešo nė šešėlio nebe- 
liko. Visų džiaugsmui nebuvo galo. Jau kitą dieną svečios šalies ka- 
ralius pasiėmė virėją, savo šaunųjį žentą, ir išvažiavo namo. 

Kvailutis guli nebegyvas krūmuose. Tik vieną sykį atkeliauja tasai 
pats žmogus, kurį jis kitados per upę perkėlė, ir žiūri — kvailutis besąs 
nukirstas. Tuojau išsiuntė kranklį gyvojo vandens atnešti, ir šit kvai- 
lutis vėl sveikutėliss O žmogus gerai nubarė kvailutį, pirštu grūmo- 
damas: 

— Kvailuti, kvailuti, kam davei virėjui kalaviją? Dabar žirgu, balan- 
džiu ir žuvimi skubėk pas savo sužadėtinę, o jei ne, tai dar šįvakar ją 
sutuoks su nenaudėliu virėju! 

Kvailutis. tik dabar sumetė, kas pasidarė, ir išsigandęs davė kojom 
garo. Švyst pašvyst, ir jis sužadėtinės tėvo pilyje. Įeina vidun — visur 
linksmybė, viskas išpuošta, viena tik nuotaka liūdna ir nemato, kad 
jos tikrasis atėjo. Kvailutis pamojo ranka, ši pastebėjo ir tuojau prie 
jo puolėsi. 

Kvailutis apsakė, kas nutiko. Tėvas klauso ir netiki, nors ir mato, 
kad virėjas staiga išbalo. Galop nuotaka savo virėjui: 

— Jeigu tu esi tas tikrasis, tai pasiversk į žirgą, balandį ir žuvį. 

Menki juokai! Visi vestuvininkai laukia akis išpūte, kas čia bus. 
O virėjas, kaktą suraukęs, murma: 

„— Kurgi tu rasi tokį Žmogų? Tu tik paerzinti mane nori. 

— Taigi, kad rasiul Va šitas vyras gali, nes jo širdy nėra vietos 
niekšybėms,— atkirto nuotaka. 

Ir štai kvailutis pasivertė į žirgą; karalaitė įkišo į karčius anądien 
išrautus tris ašutus —tie priaugo, kaip ten buvę. Kvailutis pasivertė 
į balandį; nuotaka įkišo į sparną išpeštas plunksnas, tos priaugo, kaip 
ten buvusios. Kvailutis pasivertė į žuvį; nuotaka pridėjo prie uodegos 
išluptus žvynus, tie priaugo, kaip ten buvę. 

Visi dabar pamatė, kad virėjo būta apgaviko, ir ji tuojau nubaudė, 
o kvailutį su karalaite suvesdino. 


Kelionė bo kitą pasaulį 


dukterį. Tačiau visus ruošos darbus turėjo nudirbti našlaitė vie- 

na. Tikroji dukra, tinginė ir lepūnė, nieko neveikė. Ir stebuklas: 
augumo abidvi buvo vienodos, bet našlaitės veidas diena po dienos 
darėsi vis gražesnis. Pamotė dėl to itin pyko. 

Sykį našlaitė ėjo į šulinį vandens, o pamotė iš paskos nusliūkino. 
Kai mergaitė pasilenkė semti, pamotė staiga ėmė ir įstūmė ją į šulinį. 
Našlaitė krito gilyn ir gilyn — ir įkrito į kitą pasaulį. Atsidūrusi kita- 
me pasaulyje, ėjo nusiminusi į. priekį ir sutiko didelę kaimenę žirgų. 
Tie žirgai buvo baisiai ištroškę, lėkte atlėkė prie jos ir prašo: 

— Pagirdyk mus! 

Našlaitė, pas pamotę visokius darbus dirbti pratusi, tuojau nubėgo 
prie šulinio, čiupo kibirą ir pasėmė vandens. Pagirdžiusi žirgus, trau- 
kia toliau, gal ras kokį žmogų. Ėjo ėjo ir užėjo karvių bandą. Karvės 
seniai milžtos — lėkie lekia prie mergaitės, prašo: 

— Pamilžk mus! 

Našlaitė pamilžo karves ir drožia toliau. Ėjo ėjo — užėjo avių pul- 
ką. Avys seniai kirptos — lėkte lekia prie mergaitės, prašo: 


< artą viena moteris paėmė auginti našlaitę. Jinai ir pati turėjo 

— Nukirpk mus! 

Našlaitė nukirpo avis ir eina toliau. Ėjo ėjo per svečią pasaulį — 
užėjo duonkubilį, pilną tešlos, ir nekurtą krosnį. Duonkubilis prašo: 

— Iškepk duoną! 

Našlaitė greit išminkė tešlą, iškūreno krosnį ir iškepė duoną, pasi- 
ėmė vieną kepaliuką ir skuba toliau. 

Ėjo ėjo — priėjo obelį. Jos šakos obuoliais aplipusios, net lūžta. Obe- 
lis prašo: 

— Palengvink mane! 

Našlaitė nupurtė obuolius, vieną krimstelėjo ir toliau traukia. 

Ėjo ėjo — priėjo mažą namelį. Žengė į vidų, žiūri — ant mūrelio pa- 
lei krosnį sėdi senas senutėlis su ilga Žžila barzda. Priėjo prie jo ir 
prašo parodyti kelią į žemę. Senutėlis sako: 

— Dukrele, gal tu man galėtum pirtį iškūrenti? 

— Kodėl ne? — atsakė našlaitė ir tuojau nubėgo į pirtį, iškūreno, 
prišildė vandens, tada nuskubėjo atgalios pas senutėlį pasakyti, kad 
pirtis karšta. Priėjusi prie senutėlio, mergaitė gražiai pakvietė: 

— Tėveliuk, eikitė į pirtį, vantelė iššutinta, vandenėlis sušildytas. 

Bet senutėlis sudejavo: 

— Nebepaeinu, dukrele! Nunešk mane! | 

Našlaitė nunešė senutėlį į pirtį, nuprausė ir atgal į trobelę parne- 
šė. Senutėlis dėkojo, sakė: 

— Ačiū tau, dukrele, bet aš ne vienas. Nuprausk ir kitus, kur ten 
pirty! Ši 

Senutėlio paprašyta, mergaitė nuėjo dar kartą į pirtį ir pamatė ją 
pilną gyvačių. Jau norėjo šalin sprukti, bet gyvatės sako: 

— Nebijok, dukrele, mes tau nieko blogo nedarysim. 

Ir našlaitė liko su gyvatėm. Aplaistė jas drungnu vandeniu ir nu- 
prausė visas po vieną, paskui nubėgo atgal pas tą senutėlį. 

Girdėdamas, kad ji jau viską padariusi, senutėlis. tarė: 

— Kad visiems pasitarnavai, aš tau parodysiu kelią į žemę. Še tau 
skrynutę ir lazdelę. Bet žiūrėk, kad skrynutės neatidarytum ir lazdele 
niekur nesuduotum, kol nebūsi išlipusi viršum žemės! 

Našlaitė pasiėmė skrynutę ir lazdelę ir iškilo atgal į savo pasaulį. 
Į viršų išlipusi, daugiau nebeiškentė — taip baisiai magėjo atidaryti 
skrynutę ir suduoti lazdele. Gražiame pagiryje našlaitė atidarė skry- 

nutę. Ir ką jūs manot? Iš tos skrynutės iškilo daili kaip saulė pilis ir 
suspindėjo sužibėjo kalno viršūnėje. 

Našlaitė atvėrė vartus ir įėjo į pilį. Viduje jinai sudavė lazdele: 
atsirado gražių drabužių ir visa kita, ko tik širdis geidžia. 

Dabar pamotei ir jos dukrai pavydas kilo. Abidvi nuolankios atėjo 
į pilį ir išsiklausinėjo našlaitę, kaip ji į tokį turtą įsigyvenusi. 

Našlaitė išpasakojo. Ji buvusi kitame pasaulyje, ten jai senutėlis 
įdavęs skrynutę ir lazdelę. 

Išsiteiravusi viską kuo smulkiausiai, pamotė nuvedė savo dukrą prie 
šulinio ir įgrūdo į jį, lygiai kaip našlaitėlę. Įkrito ir toji į kitą pasaulį, 
ir žirgų kaimenę užėjo. Žirgai prašo, kad pagirdytų, bet ji atrėžia: 

— Negaliu — skubu laimės ieškoti! 

Užėjo karvių bandą. Karvės prašo, kad pamilžtų, bet ji atkerta: 

— Negaliu — skubu laimės ieškoti! 

Užėjo avių pulką. Avys prašo, kad nukirptų. Ši atrėžia: 

— Negaliu — skubu laimės ieškoti! 

Užėjo avių pulką. Avys prašo, kad nukirptų. Ši atrėiža: 
ir duoną iškeptų, bet ši atsako: 

— Negaliu tešlos minkyti — turiu laimės ieškoti! 

Užėjo obelį. Obelis prašo, kad palengvintų vaisiais aplipusias ša- 
kas, bet ši: 

— Laiko neturiu! Savo laimės nerasiu! 

Pagaliau priėjo mažą namelį. Namelyje ant mūrelio palei krosnį sėdi 
senutėlis ir klausia: 

— Kur eini, mano dukrele? 

Toji atsako: 

— Einu savo laimės ieškoti. 

Senutėlis prašo: 

— Iškūrenk, dukrele, pirtį ir nuprausk manel 

Mergaitė nuėjo, iškūreno, grįžo trobelėn, čiupo senutėlį už barzdos, 
nuvilko į pirtį. Ten įstūmė į kampą, apipylė vandeniu, vėl pagriebė už 
barzdos ir partempė atgal į namelį. Bet senukas sako: 

— Aš ne vienas, nuprausk, dukrele, ir tuos, kurie ten pirty! 

Nueina ji į pirtį, žiūri: pilna gyvačių. Pasigriebė verdančio vandens, 
šliūkšt ant gyvačių, galop dar čiumpa vėzdą ir visas išmuša. Ateina pas 
senutėlį, o tas atsidėkodamas jai duoda skrynutę ir liepia su ja namo 


105 


skubėti. Grįžusi tegul įnešanti skrynutę į aukštą klėtį, tesušaukianti ge- 
riausius bičiulius ir gimines ir tik tada ją teatidaranti. 

Pamotės dukra taip ir padarė, kaip senutėlis mokė. Parėjo namo, 
susikvietė į svečius gimines ir bičiulius, susirinko visi gerojoje klėtyje, 
kur ant aukštos kraičio skrynios buvo padėta toji skrynutė, Bet kai tik 
tą skrynutę atidarė, iš jos iššoko liepsnos milžiniškais liežuviais ir 
visus prarijo. 


TE 


VY aks 


Ii 


2. SN šių PRako 


Ta vidurinioji 


Karalius buvo jau senas, todėl pradėjo ieškoti žento, kuris jo 

vietoje valdytų karalystę. Bet kam savo dukrą patikėsit Pir- 
mam pasipainiojusiam juk neatiduosi. Karalius paskelbė, kad pirštis galį 
visi, kas tik norį jo dukrą į žmonas gauti, bet atiduosiąs tik tam, kuris 
atliksiąs jo užduotus tris darbus. Kas tų darbų neįveiksiąs, būsiąs nu- 
baustas. 

Nors ir žiauri bausmė grėsė, vis dėlto netrūko drąsuolių, kurie no- 
rėjo karaliais pasidaryti. Štai ir vieno tėvo du sūnūs iškeliavo į kara- 
liaus pilį princesei pirštis. Trečiasis sūnus, kvailiukas, turėjo namie likti. 

Kelyje tie du gudrieji sutiko senuką. Tasai paklausė: 

— Na, sūneliai, kurgi einate? 

Abudu sūnūs labai iš didžio atrėžė: 

— O kas tau darbo? 

Ir nudrožė toliau. Miške jie užėjo skruzdėlyną ir išspardė į visas 
puses. Paskui priėjo ežerą ir ėmė svaidyti pagalius į antis. Čia pat 
paežerėj buvo liepos su inkilais. Broliai suskaldė inkilus, iškabino medų 
ir paliko viską nusiaubę. Galop abu nuėjo į karaliaus pilį ir pasisakė 


J Noksai karalius turėjo tris dukras — vieną tikrą ir dvi augintines. 

atėję princesės rankos prašyti. Karalius skyrė jiems po tris darbus, bet 
šie negalėjo jų nuveikti ir abudu buvo nubausti. 

Kvailasis brolis laukė laukė gudriųjų grįžtant ir nesulaukė. Tada jis 
irgi susitaisė keliauti į pilį ir pirštis karaliaus dukrai. 

Kelyje jis taip pat sutiko senuką. Tas jį klausia: 

— Kurgi iškilai, sūneli? 

— Aš, tėveliuk, noriu karalium pasidaryti, — atsakė kvailiukas,— 
dabar einu princesės rankos prašyti. 

— Eik, eik, sūneli, — paragino senukas, — tiktai eidamas ištrink savo 
brolių pėdas! 

Kvailiukas priėjo išspardytą skruzdėlyną ir ėmė jį taisyti: sužėrė 
visus šapelius, sušlavė išmėtytus kiaušinėlius ir sukrovė skruzdėlyną 
tokį, koks anksčiau buvo. Paskui ėjo toliau, kol priėjo ežerą. Ten buvo 
tiek visokių pagalių primėtyta, jog vargšės antytės visai nebeturėjo 
kur plaukioti. Kvailiukas išgraibė tuos pagalius iš ežero ir dar palesino 
antis duona, kur turėjo į kelią įsidėjęs. Ir apiplėštų bitučių jis pagai- 
lėjo, suskaldytus inkilus sutaisė, apkalė lankais, sudėjo į juos likusius 
korius, įkėlė į liepas ir tik tada nuėjo į karaliaus pilį pasipiršti jo 
dukrai. 

Karalius jam tuojau paskyrė pirmąjį darbą: kieme ant vejos išbėrė 
sieką sėmenų ir liepė per naktį aliai sėklelę surinkti. Jei ne, galva 
šalin. 

Kvailiukas atsisėdo vejoje prie tuščio sieko ir rauda. Verkė verkė, 
kol užmigo. Rytą pabunda ir žiūri: siekas jau pilnas. Skruzdėlytės at- 
nešė dar po paskutinį sėmenį ir į mišką nuvirbėjo. Kvailiukas džiau- 
giasi: pirmas darbas padarytas ir galva dar ant pečių. 

Ateina karalius ir baisiai nustemba, radęs sėmenis surinktus. Dabar 
jis paima didelį pundą raktų, atriša jį ir atgalia ranka nusviedžia 
į ežerą. Kvailiukas turįs tuos raktus iš gelmės surankioti. Ką gi daryti? 
Vargšelis vėl į ašaras leidžiasi. O karaliui nė motais, jis nuėjo sau ir 
paliko kvailiuką beraudantį. 

Kol jis ant ežero kranto verkė, atplaukė antys, pasinėrė ir po va- 
landėlės iškilo, raktus snapais nešdamos. Kvailiukas iš džiaugsmo ne- 
žino nė ką daryti — ir antras darbas nusisekė. 

Ateina karalius, paima raktus ir vėl stebisi, kaip čia jis galėjęs 
padaryti. 

Trečias darbas dabar būsiąs toks: jaunikis turįs atspėti, kuri iš 
trijų princesių esanti tikroji karaliaus duktė. Visos trys vienodo sto- . 
go, vienodai apsirengusios, visų akys vienodom skarelėm aprištos. Da- 
bar kvailiukas prapuolęs! Jis galvoja: „Pirmoji bus ta tikroji... Ne — 
antroji!.. Trečiojil.."“ Nežino vargšelis, ką sakyti, kurią spėti. Visos 
trys sustojo į eilę. Tasai Žiūri žiūri — visos kaip vandens lašai pana- 
šios: ir kairėje, ir viduryje, ir dešinėje. Staiga kvailiukas girdi kokią 
didelę bitę zyziant jam į ausį: 

— Ta vidurinioji, ta vidurinioji! 

Kvailiukas iš laimės kad sušuks: 

— Ta vidurinioji! 

Ir iš tiesų, vidurinioji nusiriša skarelę, prieina ir apkabina jam kak- 
lą. O ir senasis karalius jau jį ženteliu vadina ir apie vestuves kalba. 

Taip, matai, kvailiukas pasidarė karaliumi. 


pit 


““ š Ža i 
|! “ 
TU 


Kaib žvėrys žvejo siinums badėjo 


rėjo vaikų, nors labai ir labai geidė. Sykį senasis žvejys kiaurą 
dieną žvejojo ežere, bet ničnieko nesugavo, tik paties paskutinio 
metimo dvi auksines žuvytes ištraukė. , 

Tuojau parneša pačiai, tegul iškepanti. Toji padeda žuvytes į lovą, 
užkloja ir mano sau: pirma ugnį užkursianti, o kai įsidegs, tada iš- 
skrosianti ir tuojau iškepsianti. 

Bet kol ugnį įpūtė, įkūrė, gerokai laiko praėjo. Jau eis tų Žuvų 
pasiimti. Ir kas per stebuklai: vietoj auksinių žuvyčių du vaikeliai 
begulį. Vai tu dievulėliau! Senutė atsidžiaugti negali. Amžiaus gale 
šitokį turtą prigyveno: vaikelius, ir dar du iš karto. 

Ir nuo tos dienos bobutė su senuku kaip kokie vaikai, kad ir seni, — 
vis prie lopšio; kur buvę, kur nebuvę, ir vėl prie lopšio. Kai tik gar- 
desnis kąsnis, tai patys nevalgo: vaikeliams reikią palaikyti, patys bet 
kaip apsieisią. 

Todėl abudu vaikeliai augo stačiai bežiūrint: nė dešimt metų ne- 
prašoko, o juodu jau visai žaliūkai! 


4 artą mažoje trobelėje gyveno žvejys su pačia. Jie visiškai netu- 

Ir vienądien senasis žvejys sako: 

— Klausykit, sūneliai, laikas jau pasikalbėti. Sakykite tikrai, kokio 
amato jus išmokyti? O gal norite būti Žvejai? 

— Ne, ne, tėti! Mes norėtume būti medžiotojai. Duok mums šau- 
dykles, leisk į mišką — medžioti mokysimės! 

— Gerai, sūneliai, gerai! Šekit po šaudyklę. Šekit ir po šunelį, ke- 
liaukite laimingi! 

Sūnūs išeina į mišką. Ilgą laiką jie ten šaudo, mokosi. 

Jau bemaž ir amato išmoko, tik va kokia kliūtis pasidarė: nusigavo 
jie su šunimis tokion tankynėn, kur kiekvienas pasiklystų. Ir blogiau- 
sia — valgyt nebeturi ko. 

Kas dabar bus? Sutaria — manysis kaip galėdami, o nosies nenuleis. 

Taip ir buvo. Po kurio laiko lekia dvi stirnos pro šalį. Sūnūs kaip- 
mat prisitaikė ir šaus, tai bent pavalgys, o stirnos prašo: 

— Nešaukit, nešaukit mūsų, bėdoje jums pagelbėsim! 

Gerai. Po kiek laiko sutinka du vilkus. Sūnūs jau šaus, o vilkai 
prašo: 

— Nešaukit, nešaukit, bėdoje jums pagelbėsim! 

Gerai. Po kiek laiko sutinka du kiškius. Sūnūs tuojau šaut, o kiš- 
kiai prašo: 

— Nešaukit, nešaukit, bėdoje jums pagelbėsim! 

Gerai. Dabar broliai kiekvienas turi savo Žvėrių: po šunį, stirną, 
vilką ir kiškį. Galima ir toliau eiti. Eina eina, prieina kryžkelę. 

Ką jie taip kartu prieis — sutaria, jog katras su savo žvėrimis eisią 
skyrium. Tik kiekvienas turįs į ąžuolą įsmeigti peilį. Katras sugrįšiąs 
pirmas, tas tegul pasižiūrįs, ką peiliai rodą: jei brolio peilis Žžvilgė- 
siąs, tai reikšią, kad tasai savo laimę radęs, o jei būsiąs surūdijęs, rei- 
kėsią skubėti iš nelaimės gelbėti. 

Gerai. Taip ir išsiskyrė, katras savo keliu nudrožė. 

Kitą dieną vėlų vakarą pirmasis brolis miške pamatė mažą ugnelę. 
Prie ugnelės sėdi senė ir šildosi. Pirmasis brolis klausia, ar negalima ir 
jam su savo žvėrimis pasišildyti, 

— Galima, galima, sūneli, šildykitės, tiktai leisk man tavo žvėrelius 
paglostyti. 

Kodėl ne, tegul glostanti. Bet vos tik senė paglostė žvėrelius, tie 
akmenimis pavirto. Pirmasis brolis prišoko supykęs: kaip ji galinti 

šitaip daryti. Bet tuo akimirksniu senė paglostė jį patį — jisai irgi ak- 
meniu pavirto. 

Antrasis brolis kitą dieną laimingai perėjo mišką ir su visais savo 
žvėrimis sulygo pas vieną karalių už piemenį. To karaliaus buvo ką 
tik mirusi pati. Ir toji kažkodėl tris savo dukteris buvo velniui paža- 
dėjusi. Karaliui taip sopa širdį, taip sopa, bet nėra kas daro: rytoj Vy- 
riausioji dukra jau turi velniui atitekti. O antrajam broliui tatai visai 
kvailai išrodo. 

— Savo valia tokią gėlelę velniui atiduoti Negirdėtas daiktas! 
Pala, pala, pabandysiu aš jam geras vaišes sutaisyti. 

Ir antrasis brolis su savo žvėrimis ėmė patyliukais gerą kardą kalti. 
Visą naktį dirbo. 

Iš ryto karaliaus vežėjas gabena vyriausiąją dukrą velniui lygiai pro 
ten, kur antrasis brolis avis gano. 

— Kur važiuoji? — paklausė aviganis. 

— Kurgi kitur, jei ne pas velnią! — nusišaipo vežėjas.— Bene ir tu 
nori velnio jungo paragauti, ką? 

— Noriu! — atsako antrasis brolis ir traukia su savo žvėrimis pas- 
kui vežėją. 

Tasai galvoja: „Tokio kvailio dar nesu matęs: pats velniui į nasrus 
lenda!" 

Važiavo geroką kelio galą. Staiga sustoja prie tokios upės: čia bū- 
sianti toji vieta. Vyriausioji karalaitė išlipa iš ratų ir rauda, prašo ve- 
žėją, kad tasai ją gelbėtų, neduotų velniui suryti. 

O vežėjas tik suplakė arklius ir lekia kuo toliau nuo kranto: negi 
jis eisiąs plikom rankom su velniu grumtis! Tą patį akies mirksnį 
iš upės išlenda trigalvis velnias ir jau čiups karalaitę. 

— Uzil — sušuko savo žvėrims antrasis brolis. Kaipmat žvėrys iš 
visų pusių apipuolė velnią. Tas nė apsidairyti nespėjo, antrasis brolis 
šmakšt jam kardu ir nukirto vieną galvą, šmakšt — antrą, šmakšt — 
trečią! Antrasis brolis ištraukioja velniui liežuvius, susideda į krepšį 
ir, nė žodžio netaręs, nueina prie savo avių. 

O vežėjas jau tada kad gudrus, kad drąsus! Jis tuojau prie kara- 
laitės: 


112 


— Matai, kaip mes tave išgelbėjom! Tik nesakyk karaliui, kad ir 
aviganis čia buvo, kitaip kelyje tave nugaluosiu. Jei klaus, atsakyk 
trumpai: vežėjas nuvežė, vežėjas parvežė, vežėjui ir dėkui. 

O ką darysi — karalaitė turi meluoti, jei nori gyva likti. 

Kitą dieną vežėjas gabena viduriniąją dukrą velniui lygiai pro ten, 
kur antrasis brolis avis gano. 

— Kur važiuoji? 

— Kurgi kitur, jei ne pas velnią? Ar ir tu nori velnio jungo pa- 
Iagauti? 

— Noriu! — atsako antrasis brolis ir eina su žvėrimis iš paskos. 

Tasai galvoja: „,„Tokio kvailio nesu matęs: vakar pasisekė, tai šian- 
dien vėl pats velniui į nasrus lenda.“ 

Staiga sustoja prie upės. Vidurinioji karalaitė išlipa iš ratų, rauda 
ir prašo vežėją, kad tasai gelbėtų, neduotų velniui praryti. 

O vežėjas tik suplakė arklius ir lekia kuo toliau nuo kranto: negi 
jis eisiąs plikom rankom su velniu grumtis. Tuo pat mirksniu išlenda 
iš upės šešiagalvis velnias ir jau čiups karalaitę. 

— Uzi! — sušuko antrasis brolis savo žvėrims. Žvėrys kaipmat vel- 
nią iš visų pusių apipuolė. Tasai nė apsidairyti nespėjo, antrasis bro- 
lis tik šmakšt šmakšt ir nukapojo visas galvas. Paskui ištraukiojo lie- 
žuvius, susidėjo į krepšį ir, nė žodžio netaręs, nuėjo prie savo avių. 

O vežėjas dabar koks gudrus! Tuojau prie karalaitės: 

— Ar matei, kaip mes tave išgelbėjom! Tik nesakyk, kad ir aviga- 
nis čia buvo, kitaip kelyje tave nugaluosiu. Jeigu klaus, atsakyk trum- 
pai: vežėjas nuvežė, vežėjas parvežė, vežėjui ir dėkui. 

O ką darysi — karalaitė turi meluoti, jeigu nori gyva likti. 

Trečią dieną vežėjas veža jauniausiąją karalaitę velniui lygiai pro 
ten, kur antrasis brolis avis gano. 

— Kur važiuoji? — paklausė brolis. 

— Kurgi kitur, jei ne pas velnią. Bene ir tu nori velnio jungo pa- 
ragauti? 

— Noriu! — atsako antrasis brolis ir traukia su žvėrimis iš paskos. 

Tasai galvoja: „Tokio kvailio nesu matęs: vakar ir užvakar pasi- 
sekė, tai šiandien vėl pats velniui į nasrus lenda." 

Staiga sustoja prie upės. Jaunausioji karalaitė raudodama išlipa iš 
ratų ir prašo vežėją, kad tasai gelbėtų, neduotų velniui praryti. 

O vežėjas tik suplakė arklius ir lekia kuo toliau nuo kranto: negi 
jis eisiąs plikom rankom su velniu grumtis! Tą pačią akimirką iš upės 
išlenda devyngalvis velnias ir jau čiups karalaitę. 

— Uzi! — sušuko antrasis brolis savo žvėrims. Ir kaipmat žvėrys 
velnią iš visų pusių apipuolė, tasai nespėjo nė apsidairyti, antrasis bro- 
lis tik šmakšt šmakšt ir nukapojo velniui visas galvas. Tai pamačiusi, 
jauniausioji karalaitė apsidairė, kad vežėjas nemato, ir savo išgelbė- 
tojui įdavė žiedą. Jis paima žiedą, padėkoja, ištraukioja velniui liežu- 
vius ir nueina prie savo avių. 

O vežėjas dabar kad jau gudrus! Tuojau prie jauniausios karalaitės: 

— Ar matei, kaip mes tave išgelbėjom! Tik nesakyk karaliui, kad 
ir aviganis čia buvo, kitaip kelyje tave nugaluosiu. Jeigu klaus, atsa- 
kyk trumpai: vežėjas nuvežė, vežėjas parvežė, vežėjui ir dėkui. 

O ką darysi — turi meluoti, jeigu nori gyva likti. 

Namuose -karalius begal prasidžiugo. Apkabino vežėją ir sako: 

— Visas mano dukteris tu išgelbėjai. Imk jauniausiąją per pačią ir 
gyvenk laimingas; be to, dar gausi pusę karalystės. 

Gerai. Trečią dieną vežėjas jau ir kels vestuves su jauniausiąja 
karalaite. O ką dabar darys aviganis? Nieko. Jis apsitaisė elgeta ir 
įlindo į vestuves. Vežėjas kaip tik neša jaunajai vyno taurę. Elgeta 
prašo ir jam duoti kokį gurkšnelį. Tas neduoda. 

O nuotakos širdis minkštesnė — ji nugėrė kiek pati ir elgetai nune- 
šė. Begerdamas elgeta nepastebimai įmetė į taurę žiedą, kur buvo 
gavęs prie upės iš jauniausios karalaitės. 

Nuotaka pamatė žiedą taurės dugne ir neša tėvui parodyti: girdi, 
tas elgeta, kuris čion žiedą įmetė, esąs tikrasis jos gelbėtojas. Karalius 
nenori tikėti. O nuotaka sako: 

— Jeigu žiedo negana, tegul liežuviai lemia: katras iš jų turės nu- 
kautų velnių liežuvius, tas ir bus tikrasis. 

— Gerai,— sako karalius, — teisingai! Na, vežėjau, ar turi liežuvius? 

Ne, jis neturįs! 

— Na, elgeta, 0 tu ar turi? 

— Kiek reikia, tiek ir turiu! — atsako elgeta ir iš krepšio išberia 
visus aštuoniolika liežuvių. 

Vežėjas išbąla, o karalius sako: 

— Tą elgetą aptaisykite aukso drabužiais ir sutuokite su mano jau- 
niausiąja dukra; 0 tą apgaviką vežėją tuojau arkliais suplėšykite. 

Antrasis brolis paima jauniausiąją karalaitę į pačias, 0 po vestuvių 
uošvis jam dar pusę karalystės atiduoda. Dabar jis gyvena laimingas. 

Bet po kiek laiko antrajam broliui šauna į galvą eiti brolio peilio 
pasižiūrėti — ar jis surūdijęs, ar Žžvilga. Nueina — ogi visai surūdijęs. 
Nieko nedarysi. Pasiima savo žvėris ir eina brolio ieškoti. Ieško ieš- 
ko — niekur neranda, nors tu ką. 

Tik šit vėlų vakarą pamato mažą ugnelę. Prie ugnelės sėdi senė ir 
šildosi; šalimais dar keli akmenys kūpso. 

— Kokie čia akmenys? — klausia antrasis brolis. 

— Leisk, sūneli, man paglostyti tavo žvėrelius, tai pasakysiu, kokie 
čia akmenys, 

— Ne, turi šiaip pasakyti, o mano žvėrių glostyti negalima! 

— Leisk bent tave patį paglostyti, tai pasakysiu. 

— Ne, tuojau pasakyk, jei ne — žiū! mano kardas jau laukia. 

— Vai sūneli, nekirsk, nekirsk, pasakysiu: tie akmenys tai tavo 
brolis su žvėrimis. 

— Žiūrėk tu man, ką toji ragana broliui padarė! Arba tuoj pat 
juos atžavėk, arba paleisiu kardą į darbą. 

— Nekirsk, nekirsk — atžavėsiu! 

Ir senė tik sudavė per akmenis delnu — tuojau pirmasis brolis su 
žvėrimis atgijo. 

O tada pirmojo brolio žvėrys įniršę užpuolė senę, antrojo brolio 
žvėrys dar pagalbon šoko ir sudraskė į gabalus. 

Pirmasis brolis meiliai apkabino antrąjį už gerą širdį, o tasai ir 
sako: 

— Nieko, nieko, broleli,— nėra ko dėkoti! Geriau skubėk kuo grei- 
čiau savo laimės ieškoti, aš savąją jau radau, tik tu dar ne, užtat kad 
buvai į bėdą įkliuvęs. 

Gerai. Broliai vėl išsiskyrė: vienas nuėjo laimės ieškoti, antras pas 
savo pačią į karaliaus pilį. 

Pirmasis brolis eina eina — niekur laimės neranda. Tik staiga pa- 
mato didelį geležies kalną. 

„Pala! — pagalvojo jis.— Reikia pasižiūrėti, kas tai per kalnas!“ 

Prieina. Geležis kaip geležis, o pačioje kalno papėdėje — didelės ge- 
ležinės durys, kaip kokie vartai. Pirmasis brolis pasibeldė. Durys atsi- 
darė, ir išėjo tokia senė. | 

— Vai sūneli, kur tu nori įsigauti. Pakliūsi kaip į spąstus: grįš ma- 
žasis velnias su didžiuoju, tai pats pamatysi, jei netiki. 

— Nieko, senele, nieko! Tik leisk mane su žvėrimis vidun, jau mes 
kaip nors manysimės. Sakyk, kas čia per kardas ant durų paka- 
bintas? 

— Matai, tasai kardas iš šios nugrimzdusios pilies. Tie du velniai, 
gramzdindami pilį, ir šitą kardą nugramzdino. O jis, tas kardas, žvil- 
gėte žvilga ir aštrus be galo: jei tik stengsi jį pakelti, galėsi nuosta- 
bius daiktus su juo daryti. 

Pirmasis brolis pabandė kardą kelti: gana sunkus, o pakelti vis dėlto 
gali, jei visa sveikata griebsi. Ima jis tą kardą ir eina į vidų. 

Įžengia į nugrimzdusią pilį — o ten vidury kambario veršiukas šo- 
kinėja. 

— Kas čia per veršiukas? 

— Matai, šita pilis kitados priklausė karaliui, o šis veršiukas — tai 
karalaitė, kurią velniai suraganavo. 

Taip jiems besikalbant, pro duris įvirsta abu velniai — didysis ir 
mažasis. 

— Ko čia su tokiais žvėrimis valkiojies? — užbaubė velniai. 

— Ko valkiojuos? Ogi jūsų abiejų ieškau! — atšovė pirmasis brolis, 
pakeldamas kardą. O velniai tuo mirksniu kaip pakvaišę puolė ant 
brolio. 

— Uzil — tik šūktelėjo brolis, ir žvėrys šoko ant tų velnių — silp- 
nesnieji ant mažojo, stipresnieji ant didžiojo. O brolis su kardu irgi 
nežiopso: kerta, kad žinotų. 

Viens du — abu velniai guli pasliki. Dar valandėlė —ir visai nu- 
sibaigia. | 

Kai tik jie nusibaigė, tuoj geležies kalnas sudrebėjo iš pamatų, ir 
pilis su broliu ir žvėrimis iškilo viršum žemės. Ir ką jūs manot? — 
ogi veršiukas kambario viduryje atvirto į dailią dailią karalaitę. 

Pirmasis brolis vedė išgelbėtąją karalaitę ir gyvena pilyje laimingas 
dienas. 

Neįmenama mįslė 


ienas karalius turėjo dukterį, kuri mokėjo įminti visų sunkiausias 

mįsles. Todėl princesė buvo išgarsėjusi visame pasaulyje. Žmonės 

plaukte plaukdavo pasigėrėti išmintingąja princese, daugis ją 
vesti norėjo. 

Galop karalius sako: 

— Ilgiau taip nebegaliu tverti: kasdien mano pilis sausakimša jau- 
nikių. Dabar visiems apskelbsiu šitaip: kas mano dukrai užmins tokią 
mįslę, kurios ji įminti nemokės, tas ir gaus jos ranką. O tuos, kurių 
mįsles jinai įmins, liepsiu pakarti. 

Tatai padėjo — nuo tos dienos jaunikių minios lyg garuote išgaravo. 

Šitaip truko ilgoką laiką. 

Bet atsirado tokie trys broliai, tie ėmė taip didžiai apie save ma- 
nyti, jog jiems šovė į galvą su princese rungtis. Vyriausiasis brolis 
eina pirmas į pilį su savo gudrybe. Jo mįslės gudrios, bet princesės 
atsakymai dar gudresni. Nieko nedarysi — reikia eiti į kartuves. Ir ant- 
ram broliui ne geriau sekėsi. Taisosi į pilį jaunėlis, bet tėvas su močia 
paskutinio sūnaus nebeleidžia: kas gi po jų mirties liks namučiuose, 
kas jiems senatvėje duoną pelnys? O jaunėlis nenusileist! Jis tol 

prašė maldavo, kol tėvas sutiko. Bet motina nė girdėti nenori: du sū- 
nūs jau kartuvėse, trečio niekaip gyvai neleisianti. 

„Kad tu surūgtum, reikės patyliukais mauti!"— pagalvojo sūnus. 

Vieną dieną jis motinai sako: 

— Klausyk, mamulyte, aš josiu miškan stirnų medžioti. Įdėk toši- 
nukėn sviesto ir krepšelin duonos kamputį! 

Bet motina tuojau sumetė, kur sūnus sumanė joti. Ji supyko, apnuo- 
dijo tą kamputį ir verkdama šnabžda: 

— Ką jau kartuvėse mirti, tai geriau mirk kelyje! Nors sarmatos 
nebus, kad visi trys sūnūs tokioj negarbėj mirė! 

Jaunėlis pasiima savo šaudyklę ir išjoja. Bet kelyje mato, kad ark- 
lys privargęs. Sūnus ir galvoja: 

„Pala, pala, duosiu tau duonos kamputį, tikrai atsigausi!“ 

Arklys suėdė kamputį ir padvėsė. 

Atlėkė dvi varnos, iškapojo arkliui akis, ir tos pastipo. 

Sūnus įsikiša varnas į krepši ir eina toliau. Vakarop užėjo į tokią 
trobelę, kur gyveno sena močia su dvylika sūnų. Sūnūs — visi dvyli- 
ka — baisūs galvažudžiai, bet tuo laiku namie tik viena močia. 

— Ar neturėtum. ko užkąsti? — klausia jaunėlis. 

— Turiu. Tik greičiau valgyk, nes tuoj pareis mano sūnūs, jie tave 
pasmaugs. 

— O kiek turi sūnų? 

— Viso labo dvylika. 

— Na, tai puiku, senele! Čia tarbelėje turiu du balandžius: vieniem 
šešiem iškepk vieną balandėlį, kitiem šešiem — kitą. Aš tuoj pavalgau 
ir toliau skubu. 

Jaunėlis, gerai užkirtęs, neišėjo, o tyliai tyliai užlipo ant aukšto. 
Senė, ėmusis balandžius kepti, nė nepastebėjo. 

Vidunaktį grįžta sūnūs ir tuojau klausia: 

— Koks čia svetimas kvapas? 

— Koks čia jums kvapas? Gavau du balandžius ir iškepiau vieniem 
šešiem vieną, kitiem šešiem antrą. 

Sūnūs pavalgė ir kaipmat kojas ištiesė. Senė apgraužė kauliukus — 
ir ta gatava. Iš ryto jaunėlis toliau duodasi. Eina eina — kiek čia eisi 
nevalgęs? Žarna žarną ryja. Laimė, išgirdo visai šalimais stirną bliau- 
nant. Permetė šaudyklę per petį ir sako: 

— Jei nušausiu stirną, tai būsiu karalius; jei nenušausiu, tai miške 
badu turėsiu mirti. . 

Nors ir nusisukęs šovė, bet vis tiek pataikė. Gerai prisišveitęs, pa- 
ilsėjęs, traukė sau toliau, kol priėjo pilį Nuėjęs tuojau užminė prin- 
cesei tokią mįslę: 

— Kitą kartą buvau geras medžiotojas. Nušoviau vieną, tas nu- 
šautasis nušovė du, tie du iš pradžių nušovė dvylika, o paskui dar 
vieną. Antrą dieną nušoviau tą, ko nemačiau, o suvalgiau tą, ką bu- 
vau matęs. 

Mįslę reikia įminti per dešimt dienų, bet niekieno patarimų ne- 
valia prašyti. Princesė suka galvą, suka — negali įminti. Vakare jau- 
nėlis palenkė į savo pusę princesės durininką ir sako jam: 

— Klausyk, jei aš tapsiu karalium, tai tave paskirsiu patarėju, bet 
dabar tu man turi nedaugutį pasitarnauti: nuklausyk už durų, ką prin- 
cesė apie mane šneka! 

Durininkas nuklausė. Ir apsakė jaunėliui, kad princesė šiaip kalbė- 
jusi: „Ak tu, neišmanėli, kas per sunkumas mįslės! Bet nieko — turiu 
dešimt dienų laiko. Devynias dienas siųsiu savo tarnaites, kad įmini- 
mą iš įo ištrauktų, jeigu joms nepasiseks, dešimtą dieną pati eisiu. 
Tik reikia labai žiūrėti, kad niekas nesužinotų, jog ėjau patarimo pra- 
šyti!" 

— Gerai. Esi šaunus durininkas! Imk savo skiltuvą ir pasislėpk mano 
kambaryje! Kai tarnaitės ateis pas mane įminimo vilioti, tai aš su- 
čiaudėsiu, o tu tada skelk kiek tik drūtas! 

Gerai, Netrukus viena tarnaitė jau ir ateina. Kai tik ji ėmė kalbą 
apie mįslę varyti, jaunėlis sučiaudėjo, o durininkas kad skels iš visų 
gyslų. Tarnaitė strimagalviais iškurnėjo ir nė nepamatė, kad užmiršo 
pasičiupti skarelę. 

Kitom aštuoniom ir ne geriau sekėsi. 

Dešimtą dieną bandys pati princesė savo laimę. Ji praveria duris 
ir baugščiai klausia: 

— Jaunikaiti, ar tu vienas? 

-— Kodėl taip klausi? | 

— Taigi bijau, kad kas neišgirstų, ko tave klausiu, 

— Tai turbūt norėsi įminimą sužinoti? 

— O kaipgi! Mielas jaunikaiti, pasakyk man bent pirmą žodelį, 
daugiau nenoriu! 

Išgirdus princesę taip kalbant, jaunėliui širdis suminkštėjo, ir jis 
nebeištvėrė — pasakė pirmą įminimo žodelį. Net čiaudėti užmiršo. Ir 
dar kvailiausia: nejučiom jam išsprūdo ir antras žodelis! Jis bemat su- 
sizgribo, ką padarė. Tuojau čiaudėti pagavo, durininkas skiltuvų ugnį 
skelti — princesė net skarelę užmiršo, tik duok dieve kojas: dviejų 
žodelių jai užtenka! 

Iš ryto princesė mįslę įminė. Ir jaunėlis turi eiti į kartuves. Bet prieš 
pakariant, jis išsiprašė iš karaliaus, kad leistų dar paskutinį sykį UžŽ- 
minti princesei pačią lengviausią mįslę pasaulyje. 

Karalius pagalvojo: „Nieko čia blogo! Jeigu ji tokią sunkią įminė, 
tai lengviausioji vienas juokas.“ 

Nueina prie kartuvių. Jaunėlis užmena mįslę: 

— Matot, kitą kartą buvau didelis medžiotojas. Dešimt stirnų šo- 
viau: jos pačios paspruko, o kailius ir dabar tebeturiu užanty. 

Šitokios mįslės princesė nesitikėjo. Nagi mink, mink dabar tą, ką 
su savo tarnaitėmis išviliojai! Taip neišeina. Negi pasakysi tėvui, kad 
pirmus įminimo žodžius ištraukei? Taip neišeina. Įminti mįslę? Taip pat 
neišeina, tada tėvui visai paaiškės, ką ji padarė. Kad tos skarelės ne- 
būtų ten likusios! Ir jei nebūtų sulygta, kad nevalia niekieno patarimo 
prašyti, tai dar kaip nors išsisuktų, o dabar — nieko kito nelieka, kaip 
duoti Žodį, kad tinka už jaunėlio tekėti. 

Taip ir buvo. 

Po vestuvių jaunasis karalius pasiėmė kariuomenę ir eina žiūrėti, 
ką gero beveikia senas tėvas su motina. Bekeliaujant jam toptelėjo 
į galvą mintis nugriauti tą galvažudžių lūšną, kur varnas vietoj ba- 
landžių atidavė kepti. 

Kareiviai nuplėšė stogą, atkėlė grindis. Ak tu dievulėliau! Po grin- 
dim didelis rūsys, o ten jo paties vyresnieji broliai prirakinti. Vargše- 
liai visai nusibaigę, nors maisto ten pilna, nes galvažudžiai į rū: 
prinešę baisybę visokių valgymų ir gėrimų. Tai pamatęs, jaunėlis tuo- 
jau klausia: 

— Brangūs broliai, kaip čia radotės? Argi mįslių princesei neužmi- 
nėtė Argi jūsų nepakorė? 

— Juk mes ligi karaliaus pilies nė nenusigavom. Galvažudžiai mus 
pačiupo ir nuleido tėvui melo žinią, jog mes esą pakarti, jog princesė 
mūsų mįsles įminusi. Jie bijojo, kad tėvas mūsų neieškotų ir taip jų 
landynės neužeitų ir nesugriautų. 

Seno tėvo ir motinos džiaugsmui galo nebuvo, kada jaunėlis, kara- 
liaus žentu patapęs, vyresniuosius gyvus namo parvedė, 


Abu tris dienas ir tris naktis iš džiaugsmo raudojo, o paskui su 
jaunėliu į pilį iškeliavo. 

Deimanto kurbaitė 


amotė turėjo dvi tikras dukras, o trečią podukrą. Tikrosios duk- 

ros buvo tinginės ir negražios, bet motina jas labai mylėjo ir 

paikino. Podukra buvo daili ir darbšti, kas pamotei ir tikrosioms 
dukroms labai nepatiko. Todėl jos vargšę našlaitę versdavo dirbti dieną 
naktį. 

Tos žemės karaliaus sūnus ieškojo pačios ir iškėlė didelę puotą, 
kurion sukvietė visas karalystės mergaites. Kai tikrosios dukros taisėsi 
į puotą, podukra klausė, ar negalėtų ir ji drauge eiti. Pamotė išbėrė 
stuopą žirnių į pelenus ir suriko: 

— Kai išrinksi tuos žirnius, galėsi eiti. 

Našlaitė atsisėdo verkdama prie pelenų krūvos ir šaukia: 

— Balandėliai, eikšekit man pagalbon! Sveikus rinkit į stuopelę, o 
nesveikus į gurklelį! 

Tuojau prisileido daug balandžių ir beregint visus žirnius sulasiojo. 
Nuveikę darbą, balandžiai dar primokė našlaitę, kad nueitų prie moti- 
nos kapo. Našlaitė nuėjo į kapines, prisiglaudė prie eglės, kur prie 
kapo augo, ir tuoj pat nuo eglės nukrito dailūs sidabro drabužiai. 

Apsidarė jais ir nuskubėjo į karaliaus puotą. Karalaitis tik su ja viena 
tenorėjo šokti, bet netrukus ji dingo ir išskubėjo namo. 

Kitą puotos dieną našlaitė turėjo iš pelenų išrinkti kanapių stuopą. 
Ir su kanapėmis taip pat buvo, o šį kartą prie.eglės ji gavo aukso 
drabužius. Iš puotos ji vėl greitai išbėgo ir dingo lyg vandeny. 

Trečią puotos dieną pamotė į pelenus išbėrė stuopą garstyčių, tegul 
jas išrenkanti. Balandėliai vėl našlaitei pagelbėjo, ir šį kartą ji prie 
eglės gavo deimanto drabužius. Kai dabar našlaitėlė atvyko į pilį, ka- 
ralaitis įsakė slenkstį derva ištepti, kad gražuolė bėgdama priliptų. 
Našlaitei vėl pasisekė išsprukti, tačiau derva nutraukė vieną jos dei- 
manto kurpaitę. 

Karalaitis pasiėmė kurpaitę, važinėjo su ja po visą karalystę ir 
ją tinkino. Bet pasirodė, kad nėra nė vienos mergaitės, kuriai kurpaitė 
gerai tiktų. Užvažiavo ir pas pamotę. Toji, matydama, kad jos dukroms 
kurpaitė per maža, ėmė ir apdrožė vyresniajai koją. Dabar dukra visai 
lengvai galėjo kurpaitę apsiauti. Karalaitis ir išsivežė ją į pilį. 

Pro kapines važiuodamas, girdi balandžius burkuojant: 

— Kruvinas batas, niekas nemato! 

Karalaitis pasižiūri — ogi tikrai nuotakai iš kurpaitės kraujas bėga. 
Jis veža vyriausiąją dukrą atgalios, o pamotė dabar apdrožia koją jau- 
nesniajai. Vežasi tą, bet prie kapinių balandžiai vėl ėmė burkuoti, ir 
karalaitis pamatė esąs dar sykį apgautas. 

Trečią kartą grįžęs pas motiną, galop randa našlaitę, o jai kurpaitė 
kaip nulieta. | 

Dabar važiuoja pro kapines ir girdi balandžius burkuojant: 

— Nuotaką veža! Nuotaką veža! 

Taip našlaitė ir išėjo už karalaičio, o tikrosios pamotės dukros dar 
ilgai skausmą kentė, kol savo kojas apsigydė. | 

Paukštė Ulbuonė 


ienoje šalyje buvo karalius ir turėjo tris sūnus. Šie trys sūnūs 

sužinojo, kad už devynių kalnų, už devynių upių kitas karalius 

turįs paukštę, kuri visa, ką liepiama, padaranti. Paukštė gyve- 
nanti sode, auksiniame narve; Oo tasai narvas kabąs trikamienėje lie- 
poje. Vakarais paukštė parskrendanti į auksinį narvą pernakvoti. O 
svarbiausia va kas: paukštei ant kairės kojos nago esąs mažas žie- 
delis. Kas tą Žiedelį numausiąs, to paukštė ir būsianti. Daug kas mėginę 
žiedą numauti, bet tuščiai. 

Ir karalaičiai sutarė eiti. Pirmiausia eis vyriausiasis brolis. Jis pasi- 
balnojo žirgą ir taisosi į kelią. Jaunesnieji broliai taipgi pasibalnoja 
žirgus ir palydi vyriausiąjį ligi tilto. Prie tilto vyriausiasis brolis nulipa 
nuo žirgo, įkerta kardu turėkluose tris rančius ir prisako abiem bro- 
liam kasdien atjoti jų pasižiūrėti. Jei rančiai balti, tai jam gerai klo- 
jąsi, jeigu kruvini, tegul skubą į pagalbą. 

Devintą dieną vyriausiasis brolis nujojo už devynių kalnų, už de- 
vynių upių į karaliaus pilį ir sako, kad atvykęs tos paukštės. Tai išgir- 
dęs, karalius palingavo galvą ir tarė: 

— Vai sūneli, ką tu su ta paukšte prasidėsi? Juk tai pati Paukštė 
Ulbuonė! Kiek jau čia ėjo, kiek dar eis — niekam nepavyksta! | 

O vyriausiasis brolis tik atsakė: 

— Kas bus, tas bus, aš vis tiek eisiu! 

Gerai. Saulelei leidžiantis, jis nueina į sodą ir dairosi trikamienės 
liepos. Šen pažiūri —nėra, ten pažiūri — nėra; pagaliau kyšt galvą 
į tankų beržų guotą: ana kur ji. Apsidžiaugęs jis pralenda tankynę ir 
mažoje aikštelėje pamato trikamienę liepą, 0 joje — auksinį narvą. 
Aikštelė apžėlus tankia tankia žole. Visur tylu, paukštė dar neparskri- 
dusi. Pasislėpė jis aukštoje žolėje ir laukia. Neilgai trukus staiga visas 
sodas suskardėjo, tarsi tūkstančių tūkstančiai paukščių būtų suklegę 
čiulbėti. Ir šit parsirado Paukštė Ulbuonė. Jinai nutūpė ant narvo ir, 
atidžiai dairydamasi, ėmė gailiai gailiai klausti: 

— Visi miega, negi čia nėra nė gyvos dvasios, kas man pasakytų: 
„Paukšte Ulbuone, eik ir tu miegoti"? | 

Vyriausias brolis galvoja: „Jei tik tokia bėda, tai dar nieko.“ Ir 
sako jisai: 

— Paukšte Ulbuone, eik miegoti! 

Bet tą pačią akimirką Paukštė Ulbuonė sudavė jam sparnu, ir šit 
vyriausiasis brolis pavirto į beržą. 

Kitą rytą abudu broliai nueina prie tilto ir žiūri, kad rantis kru- 
vinas. Vidurinysis brolis tuojau taisos į kelią ir joja už devynių kalnų, 
už devynių upių brolio ieškoti. Nujoja ten, karalius sako, kad brolis 
nuėjo Paukštės Ulbuonės ir paliko sode. Eina į sodą, ieško vienoj vie- 
toj, ieško kitoj — nei brolio, nei tos trikamienės liepos. Pagaliau kyšt 
galvą į tankų beržų guotą: liepa yra, o brolio nematyti. Vidurinysis 
brolis pasislepia tankioje žolėje ir laukia. Visur tylu. Tik saulutei nu- 
sileidus, sodas staiga suskardėjo, tarsi tūkstančių tūkstančiai paukščių 
būtų suklegę čiulbėti. Ir šit parsirado Paukštė Ulbuonė. Ji nutupia ant 
auksinio narvo, apsidairo ir gailiai gailiai sako: 

— Visi miega, negi čia nėra nė gyvos dvasios, kas man pasakytų: 
„Paukšte Ulbuone, eik ir tu miegoti"? 

Vidurinysis brolis nieko nesako. O po valandėlės paukštė Ulbuonė 
vėl gailiai gailiai sako: 

— Visi gali miegoti, tiktai aš ne; negi čia nėra nė gyvos dvasios, 
kas man tuos kelis žodelius pasakytų: „„Paukšte Ulbuone, eik miegoti!" 

Tai išgirdus, viduriniajam broliui pagailo jos. Jis ir sako: 

— Paukšte Ulbuone, eik miegoti! 

Bet tą pačią akimirką paukštė Ulbuonė sudavė jam sparnu, ir šit 
vidurinysis brolis pavirto į beržą. | 

Iš ryto jaunylis nueina prie tilto ir žiūri, kad rantis kruvinas. Jis 
tuojau taisosi į kelią ir joja už devynių kalnų, už devynių upių brolių 
ieškoti. Nujoja ten, karalius apsako, kad broliai nuėjo Paukštės U- 
buonės ir paliko sode. Eina jis į sodą, ieško vienoj vietoj, ieško ki- 
toj — nei brolių, nei trikamienės liepos. Pagaliau kyšt galvą į tankų 
beržų guotą — liepa yra, o brolių nė kvapo, tik žolė tokia ištrypta. 
Jaunylis pasislėpė tankioje žolėje netolimais auksinio narvo, kad ran- 
ka galėtų pasiekti, ir laukia. Visur tylu. Tik saulutei nusileidus, sodas 
staiga suskardėjo, tarsi tūkstančių tūkstančiai paukščių ten būtų su- 
klegę čiulbėti. Ir šit parsirado Paukštė Ulbuonė. Nutūpė ant auksinio 
narvo, apsidairė ir gailiai gailiai sako: 

— Visi miega; negi čia nėra nė gyvos dvasios, kas man pasakytų: 
„Paukšte Ulbuone, eik miegoti!"? 

Jaunylis tyli. Po valandėlės paukštė Ulbuonė vėl gailiai gailiai sako: 

— Visi gali miegoti, tiktai aš ne; negi čia nėra jokios gyvos dva- 
sios, kas tuos kelis žodelius pasakytų: ,„Paukšte Ulbuone, eik miegoti!"? 

Jaunylis tyli. Po valandėlės paukštė Ulbuonė prapliupo raudoti ir 
kūkčiodama sako: 

— Visi miega, tik aš viena negaliu akių sudėti; negi čia nėra jo- 
kios gyvos dvasios, kas tuos žodelius pasakytų: „„Paukšte Ulbuone, eik 
ir tu miegoti!"? 

Tai išgirdęs, jaunylis jau nebenukenčia; buvo besakąs tuos žo- 
džius, tik, laimė, Paukštei Ulbuonei pabodo verkauti, ir ji įšoko į auk- 
sinį narvą. Kai tik įšoko, jaunylis tuojau sumetė, kad geriau nepratarti 
tų žodžių. Narve Paukštė Ulbuonė gerai apsidairė; nieko nepamačiusi 
ir neišgirdusi, galop ramiai įkišo snapą į plunksnas ir užmigo. 

Jaunylis tyliai tyliai išlindo iš žolės ir atsargiai atsargiai siekia 
pro narvo dureles žiedelio. Kai tik dešine ranka nuo kaixės kojos nago 
jį numovė, kaire ranka kapt ir narvo dureles užtrenkė. Paukštė Ulbuo- 
nė tuojau pabudo ir kad pasiuto draskytis, blaškytis, šokinėti ir rėkti. 
Ilgai taip daužėsi; tik auštant rytui pradėjo rimti ir tada, galvą nu- 
leidusi, sako: 

— Tu man žiedelį numovei, dabar esu tavo! 

— O sakyk, Paukšte Ulbuone, kur dingo mano broliai? 

— Tie du beržai šalia tavęs ir yra tavo broliai! 

— O sakyk, Paukšte Ulbuone, kas yra tie kiti beržai? 

— Kiti beržai taipogi Žmonės. 

— O sakyk, Paukšte Ulbuone, kaip juos atžavėti? 

— Eik gilyn į beržyną ir gerai apsidairyk, ten pamatysi smėlio 
krūvą. Jeigu ant kiekvieno beržo po tris saujas smėlio užpilsi, tai jie 
visi į Žmones atviIs. 

Gerai. Pirmiausia jaunylis atžavėjo savo brolius, o tie padėjo ir ki- 
tus gaivinti. O kai jie trise sunkiai stengė, tai kiti atburtieji irgi pa- 
dėjo smėlį nešioti, ir beržai tuojau ėmė vienas po kito nykti, kol visas 
miškelis atgijo ir sode vien didžiulės minios šurmulys besigirdėjo. Visi 
apstojo jaunylį ir iš džiaugsmo patys nežino, ką daryti. O tas ketina 
juos dar labiau nudžiuginti — liepia Paukštei Ulbuonei vėl taip, kaip 
vakar vakare, pačiulbėti. Paukštė Ulbuonė užgiedojo. Na ir balselis! 

Po trijų dienų visi išsiskirstė: broliai savo keliu, kiti — savo. Per 
patį vidudienį mūsų trys broliai eina jūros pakrante. Vyresnieji nori 
toliau eiti, o jaunylis vos kojas pavelka: atsigulė pajūryje ir tuoj 
užmigo. Tai pamatę, abu vyresnieji broliai sutaria Paukštę Ulbuonę 
pavogti, o išgelbėtoją jaunylį į jūros bangas įmesti. Kaip tarė, taip pa- 
darė. Paukštė Ulbuonė jų rankose, bet žiedelis nedorėliams neatite- 
ko — ant brolio piršto liko. Vyresnieji broliai grįžta namo pas tėvą 
ir giriasi, kaip jie Paukštę Ulbuonę sugavę, kaip plūkęsi: o kur jauny- 
lis, jie nežiną. Abudu iš Paukštės Ulbuonės tikėjosi didelių dalykų, 
o toji be žiedelio jokio įsakymo neklauso, tik stovi galvą nuleidusi. 

Praėjo nemaža laiko. Vyresnieji broliai gyvena pas tėvą be jokios 
širdperšos, o tėvas, savo jauniausią sūnų prisimindamas, vis kai kada 
ir parauda, ir pagailauja. Tiktai ką čia darysi? Bet senasis tėvas be 
reikalo ašaras liejo — jo mylimas sūnus nežuvo bangose, o jūros val- 
dovės buvo į gražią gintaro pilį nuneštas. Jūros valdovei dailusis jau- 
nikaitis patiko, ji už jo ir ištekėjo. Abudu gyveno sau laimingai. Tik 
vieną dieną jūros mergelės apsakė girdėjusios senąjį karalių graudžiai 
verkiant. Sūnui labai pagailo. savo seno tėvo, jis ir ryžosi kokią dienelę 
palikti gintaro pilį ir tėvą pradžiuginti. Jisai patrynė Paukštės Ulbuonės 
žiedelį. Akies mirksniu žiedelis virto auksiniu tiltu nuo pat gintaro pi- 
lies į tėvo kiemą. 

Pamatęs sūnų gyvą ir sveiką, tėvas iš džiaugsmo ko stvertis nežino; 
ir Paukštė Ulbuonė tada beregint pragydo ir karaliui apsakė, ką vyres- 
nieji broliai buvo jaunyliui padarę. Tie puolė ant kelių prieš tėvą, 
puolė prieš jaunylį ir meldžia pasigailėjimo. Jaunylio širdis minkšta, 
jisai dovanojo ir dar padėjo tėvą perprašyti, kad ir tas jiems piktą 
darbą atleistų. 

Tris dienas jaunylis viešėjo tėvo pilyje, tris dienas apie savo laimę 
porino, o ketvirtą dieną, saulelei tekant, pasiėmė Paukštę Ulbuonę ir 
grįžo atgalios į gintaro pilį. Kai tik gintaro pilies vartus atkėlė, aukso 
tiltas prapuolė ir vėl į žiedelį pavirto. 


Burtų didelės 


tina. Našlaitis kas mielą dienelę ėjo ant kapinių ir verkė grau- 
džiom ašarom. Kartą motina išėjo iš kapo ir padavė jaunikai- 
čiui tris dūdeles, sakydama: 
— Cit, neraudok, vaikeli, še tau dūdeles. Jei pirmą papūsi, verkti 
liausiesi; jei antrą papūsi, prasijuoksi; jei trečią papūsi, šokinėt imsi. 
Jaunikaitis tuojau papūtė pirmąją dūdelę. Ji taip gražiai ėmė groti, 
širdį glostyti, jog ašaros bemat nudžiūvo. Papūtė antrąją dūdelę. Toji 
taip linksmai, taip maloniai užgrojo, jog norom nenorom juokai su- 
ėmė. Galop papūtė ir trečią dūdelę. Šita taip gyvai, taip nuostabiai 
užgrojo, jog jis neištvėrė ir pasileido šokti. Net paukšteliai ir visokie 
gyvulėliai, ir tie ėmė šokinėti. 
Nuo to laiko jaunikaitis, kokiai bėdai prispaudus, tuoj dūdelių imasi. 
Kartą jis išėjo ganyti. Gyvulėliai visai ėsti nenori, sugulė ir guli. 
O jaunikaitis pagalvojo: „Negi ginsiu namo alkanus? Pala, pala, pa- 
pūsiu trečiąją dūdelę, tada visi užsikelsite!" 
Taip ir buvo. Vos tik papūtė, tuojau visi pašoko ir kad ims strak- 


) Nokiam jaunikaičiui vieną savaitę pasimirė tėvas, o antrą — mo- 

sėti. Piemenukui patiko, kad jie taip šokinėja. Jis ir nesiliauja, o pu- 
čia ir pučia, kad gyvulėliai gerai prisitrepsėtų. 

Tuo laiku pro šalį atsitiko joti karaliui, kuris iš medžioklės grįžo. 
Karalius stebisi, kas čia taip linksmai groja ir ko tie gyvuliai taip 
šėlioja! 

Prijojo — kas per stebuklas! —ir žirgas ėmė šokinėti, ir pačiam to- 
kia pat bėda: negali balne nusėdėti, net kojos kilnojasi! Bet jauni- 
kaitis ilgai nekamavo karaliaus, greit liovėsi dūdavęs. 

Žinoma, karalius tuojau klausia, kur šis tokią dūdelę gavęs. Jauni- 
kaitis nesispyriojo, viską nuo pradžios ligi galo apsakė: kiek dūdelių 
iš motinos gavęs ir ką kiekviena jų galinti. Karalius paliepė pūsti pir- 
mąją dūdelę ir ilgai ilgai klausėsi mielų garsų; paskui liepė papūsti 
antrąją dūdelę ir gerai prisijuokė iš taip didelio smagumo. Kai jau- 
nikaitis taisėsi trečiąja dūdele padūduoti, karalius ėmė kvatodamas 
šaukti: 

— Nepūsk šitos, nes aš, senas žmogus, ir vėl šokti turėsiu! Geriau 
klausyk, ką pasakysiu: eikš su manim į pilį! Su savo trečiąja dūdele 
turėsi padaryti tai, ko aš aną savaitę su visa kariuomene nestengiau. 
Taip, taip! Klausyk: užpraėjusią savaitę kaimynas karalius pagrobė 
vienturtę mano dukterį. Aš ėjau su kariuomene atimti, bet negalėjau: 
jo kariuomenė didesnė. Nueik pas tą karalių su savo dūdelėmis ir tol 
jį šokdink, kol mano vaiką prižadės atiduoti. 

Gerai. Jaunikaitis tinka. 

Trečią dieną dūdorius jau pas kaimyną karalių. Karalius paniuręs 
sėdi pilyje prie vieno lango, o pagrobtoji karalaitė graudžiai verkia 
prie kito. 

Jaunikaitis ima pūsti pirmąją dūdelę. Karalius klausosi nuleidęs 
galvą, bet jau linksmesniu veidu, o karalaitė tuoj pat nustoja verkusi. 

Jaunikaitis papučia antrąją dūdelę. Karalius ima kvatotis visa gerk- 
le, o karalaitė, nelaimės valandą gėdydamasi juoktis, užsiima ranko- 
mis veidą ir išbėga į sodą. 

Jaunikaitis ima pūsti trečiąją dūdelę. Karalius pradeda šokti. Ir 
kad strapalioja, ir kad kvėpčioja, vos orą gaudydamas. Pagaliau pra- 
deda maldauti, kad tasai liautųsi dūdavęs. O jaunikaitis sako: 

— Jeigu atiduosi pagrobtą karalaitę, tai liausiuosi. 

— Negaliu, šito negaliu,— šnopuodamas atsako karalius. 

— Jei negali, tai dūduosiu,— atkerta jaunikaitis ir pučia. 

Karalius vėl ima maldauti, o jaunikaitis dūduoja sau. Galop kara- 
lius visai iš jėgų išsimuša ir šaukia: 

— Imk merginą ir dink iš akių! 

Gerai. Jaunikaitis paima karalaitę už rankos ir išeina. 

Kiek paėję, atsigręžia: karalius su kariuomene iš paskos vejasi. 
Karalaitė labai išsigąsta, o jaunikaitis sako: | 

— Ko tu bijai? Tegul tik prieina, aš juos pašokdinsiu! 

Taip ir buvo. Prisivijo, bet kai tik užgrojo jaunikaitis trečiąja dū- 
dele, visa kariuomenė gavo šokinėti. Tai pamatęs, karalius numojo 
ranka ir davė žodį toliau bėglių nebesivyti.. 

Trečią dieną jaunikaitis su karalaite už rankos namo pagrįžo. Se- 
nasis karalius apkabino jaunikaitį ir tarė: 

— Ar nesakiau, kad su dūdele daugiau nuveiksi, negu aš su savo 
kariuomene? Atsidėkodamas aš tave įsūnysiu. O kai mirsiu, galėsi 
mano karalystę valdyti ir vienturtę dukterį į žmonas paimti. 

Lokių Krišius 


ieną kartą toks senukas kirto miške žabarus ir atgulė apypietės. 
Tik staiga žiūri —lokė jo kojas beuostanti. Jisai buvo ją šalin 
begenąs, o lokė rodo įam sūnų, girdi, tegul imąs jį auginti. 

Gerai, paėmė. O tas pradėjo neregėtai greit augti, ir kad jau jo 
stiprumėlis, kad gudrumėlis! Jį praminė Lokių Krišium. 

Sykį Lokių Krišius sumanė po pasaulį pasižvalgyti: tegul tėvas nu- 
kaląs gerą lazdą — į kelionę trauksiąs. 

Gerai. Tėvas nukalė dvidešimties pūdų lazdą ir davė sūnui pažiūrėti, 
ar gera bus. Sūnus pakilojo pakilojo — lyg ir nieko. Bet jis ją svie- 
siąs į orą, tada tikrai pamatysiąs. Ir Lokių Krišius taip aukštai išmetė 
lazdą, jog ji ir iš akių prapuolė. Daug laiko praėjo, kol lazda švilp- 
dama ėmė žemyn kristi. Tada Lokių Krišius vikriai kyšt po ja mažąjį 
pirščiuką, ir lazda į kablį sulinko. 

Nieko nedarysi — tegul tėvas dar dešimtį pūdų pridedąs ir tvirtes- 
nę lazdą nukaląs! Tėvas pridėjo. O Lokių Krišius kai sviedė aukštyn 
ir pakišo didįjį pirštą — lazda vėl sulinko. Tegul pridedąs dar dešimtį 
pūdų! Pridėjo, ir sūnus vėl į aukštį paleido, šį kartą ant smiliaus krito 
ir tik mažumėlę tesulinko. Na, būsianti gera! — Lokių Krišius padė- 
kojo ir išėjo į pasaulį. 

Ėjo ėjo ir patiko didelį vyrą, kuris, virve kalną apjuosęs, nori jį 
į slėnį nuversti. 

— Laba diena, kaimyne, kam tu tą kalną tąsai? 

— A, toks jau mano amatas — Kalnavertys esu. 

— Mat kaip, tu besąs ne iš kelmo spirtas, tai eime drauge. 

Kalnavertys sutiko, paliko kalnus, ir abudu eina šnekučiuodami. 
Eina eina — žiūri, žvejys prie jūros Žuvis gaudo. Jo meškerykotis — 
laivo stiebas, o vietoj valo lyną pasirišęs. 

— Laba diena, kaimyne, ką tu čia su tuo rąstu kvailioji? 

— A, tai aš žvejoju — toks mano amatas! 

— Niekai, kas čia per amatas — eime geriau drauge! 

Žvejys sutinka, ir eina visi trys stipruoliai, kad net žemė liumpsi. 

Eina eina — galop prieina varsto platumo upę. Laimė, per ją dide- 
lis tiltas nutiestas. Pereina tiltą, pamato tolėliau didelę pilį su sunkiais 
vartais. Atkėlė vartus ir drąsiai suėjo į vidų. 

Gerai, taip diena ir baigėsi. 

Rytą Lokių Krišiui va kas šovė į galvą: jis su Kalnaverčiu eisiąs 
į mišką medžioti, o Žvejys tegul namus prižiūrįs ir vakarienei jiems 
putros išverdąs. 

Gerai. Tuodu išėjo, o Žvejys putrą verda. Į vakarą atėjo toksai 
vyras — Žmogaus sprindis, barzdos sieksnis — ir prašo valgyti. 

Žvejo širdis gera: pakabins putros, ir tegul valgo. Bet kai tik pasi- 
lenkė prie katilo, tasai žmogeliukas jam iš užpakalio kapt už gaurų 
ir kad duoda, kad duoda, kiek tik lenda. Žvejys leisgyvis įsispraudė 
į kampą. Kol tasai gaivelėjosi, žmogeliukas čiupo nagan katilą ir visą 
putrą iškabino. 

Vakare tiedu pareina iš miško išalkę — putros nėra nė pauostyt. 

— Et,— sako Lokių Krišius piktas, — koks tu nugrubnagis esi! Ry- 
toj geriau tegul Kalnavertys namuose lieka, pažiūrėsim, kaip jis išviIrs 
putrą! 

Gerai. Namuose lieka Kalnavertys. Ak tu dievulėliau! Ir jam 
kailį išdirbo tas mažiukas vaiduoklis, ir putra vėl neišvirta liko. 

Tai matydamas, Lokių Krišius vakare už galvos griebėsi. Ar jo tie 
draugai užžavėti, ar koks čia galas? Jis nebežino nė ką manyti, todėl 
rytoj liksiąs pats putros virti, pamatysiąs, kas ten dedasi. 


133 


Gerai. Išaušta rytas. Lokių Krišius verda putrą, net kunkuliuoja. Kur 
buvęs, kur nebuvęs, vėl prie židinio atlenda mažasai žmogeliukas: girdi, 
ir jam duok kokį šaukštą. 

— Gerai, gerai — kiek tik nori! — atsako Lokių Krišius ir jau tai- 
sosi tos putros įkrėsti. Bet kai tik pasilenkė, žmogeliukas jam į gaurus. 
Tada Lokių Krišius papykęs kai šoko, kai griebė jį už barzdos, tai tas 
net pasispardyti negavo. Iškėlė į viršų kaip žiurkę už uodegos ir barzdą 
ąžuolo trinkon įspraudė. 

Kai draugai parėjo, Lokio sūnus nusivedė juos parodyti, kur tą ma- 
žylį įkyliavo. Bet kas čia dabar? Nueina — ogi tas su visa trinka išlėkęs. 

Tada visi trys gerai prikirto pietų ir sugulė pokaičio. 

Vakare Lokių Krišius sako: 

— Žinot ką, draugai? Man nepatinka šiaip miegoti: eisiu šiąnakt 
ant plačiosios upės tilto pasidarbuoti. O išeidamas pripilsiu tris puo- 
dus vandens. Judu, namuose likę, šiąnakt gerai žiūrėkit į pirmąjį puo- 
dą: jeigu vanduo nesikeis, tai man gerai klojasi, jeigu kiek paraus, tai 
dar pusė bėdos; 0 jei pasidarys raudonas kaip įkaitinta geležis, tai 
jau visai blogai. Todėl budėkite ir sergėkite mano likimą! 

Gerai. Taip jie ir darysią. Ir Lokių Krišius išėjo ant plačiosios upės 
tilto. Nuėjo, apsidairė — visur tylu. Ką veikti? Pasidėjo šalimais savo 
lazdą ir laukia. Tik staiga apie pusiaunaktį girdi: per tiltą joja trigalvis 
raitelis sidabro žirgu — net dunda. Lokių Krišius čiupt lazdą ir pastojo 
kelią. 

Trigalvis šaukia: 

— Traukis iš kelio! 

Lokių Krišius atrėžia: 

— Nė nemanau! 

— Na, jei toks stipruolis esi, tai pūsk išilgai upės, pažiūrėsiu, kaip 
toli nupūsi! 

— Ir pūsiu, bet tu pūsk pirmas, jeigu taip užsimanei! — atrėžia Lo- 
kių Krišius. 

Trigalvis kai pūstelėjo, tai per du varstus nupūtė. Po to pūstelėjo 
Lokių Krišius ir pustrečio varsto nupūtė. Smarkiai papyko trigalvis ir 
šoko su Lokių Krišium galynėtis. Bet tasai kai džiovė savo sunkia 
lazda, tai trigalvio galvos kažinkur nusirito, o liemuo čia pat ant tilto 

sudribo. Lokių Krišius pasiėmė sidabro žirgą, iš didžio parjojo į pilį 
ir padėkojo draugams: gerai darę, kad akių nesudėję. 

Kitą vakarą Lokių Krišius liepė draugams budėti prie antro van- 
dens puodo ir vėl išėjo ant plačiosios upės tilto. Apie vidunaktį vėl 
atjoja koks šešiagalvis raitelis aukso žirgu. Lokių Krišius pastoja kelią. 

Šešiagalvis šaukia: 

— Traukis iš kelio! 

— Nė nemanau — laidyk gerklę, kiek tinkamas! 

— Ak taip! —sukriokė šešiagalvis.— Na, jei toks stipruolis esi, pūsk 
išilgai upės, pažiūrėsiu, kaip toli nupūsi! 

— Pats pirmas pūsk, jei taip užsimanei! 

Šešiagalvis kai pūstelėjo, tai per tris varstus nupūtė. 

Paskui pūtė Lokių Krišius ir nupūtė pusę varsto toliau. 

Tada šešiagalvis šoko galynėtis. Lokių Krišius kai drožė savo sunkia 
lazda, tai visos šešiagalvio galvos kažin kur nusirito, o liemuo čia pat 
ant tilto sudribo. Lokių Krišius užšoko ant aukso žirgo, iš didžio par- 
jojo į pilį ir padėkojo draugams: jie gerai darę, kad budėję, jo likimą 
sergėdamiį,. 

Trečią vakarą Lokių Krišius liepė draugams itin budėti ir trečio van- 
dens puodo iš akių neišleisti. Tie, žinoma, prižadėjo. Lokių Krišius ra- 
mia širdžia nueina ant tilto ir laukia. Apie pusiaunaktį girdi: kad atjoja, 
kad atbilda raitelis deimanto žirgu, regis, visas tiltas sugrius. Prijoja 
arčiau: žirgas kaip saulė spindi, o raitelis su dvylika galvų. 

„Ar pasiuto! — galvoja Lokių Krišius.— Čia tai turėsiu darbo." — Ir 
atsistoja su lazda skersai kelio. 

Dvylikagalvis šaukia: 

— Traukis iš kelio, skurli! 

— Nė nemanau! — atkerta Lokių Krišius. 

— Ak taip, na, jei toks stipruolis esi, tai pūsk išilgai upės, pažiū- 
rėsiu, kaip toli nupūsi! 

— Pats pirmas pūsk, jei taip užsimanei! 

Dvylikagalvis kai pūstelėjo, tai per penkis varstus nupūtė. 

Paskui pūtė Lokių Krišius, bet tenupūtė puspenkio varsto. Tatai 
patiko dvylikagalviui, ir jis greit šaukė Lokių Krišių galynėtis. Pra- 
sidėjo baisios grumtynės: net tiltas ėmė drebėti, kai juodu ten susi- 

rėmė. Lokių Krišius vienuolika galvų nudaužė ir pristigo jėgų. No- 
rėdamas mažumą atsikvėpti, jis sako: 

— Pailsėkime! 

O dvylikagalvis taip įsismarkavęs, kad nė nemėgink stabdyti. 

— Kaip bus, taip bus — vienam ar kitam galas! —atrėžė jisai. 

— Bet tu tik pagalvok! — dar kartą tarė Lokių Krišius— Vėjas ir 
lietus liaujasi, tik tu vienas nenori. 

Na, gerai, jei vėjas ir lietus liaujasi, tai ir jis liausis valandėlę. 

Abudu ilsisi. O Lokių Krišius tuo metu nusitraukė kairį batą ir 
paleido į pilį —ar tik jo draugai nemiega. Batas nukrito ant pilies 
stogo, o tie — nei mato, nei girdi: sumigę, nenaudėliai! Nusiavė de- 
šinį batą ir tą nusviedė — vėl nieko. Pagaliau metė savo sunkią laz- 
dą. Toji pilies stogą į šipulius sudaužė, tik tada tie miego maišai 
atsibudo. Sukilo, pažiūrėjo — oi, kas darosi! — trečiajame puode van- 
duo raudonas kaip įkaitinta geležis. Tada vienas liko prie puodo 
likimo sergėti, antras pasičiupo sunkiąją lazdą ir velka ją vilkte Lo- 
kių Krišiui, kiek sveikata leidžia. Kai tik atitempė, grumtynės prasi- 
dėjo iš naujo. Bet šį kartą Lokių Krišius gerai užtaikė: kai trenkė per 
paskutinę galvą, toji nežinia kur nusirito, o liemuo nudribo nuo dei- 
manto Žirgo. 

Netverdamas džiaugsmu, Lokių Krišius sėdo ant deimanto žirgo ir 
iš didžio į pilį parjojo. 

Tuodu miegaliai drebina kinkas: kad tik neišpertų kailio už tą 
miegojimą. Tačiau Lokių Krišius sako: 

— Pylos nusipelnėte, bet šį kartą dovanosiu. Geriau pataisykite 
vakarienę. Pašėlusiai valgyt noriu. 

Gerai. Lokių Krišius pavalgė vakarienės ir atgulė. Po tokio sun- 
kaus darbo pūtė į akį tris dienas ir tris naktis. 

Gerai išsimiegojęs, Lokių Krišius pasirąžė, pavalgė ir sako Žvejui: 

— Nuritink nuo olos tą akmenį! Ten anądien tasai barzdukas su 
visa ąžuolo trinka įlindo. 

Žvejys stūmė stūmė tą akmenį — neįveikia, ir gana. Ir Kalnaver- 
tys su tuo akmeniu prisikamavo, bet taip pat nieko nepadarė. Galop 
pats Lokių Krišius ėmėsi, tai jau kad griebė! Stačiai pasakysim, nė 
apsidairyti nespėjo — akmuo jau ir nustumtas. Na, ką dabar? Tegul 

suranda virvę, jis leisiąsis su lazda pas tą senį. Tik jeigu apačioje 
virvę pajudinsiąs, tegul traukią jį į viršų. 

Gerai — viens du! Virvė jau ir čia. Lokių Krišius su savo lazda 
rankoje įsilipo į pintinę ir nusileido į dugną. 

Nusileidęs rado dailius kambarius. Įėjo, ogi žiūri — trys princesės: 
viena geležies, antra plieno, trečia sidabro grandinėmis surakintos. 
Lokių Krišius ir klausia: 

— Kas jus čia surakino? 

— Velnias! —tos atsakė— Mes jau septyneri metai čia kamuo- 
jamės. 

Tai išgirdęs, Lokių Krišius sutraukė grandines, išvadavo princeses 
ir davė ženklą jas traukti viršun. 

Draugai ištraukė princeses ir pamatė, kas jų per grožybė. Tada 
tiems nedorėliams šovė į galvą piktas darbas. Jiedu pasiėmė prince- 
ses ir nudūmė, o Lokių Krišių olos dugne paliko. 

Tasai, vargšelis, apačioje judino judino virvę, bet mato, kad nie- 
kas viršun netraukia, numojo ranka ir ėmė galvoti, ką toliau daryti. 

Galvojo galvojo — tik va staiga metė akį ir pamatė senas užmū- 
rytas duris. Beregint išlaužė jas su lazda ir — ką pamatė? Nagi tasai 
pats barzdukas guli sau šilkų patale. Tai čia ir yra tas velnias. Ko 
belaukti? Vožė su lazda tam velniui, kad žinotų. Buvo jau bepribai- 
giąs pikčių, tik šit tasai puolė maldauti, kad nors pusgyvį paliktų, jei 
ne kitaip. 

— Gerai! — Lokių Krišius atsakė.— Aš tave paliksiu pusgyvį, bet 
už tai turi Mane į žemės viršų išnešti. 

Taip, taip — tas mielai tinkąs. 

Tada jis atsisėdo barzdžiui ant kukšteros, ir tas išnešė viršun pro 
tą pačią olą, kur Lokių Krišius buvo nusileidęs. Po to barzdžius tuo- 
jau smuko atgal olon, nes bijojo Lokių Krišiaus, kad vėl nepradėtų 
kailio vanoti. O Lokių Krišiui kas — tegul sprunka. Tik pačią olą su 
ta sunkiąja lazda užkimšo, kad barzdžius niekada nebeišlįstų į šį pa- 
saulį žmonių kankinti. 

Dabar Lokių Krišius nuėjo pas karalių ir rado savo draugus ves- 
tuves bekeliančius. Tos princesės, kurias juodu parvedė, buvo kara- 
liaus dukros, todėl jis atidavė jas draugams per pačias. Mat juodu 
sumelavo karaliui: girdi, jie išgelbėję jo vaikus. 

Bet kai tik princesės pamatė Lokių Krišių, tėvui tuojau pasakė: 

— Šitas yra tikrasis mūsų gelbėtojas. 

Tada karalius už Lokių Krišiaus išleido savo jauniausiąją dukterį, 
o tuodu apgavikus nubaudė. 

Aukso sbarnai 


ienas karalius kasdien kasnakt siuntinėjo savo tarną klausytis, 
ką žmonės apie jį šneka. Kartą tam tarnui pasisekė nugirsti 
dviejų žiniuonių kalbą. 

Vienas sako:. 

— Jeigu man karalius leistų sudeginti penkis šimtus sieksnių mal- 
kų, aš tokią žuvį išliečiau — gryno sidabro! 

Antras sako: 

— Jei karalius man leistų sudeginti tūkstantį sieksnių malkų, aš 
jam aukso sparnus išliečiaul 

Išgirdęs apie aukso sparnus, tarnas prieina prie žiniuonių ir pra- 
šo eiti drauge su juo. Nuveda juos pas karalių. Ir tas duoda tūkstantį 
sieksnių malkų. 

Žiniuonis kad kuria, kad degina — baisią stirtą supleškino. Kai lau- 
žas išdegė, pelenai atvėso, pradėjo žarstyti, taip — spamnai yra! Tik 
Žvilga! 

Neša juos į pilį, padeda skrynion. 

Neilgai laukus karalius važiuoja pas kaimyną į svečius ir sūnų 
drauge vadina, o tas tinginio nepakelia, namie lieka. Na, ką čia iš 

nuobodumo prasimanyti Atsidaro skrynią ir ima su sparnais niek- 
niekiauti: čia juos pavarto, čia paknibinėja, čia pasukinėja, tik staiga 
aukso sparnai šast ant pečių! 

Kai šitaip atsitiko, karalaitis ir pakilo į padanges. Taip jis skraidė 
tris dienas ir tris naktis. Ketvirtą dieną išmoko kaip reikiant sparnais 
mosuoti ir laimingai ant žemės nusileido, 

Kai gerai apsižvalgė ir išsiklausinėjo, žiūri, kad svečioje šalyje prie 
karaliaus pilies jo nutūpta. Paslėpė sparnus krūmuose ir eina į vidų. 
O ką gi sakyti? 

Galop atsitokėjo ir taria: 

— Atėjau pas karalių darbo ieškoti. 

— Pačiu laiku, man reikia aviganio. 

Sulygsta. Tačiau diena dienon avis ganyti, lietuje mirkti ir po ra- 
sas braidyti nuo mažens nepratusiam prie darbo vyrukui greitai įgri- 
so. Nėra kur dėtis iš nuobodulio. Padainuoja vieną dainelę, padainuo- 
ja antrą, niekas nepadeda: nuobodis ramybės neduoda. 

Bet šit vieną dieną pati karalaitė išsėlina iš pilies ir ateina pas 
aviganį laiko leisti: Abudu ima šnekučiuotis. Žodis žodį veja, širdis 
širdį pranta. Bet ir vėl bėda: karalius sužino, kad duktė su aviganiu 
suteikia, ir jam pyktis pašoka. Įtūžęs liepia aviganiui įkapinę drapa- 
ną vilktis ir paskutiniosios laukti. 

Tačiau aviganis pašnibžda karalaitei, kad ji vidunaktį išeitų su pi- 
lies vartų raktu. 

Gerai, vidunaktį karalaitė su raktu ir čia, o po valandėlės avi- 
ganis jau aukso sparnus knibinėja. Netrukus sparnai — ant pečių, 
karalaitė — glėbyje, ir aviganis skrenda padangėmis namo. Trečią die- 
ną tik mosteli sparnais ir nusileidžia prie pat tėvo pilies. Įeina vidun, 
tėvas prasidžiunga be galo, be krašto. 

Paskui tokias vestuves iškėlė, kokių niekas nėra matęs. Aviganis 
su karalium ir mane kvietė, stiklo batus, popieriaus švarką ir sviesto 
kepurę padovanojo. Tačiau tikosi per akmenis eiti — batai sudužo; už- 
ėjo smarkus lietus — švarkas ištižo; paskui ėmė saulė kepinti — ke- 
purė sutirpo. Taip į vestuves ir nenusigavau — likau čia, kur ir 
dabar esu. 

Vanagas ir laukininko sūnus 


aukininkas medžiodamas pamatė didelį vanagą ir šovė į jį, bet 

. „nepataikė: tas tik pasipurtė ir nė iš vietos. Šovė antrą kartą — 

vėl tas pat. Trečią kartą šovė — vanagas baisiai pašiaušė plunks- 

nas, atskrido, kapt šaulį už galvos, iškėlė į padebesius ir paleido — 

tegul krenta sau. Bet tasai dar nespėjo į žemę Žžnektelėti, vanagas vėl 
jį sučiupo, gražiai nuleido ir klausia: 

— Ar baisu buvo? 

— Labai baisu! — tas atsakė. 

— Va lygiai taip ir man buvo baisu, kai tu į mane šovei. 

Tada vanagas antrą kartą kapt laukininką už galvos, iškėlė į pade- 
besius ir paleido — tegul krenta sau. Bet tasai dar nespėjo į žemę žmek- 
telėti, vanagas vėl jį sučiupo, gražiai nuleido ir klausia: 

— Ar baisu buvo? 

— Labai baisu! 

— Va lygiai taip ir man buvo baisu, kai tu į mane šovei. 

Tada vanagas laukininką trečią kartą kapt už galvos, iškėlė į pa- 
debesius ir paleido. Bet tasai dar nespėjo į žemę žnektelėti, vanagas 
jį vėl sučiupo, gražiai nuleido ir klausia: 

— Ir dabar dar buvo baisu? 

— Niekados nebuvo taip baisu, kaip dabar! — visas virpėdamas, at- 
sakė laukininkas. 

— Va lygiai taip baisu ir man buvo, kai tu trečią kartą į mane 
šovei. Bet aš žinau, kad medžiotojo darbas šaudyti, todėl tau atlei- 
džiu. O jeigu nori į turtą įsigyventi, tai penėk mane trejus metus: 
pirmus — kiaušiniais ir vištiena, antrus — aviena, trečius — veršiena ir 
jautiena. 

Gerai. Laukininkas sutiko ir penėjo vanagą trejus metus. 

Paskui vanagas penėtoją užsisodino ant sparnų ir nuskrido. Skri- 
do skrido pusę dienos ar daugiau, paskui šūktelėjo: 


— Aha, matau! 

— Tai gerai, kad matai. O ar valgyti nori? 

— Noriul 

— Tai gerai, kad nori! — atsakė vanagas. Tuojau nutūpė žemėn prie 
to daikto, kur spindėjo, ir sako: 

— Čia mano vyresniosios sesers namai; eik vidun, prašyk valgyti ir 
prašyk dėtuvėlės. 

Laukininkas įėjo vidun, paprašė vanago seserį valgyti — davė; pas- 
kui paprašė dėtuvėlės — dėtuvėlės nedavė. 

— Brolis geras, o dėtuvėlė — dar geresnė! — jam atsakė, 

Dėl tokio atsakymo „vanagas nė žodžio nepratarė, tik liepė lauki- 
ninkui vėl ant jo sėstis ir toliau skristi. Skrido, skrido pusę dienos 
ar daugiau, staiga vanagas antrą kartą šūktelėjo: 

— Žiūrėk, ar matai ten ką spindint? 

— Aha, mataul 

— Tai gerai, kad matai. O ar valgyti nori? 

— Noriu! 

— Tai gerai, kad nori! — atsakė vanagas. Tuojau nutūpė žemėn prie 
to daikto, kur. spindėjo, ir sako: 

— Čia mano viduriniosios sesers namai, eik vidun, prašyk valgyti 
ir prašyk dėtuvėlės. 

Laukininkas įėjo vidun, paprašė vanago seserį valgyti — davė; pas- 
kui paprašė dėtuvėlės — dėtuvėlės nedavė. 

— Brolis geras, o dėtuvėlė — dar geresnė! — jam atsakė. 

Vanagas vėl nė žodžio, tik paliepė laukininkui sėstis ant jo ir to- 
liau skrido. Skrido skrido pusę dienos ar daugiau, kol priskrido ugnies 
upę — liepsna ligi debesų vertėsi. Tada vanagas ir laukininkas išsivo- 
liojo dumble, išsidumblino visi ir kaip vėjas prašvilpė pro ugnį, tik 
mažumytę apsvilo. Ten, kur jie įskrido, buvo vanago jauniausios se- 
sers namai. Laukininkas įėjo — paprašė valgyti, paprašė dėtuvėlės. Jau- 
nėlė sesuo atsakė: 

— Dėtuvėlė, tiesa, gera, bet brolis dar geresnis! — Ir įdavė tokį 
daiktą kaip kiaušinį. 

Tada vanagas su laukininku vėl išsidumblino ir atgal pro ugnį iš- 
skrido. Lėkė lėkė — ūmai vanagas paklausė: 

— Ar nenori valgyti? 

— Noriu! 

Tada vanagas liepė atidaryti dėtuvėlę. Kai tik atidarė, kaipmat ra- 
dosi miestas: ir valgių visokių pilna, ir gėrimų, ir visa, ko mieste būna, 
tik Žmonių nė gyvos dvasios. 

Pavalgė juodu, atsigėrė, uždarė dėtuvėlę ir traukia toliau. Mažiau- 
siai pusę dienos skrido. Vanagas klausia: ar jau žinąs, kurioj pusėj 
namai? 

— Truputį! — atsakė laukininkas. 

Tada vanagas vėl kokį pusdienį skrido, paskui klausia: ar jau ži- 
nąs, kurioj pusėj namai! 

— Gana gerai! — atsakė laukininkas. 

Tada vanagas dar skrido bent pusdienį ir vėl klausia: ar jau žŽi- 
nąs, kurioj pusėj namai? 

— Dabar jau tikrai nebepasiklysiu! — atsakė laukininkas. 

Tada vanagas nutupdė laukininką ir padovanojo jam dėtuvėlę, tik- 
tai liepė neatidaryti, kol nebūsiąs namų pasiekęs. 

Gerai. Laukininkas paėmė dėtuvėlę ir patraukė link namų. Ėjo ėjo, 
kol viduryje miško paklydo. Klaidžiojo vieną dieną, antrą, trečią — 
užsinorėjo valgyti, ir alkis prispyrė dėtuvėlę atidaryti. Atidarė dėtuvė- 
lę — tuojau tik medžiai subraškėjo, ir atsirado miestas, o jame ir valgių 
visokių, ir gėrimų, ir visa, ko mieste būna, tik žmonių nė gyvos dva- 
sios. Pavalgė, atsigėrė ir norėjo dėtuvėlę uždaryti, bet tuščias dar- 
bas — miestas kaip stovėjo, taip ir stovi. Ką dabar daryti? Mato, kad 
prasti reikalai, nuliūdo baisiai, net raudoti ėmė. 

Pagaliau atsirado toks senukas ir sako: 

— Jei man duosi, ko namie nepalikai, tai dėtuvėlę uždarysiu ir 
kelią parodysiu. 

Norom nenorom reikėjo pažadėti. 

Tada senukas — o tai buvo velnias — uždarė dėtuvėlę ir parvedė lau- 
kininką į namus. O namuose tuo laiku jo Žmona sūnaus susilaukusi. 
Dabar dėtuvėlę turi, visko per akis, kad tik tas sūnus nebūtų velniui 
pažadėtas! 

Laukininkas netoli namų atidarė dėtuvėlę ir metus kitus gyveno su 
žmona ir sūnum visko pertekę. 

O kai sūnus gerokai ūgtelėjo, sako tėvui: 

— Aš turiu eiti pas velnią — jam esu pažadėtas! 

Tėvas ką gi — Teikia, tai reikia, pats prisimena, ką pažadėjęs. Taip 
sūnus ir išėjo. Ant pirmos kalvelės sutinka senuką. Tasai ir klausia, 
kur einąs. 

— Kas tau darbo! — iš didžio atrėžė sūnus ir eina savo keliu. 

Bet senukas užbėgo užuolanka ir vėl priešais jį išėjo, tik jau ki- 
taip apsitaisęs. Klausia: 

— Kurgi eini, sūneli? 

— Kas tau darbo! — atkirto sūnus ir eina savo keliu. 

Tada senukas trečią kartą užbėgo užuolanka ir vėl priešais jį iš- 
ėjo, tik jau kitaip apsidaręs. Labai labai meiliai klausia: 

— Kurgi eini, gerasis sūneli? 

Dabar sūnus viską nusisakė: ir iš kur einąs, ir kur einąs. Senukas 
sako: 

— Gerai, kad nuo manęs neslepi! Kitame miške rasi ežerą, pasi- 
slėpk prie jo, ten atskris septynios antys maudytis; kai jos išsimau- 
dys ir nuskris, atlėks dar viena — pamėgink jos drapaną pavogti. Pa- 
vogęs drapaną, lauk, kol antis ateis jos prašyti. Tik įsidėk į galvą: jei- 
gu antis sakys „Mielas tėvel“, tai neduok; jei sakys „Mielas broli!“, tai 
atiduok. 

Gerai. Sūnus nuėjo prie ežero ir pasislėpė. Netrukus atskrido sep- 
tynios antys — išsimaudė, apsirengė, nulėkė. Tada atskrido viena — nu- 
sirengė ir ežeran įbrido. Sūnus patyliukais prišliaužė ir paėmė dra- 
paną. Antis išlipo iš ežero, apsidairė nusiminus ir sako: 

— Mielas broli, atiduok man drapaną! 


144 


Sūnus tuojau atidavė. Antis apsivilko, atvirto žmogumi ir nuėjo 
į savo trobelę, o jis —iš paskos ir buvo pas ją ligi vakaro. Netoli 
trobelės stovėjo ir velnio būstas, ir vakare sūnui — nori nenori — 
reikia pas velnią taisytis. Nuėjo pas jį — ogi tas kad prisakys darbų, 
kuriuos reikia pernakt nudirbti: iškasti duobę, pasodinti Obelį, ligi ryto 
išauginti obuolių ir atnešti velniui, kai jis iš lovos kelsis. 

Sūnus labai išsigando, nuėjo pas tą mergelę ir papasakojo savo bė- 
dą. Mergelė atsakė: 

— Neimk į galvą, gulkis ir miegok — viską padarysiu! 

Gerai. 

Taip ir buvo: rytą mergelė atneša sūnui obuolių, o tas juos — 
velniui. 

Kitą vakarą velnias sako: 

— Šiąnakt pasėk kviečius, išaugink, sumalk ir iškepk man pusry- 
čiui ragaišį! 

Sūnus vėl išsigandęs nuėjo pas mergelę pasiguosti, o toji sako: 

— Gulkis ir miegok — viską padarysiu! 

Gerai. 

Ir iš tiesų — rytą mergelė atneša sūnui iš šviežių kviečių keptą 
ragaišį, o tas jį — velniui. 

Kitą vakarą velnias sako: 

— Mano tvarte stovi eržilas; paimk jį ir šiąnakt apjok visas mano 
žemes| 

Tai išgirdęs, sūnus prasidžiugo, nes galvoja — nieko lengvesnio 
būti negali. O mergelė jam sako, kad pirma laiko nesidžiaugtų — tai 
esąs visų sunkiausias darbas: eržilas tai pats velnias. O kad joti ge- * 
Iai sektųsi, mergelė įdavė jam sidabro šluotelę, aukso šluotelę ir dide- 
lį kūjį. 

— Kai įeisi į tvartą ir ant tavęs šoks tasai eržilas, — sako merge- 
lė — duok tuo kūju jam per galvą — iškart apsiramins. Kai josi per 
sausumą, kirsk eržilui šia aukso šluotele, o kai josi per vandenį, tai 
kirsk sidabro šluotele. 

Sūnus pasiėmė kūjį, šluoteles ir skuba prie darbo. Įėjo į tvartą — 
eržilas kaip koks siaubūnas tik sužvengė ir visom keturiom ant jo 
šoko, bet kai su didžiuoju kūju gavo per galvą, beregint nurimo — 
jok, kur nori. Kai jojo sūnus per sausumą, visą laiką pliekė eržilą 


10. Deimanto žirgas 1 45 


aukso šluotele — ėjo kuo geriausiai. Tik šit ežerą prijojo, ir jis už- 
miršo prie pat vandens sušerti eržilui sidabro šluotele. Tasai įšoko 
į vandenį ir skęsta. Tada jam topt galvon, kad reikia kirsti sidabro 
šluotele. Sušveitė sidabro šluotele — giliau negrimzdo, kaip vėjas per 
ežerą perlėkė. | 

Taip jis ir jojo per ežerus, upes, per jūras, sausumas, tik vėjas 
pro ausis švilpė, ir lig ryto visą žemę apjojo. Parjojo namo, apsi- 
putojusį eržilą įleido į tvartą ir eina pas velnią. Įėjo — ogi žiūri: vel- 
nio galva pramušta ir pats vos kojas bepavelka. Vaje! Kaip jis įsiutęs 
šaukė ant sūnaus: 

— Palauk! Aš tau, prakeiktam gudrininkui, parodysiu! Dabar gerai 
matau, judu susitarę norite mane nugalabyti, bet aš jus greičiau pri- 
baigsiu. Vakare ateikite pas mane — liepsiu jus sudeginti! 

Nieko nedarysi — vakare sūnus su mergele eina pas velnią. Nuėjo: 
tas davė paliepimą savo tarnam išmušti geležinės statinės dugną, sūnų 
su mergele į ją įsodinti, dugną vėl užkalti, lankais suveržti ir taip ligi 
ryto palikti; vos tik iš miego užsikelsią, po statine ugnį pakursią ir 
abudu sudeginsią. 

Ligi pusiaunakčio tuodu statinėje būtų uždusę, bet čia mergelė sa- 
ko sūnui: 

— Tu orą trauk, o aš pūsiu! 

Gerai. Vienas traukė orą, antras pūtė. Šitaip juodu darė, kol abu 
į muses pavirto ir pro kamščio skylę laukan išlindo, o tada ir pasi- 
leido bėgti kiek įkabindami. 

Kitą rytą nuo pat anksto velnias liepė tarnams ugnį po statine 
kurti ir tuos abudu kaitinti. Kai gerai įkaito, velnias klausia: 

Ar dar nerėkia? 

— Ne! Dar nel 

— Bet jau turėtų rėkti — dar pakūrenk! 

Kūreno kūreno — jau velnio kone pusė malkų išėjo ir statinė kaip 
ugnis raudona — o balso jokio. Velnias vieną kartą atbėgo prie kūri- 
ko, antrą kartą: ar dar nerėkia. 

— Nerėkia, nors tu ką! — atsakė kūrikas. 

Na, kad nerėkia, tai tegul atidarąs tą statinę — reikia paregėti, kas 
ten atsitikę! 

Atidaro statinę — o jų nė kvapo. 

Dabar velnias sumetė, kas nutiko, ir tuojau liepė vienam tarnui bėg- 
lius vytis: tegul sugaunąs ir atgalios parvedąs. 

Tarnas lėkė kaip viesulas — šniokšdamas kriokdamas. Tačiau mer- 
gelė jį jau iš tolo nugirdo ir beregint pasivertė į avis, o sūnus — į pie- 
menį. Tarnas trūkčiagalviais pralėkė pro šalį ir po kurio laiko tuščio- 
mis pas velnią grįžo. 

O avys ir piemuo atsivertė į Žmones ir toliau bėga. 

Parlėkusį velnias klausia, ar matęs juos. 

— Nel Nieko daugiau nemačiau, tiktai piemenį ir avių bandą. 

— Kodėl tu nesučiupai jų, ag ten ir buvo bėgliai! — sušuko vel- 
hias ir paliepė antram tarnui vytis. 

Tasai lėkė dar greičiau, o triukšmą kėlė dar didesnį. Mergelė jį 
iš tolo nugirdo ir pati pasivertė į bažnyčią, o sūnus —į kunigą sa- 
kykloje. Tarnui nė į galvą, kad bažnyčia ir kunigas galėtų būti tie 
bėgliai, ir jis vėl tuščiomis atgal pas velnią nukūrė ir, vos kvapą 
atgaudamas, pasakoja vien bažnyčią su kunigu tematęs. Na, velnias jau 
visai užpyko: kodėl kunigo neatvedęs ir bažnyčios nenugriovęs! Ir 
pykdamas, spardydamasis pats išsivijo bėglius. 

Lėkė lėkė, kaip tik velnias tegali, rodos, įmanytų juos gyvus pra- 
ryti, bet mergelė suskubo pasiversti į žuvytę, o sūnus —į ežerą. Žu- 
vytė ežerui dar sidabro šluotelę įdavė ir liepė, kad ja vandenį mai- 
šytų, kai velnias prie ežero atlėks. Gerai. 

Netrukus velnias jau čia ir puola žuvytės gaudyti; o ežeras su ta 
sidabro šluotele kai ėmė vandenį maišyti, tai net karštas pasidarė, ir 
velnią taip įmurdė, jog tas nebegali nei išbėgti, nei apsigręžii. Stovi 
ir šaukia: 

— Eikit jūs peklon ar kur norit, tik mane iš ežero išleiskit. 

Tačiau ežeras nepaleidžia: dar smarkiau ėmė vandenį maišyti ir 
"taip velnią nukamavo, jog tas jau vos vos kliba. Galop paleido visiškai 
nuvarytą, ir tasai leisgyvis į pragarą nusidangino. 

Dabar juodu ėjo laimingi ir saugūs, kol sūnaus namus pasiekė. 
O ten mergelė nenori vidun eiti: tegul sūnus pirmiau tėvo sutikimą 
gausiąs. Gerai. Sūnus paliko ją ir eina tėvo sutikimo prašyti. O mer- 
gelė dar sūnui pasakė: 

— Kai vidun įeisi, nesisveikink su jaunėle seseria, kitaip mane 
užmirši! 

Sūnus įėjo. Bet iš didelio džiaugsmo, kad vėl namo pargrįžo, už- 
miršo mergelės žodžius ir pasisveikino su jaunėle seseria. Ir šit kas 
atsitiko: jam tuojau iš galvos išgaravo, kad mergelė jo ore laukia, 
ir nė žodžio apie tai tėvui. 

Mergelė, pamaniusi, kad užmiršta liko, nuėjo prie šulinio ir įlipo 
į gluosnį. 

Sūnus, kelyje ištroškęs, paprašė vandens atsigerti. Tuojau vyres- 
nioji sesuo pasičiupo ąsotį ir nubėgo prie šulinio. Priėjo prie šuli- 
nio — vandenyje pamatė neišpasakytai dailios mergelės atspindį ir pa- 
galvojo: „Ak, kokia aš graži, kad anksčiau tai būčiau žinojusi!“ Jinai 
žiūrėjo žiūrėjo į vandenį, net ąsotis iš rankų iškrito. O kai atsižiūrėjo, 
grįžo į trobą be vandens, visa mintyse paskendusi. 

Nuėjo antroji sesuo vandens pasemti. Ir tai ne kitaip klojosi: tol 
žiūrėjosi, tol savo dailumu stebėjosi, kol ąsotis iš rankų iškrito. Min- 
tyse paskendusi, ir toji trobon grįžo. 

Galiausiai pati motina nuėjo vandens semti. Toji irgi pamatė di- 
delę grožybę vandenyje, bet netikėjo, kad senatvėje galėtų tokia daili 
būti, todėl ėmė dairytis aplink ir į viršų. Kai tik dirstelėjo aukštyn — 
gluosnyje pamatė dailią mergelę. Ir nuėjo į trobą visiems apsakyti. 
Tokią žinią išgirdęs, sūnus beregint prisiminė, kad mergelė jo laukia, 
ir nubėgo prie šulinio. 

Atbėgo, apsikabino mergelę — ir abudu numirė. 

Gerašivrdė našlaitė 


itados gyveno našlė — pikta ragana. Jinai turėjo tikrą dukterį 

ir podukrą — našlaitę. Tikroji duktė buvo bjauri, kaip pati ra- 

gana — ilga kreiva nosimi, nulėpusiom ausim, storom lūpom, su- 
siraukšlėjusi, o našlaitė daili, gražaus veido ir nuaugusi liekna, laiba 
kaip nendrė. Žinoma, į bjauriąją dukrą niekas nė žiūrėt nenorėjo, 
o gražiosios našlaitės jau tykojo daug jaunikių. Tas raganai graužte 
graužė širdį, ir ji sumanė podukrą nugaluoti. 

Vieną dieną pamotė užgesino namuose visas ugnis ir siuntė po- 
dukrą ugnies į šungalvio pilį, kuri netoliese stovėjo. Ragana žinojo, 
kad nelabas šungalvis podukrą pilyje į gabalus sudraskys. 

Našlaitė, dora, klusni mergaitė, greit ir daro ką liepta — tekina 
bėga tiesiu keliu per didelį tankų mišką į šungalvio pilį. 

Perėjusi mišką, našlaitėlė patiko riebią karvę, labai pritvinkusią. 
Karvė gražiai prašo: 

— Mergaite, pamilžk mane! Pritvinkusiai man sunku eiti. 

Našlaitė tuojau šoko ir pamilžo karvę, kad geriau nė nereikia. 

— Dėkui, dėkui tau, mergaite, — pasakė karvė, ir abidvi nuėjo sa- 
vais keliais. 

Toliau eidama, našlaitėlė tiko baltą avelę su labai ilga garbiniuo- 
ta vilna, kuri lig pat žemei buvo nukarusi. Avelė gražiai prašo: 

— Mergaite, nukirpk mane! Su tokia vilna sunku vaikščioti karš- 
tą dieną. | 

Našlaitė tuojau puolė ir nukirpo avelę, kad geriau nė nereikia. 

— Dėkui, dėkui tau, mergaite,— pasakė karvė, ir abidvi nuėjo sa- 
vais keliais. 

Dar galą paėjusi, našlaitė pamatė arklį, visai apsisukusį aplink kuo- 
lą. Arklys gražiai prašo: 

— Mergaite, atsuk mano raištį! 

Našlaitėlė tuojau griebė ir atsuko virvę nuo kuolo, paskui nudrožė 
savo keliu — į šungalvio pilį ugnies parnešti. 

Šungalvio pilis buvo labai graži ir stovėjo ant vištos kojos. Ten 
nuėjusi, našlaitė pasakė „labas vakaras“ ir paprašė ugnies. Šungalvis 
priėmė sveikinimą ir tarė: 

— Ugnies gausi, bet pirma še tau barškaliukus — barškink ir šok, 
kol aš išsimiegosiu! 

Sulig tais žodžiais šungalvis nuėjo į kitą kambarį ir galvoja, kaip 
geriau mergaitę nugalabyti, kad ir pačiam daugiau smagumo būtų. Ta- 
čiau kai tik jis išėjo, iš po grindų išlindo pelytė ir sako: 

— Miela mergaite, duok man barškaliukus, aš už tave pašoksiu, o 
pati bėk iš čia kiek kojos neša — stačiai per laukus, per mišką, tiesiai 
namo! Šios pilies valdovas, iš kambario išėjęs, be jokio gailesčio tave 
sudraskys į gabalus. Nueik į virtuvę, ten gausi ugnies ir dar ant skry- 
nios rasi du pinigų kapšus: vienas didelis, antras mažas. Pasiimk tą 
mažąjį, didysis tau bus per sunkus. 

Našlaitė padavė pelytei barškaliukus, nuėjo į virtuvę, pasiėmė ug- 
nies, Mažąjį pinigų kapšelį ir pasileido per laukus, per mišką, tiesiai 
namo. 

Po kurio laiko šungalvis išeina iš savo kambario ir žiūri, kad ne 
mergaitė, o pelė barškaliukais barškina. Perpyko šungalvis ir jau stvers 
pelytę savo geležiniais nagais. Bet toji tik šmurkšt po grindim, o 
šungalvis ėmė draskyti sieną kaip katinas, prieš nosį spąstams užsi- 
trenkus. Šungalvis išgriozdė visus kampus, mergaitės beieškodamas. 
Niekur jos pilyje neradęs, išlėkė laukan ir puolė bėglę vytis. 

Bėga jis kiek tik įkabindamas, o mergaitės pavyti negali, nes taiko 
vis keliais, o ne tiesiai per laukus ir mišką. 

Bėgdamas šungalvis patiko arklį ir klausia, ar tas nematęs kokios 
moteriškės. Arklys, ilgokai pagalvojęs, sako matęs vieną. Toji ką 
tik nubėgusi į tą pilį, kur ant vištos kojos stovinti, o atgalios.dar nie- 
kas negrįžęs. 

Šungalvis kaip pakvaišęs puolė namo, dar kartą visus kambarius, 
visus kampus išnaršė, bet ničnieko nerado. Suriaumojo iš pykčio ir 
vėl nukūrė keliu mergaitės vytis. 

Pusę kelio nudūmęs, šungalvis patiko avį ir klausia, ar ta nema- 
čiusi kokios moteriškės. Avis, ilgokai pagalvojusi, sako mačiusi vieną. 
Toji ką tik nubėgusi į tą pilį, kur ant vištos kojos stovinti. 

Šungalvis šniokšdamas pūtuodamas vėl į savo pilį nukurnėjo, dar 
sykį visus kambarius nuo viršaus lig apačios aplakstė, visus kam- 
pus ir kampelius išgriozdė. Mergaitės niekur neradęs, iš baisaus nir- 
šulio nusičiaudėjo, sumaurojo ir vėl nuskuodė keliu, kad net dulkės 
pasikėlė. 

Daugiau nei pusę kelio nubėgęs, šungalvis patiko karvę ir klausia, 
ar ta nemačiusi kokios moteriškės. Karvė, ilgokai pagalvojusi, sako 
mačiusi vieną. Toji visai neseniai nubėgusi į pilį, kuri ant vištos ko- 
jos stovinti. 

Šungalvis kaip pats nelabasis pasileido atgal į savo pilį, dar kartą 
iššniukštinėjo visus kambarius ir kambarėlius, išvertė visus kampus ir 
kampelius, pastales ir pasuoles, bet niekur mergaitės nerado. 

Tada jis nusiramino, nes nuo tokio lakstymo ir ieškojimo buvo 
visai pavargęs. Tačiau, eidamas gulti, šungalvis prisiminė savo pini- 
gų kapšus, kuriuos vakar virtuvėje ant skrynios užmiršo. Jis nuėjo 
virtuvėn pasiimti pinigų, O čia mažojo kapšelio nebėra — tuojau su- 
prato, kad mergaitė su jo lobiu pabėgo. Net pažaliavo iš pykčio, gal- 
vą nukorė, dantimis sugriežė ir nuėjo miegoti, sukdamas makaulę, kaip 
mergaitei atsikeršyti. 

O tuo laiku našlaitė parėjo namo gyva ir sveika, padavė pamotei 
ugnį ir apsakė, kaip šungalvio pilyje pralobusi. Pamotė, kaip tikra 
ragana, buvo be galo godi ir baisiai užsimetė, kad jos tikroji duktė 
dar didesnį turtą gautų. Todėl ji vėl užgešino namuose visas ugnis ir 
išsiuntė savo dukrą į šungalvio pilį ugnies parnešti. 

Raganos duktė strykt pastrykt leidosi per mišką į pilį, norėdama 
greičiau kuo daugiau aukso ir brangiųjų akmenų susičiupti. Perbė- 
gusi mišką, patiko karvę pritvinkusią. Karvė gražiai prašo: 

— Mergaite, pamilžk mane! 

Tačiau raganos duktė praėjo pro karvę nosį užrietusi. Dar kiek pa- 
ėjus, mato priešais ateinančią garbiniuotą avelę. Toji taip pat prašo: 

— Mergaite, nukirpk mane! 

Bet raganiukė piktai sušuko: 

— Pasitrauk, neturiu aš laiko su tokiais niekais terliotis! 

Toliau bėgdama, ji vos neužlėkė ant arklio, kuris buvo smarkiai 
apsisukęs ant kuolo. Arklys gražiai prašo: 

— Mergaite, atsuk mano raištį! 

O duktė, pro šalį dumdama, tik piktai sumurmėjo: 

— TFraukis iš kelio, prakeiktas kuinel Aš neturiu laiko su tavim 
gaišti. 

Šungalvio pilin atėjusi, raganiukė nė paties šeimininko nepasvei- 
kino, tiktai greit prašė ugnies. Šungalvis šypsodamas atsakė: 

— Ugnies gausi, bet pirma še tau barškaliukus — barškink ir šok, 
kol ugnies surasiu! 

Šungalvis nuėjo į kitą kambarį pagalvoti, kaip čia kuo baisiau nu- 
kankinti savo didžiausią priešininkę. Iš po grindų vėl išlindo pelytė 
ir sako: 

— Miela mergaite, duok man barškaliukus, aš už tave pašoksiu, o 
tu bėk kiek kojos neša! Šios pilies valdovas, iš kambario išėjęs, tave 
sudraskys į gabalus. Nueik į virtuvę, ten rasi ugnies. Ten pat ant 
skrynios yra du pinigų kapšai: vienas didelis, antras mažas. Pasiimk 
mažąjį, tasai didysis bus tau per sunkus. 

Raganiukė numetė pelytei barškaliukus, šoko virtuvėn, čiupo didįjį 
pinigų kapšą ir kaip viesulas išdulkėjo namo. Tuo metu ir šungalvis, 
sugalvojęs, kaip ją kankinti, iššoko iš savo kambario ir vėl pamatė 
pelę šokant ir barškinant. Tačiau šį kartą šungalvis buvo vikresnis. 
Kaip vanagas jis čiupo pelytę savo geležiniais nagais ir sudraskė ją 
į skutelius. Po to puolė pro duris oran ir pasileido vytis bėglę. 

Gerą galą nulėkęs, jis patinka arklį ir klausia, ar nematęs kokios 
moteriškės. Arklys tuojau atsakė, kad neseniai nubėgusi viena miško 
linkui. 

Šungalvis kiek įkabindamas jai iš paskos. Pribėgo prie avelės ir 
klausia, ar ta nemačiusi kokios moteriškės. Avelė tuojau atsakė: tegul 
tik greičiau bėgąs miško linkui ir pavysiąs. 

Šungalvis dūmė kaip pats nelabasis, netrukus nulėkė iki karvės ir 
klausia, ar ta nemačiusi kokios moteriškės. Karvė atsakė, kad toji čia 
pat už krūmo tūnanti, ir pasuko galvą į tą pusę, kur raganiukė, didelį 
pinigų kapšą apglėbusi ir visai nusivariusi, gulėjo ant žemės, vos kva- 
pą atgaudama. 

Šungalvis apsidžiaugęs pribėgo prie jos ir ėmė plėšti pinigų kapšą, 
kurį raganiukė stipriai laikė, nagais įsikibusi. Toji spyrėsi iš paskuti- 
niųjų, rėkė, kandžiojo, spardė kojom ir draskė rankom, mėlyna siera 
šungalviui į akis spjaudė, bet niekas nepadėjo. Šungalvis pastvėrė ra- 
ganos dukrą už plaukų, parsitempė į savo pilį ir ten nugalavo. 

Pavakare senoji ragana išėjo pasitikti savo dukrelės su aukso ne- 
šuliu. Laukė laukė ligi pusiaunakčio, bet nesulaukė. Tik dabar senė 
suprato, kas nutiko. Raganą toks pyktis paėmė, toks liūdesys užėjo, 
jog ji čia pat nusibaigė. 

O drovią, gražią, turtingą našlaitę visi žmonės šlovino ir gyrė. Jos 
garsas pasiekė ir tos Žemės jaunąjį karalaitį — tasai našlaitę į žmonas 
paėmė. Vestuvės buvo tikrai neregėtos. 

Ir mane į jas kvietė. Susitaisiau kaip pridera: nusipirkau du cuk- 
rinius žirgus ir korių vežimą, pasisiūdinau margo popieriaus švarką iIr 
kelnes, užsimoviau sviesto kepurę, apsiaviau dailius batus su papločių 
padais ir važiuoju į vestuves kaip didysis pajaunys. 

Keliaujant pakilo karšta saulė — ištirpo mano kepurė. Norėdamas 
kitą įsitiekti, sustojau prie smuklės. Kol viduje gaišau, kur buvę, kur 
nebuvę — atbėgo vaikų būrys ir suvalgė mano žirgus ir vežimą. Toliau 
ėjau pėsčias, vienplaukis. Einant suplyšo mano dailieji batai. Užklupo 
smarkus lietus: sutižo švarkas ir kelnės. Ką dabar daryti? Kur dėtis 
plikam ir basam? Lietus lyja, šalta. Laimė, pakelėje pamačiau didelį 
avilį ant ratų. Įlendu vidun ir, būdamas pavargęs, sušalęs, tokioj geroj 
pastogėj kaipmat užmiegu. O mano įlįsta į patranką. Nustojus lyti, ka- 
reiviai vėl ėmėsi savo mokslų ir taip pradėjo šaudyti iš patrankų, jog 
viskas aplinkui dreba. Šovė ir iš tos, kur aš miegojau, taip ir atšovė 
mane į šią žemę, į pat šitą vietą. 


Septyni vilkolakiai 


iena motina turėjo septynis sūnus ir nė vienos dukters. Jinai 

ir ėmė niurnėti: 

— Vien tik sūnūs, vien tik sūnūs, kad mors vienos dukre- 
lės susilaukčiau. Tegul jie visi vilkais pavirstų, kad tik dukrelę tu- 
rėčiau. 

Po metų motinai gimsta dukrelė, o visi sūnūs vilkais išvirsta ir 
į mišką išbėga. Mergaitė auga viena pati, kol sueina septyneri metu- 
kai. Motina audžia staklėse, dukrelė sėdi prie jos ir verkia. Motina 
klausia, kodėl ji raudanti. Mergaitė kukčiodama atsako: 

— Aš bijau, kad ir manęs taip neprakeiktumėt, kaip mano septynis 
brolius. 

— Kas tau tokius niekus sakė? — piktai paklausia motina. 

— Žmonės juk taip šneka, — atsako mergaitė. Motina daugiau ne- 
prataria nė žodžio, ir taip viskas lieka kaip buvę. 

Betgi mergaitė nenusiramina, ji yra sumaniusi eiti brolių ieškoti, 
o dabar tik laukia, kol kiek didesnė paaugs. Paslapčiom ji pasiuva 
septynerius marškinius, septynis rankšluosčius ir septynias paklodes, 

susiriša viską į vieną ryšulį ir verkdama išeina brolių ieškoti. Kelyje 
sutinka senelį. Tasai klausia, ko ji raudanti? Mergaitė sako: 

— Mano septyni broliai miške vilkais laksto; aš dabar einu jų 
ieškoti. 

— Juos, vaikeli, labai sunku rasti, — atsako senelis. 

— Jei tu Žinai, kad sunku rasti, tai žinai ir kur jie yra. Mielas 
seneli, pasakyk man! — maldauja mergaitė. 

Senelis duoda jai baltą rykštelę ir pamoko: 

— Eik va ten tiesiai, rasi ežerą, o ežero viduryje salą. Mesk tą baltą 
rykštelę į vandenį ir pati lipk ant jos, tada ji pavirs laive. Kai nu- 
plauksi prie salelės ir išlipsi iš laivės, toji vėl rykšte atvirs. Salelėje 
rasi trobelę, ten ir gyvena tavo broliai; dieną jie vilkai, naktį — žmo- 
nės, todėl jiems tik vakare pasirodyk. 

Senelis dingsta, ir mergaitė eina, kaip pamokyta, tiesiai į priekį, 
kol prieina ežerą ir nusigauna į salelę. Ten trobelėje ji randa septy- 
nias lovas, samanomis klotas. Ji visas lovas užtiesia baltom paklodėm, 
prie kiekvienos pakabina po rankšluostį, ant pagalvės padeda po marš- 
kinius, 0 pati pasislepia už krosnies. 

Vakare pareina broliai, randa lovas paklotas, rankšluosčius paka- 
bintus ir baltus marškinius padėtus. Jie stebisi, kas tai būtų galėjęs 
padaryti. 

— Tai jau bus mūsų sesuo,— pasakė vienas. 

— Turbūt mūsų sesuo, — pritarė kiti. 

Visi septyni ėmė ieškoti ir rado seserį užkrosnyje. Ak, kaip visi 
prasidžiugo! Kiekvienas nori sesutę apkabinti, kiekvienas iš eilės prie 
jos glaudžiasi... Pasidžiaugus sesuo ir klausia brolius, kaip juos galėtų 
į Žmones atversti. 
 — Tai perdaug sunkus darbas, sesele,— sako vienas brolis.— 
Kas mus nori išvaduoti, tas septynerius metus turi išsėdėti medyje 
ir per tą laiką nei žodžio ištarti, nei prasijuokti, nei pravirkti, nei 
kietai užmigti, kad nenukristų žemėn. Jeigu netesės, tai mums ir vi- 
sai galas. 

Sesuo tinka imtis sunkaus darbo ir brolius išvaduoti. Tie nori ją 
atkalbėti, bet ji niekaip gyvai savo žodžio nemaino. Iš ryto septyni 
vilkai nuveda seserį į mišką ir įkelia į medį. Šešerius metus ji dėl 

savo brolių kenčia visokius negandus: šaltį ir karštį, sniegą ir lietų 
ir visa kita. Per tuos metus ji į mergas suauga ir labai graži pasidaro. 

Tos žemės karalius atėjo girion medžioti. Vilkų pėdomis jis nu- 
sekė prie to medžio ir pamatė jame sėdint seserį. Karalius klausia, 
kas ji tokia esanti ir kodėl ten sėdinti? Sesuo — nė žodelio. Karalius 
pagrasino šausiąs, jei ji neatsakysianti, bet ir tai nieko negelbėjo — 
sesuo kaip buvo nebylė, taip ir liko. Karalius papūtė į ragą, iš visų 
pusių susirinko medžiotojai ir neatstoja nuo jos: kas ji tokia esanti 
ir ką ten veikianti? Sesuo kaip neatsako, taip neatsako. Kai kurie me- 
džiotojai jau tikrai nori ją nušauti, o karalius neleidžia, jam toji mer- 
gelė didžiai patinkanti. Jis liepia seserį iš medžio iškelti ir į jo pilį 
nugabenti. 

Vargšė sesuo jau tiek ilgai išsėdėjusi, tik vienerius metelius be- 
reikėjo ištverti, ir broliai būtų buvę išgelbėti, o čia pikti žmonės 
kelia ją žemyn ir nusives. Jai taip gaila, taip gaila, jog net viena ašara 
nusirito, bet prašnekti vis tiek neprašneko. 

Karalius parsiveda mergelę namo, ir ji taip jam patinka, jog su- 
mano tuojau pat ją už pačią imti. Po vestuvių karalius kaip įma- 
nydamas stengiasi pačiai įtikti ir ją prasmaginti, bet toji nei tau 
šyptelės, nei žodį pratars. Karaliaus motina labai papyko ant sūnaus, 
kam tasai vedė tokią nebylę, ir dar miške rastą. O karalius nė klau- 
syt jos neklauso. Tada motina užsimetė— kas bus, tas bus — juos 
išskirti, 

Vieną kartą karalius išjojo į tolimus kraštus kariauti, o jo pati 
tuo laiku sūnaus susilaukė. Motina išsiuntė karaliui laišką, 0 jame 
buvo parašyta, kad sūnus esąs lyg į šunį, lyg į katę panašus. Ka- 
ralius atrašė: tegul auginą, kokį dievas davęs. Karaliaus motina 
už tokį atsakymą baisiai užsirūstino ir savo galva liepė karalienei sū- 
nų atimti ir nužudyti. O paskui parašė karaliui, kad jo pati savo sūnų 
suvalgiusi. | 

Tada karalius smarkiai įširdo, tuojau grįžo iš karo ir įsakė pačią 
sudeginti. 

Netoli pilies, pagiryje, užkūrė laužą, ir veda karalienę deginti. 
Karaliaus motina, pats karalius, kiti didikai ir daug pavaldinių eina 
žiūrėti, kaip ją ten degins. Beeinant atskrenda septyni paukščiai ir 
šaukia: 


156 


— Karaliau, karaliau, palauk, palauk! 

Karalius nori sustoti ir palaukti, o jo motina kliegia: 

— Ką čia paukščių niekų klausysi, paskubėkime! 

Karalius paklausė motinos ir skuba į priekį. Po valandėlės paukš- 
čiai vėl lygiai taip šaukia: 

— Karaliau, karaliau, palauk, palauk! 

Motina ir vėl prikalba karalių toliau eiti. Taip ir priėjo ligi pat 
kalno. Dabar septyni ginkluoti vyrai šaukia, kad karalius palauktų. 
Šįkart tas palaukia. 

Prieina visi septyni — o tai karalienės broliai, kurie dabar žmonė- 
mis atvirtę. Vienas iš jų ant rankų turi mažą vaikelį ir sako ka- 
raliui: 

— Še savo sūnų, o mums atiduok niekuo nekaltą seserį. Tavo 
paties motina atėmė jai vaiką ir liepė miške nužudyti, bet vilkas jį 
atėmė iš budelių. Mūsų sesuo tau nieko nepasakė, nes ji, mus gel- 
bėdama, turėjo tylėti. 

Broliai vienas po kito puolė ant kaklo seseriai ir gražiai dėkojo 
už išvadavimą. Visi be galo džiaugėsi laimingi, tik vienas brolis buvo 
vienos akies netekęs — ją išdegino sesers ašara, kuri nukrito, kai ka- 
ralius liepė ją iš medžio iškelti. 

Karalius labai perpyko ant savo motinos už tokią piktą apgaulę 
ir liepė ją tuojau pat ant laužo sudeginti. 

Nekaltą karalienę su didele šlove parvedė į pilį, o jos broliai pas 
karalių liko už riterius. 

Juodasis Mikelis 


yveno vargšas tokioj jau palaikėj lūšnoj, kad baisu ir per slenks- 

tį žengti. Stogas pasišiaušęs ir vienų skylių, lietus pliuškėdamas 

pro lubas į trobą pliaupdavo. Arklį žmogelis turėjo, bet ir tas 
vos tuščius ratus patraukdavo. Ir karvė su telyčia — viena oda ir kau- 
lai, abidvi stumiamos keliamos. Užtat vaikų — dievo malonė! Laksty- 
davo pusplikiai ligi vėlaus rudens, retkarčiais krimsdami kokį griežti 
ar keptą bulvę. 

Atėjo žiema, namuose nė šakalio. Žmogelis išėjo į mišką si sau- 
sos duonos kriauksliu krepšelyje. Nuėjo, krepšį ant šakos pasikabino 
ir ėmė kirsti. Ilgokai pakirtęs, nori užkąsti ir dairosi savo krepšelio. 
O jis kaip vandeny prapuolęs! Ką dabar? Žarna žarną ryja, todėl varg- 
šas labai nuliūdo ir sušuko: 

— Koks velnias tą krepšelį nujojo? 

Ir staiga pamatė gražų poną, kuris čia lyg iš oro nukrito. Ponas 
paklausė, ko jis taip liūdįs. Taip ir taip — duonelę pavogė! Ajajai! Po- 
nas pasipiktino tokiu besarmačiu vagimi ir ėmė būgštauti, kad tik jo 
paties bernai nebūkų taip ištaisę. Skardžiai švilptelėjęs, ponas ėmė 
šaukti: 

— Juri, Joški, Brenci, Mikeli! Kur jūs? 

Sulėkė ir dideli, ir maži. Ponas klausia: 

— Ar visi čia esat? 

Juodojo Mikelio dar nesą! Ponas apsidairė — o va ir Juodasis Mi- 
kelis iš krūmų lenda — susigėdęs, nedrąsus. 

— Ar tu paėmei šito vargšo krepšelį su duona? 

— Paėmiau! 

— Na, tai už bausmę dabar turėsi jam visus metus veltui tarnauti! 

Taip pasakęs, velnių ponas su kitais savo bernais nuėjo, o Juo- 
dasis Mikelis pasičiupo šeimininko kirvį ir pasiuto medžius kirsti, 
net visas miškas siūbavo: Šeimininkas tegul namo einąs! 

Ligi vakaro išguldė. didžiulį miško plotą. Rytą paprašė šeiminin- 
ką arklio malkoms parvežti. Kokį kuinelį tasai turėjo, tokį ir davė. 
O Juodasis Mikelis miške prikrovė tokį vežimą, kad net rogės lūžta, 
ir suplakė arklį. Arklėkas traukia kone virsdamas, bet kur jis pa- 
trauks! Nė iš vietos negali pajudinti. Na, jeigu jau taip, tai Mikelis 
užvertė arklį ant vežimo, pats įsikinkė ir labai lengvai visą krovinį 
namo pargirgždino. Antrą dieną arklio nė nebeėmė, pats kone pusę 
miško partempė ir visus kampus malkomis užvertė. 

Po to Juodasis Mikelis privežė dar visą kalną rąstų, pastatė nau- 
jus trobesius ir klausia šeimininką: 

— Ar tau nereikėtų kiek pinigų? 

Šeimininkas sako: 

— Kurgi nereikės, bet Kas jų duos? 

— Gerai! — Mikelis nusišypsojo.— Važiuokim į mišką! 

Nuvažiavo ir pradėjo rauti samanas. Prirovė pusę vežimo kerpių 
nuo kelmų ir medžių kamienų, kitą pusę — minkštų pelkės samanų. 
Kai vežimas jau buvo pilnas, išvažiavo į miestą. 

Kai tik nuvažiavo į miestą, samanos ūmai. kuo švelniausia vilna 
virto. Žmonės tuojau stumdydamiesi apstojo vežimą. 

— Vaje, koks vilnos gražumėlis! Po kiek svaras? 

— Tiek ir tiek. | 

Žmonės nė nesiderėdami kaipmat išpirko samanas už nuobarinę vil- 
ną, o kerpes — už pakojas. Žmogelis gavo baisybę pinigų ir beregint 
prasigyveno. 

Galop velnio bernui laukininko sodyboje darbo pritrūko, ir jis sako 
šeimininkui eisiąs pas dvaro poną, prašysiąs miško gabalo ir ten lydimą 
lydysiąs. 

Gerai. Tegul einąs. Ir dvaro ponas neprieštaravo, nes pagalvojo: 
„Kiek toks vyrukas čia iškirs!" 

Tačiau bernas kad šoko dirbti, juodą žemę glėbesčiuodamas,— po- 
nas nė apsidairyti nespėjo, o visas miškas jau iškirstas, lydimas su- 
artas ir apsėtas. Miežiai užaugo kaip mūras, o kviečiai — aukščiau gal- 
vos! Dabar ponui. taip gaila, taip gaila! Jis negalįs atiduoti tokių gėry- 
bių, nors tu ką. 

Velnio bernas sako: 

— Jei ne, tai ne! Bet vieną naštą vis jau ponas leisi pasiimti už 
įdirbimą ir apsėjimą? 

— Taip, taip — mielai! 

O ką bernas? Tas tik plėšia vežimais luobą ir veja tokią virvę, ku- 
rios nė galo vyras negali pakelti. 

Su virve Juodasis Mikelis nuėjo į dvarą, visut visutėlį derlių su- 
rišo į vieną naštą, užsimetė ant pečių, partempė savo šeimininkui ir 
sako: 

— Ponas leido visą naštą imti, bet pusė naštos tebuvo! 

Iškūlęs javus, supylė į aruodus, o tada ir sako žmogeliukui: 

— Valgyk dabar į sveikatą, o aš eisiu sau, nes mano tarnybos lai- 
kas baigėsi. 


(NA AA i 

Kaip kareivis giltinę riešutan įvarė 


reivius, o namo pargrįždavo žilas ir sulinkęs. Dažnas ir visai 
nebepareidavo. 

Kartą vieną kareivį paleido namo. Jis tolų kelią ėjo pėsčias. Šaltas 
metas. Kareivis eina ir eina. Vienam daikte jis žiūri — ant akmens sėdi 
koks senas senučiukas, toks sušalęs, kad danties ant danties nepataiko. 
Kareivis vadina jį drauge eiti. Senukas sako, kad jam šalta. Dreba, 
šąla, o nuo akmens nesikelia. Kareivis prieina prie senučiuko, nusi- 
velka sušaudytą savo milinę ir jam atiduoda: 


Ų enovėje kareiviai turėdavo ilgai tarnauti. Jaunas išeidavo į ka- 


2 Še, senučiuk,— sako, — man dar taip baisiai nešalta, aš dar ga- 
liu kentėti. 

Senučiukas apšilo ir kviečia kareivį pas save. Abudu kiek paeina. 
Tada senučiukas sako kareiviui: 

— Kad tu man buvai toks geras, tai ir aš tau padėsiu. Matai, aš 
esu giltinė. Tavęs aš neliesiu. Tu galėsi eit gydyti ligonių. Aš eisiu 
drauge su tavimi, bet mane mMatysi tik tu vienas. Jei aš prie ligonio 
lovos stovėsiu kojūgaly, tai tu galėsi jam duoti bet kokių vaistų, jis 

iš ligos pakils. Tačiau jei būsiu galvūgaly, tai jokie vaistai negelbės, 
ligonis turės mirti. | 

Kareivis drožia toliau. Įžengia į vienus namus. Ten visi nuliūdę: ser- 
ga šeimininkas, joks daktaras negelbsti. Kareivis įeina į ligonio kam- 
"Tada kareivis pašaukia šeimininkę ir prašo, kad atneštų stiklinę gry- 
no vandens. Vandenį jis dėl akių paburia ir duoda gerti šeimininkui. 
Kai tik išgėrė, kaipmat pasveiko ir iš lovos atsikėlė. Stebuklingą dak- 
tarą gerai apdovanojo, pamylėjo ir dar apnakvydino. 

Žinia apie kareivio gydomąją galią labai plačiai paplito. Pas įį 
ėmė važiuoti ligoniai iš visų žemės pašalių. Daugį jis išgydė. Kartą 
kareivį norėjo išsivežti toli pas sunkiai sergantį žmogų. Kareivis va- 
žiuoja. Juo toliau važiuoja, juo labiau jisai vietą atpažįsta. Pagaliau 
atsiprotėjo, kad į tėvo namus suka. Iš tikro, įvažiuoja į tėvo kie- 
mą. Ten niekas jo nebepažįsta, nes jis jau taip pat pražilęs. 

Kareivis įeina į trobą ir tuoj pamato, kad senas jo tėvas, visai 
nunokęs, guli mirties patale. Tėvo lovos galvūgaly jis pamato senu- 
čiuką. Ką dabar daryti? Kareivis nori tėvą išgelbėti, kad ir kas būtų. 
Jis išsikviečia senučiuką laukan pasivaikščioti. Eina juodu paežere. 
Kareivis išsiima iš kišenės riešuto kevalą ir pučia į jį. Senučiukas 
žiūri Žiūri ir galvą kraipo. Tokio gražaus grojimo jis dar nėra gir- 
dėjęs. Pašoko noras ir pačiam išmokti taip groti. Kareivis sako, kad 
tai esą visai lengva, reikią tik įlįsti į kevalą, tada ir išmoksiąs. Se- 
nučiukas tuoj pasivertė į blusą ir įlindo į riešutą. Kai tik įlindo, ka- 
reivis degtuko galu ėmė ir užkišo skylutę, ir giltinė liko uždaryta 
kevale. Kareivis nuėjo pas tėvą, davė jam vaistų, ir tas tuojau pa- 
sveiko. 

Riešutą su giltine kareivis įsidėjo į kišenę. Dabar jis gali visus 
ligonius pagydyti, daugiau niekas nebemiršta. 

Kareivis dar ir pačią vedė. O toji buvo baisi smalsuolė. Kartą ji 
valė kareivio kišenes, pamatė riešutą ir perkando jį pusiau. Iššoko 
maža blusikė ir striksi. Na, giltinė vėl laisva. Tuojau pasimirė ka- 
reivio tėvas, o netrukus ir pats kareivis. Iš pykčio kurį laiką giltinė 
pjovė visus be jokio pasigailėjimo, kol jai nusibodo. Paskui žmonės 
ėmė kaip paprastai mirti. 

Berankė 


yveno kartą brolis ir sesuo. Juodu labai gražiai sutiko. Bet sy- 
kį kiti Žmonės ėmė broliui įkalbinėti, kad jis turįs pačią vesti. 
— Kam man vesti? Man sesuo pašeimininkauja! 

— Eik jau eik, sesuo lieka sesuo, o pati tai vis pati! 

Vakare brolis apsako, ką žmonės jam kalba. Sesuo ir pataria: 

— Vesk, vesk, broleli! Iš tiesų jau seniai laikas, bet aš tada pas 
tave nebūsiu. Pastatyk man palaukėje kitą trobelę, gyvensiu skyrium, 
kad ir toliau, kaip dabar, viens kitam mielas liktume. 

Gerai. Brolis surentė seseriai trobelę ir pats greitosiomis vedė pa- 
čią. Tik va nelaimė — gerasis brolis paėmė raganos dukterį. Keistas da- 
lykas! Sesuo lyg būtų tatai nujautusi — kitaip ko gi širdis nuo gerojo 
brolio atsiskirti traukė? 

Taip ir liko. Jau gerokai laiko prašoko, o brolis, nars su savo 
ragana gyvena, bet seserį kaip seniau tebemyli: kas rytas vakaras už- 
eina į trobelę aplankyti. O raganai visai prieš plauką, kad jis ten nuo- 
latos vaikščioja. 

Vienąryt brolis vėl pas seserį nuėjo — ragana tik dantimis griežia. 

— Na, aš tau vienąsyk parodysiu! — galop sušuko ji ir, į tvartą 
nubėgusi, visas karves išpjovė. Pareina vyras, o ta prie jo puolasi: 

— Lėk, lėk pas savo aukso seserį, vos akis prasikrapštęs! Matai, 
ką ji praėjusią naktį padarė! Visas tavo karves išpjovė. Tu pikčiau 
kaip mažas vaikas! Įmanytum jai paskutinius marškinius atiduoti, o 
matai, kaip ji tau atsimokėjo! Kur tavo akys! 

Bet kol ji gerklę laidė, vyras pasičiupo pinigų kapšelį ir be žo- 
džio išskubėjo į turgų kitų karvių pirkti. Kai pro trobelę ėjo, išbėgo 
priešais sesuo ir klausia: 

— Broleli, kurgi taip skubi? Ko toks nuliūdęs? 

— A! Kur čia visas bėdas kiekvienąsyk išpasakosi! 

— Tu gi visada savo bėdas nusisakydavai, ko dabar nenori? 

— Tegu, tegu! Kitą kartą pasakysiu, — atsiliepė brolis ir tuoj 
nuėjo. 

Praeina kiek laiko. Viską užmiršęs, brolis vėl pradeda seserį daž- 
nai lankyti. Ragana tik dantimis griežia. Ir vienąryt, kol šis pas se- 
serį užbuvo, ragana visas avis išpjovė. Pareina vyras, ragana jį 
puola: 

— Ar vėl lakstysi pas seserį? Pažiūrėk, ką praėjusią naktį ji mums 
padarė! Visas avis išpjovė! Aš nežinau, reikės iš namų pabėgti, jei- 
gu tu jai ir dabar dovanosi! 

Kol ji čia gerklę laidė, brolis pačiupo pinigų kapšelį ir išskubėjo 
į turgų kitų avių pirkti. Kai pro trobelę ėjo, išbėgo priešais sesuo ir 
klausia: 

— Broleli, kurgi taip skubi? Ko toks nuliūdęs? 

— A! Kur čia visas bėdas kiekvienąsyk išpasakosi! 

— Tu gi visada savo bėdas nusisakydavai, ko dabar nenori? 

— Tegu, tegu! Kitą kartą pasakysiu — atsiliepė brolis ir tuoj 
nuėjo. 

Praeina vėl kiek laiko. Viską užmiršęs, brolis vėl pradeda seserį 
lankyti. Ragana tik griežia dantimis ir suka galvą, kaip vyrą priversti 
seseriai atkeršyti. 

„Pala, nužudysiu savo kūdikį ir pasakysiu: „Kol tavęs namie ne- 
buvo, sesuo atbėgo su dideliu peiliu ir nugalabijo mūsų mažuliuką. 
Tas tikrai padės!" 

Taip ir padarė. Vieną dieną, kol vyras malkavo, ji pati nužudė savo 
vaikelį ir laukia vyro grįžtant. Pareina tas —ak tu dievulėliau! — ra- 
gana kad verkia, kad aimanuoja: 

— Mūsų mažylis nebegyvas, nebegyvas! Atlėkė toji pabaisa, kol aš 
kūtėje buvau, su dideliu peiliu ir nužudė lopšyje, tavo paties sesuo 
nužudė! Oi vargeli! Ką dabar darysiu, kaip be jo gyvensiu? Prie pat 
kiemo žmogžudė gyvena ir vyrą apgaudinėja, tas netiki, ką aš sakau. 
Galop ir mane pačią nugaluos! 

Pati, ragana, brinkteli ant žemės raudodama ir į trobą neina. O 
vyras įėjo į vidų, pamatė vaikelį, ir jam užvirė kraujas. Priėjo prie 
pačios, ašaras braukia ir klausia ją, ką dabar daryti. 

— Ką daryti? Imk kirvį, nukirsk jai abi rankas, dėl manęs tegul 
gyvena, kad ir šalimais. Juk be rankų ji nebestengs mums pikta da- 
ryti. Bet taip palikti, mielas vyreli, nebegalima! 

Vyras sunkia širdžia pasiėmė kirvį ir eis daryti, kaip pačios liep- 
ta. Kai tik jis išėjo, ragana pašoko kaip drugelis ir jau neberauda, dar 
ant stulpo pasilypėjo — pažiūrės, ar tikrai į trobelę eina. 

Nuėjo. Sesuo išbėgo pasitikti: 

— Broleli, ko tu verki? 

— Didelė bėda ištiko! Eikš su manim! 

Sesuo galvoja: turbūt vesis ją bėdos parodyti. Ir eina su juo drau- 
ge. Nueina miškan prie nulinkusio beržo. Brolis sustoja. | 

— Ar tai čia tavo bėda? — klausia sesuo. 

— Tai gal ir čia, — atsakė brolis,— padėk rankas ant beržo, tada 
savo bėdą parodysiu! 

Sesuo padėjo. Brolis tik čiaukšt kirviu, o pats nė nedirstelėjęs na- 
mo nukūrė. Sesuo iš skausmo sudejavo: 

— Kraujeli, netekėk, gražumėli, neprapulk! 

Ir va: kraujas nebeteka, 0 veidas akies mirksniu pasidarė už pačią 
saulę skaistesnis. 

Vargšė berankė ilgai klaidžiojo po mišką. O vieną naktį atklydo 
į svečios šalies karaliaus pilį. Prie tos pilies didelis sodas, o jo pa- 
čiam vidury auga deimanto obelis su aukso obuoliais. Pats karalius 
ją kaip savo akį sergsti. 

Mergaitė patyliukais įlindo į sodą ir ėmė obuolius valgyti, kiek 
burna pasiekdama. Galop pamatė ir deimanto obelį, prieina prie jos — 

tai bent nušvito viskas! Deimanto obelis spinduliuoja, mergaitės vei- 
das spinduliuoja ir aukso obuoliai spinduliuoja. O vieną aukso obuolį 
mergaitė burna nusiraškė ir suvalgė, paskui grįžo miškan. 

Iš ryto senasis karalius atbėga pas sūnų: 

— Sūnau, kitą naktį tu eik deimanto obels saugoti — vienas aukso 
obuolys dingo! 

Naktį sūnus traukia prie deimanto obels. Laukia laukia —nie- 
kas neateina obuolių vogti. Tik šit dirsteli — erškėčių krūme, netoli 
obels, kas šviesus šmėkštelėjo. Prieina arčiau — žmogus. Vaje! Čia toji 
su saulės veidu. Tegul lendanti iš krūmo! Gerai, gerai, ji išlįsianti, bet 
už tai turįs jai aukso obuolį duoti. Karalaitis duoda, tegul imanti, bet 
su kuo paimsit Rankų nėra — reikia obuolį burna imti. Paėmusi obuolį, 
ji nori eiti savo keliais, o karalaitis sako: 

— Neik! Daviau tau aukso obuolį, tai prižadėk tekėti už manęs. 

Mielai, bet tegul jis gerai apsigalvojąs, kur tokią be rankų dė- 
siąs — taip jam berankė pasakė. 

— Ne, ne, man tavo grožis brangesnis už rankas! — atsakė kara- 
laitis ir nusivedė ją pas tėvą. Tėvas neprieštarauja — tegu! imąs, jeigu 
patinkanti, kas, kad rankų neturi. Taip ir atšoko vestuves. 

Kitais metais jaunasis karalius su tėvu išėjo į karą. Tuo laiku ka- 
ralaičio pati susilaukė vaikelio, tokio pat gražaus, kaip ji, ir dar su 
auksiniais plaukais. Visi juo be galo stebėjosi. O karalienei širdis 
iš džiaugsmo nerimsta. Tokią naujieną reikia į karo lauką karaliui 
pranešti. Gerai. Tuojau parašo laišką: taip ir taip — jo Žmonai gimęs 
sūnus, toks gražus, kaip saulė, plaukai auksiniai. Ir tarnas jau neš laiš- 
ką karaliui, Karalienė dar jį pamoko: 

— Skubėk nė nesustodamas. Jeigu visai nuo kojų nusivarysi, tai 
pusiaukelėje užeik į mažą trobelę, kur aš anksčiau gyvenau; toje tro- 
belėje gali atsipūsti arba ir pernakvoti. Tik niekam nesakyk, kur eini! 

Tarnas eina eina — trečią vakarą, saulutei leidžiantis, pasijunta nu- 
vargęs. Dar galą paeina ir mato trobelę. Įeina vidun — žmogaus nė kva- 
po. Ko laukti? Uždarė duris ir atgulė. Tačiau ragana, karalienės brolio 
pati, išgirdo duris bilstelėjus. Toji paknopstomis tenai nulėkė pasi- 
žiūrėti, ar vyro sesuo grįžo, ar kas kitas užklydo. Pasižiūri — ne, ne 
ji, o svečias koks jaunikaitis. 

— Ko tau reikia? 

— Užėjau pernakvoti. 

— Kur eini? 

— Į karo lauką pas karalių! 

— Naujų žinių neši? 

— Ir naujų, ir senų — visokių! 

— Ką tu čia po tokios kelionės ant plikų grindų gulėsi? Palauk, 
tuojau tau minkštą patalą paklosiu! 

Vaikinas tinka, kodėl ne? Dėkui! Ragana atitempė minkštą patalą, 
pąklojo, o namo neina, laukia čia pat už kampo, kol nakvininkas už- 
migs. Kai tik užmigo, ragana įtykino, net durų negirgžtelėjusi, ir ėmė 
visas jo kišenes kraustyti. Rado laišką ir aiškiai sužinojo, kokio džiaugs- 
mo vyro sesuo susilaukė. 

„Pala,— nenaudėlė galvoja,— šitą laišką pasiliksiu, o kitą parašysiu: 
„Karalienė pagimdė sūnų, nežinia į ką panašų — lyg į šunį, lyg į katę.“ 

Ragana taip ir padarė. Tarnas nieko nežinojo, kas nutiko. Nuneša 
laišką karaliui, tasai tik pečiais gūžčioja, tokią žinią gavęs. Vis dėlto 
paliepė auginti ir laukti jo pargrįžtant, nors vaikelis ir į šunį ar į katę 
panašus. Tarnas, su žinia atgalios eidamas, kaip tyčia vėl į tą trobelę 
pernakvoti užsuko. Išgirdusi duris virstelėjus, ragana tuojau atlėkė: 

— Vaje! Ką čia gulėsi ant grindų? Tuojau patalėlius paklosiu! 

Vaikinas tinka. O ragana palaukia už kampo, kol jis užmigs, ir 
kišenes išnaršo. Randa laišką — tegul augina, kol jis pargrįšiąs. 

„Ne, šitaip nebus! Taip bus gerai, kaip aš parašysiu: „Nenoriu nė 
akyse tavo vaiko matyti! Nužudyk jį kuo greičiausiai!“ — taip ir para- 
šė ragana šypsodamasi. 

Tarnas parneša laišką, karalienė iš sielvarto nežino kur dėtis. Ką 
dabar daryti? 

Verkė vieną dieną, antrą, trečią, galop — nieko nepaveiksi, atiduo- 
da auksaplaukį vaikelį tarnaitėms, tegul jos žinosi. O ką jos darys? 
Joms irgi karalienės ašaros per širdį eina. Nutarė jį įmesti į arklidę, 

Čiūčia, liūlia, auksaplauki, 
Kol tėvelis grįš namo. 

Tarnaitės iš ryto eina pasižiūrėti — vaikelis sveikas. Dabar įmeta 


vo. 


Čiūčia, liūlia, auksaplauki, 
Kol tėvelis grįš namo. 


Tarnaitės iš ryto eina pasižiūrėti — vaikelis sveikas. Nuneša karalie- 
nei. Toji paima sūnelį ir ima dar labiau verkti. Galop karalienė sako: 

— Visi gyvuliai mano vaikelį saugo, kaipgi aš nuo jo skirsiuos? Pri- 
riškite Man jį už nugaros, eisiu mMiškan, nesirodysiu vyrui nė akyse. 
Jeigu mirsiu, tai drauge su sūneliu, jei gyvensiu, tai drauge su sū- 
neliu! 

Karalienė išeina ir klajoja po mišką. Trečią dieną įsinori valgyti, 
vaikelis taip pat išalkęs verkia. Bet ką darysi? Rankų nėra, kaip vai- 
kelį nuo nugaros nuimsi, kaip pavalgydinsi? Vargšei graudžios ašaros 
tik byra. 

Staiga vienu mirksniu miškas tarsi sužvangėjo. Pakelia akis — iš dan- 
gaus leidžiasi baltas senukas ir šaukia: 

„— Griebk, griebk! 

— Ką griebti? 

Sulig tuo pasakymu dvi rankos nukrito žemėn ir karalienei prie pe- 
čių priaugo, o vienos jų saujoje — dar ir mažas kapšelis. Kai jį atrišo, 
tai pabiro auksas. Karalienė žado neteko, visa tai matydama. O bal- 
tas senukas sako: 

— Imk viską, ką daviau, bet savo vaikelį atiduok man! Vis tiek 
tu jo miške neišsaugosi kaip reikiant. Ateis laikas — atiduosiu! 

Karalienė galvoja: „Jeigu jis man rankas grąžino, tai ir sūnelį 
grąžins!" 

— Še, imk! 

Baltas senukas paima vaikelį ir dingsta kaip nebuvęs. O karalienė 
eina ir eina, nė pati nežinodama kur. Po kelių dienų miškas baigiasi, 
laukai su sodybomis prasidėjo. Karalienė įeina į vieną trobą ir prašo 
priglausti keleivę. Tie priglaudžia, bet prisispyrę klausia, kas ji tokia 
esanti. 

— Esu pasakų sekėja, vaikščioju po pasaulį ir pasakas seku. 

Na, gerai, tegul liekanti. Ji pabūna ten dieną kitą ir mato, kad 
šeimininkai jai labai geri. Vieną naktį karalienė tyčia vidur kiemo 
paliko atrištą kapšelį. Rytą žiūri — pilnas kiemas aukso pinigų. Šeimi- 
ninkai stebisi, o pasakų sekėja sako: 

— Nesistebėkite, iš tų auksinukų statykite aukso pilį ir joje kiek- 
vieną pakeleivį priimkite taip gražiai, kaip mane priėmėte! 

Gerai. Šie pastato pilį. Pilis spinduliuoja per pusę pasaulio. 

Tuo laiku karalius su senuoju tėvu grįžo iš karo. Žmonės jam ir 
apsakė, kaip viskas tikosi. Ak tu dievulėliau! — karalius vos nesusirgo 
iš širdgėlos. Kaip tas tarnas taip galėjęs padaryti? Tarnas ir šiaip 
sukasi, ir taip — niekas nepadeda. Kaip ir kitus nusikaltėlius, jį įmetė 
į kalėjimą. Ir tuojau karalius iškeliavo savo pačios ieškoti. Nors ligi 
amžiaus galo ieškosiąs, be jos namo negrįšiąs — išeidamas davė žodį. 

Vargšelis eina vieną dieną, antrą, trečią, išbraido pelkes, miškus 
išvaikščioja — niekur pėdsakų neranda. Ir šit kartą vakare, saulutei 
nusileidus, visur tamsu darėsi, o vienoj vietoj medžių viršūnės vis dar 
spindi. Stebuklai! Kas gi ten taip šviečia? Eis pažiūrėti. Eina eina — 
prieina aukso pilį. Įeina vidun — ar nebūtų galima pasilsėti? Kodėl 
net Toji pilis ir esanti pastatyta pavargusiems keleiviams atsikvėpti. 
Tegul tik prisėdąs, dar ir valgyti gausiąs. Kai jis prisėdo, karalienė 
pataisė valgio ir neša į stalą. 

„Dievaži,— galvoja karalius, — jei rankų neturėtų, sakyčiau, kad tai 
mano pati: toks pat šviesus kaip saulė veidas, tokia lygiai šneka, vis- 
kas kaip iš akies traukta.“ 

Netrukus pavalgė. Karalienė klausia, ką dabar jis veiksiąs — ar dar 
pasikalbėti norįs, ar miegoti eisiąs. Ne, ne, dar miegas neimąs, tegul 
ji apsakanti ką nors. 

— Gerai,— tarė karalienė.— Paseksiu pasaką. 

Tegul, tegul, pasakų jis mielai klausąs. 

— Na, gerai! — pradėjo karalienė.— Kartą gyveno berankė kara- 
lienė... 

Tasai jau ausis pastatė. 

— Kai karalius išjojo į karą, ji susilaukė tokio vaikelio, kaip sau- 
lė, su auksiniais plaukais; Oo karalius atsiuntė laišką, kad tą vaikelį 
reikią nužudyti. 

Karalius net išsižiojo. 

— Tada motina išnešė vaikelį į mišką. O ten radosi baltas senutė- 
lis. Jis grąžino motinai rankas ir vaikelį pasiėmė pas save. Girdi, jį 
užauginsiąs ir tada grąžinsiąs. Po to motina apsigyveno aukso pilyje. 
Vieną dieną į pilį atėjo karalius ir savo pačios nebepažino. 

— Nepasakok, nepasakok toliau! — karalius puolė jai ant kaklo.— 
Dabar tave pažįstu. 

Abudu iš džiaugsmo nė žodžio ištarti negali — ašaromis apsipylė. 

Kitą savaitę karalius su karaliene parvyko namo. O senasis kara- 
lius iš džiaugsmo iškėlė didelę puotą, sukvietė daugel žmonių. Per patį 
puotos linksmumą senasis karalius staiga atidarė duris ir įnešė dvi 
pintines, vieną pilną riešutų, kitą tuščią, ir užminė tokią mįslę: 

— Kas gali riešutus perdėti po porą tuščion pintinėn ir pasakyti, ką 
kuri pora reiškia? 
silapoja durys, įeina senis berniuku vedinas ir sako: 

— Jūs niekas tokios mįslės neįminsit, leiskit mano berniukui, tai 
tas įmins. 

Gerai. Tegul menąs berniukas. 

Berniukas ima porą riešutų, meta į tuščią krepšį ir sako: 

— Vienas brolis turėjo mylimą seserį — viena riešutų pora. Bet 
tas brolis vedė raganos dukterį — antra riešutų pora. Ta ragana ne- 
kentė vyro sesers ir prikalbėjo, kad tasai jai rankas nukirstų, nes 
ji esanti nužudžiusi jos kūdikį — trečia riešutų pora. O ragana melavo 
ir savo vyrą apgavo — ketvirta riešutų pora. Vyro sesuo įbėgo į kara- 
liaus sodą ir valgė aukso obuolius nuo deimanto obelies — penkta rie- 
šutų pora. Karalius ją pagavo ir už pačią paėmė — šešta riešutų pora. 
Kol karalius buvo kare, karalienė sūnaus susilaukė, tačiau ragana tar- 
nui iš kišenės pavogė laišką ir parašė, kad tai esąs toks padaras, kuris 
panašus lyg į šunį, lyg į katę — septinta riešutų pora. Karalius parėjo 
iš karo ir įmetė tamną į kalėjimą, o tas visai nekaltas — aštunta rie- 
šutų pora. O karalienė tuo laiku savo sūnų buvo atidavusi auginti 
seneliui — devinta riešutų pora. Senelis jį atvedė grąžinti — dešimta... 

Nedavė jam nė baigti — karalius su karaliene pažino savo sūnų ir 
jau džiaugsmu nebetveria iš didelės laimės. O senukas tą pačią akimir- 
ką dingo ir dingo. 

Karalius iškėlė tokią linksmą puotą, kokios niekas nėra matęs. O po 
puotos ir sako savo kareiviams: 

— Eikim raganos bausti! 

Nužygiuoja tenai — ragana su vyru, karaliaus pačios broliu, išeina 
kareivių pasitikti ir klausia, ko jie norį. 

— Atmokėti, ką užsipelnei,— atsakė karalius ir paliepė abudu čiupti 
ir arkliais sudraskyti. Bet tą akimirką atbėga karalienė, vos kvapą 
atgaudama — Mat, nuo pat namų iš paskos vijosi —ir šaukia: 

— Nelieskite brolio! Nors jis ir kaltas, bet aš jam atleidžiu! 

Nieko nedarysi — sudraskė raganą, o brolį paliko gyvą. Ir tarną iš 
kalėjimo paleido, ir vėl visi laimingas dienas gyveno. | 


Kalviukas 


niuką, bet šiam trūko gyvasties. Suko suko galvą: kur tokį dėti? 
Sugalvojo: užkars ant tvoros, tegul karo. Berniukas karojo ka- 
rojo, kol galiausiai pasidarė gyvas. 

Nulipo nuo tvoros ir prašo tėvą darbo. Kiek padirbėjęs, motiną pra- 
šo valgyti. Motina atnešė pieno, atnešė silkių, atnešė bulvių, tegul 
sūnus valgąs kaip visi žmonės. Tačiau Kalviukas atrėžė: 

— Ar aš ligonis, ar koks paliegėlis? Man pietums reikia bent kubilo 
pieno, statinės silkių ir pūro bulvių! 

Nieko nedarysi — stebėkis nesistebėjęs — reikia nešti ant stalo, kas 
prašyta, berniuko nevalgiusio nelaikysi. Motina iššutino pūrą bulvių 
ir Iagina: 


| ž alvis neturėjo nė vieno vaiko. Tad jis iš geležies nusikalė ber- 


— Valgyk, sūneli! Aš tau padėsiu bulves nulupti. 


Bet kur tau Kalviukas terliosis su tokiais niekais! Sušveitė tą pūrą 
bulvių su visom lupenom, užkąsdamas po silkę su visom ašakom, kol 
visą statinę ištuštino. 

Gerai užkirtęs, Kalviukas paliko tėvo namus ir išėjo pas vieną po- 
ną, kur sulygo dirbti už berną. 

Pirmą dieną išsiuntė Kalviuką su kitais dviem bernais į mišką mal- 
kų. Nuvažiavo. Abudu bernai prakaitu apsipylę kerta malkas, krauna 
vežimus, o Kalviukas sėdi sau ant akmens ir švilpauja. Tiedu jį 
kukština: 

— Kada gi tu dirbsi? Mes tuojau baigsim, namo važiuosim, tave 
vieną miške paliksim. 

Tačiau Kalviukas dedasi negirdįs ir švilpauja sau. Abudu bernai 
jau buvo gerą galą nuvažiavę, kai jis tik darbo ėmėsi. 

Tada buvo ko pažiūrėti, kaip jis miške sukruto! Pribėga prie vienos 
pušies, išrauna su visom šaknim — brinkt į vežimą; pribėga prie ant- 
IOs — brinkt į vežimą; ir taip, kol su kaupu prikrovė. 

Supliekia arklį, kad namo bėgtų, o tas tokios sunkybės nė iš vietos 
nepajudina, kur jau čia patrauks. 

Gerai. Jeigu jau arklys negali vežimo patraukti, tai Kalviukas iš- 
kinko tokį kuiną, užmeta ant medžių, pats įsikinko ir kad pasileis 
namo kiek kojos įkerta. Pusę kelio nubėgęs, žiūri: abudu bernai smuk- 
lėn suėję. Kalviukas pagalvojo: „Miške jūs skubėjot kaip be galvos, 
o dabar smuklėje drūnijat! Aš jums duosiu darbelio!" 

Kalviukas iškėlė iš vežimo kuplią pušį, sušlavė iš aplinkinių laukų 
priešais smuklę didelį sniego kalną ir švilpaudamas nutempė savo ve- 
žimą toliau. Parvažiavo namo, ponas atsistebėti negali: 

— Vežimas kaip šieno kūgis, ant viršaus arklys, vietoj arklio pats 
kirtėjas, o anų dviejų nėra! 

Kurgi tie likę? 

— Smuklėje! — atsakė Kalviukas. 

Ir nieko daugiau. Ponas laukia abiejų bernų vieną dieną, antrą, 
o trečią jie parvažiuoja. 

— Na, kur taip ilgai užbuvote? 

— Smuklėje! — tiedu atsakė.— Mus tokia pūga užklupo, kad prie- 
šais smuklę supustė didelį kalną. Trys dienos praėjo, kol pro jį pra- 
sikasėm. 

Antrą dieną ponas išsiuntė Kalviuką į velnio malūną. Iš jo dar nie- 
kas nebuvo sveikas grįžęs: ar pats galą gaudavo, ar arklį pragaišin- 
davo. 

Kalviukas važiavo su dvejais ratais. Pirmuose sėdėjo pats, antruo- 
se sukrovė grūdų maišus ir paleido arklį sekti iš paskos, be vežėjo. 

Važiavo važiavo — pakelėje mato obelį. Įlipo į ją ir valgo raudo- 
nus obuolius. Valgė valgė, kišenes prisigrūdo, o pirmasis arklys, pa- 
kėlęs galvą, taip gailiai į jį žiūri. Kalviukas klausia: 

— Ar ir tu nori, kad taip gailiai žiūri? 

Nieko nelaukęs, iškinkė pirmąjį arklį, pririšo ilga virve prie obels, 
tegul ėda— o ratus ėmė traukti pats. Važiuoja važiuoja, pakelėje 
mato vyšnią su prisirpusiom uogom. Įlipo į tą vyšnią ir valgo, ir į ki- 
šenes kraunasi. Dabar ir antrasis arklys pakėlė galvą ir gailiai žiūri 
jam į akis. Kalviukas klausia: 

— Ar ir tu nori? 

Iškinkė ir antrąjį arklį, pririšo ilga virve prie vyšnios, tegul ėda. 
Sukabino abu vežimus drauge ir nutempė pats į malūną, užsisklendė 
duris iš vidaus ir valgo sau obuolius. Tada už durų ėmė kas prašyti, 
kad vidun įleistų, o Kalviukas sako: 

— Neleisiu, kol nebūsiu obuolių suvalgęs. 

Kai suvalgė, apvaikščiojo visą malūną ir rado viename kampe vel- 
nio stiprybės vaistus. Išgėrė juos ir į tuščią indą pripylė vandens. 
Dabar atkišo duris. Kai tik atidarė, velnias jį — į glėbį. 

Kalviukas trenkė velnią ant girnų, viena ranka suka girnas, o ant- 
Ta tą pikčių laiko — numalė jam odą, tada paleido. 

Velnias kaukdamas pro duris išrūko ir niekad daugiau nebegrįžo. 
Malūne pasidarė ramu. 

Sumalęs malinį, Kalviukas išvažiavo namo. Atvilko abejus ratus lig 
vyšnios — arklys prisiėdęs kaip būgnas. Pasikinkė ir važiuoja toliau. 
Atvažiavo ligi obels —ir tas arklys prisiėdęs kaip būgnas. Pasikinkė 
ir tą į ratus ir važiuoja sau namo lyg niekur nieko. 

Parvažiuoja, ponas stebisi: 

— Velnio malūne dar niekas nėra sumalęs, o šitas parvažiavo svei- 
kas ir su abiem arkliais! 

Paskui ponas Kalviuką išsiuntė į pragarą pinigų parnešti. 

Gerai. Kalviukas išėjo, nors kelio nežinojo. Paėjęs galą, pamatė 
vanagą paukštelį draskant. Atėmė tą paukštelį ir įsidėjo į kišenę — 
smagiau bus keliauti. 

Ėjo toliau ir pamatė didelį didelį kelmą. Manė ant jo atsisėsti ir 

tris kartus paspyrė į jį koja. Kai tik paspyrė, kelmas atsivėrė — po juo 
prasižiojo gili ola. 

Tai ir buvo pragaras, kurio ieškojo. Nusileido gilyn. Maži velniu- 
kai, jį pamatę, tik šokinėja aplinkui: 

— Bus mėsos, bus mėsos! 

Kalviukas vieną įgrūdo į kampą, antrą į palovį, trečią į dervos 
katilą. Tuo metu įėjo didysis velnias ir sako: 

— Ša, ša, mano vaikeliai, nelieskite jo! Jis man odą malūno girno- 
mis nuvarė. 

Mažyliai tupi kaip užduoti, o didysis velnias klausia: 

— Ko čia atėjai? 

— Pono pinigų atėjau! 

Velnias jam atidavė pinigus, ir Kalviukas išėjo. Tačiau, vos jam 
išėjus, velniui pinigų pagailo, ir jis pasivijo Kalviuką: girdi, einam 
mestynių. Kuris aukščiau išmesim, to ir pinigai bus. 

Velnias čiupo -akmenį ir išsviedė taip aukštai, jog jis tik po trijų 
valandų nukrito. Dabar Kalviukas mes. Tas išsiėmė savo paukštelį ir 
paleido. Laukia laukia — nenukrinta. Pinigai ir liko Kalviukui. 

Parnešė pinigus namo, padavė ponui. Ponas pagalvojo: „Tas Kalviu- 
kas — ne kas kitas, kaip pats velnias!“ 

Ir liepė kasti šulinį. 

Kai Kalviukas jau giliai įsirausė, ponas įsakė jam ant galvos už- 
versti tokį akmenį, kurį tik tūkstantis vyrų galėjo pajudinti. Tačiau 
Kalviukas taip smarkiai stuktelėjo delnu tą akmenį atgal, jog jis iš- 
lėkė aukštai aukštai, o kai nukrito, tai visą tą tūkstantį vyrų sugrūdo 
žemėn. 

Kalviukas išlipo iš šulinio, čiupo poną už pakarpos, užsinešė ant 
aukšto kalno, apsuko keletą ratų prieš vėją ir paleido. Ponui taip gal- 
va apsisuko, kad kūlvirsčiais nuo kalno nudardėjo. 

Tada Kalviukas pasičiupo poną antrą kartą, vėl užsinešė ant kalno 
ir tą patį padarė. 

Trečią kartą besukant jį prieš vėją, ponas supliuško kaip muilo bur- 
bulas ir išnyko ryto migloje. 

Tada Kalviukui liko visas pono dvaras, miškai ir laukai. Bet negi 
Kalviukui dvaras reikalingas? Atidavė žmonėms, tegul patys valdo, o jis 
išėjo į pasaulį didesnių darbų ieškoti. 

Laikrodininkas 


adaise gyveno jaunikaitis, kuriam didžiai norėjosi mokytis laik- 
rodininku. Tačiau jo tėvas, būdamas laukininkas, norėjo palenkti 
sūnų prie to darbo, kurį pats visą amžių dirbo. 

Kai sūnus vis tiek ramybės nedavė, tėvas jam leido eiti savais ke- 
liais ir trokštamo amato mokytis, tiktai pinigų jam nė grašio nedavė, 

Jaunikaitis nuėjo į miestą, apvaikščiojo visus laikrodininkus, bet 
nė vienas nenorėjo jo mokyti. Galop rado vieną, ir tasai apsiėmė jį 
per trejus metus išmokyti, tik už tai jaunikaitis meistrui turėsiąs dar 
trejus metus atitarnauti. 

Jaunikaitis išgyveno pas meistrą šešerius metus ir padarė tokį laik- 
rodį, kuris vieną sykį užtrauktas eina dvylika metų ir kasdien tris kar- 
tus — per pusrytį, pietus ir vakarienę — labai gražiai ir vis kitaip pa- 
groja. Šį laikrodį jaunikaitis paliko meistrui atminimui ir išėjo. 

Vienas ponas vis dėlto prikalbino nuostabųjį laikrodį parduoti ir už 
didelius pinigus jį įsigijo, bet ir tas neilgai palaikė, nes kitas dar už 
didesnę kainą laikrodį nupirko. 

Galų gale stebuklingojo laikrodžio garsas pasiekė patį karalių. Ta- 
sai, labai brangiai sumokėjęs, laikrodį nusipirko ir kiekvienąsyk, kai 
tik prie stalo sėsdavo, jo gražaus grojimo klausydavosi. 

Bet laikas ėjo, ir dvylika metų netruko prašokti. Laikrodis sustojo, 
ir reikėjo jį iš naujo užtraukti. Karalius bandė pats tatai padaryti, bet 
nevyko. Tada sušaukė visus laikrodininkus, bet ir tiems ne geriau 
sekėsi. 

Tuomet karalius suieškojo pirmąjį laikrodžio savininką. Senasis 
meistras apsakė, kad stebuklingąjį laikrodį padaręs jo mokinys. Tiktai 
tas temokąs jį užtraukti. Karalius davė paliepimą meistrui surasti mo- 
kinį ir išrašė jam tokį raštą, kad tas galįs be jokio užmokesnio važiuoti 
kur norįs ir valgyti ką geidžiąs, už viską karalius atsiteisiąs, E tik 
tą Mokinį surandąs. 

Nieko nedarysi, senasis meistras eina savo mokinio ieškoti, nors 
jau visai užmiršo, kaip jis ir išrodo. Tiktai prisiminė, kad jaunikaitis 
visada vaikščiodavo galvą nuleidęs. 

Kartą, per vieną miestą eidamas, meistras pamatė tokį Žmogų — nei 
jauną, nei seną, su nuleista galva. 

Meistras prieina prie jo ir klausia, ką šis dirbąs. Na, taisąs laikro- 
džius. Meistras dar pasiteiravo, kur šis mokęsis, ką padares, ir atpaži- 
no savo mokinį. 

Meistras papasakojo, kad jo darytas laikrodis priklausąs dabar pa- 
čiam karaliui ir sustojęs, todėl tasai ieškąs tikrojo laikrodininko, nes 
niekas negalįs jo užtraukti. 

Jaunasis meistras nuėjo pas karalių, apžiūrėjo laikrodį, pataisė jį ir 
užtraukė, 

Karalius norėjo, kad jaunasai meistras pas jį liktų, tas taip ir pa- 
darė. 

Vienądien karalius su meistru išėjo į sodą pasivaikščioti. Jo vidu- 
ryje buvo toks namas, aptvertas geležine tvora, o ant kiekvieno jos 
-mieto po žmogaus galvą užmauta. 

Meistras paklausė: 
— Kokia čia tvora ir kieno tos galvos, kur ant mietų užmautos? 
„ Kas tame name gyvena? 

Karalius atsakė: 

— Tame name gyvena mano duktė. Jinai serga niūrumo liga. To- 
dėl aš tokią paskelbiau ištarmę, kad tas, kas princesę bent kartą pra- 
juokins, gaus ją per žmoną. Na, o tas, kam nepasiseks tai padaryti, 

galvą palydės. Čia daug artojų, ponų ir karalių sūnų laimę bandė, 
bet veltui. Visų jų galvas matai ant mietų. 

Meistras sako: 

— Reikės ir man pamėginti. 

Karalius bandė laikrodininką atkalbėti, girdi, gaila tokio gero meist- 
ro galvos. Bet tas neklauso, ir gana. Per naktį jis gerai apmąstė, kaip 
princesę juokins, ir kitą rytą nuėjo pas ją. 

O princesės kambariuose buvo palikti sargai, kurie karaliui apsaky- 
davo, kaip kuriam juokintojui sekėsi. 

Meistras atėjo pas princesę, apsimetė jos nematąs ir ėmė su daik- 
tais kalbėtis: 

— Sveikas, krėsle! Sveikas, stale! Sveika, loval Sveikas, veidrodi! 
Klausykite, ką aš jums papasakosiu. Kartą ėjo į miestą trys vyrai: 
stalius, dažytojas ir siuvėjas. Ligi miesto dar buvo toli, ir jie sustojo 
pailsėti. Siuvėjas su dažytoju atsigulė miego, o stalius liko sergėti. 
Jisai sėdėjo sėdėjo, kol baisiai prailgo laikas. Tada paėmė medžio 
gabalą ir iš nuobodumo nudrožė žmogiuką. Pabudęs dažytojas jį nu- 
dažė, atsikėlęs siuvėjas pasiuvo jam drabužius. Ir tada visi trys ėmė 
ginčytis, kuriam šis medinis žmogiukas priklausąs. Taip jie ligi šiol 
ginčijasi ir negali to ginčo išspręsti. Sakykite jūs, kieno iš tiesų tasai 
žmogiukas yra? 

Viską išklausiusi, princesė ėmė smarkiai juoktis. 

— Kas tai per Žmonės, kurie tokio paprasto ginčo išspręsti negali! 
Aiškus dalykas, kad žmogiukas yra to, kuris jį padarė. Nudažyti ir 
drabužius pasiūti nedidelis daiktas. Už tai stalius jiems sumokėti gali. 
Bet ir rado su kuo apie tai kalbėti? Išėjęs jis dar ims šnekėti, kad 
stalas su krėslu jam atsakė! 

Sulig tais žodžiais princesė dar labiau ėmė kvatotis. O meistras 
vėl lygiai taip su baldais atsisveikino ir išėjo. | 

Karalius paklausė sargų, ar princesė prasijuokė. Vieni sargai tvir- 
tino, kad ji juokėsi, o kiti, pavydelninkai, neigė. Karalius taip ir ne- 
žino, katrais tikėti. Jis sako: | 

— Teks meistrui dar kartą princesę prajuokinti. Jeigu jis taip pa- 
darys, tai visiems melagiams liepsiu galvas nukirsti ir ant mietų už- 
mauti. 

Eina karalius pas laikrodininką ir sako, kad tas turįs dar kartą prin- 
cesę prajuokinti. 

Meistras per naktį apgalvojo, ką darys, ir iš ryto eina pas prince- 
sę, o karalius — iš paskos. Laikrodininkas įėjo į pilį, vėl kaip anądien 
pasveikino stalą, krėslą, lovą, krosnį ir sako: 

— Žinote, ką aš jums papasakosiu? Kartą ėjo į miestą trys žmonės. 
Vienas nusipirko tokį obuolį, kurį suvalgęs ligonis pasveiksta, antras 
nusipirko tokį veidrodį, su kuriuo gali matyti, kas už puspenkto tūks- 
tančio varstų dedasi, trečias nusipirko tokius ratus, kuriais gali kur 
nori važiuoti, | 

Ir tada jie sužinojo, kad vieno karaliaus duktė serga ir joks gydy- 
tojas negali jos iš ligos pakelti. Veidrodis jiems parodė, kur yra to 
karaliaus pilis, o ratai juos ten nugabeno. Jie padavė karalaitei obuo- 
lį, ta suvalgė ir pasveiko. Bet tada jie visi trys šoko ginčytis, kuris 
turi gauti atlyginimą už karalaitės išgydymą, ir dar ligi šiol tebesi- 
ginčija. 

Gal jūs, mano bičiuliai, pasakysite, kuriam iš jų turėtų tekti atly- 
ginimas? — paklausė baldus meistras. 

Princesė, viską išklausiusi, ėmė garsiai juoktis ir sako: 

— Ar iš tiesų pasaulyje yra tokių kvailių, kurie nesumeta, kas iš- 
gydė karalaitę? Nagi tas, kuris jai obuolį davė. Nuo ratų ir veidro- 
džio ji nebūtų pasveikusi. Ir dar klausia, matai, stalus ir krėslus! 

Princesė dar labiau juoktis pasileido. 

Karalius visa tai matė ir girdėjo, įsakė nukirsti melagiams sar- 
gams galvas ir užmauti ant mietų. 

Netrukus laikrodininkas princesę vedė. Buvo didelės vestuvės, ku- 
riose trūko tiktai paukščio pieno. Ir aš ten buvau, valgiau, gėriau, bur- 
noj neturėjau — per barzdą nuvarvėjo. 


4 1 4 ! 
| base: an wi * 


7 ( 


4 J. HU . 
By uv 1 t MM "E J 4114 "A d 
Mt 4 V k, 


[ž 
Ad at; r Dy 


Kumelės sinus 


ienas tėvas turėjo tris sūnus. Jie nusipirko kumelę, ėmė važi- 
nėti su ja uždarbiauti ir daug pinigo pelnė. Galop įleido kumelę 
į rūsį, davė jai šieno, dobilų, vandens pilną lovį ir sako: 

— Tegul dabar pasilsi! 

Bet — stebuklai, tikri stebuklai! Po kurio laiko kumelė atsivedė sū- 
nų, ir dar kokį stiprų! Dvidešimt metų išlaikė jį rūsyje prie savęs, 
visai neišleisdama į orą. 

Tačiau vieną kartą tasai išsigavo iš rūsio ir tuojau nudūmė pas 
Kalvį: tegul nukaląs jam lazdą šešių dešimčių pūdų. 

Kalvis nukalė. 

Sūnus išsviedė lazdą į viršų, Oo pats galvą pakišo, kai ji žemėn 
krito. Toji trakšt ir nulūžo. Nieko nedarysi, liepė Kalviui kitą nukalti, 
bet šį kartą jau dviejų šimtų pūdų. Kalvis nukalė, sūnus vėl į viršų 
išsviedė ir galvą pakišo, kai ji žemėn krito, bet toji jau nesulūžo. 

Tada sūnus ir sako Kalviui: 

— Jeigu nori, eime drauge. 

Kalvis mielai eina. 

Ėjo ėjo — patiko Akmenskaldį. Sūnus sako: 

— Jeigu nori, eime drauge. 

Akmenskaldis mielai eina. 

Ėjo ėjo — patiko Didžiaūsį. Sūnus jam sako: 

— Jeigu nori, eime drauge. 

Didžiausis mielai eina. 

Ėjo ėjo — priėjo dailų miestelį. Įėjo — ogi jame nė vieno žmogaus, 
bet visuose namuose stalai brangiom staltiesėm apdangstyti, kuo ska- 
niausiais valgymais ir gėrimais apkrauti. 

Pavalgė, atsigėrė — tie trys vakare nuėjo į pilies sodą miegoti, o 
Kalvis turi budėti pilyje. 

„Reikia, tai reikia“, — pagalvojo Kalvis ir stovi. Tik staiga apie pus- 
naktėlius pro langą įskrido trys gulbės ir atvirto į karalaites. Jos šoko 
tiesti stalus, nešti valgymus ir suktis kaip tikrų tikriausios šeimininkės. 
Bet vos tik netyčia kampe paregėjo Kalvį, tuojau čiupo jį už ausų, 
apkūlė per nugarą ir laukan išgrūdo. 

Rytą kiti draugai užsikėlę žiūri, kad tas nelyginant ligonis, ir klau- 
sia, kas jam nutiko. Kalvis sakė, kad jam galvą sopa, o apie nakties 
nutikimą nė žodžio neprasitarė. 

Na, šie vėl kiaurą dieną išbuvo pilyje, o vakare Akmenskaldžiui 
eilė budėti. Tam baigėsi lygiai taip, kaip ir Kalviui. 

Trečią naktį budėti Didžiaūusiui. Karalaitės išpėrė kailį Didžiaūsiui, 
o jo ilgus ūsus paspraudė po pilies sąspara. Didžiaūsis kad ims dras- 
kytis — kone visus ūsus tenai paliko. 

Rytą kiti draugai klausia, kodėl jo tokie reti ūsai? Šisai sumelavo, 
kad pats išsipešiojęs iš nuobodumo. Tuodu kiti jau žinojo, kad jis me- 
luoja, bet sūnui nieko nesakė. 

Ketvirtą naktį laikas budėti sūnui. Tasai pasiėmė savo lazdą ir 
nuėjo į pilį. Apie vidunaktį vėl gulbės įskrido pro langą ir atvirto 
į karalaites, kurios ir jį čiupo į nagą. Bet sūnus atkišo lazdą ir kad 
ims jas ratu vyti. Tos bėgo bėgo — pagaliau galvos apsisuko, ir visos 
trys puolė maldauti, kad jas paleistų. Sūnus dvi paleido, o trečią 
pasiliko. | 

Žiaurusis karalius, kuris tas tris seseris į pilį siuntė, veltui laukė 
grįžtant trečiosios — pačios dailiausios. Laukė laukė, galų gale papyko 
ir išsiuntė didelę kariuomenę jos atimti. Bet kur tau sūnus atiduos! 
Jisai stvėrė savo lazdą ir išmušė visą kariuomenę, tiktai vienui vieną 


181 


vyrą tepaleido, kad tasai žinią parneštų. Tada karalius baisiai įširdo 
ir nusiuntė dar stipresnę kariuomenę, bet ir tai lygiai taip baigėsi. 
Tuomet karalius dar smarkiau įsiuto ir pats nujojo sūnaus pamokyti. 

Jis buvo labai stiprus vyras, po teisybei — burtininkas. Sūnus, pa- 
matęs atjojant stipruolį karalių, įbedė peilį į medinę lėkštę ir sako 
savo draugams: 

— Aš einu grumtis, o jūs akių nenuleiskite nuo peilio: jeigu iš jo 
imtų kraujas srūti, eikite man į pagalbą! 

Ilgai juodu kovėsi; tik staiga pilna lėkštė kraujo. Draugai mato: 
blogai! Pasileido bėgti pagalbon, bet, kol nuskubėjo,— jau ir per vėlu: 
sūnus nebegyvas. 

Tą akimirką kumelė sužinojo, kad jos sūnus nugaluotas, nušuoliavo 
amžinojon girion, gavo gyvybės žolių ir atgaivino sūnų. 

Tada sūnus prikalbino karalaitę, kad toji nueitų pas žiaurųjį ka- 
ralių, apsimestų serganti ir mirsianti, jeigu tas nepasakysiąs, kur jo 
gyvybė paslėpta. Karalaitė nuėjo pas karalių tokia jau ligonis, tokia 
ligonis, jog kone mirštanti, ir vis klausia, kur paslėpta jo gyvybė. 
Karalius labai nenorėjo sakyti, bet pagaliau prasitarė: jo gyvybė esanti 
viename akmenyje, o tame akmenyje — vilkas, o tame vilke — lapė, 
o toje lapėje — kiškis, o tame kiškyje — antis, o toje antyje — kiauši- 
nis, o tame kiaušinyje tai jo gyvybė. 

Gerai. Kai tik sūnus sužinojo, tuojau nuskubėjo prie akmens. Ta- 
čiau tą akmenį sergėjo didelis avinas. Sūnus sako jam: 

— Jei perskelsi akmenį, tai ant ragų garbės ženklą užmausiu. 

Avinas labai apsidžiaugė, kad gaus tą ženklą, atsiskaičiavo dešimt 
žingsnių ir trenkė ragais į akmenį. Ir tuojau viduje vilką pamatė. 
Trenkė antrą, trečią kartą, akmuo suskilo, ir sūnus peiliu parėžė vil- 
ką, lapę, kiškį, o antis išspruko. Šoko vytis, tik žiūri — ji į ežerą įlei- 
do kiaušinį. 

Sūnus užkabino avinui skudurą ant ragų ir sako: 

— Še tau garbės ženklą! 

Avinas iš džiaugsmo net šokinėti ėmė. 

Kol šis ten šokinėjo, sūnus atbėgo prie ežero ir krante pamatė 
jautį. Ir tam pažadėjo garbės ženklą, jeigu ežerą išgertų. 

Jautis ėmė gerti ir išgėrė beveik visą vandenį. O tada iš ežero 
dugno ėmė ropoti vėžiai ir puolė maldauti, kad tą vandenį atgal išpiltų. 
Sūnus sako: 

— Jeigu iš ežero dugno iškelsite kiaušinį, tai jautis išpils vandenį. 

Vėžiai sutiko — tuojau atnešė kiaušinį ir atidavė sūnui. Tasai pa- 
liepė jaučiui išpilti vandenį į ežerą. Kai tik ežeras vėl buvo pilnas, 
jautis taip pat gavo žadėtą garbės ženklą. | 

Tada sūnus su kiaušiniu rankoje atskubėjo vėl į miestelį ir stojo 
iš naujo kautis su karaliumi. Kovėsi kovėsi, sūnus jaučia, kad vėl bus 
riesta, tada paėmė kiaušinį ir kad trenks jį karaliui į krūtinę. Kiauši- 
nis sutiško, ir karalius burtininkas nusibaigė. 

Tada sūnus vedė dailiąją karalaitę, kuri jam padėjo, liko toje Že- 
mėje viešpatauti ir Žmones nuo žiauraus karaliaus burtų galios išva- 
davo. 

Našlaitė ir bamotės dukra 


ienam vyrui mirė pati ir paliko mažą mergytę. Po kiek laiko jis 
paėmė raganą už pačią. Toji mažai, labai mažai temylėjo poduk- 
rą. O vėliau, kai ir ji dukros susilaukė, našlaitėlės pradėjo bai- 
siai neužkesti. 
Kartą ragana sumanė našlaitę nužudyti. Ji pripylė puoduką taukų, 
aprišo balta skarute ir sako: 
— Nešk puoduką tėvui į laukus, bet žiūrėk tu man: jeigu ant ska- 
rutės nors vieną taukų lašelį rasiu — sprandą nusuksiu! 
Našlaitė jau taip atsargiai nešė, taip atsargiai, bet kur tau — vis 
tiek sutaukavo skarutę. Ėmė vargšelė graudžiai verkti. Tėvas klausia: 
— Ko verki, vaikeli? 
Taip ir taip — ji išpasakojo. 
— Vakaro jau nebesulauksiu — pamotė grasino sprandą nusukti. 
— Na, na, nebus jau taip blogai! Eidama namo, išplauk skarutę. 
Našlaitė plovė plovė, bet skarutė vis tiek taukuota. Ir vėl ji ėmė 
graudžiai verkti. Staiga išlindo gyvatė ir sako: 
— Ko tu raudi, geriau nupink man vainikėlį — rytoj mano sesers 
vestuvės. 

Našlaitė pririnko gėlyčių ir greit greit nupynė vainikėlį Po kiek 
laiko išlindo antra gyvatė ir sako: 

— Ko tu raudi, geriau nupink man vainikėlį — rytoj mano sesers 
vestuvės. | 

Našlaitė pririnko gėlyčių ir vėl greit greit nupynė vainikėlį. Po kiek 
laiko išlindo trečia gyvatė ir sako: 

— Ko tu, sesele, raudi? Aš esu nuotaka, rytoj mano vestuvės — 
nupink man vainikėlį! 

Našlaitė priskynė pačių gražiausių gėlelių, kokių tik rado, ir nu- 
pynė dailų dailų vainikėlį. Kai tik padavė vainikėlį gyvatei nuotakai, 
tai iškart ir kitos dvi atsirado. Visos trys gyvatės su vainikėliais ant 
galvų klausia: 

— Sakyk, sesele, kokios laimės tau palinkėti už tavo gerumą? 

— Kitos laimės nenoriu, tik kad mano taukuota skarutė būtų balta. 

Viena gyvatė ir sako: 

— Tegul tavo skarutė būna dvigubai baltesnė, nei buvo. 

Antra gyvatė ir sako: 

— Tu pati pasidaryk graži kaip saulė! 

Trečia gyvatė sako: 

— Kai tu verksi, tau iš akių perlai byrės, o kai kalbėsi, tavo bal- 
sas skambės kaip kanklės! 

Našlaitė parnešė priverkusi perlų pilną puoduką ir padavė raga- 
nai skarutę, baltą kaip sniegas. 

Ragana stebisi, kur mergaitė tokią ir gavusi, kur tiek perlų radusi, 
kodėl tokia graži pasidariusi ir kodėl tokiu mielu balsu šnekanti. Kitą 
dieną ji siunčia į laukus su taukų puoduku savo tikrąją dukterį. Toji 
smarkiai ištaukavo skarutę. -Tėvas sako: 

— Vai dukrele, ar tavęs Motina nebars, kad skarutę taip ištaukavai? 

— Kurgi ji barsis. Kad tik aš žinočiau, kur našlaitė vakar skarutę 
taip gražiai išskalbė, tai visai galvos nesukčiau. 

— Et dukrele, ji su ašaromis skalbė; tu nežinai, kaip ji graudžiai 
raudojo. 

Tai išgirdusi, tikroji duktė, namo eidama, tyčia žliumbė ir prisi- 
versdama ašaras varvino, kad tik daugiau puodukan priverktų ir ska- 
rutę išskalbti galėtų. Tik va išlindo gyvatė ir sako: 

— Ko gi raudi, geriau man vainikėlį nupink — rytoj mano sesers 
vestuvės. 

Tačiau tikroji duktė nuspyrė gyvatę koja ir eina sau toliau. Po 
valandėlės išlenda antra gyvatė ir sako: 

— Ko gi raudi, geriau man vainikėlį nupink — rytoj mano sesers 
vestuvės. | 

Tačiau tikroji duktė nuspyrė gyvatę koja ir eina sau toliau. Po 
valandėlės išlindo trečia gyvatė ir sako: 

— Ko gi, sesele, raudi? Aš esu nuotaka, rytoj mano vestuvės — 
nupink man vainikėlį! 

Tačiau tikroji duktė nuspyrė gyvatę koja ir jau buvo toliau beei- 
nanti, bet tą pačią akimirką atsirado visos trys gyvatės ir sako: 

— Na, ko gi tau palinkėti? Mes tau linkim, kad skarutė būtų juo- 
da kaip derva, kad verkiant tau rupūžės iš akių kristų, kad tavo veidas 
pasidarytų baisus kaip naktis, o tavo kalba būtų panaši į Žvėrių 
riaumojimą! 

Namuose ragana atsistebėti negali, kur duktė tokią juodą skarutę 
gavo, iš kur puoduke tiek rupūžių, kodėl jos veidas toks baisus ir ko 
ji taip nežmoniškai šneka. 

Ragana dar labiau ant našlaitės supyko. Jai visai valgyt pradėjo 
nebeduoti. O našlaitė — kuo mažiau valgo, tuo gražesnė darosi. 

Po kelių savaičių vienam karalaičiui tikosi pro raganos namus va- 
žiuoti. Važiuodamas jis ir išgirdo ką taip gražiai kalbant, nelyginant 
kanklėmis kankliuojant. Jis sustabdė arklį ir klausia, kas tuose namuo- 
se taip dailiai šneka. Ragana tuojau išbėgo ir sako: 

— Mano duktė, mano duktė. Pala, pala, tuojau atvesiu! 

Ragana našlaitę pavožė po kubilu ir prigrasė, kad gyva neliksian- 
ti, jeigu bent pirštą pajudinsianti ar žodelį pratarsianti. Tai padariusi, 
pati greit greit nutempė savo dukrą pas karalaitį. 

Bet kas čia dabar? Pamatė karalaitis juodą dukters veidą ir persi- 
gando, o kai ta užriaumojo, tai karalaičio arkliai pasibaidė. Jis liepė 
tikrajai dukteriai eit sau į trobą ir klausė, kame esanti ta, kuri taip 
dailiai šneka. O kai ragana atsakė, kad jokios kitos nesą, karalaitis pats 
ėmė griozti visus kampus, kol atrado po kubilu našlaitę. 

Jis nusivežė našlaitėlę į savo pilį ir netrukus paėmė ją už pačią. 

Su lydekos pagalba 


kiaulių ganyti. Tikra pelėda ji buvo, ne žmogus. Našlaičiui ėjo 

labai prastai: jis turėjo ir kiaules ganyti, ir dar beveik visą na- 
mų ruošą aplakstyti. Šeimininkė su dukromis tik šiaip sau nagus kur 
prikišdavo. 

Sykį šeimininkė sako: 

— Vaike, šiandien tu, kiaules ganydamas, pirtį iškūrensi! 

— Gerai, gerai! 

Pirtis buvo tokia sena ir sukiurusi, kad mors tris dienas kū- 
renk, vis tiek šilumos ne ką gausi; o našlaičiui — nori nenori — reikia 
per dieną iškūrenti ir dar tolydžio lakstyti kiaulių pagrąžinti. Bet na- 
šlaitėlis per daug nenusimena, jis taip sau galvoja: „Kiekvieną sykį 
kiaules pagrąžinęs, krosnį pakurstysiu ir vis po vieną kibirą vandens 
įnešiu. Gal ligi vakaro ir suspėsiu.“ 

Iš pradžių viskas gerai klojosi, o paskui kiaulės priėdė, tai tik spėk 
lakstyt. Čia pagrąžinai, tik pasitraukei — jos vėl į javus. Vargšelis 
nusilakstė visai. Našlaitis verkia. Visa laimė, kad pagalba atėjo. Kai 


K artą vienas našlaitis buvo atiduotas baisiai piktai šeimininkei 

tik jis pasėmė iš tvenkinio pilną kibirą vandens, jame ir pamatė mažą 
lydekutę palei graižtus irbant. 

— Oi tu kvailiuke, dabar gausi kaitroje pašusti. 

— Gerasis jaunikaiti, nenešk manęs į pirtį, paleisk atgal į tvenkinį! 

— Eik, žuvele, eik! Kam man tave skausti! 

— Dėkui! — jau tvenkinyje pasakė žuvelė— Tu man padėjai, aš 
tau pagelbėsiu. Nuo šios dienos tau kitaip klosis. Tik pasakyk: „Su 
lydekos pagalba!“ — kaipmat visi darbai pasidarys! 

— Gerai, tai su lydekos pagalba tegul sudega šita senoji pirtis, 
kurios niekaip negali prikūrenti! 

Ir va akies mirksniu pirtis jau dega, net braška. Šeimininkė pama- 
čiusi atbėgo su žagaru ir puolė našlaitį mušti: 

— Še tau, kūrike! Še tau, nevykėli! Tu man pirtį deginsi? Še tau! 

— Su lydekos pagalba! Kad tave šunys apipultų! — sušuko naš- 
laitis, ir tuojau šunys ėmė šeimininkę tąsyti, jog net rūksta viskas. 
Šėimininkė rėkia, šunys loja, didžiausias triukšmas pasikėlė, 

— Su lydekos pagalba! Tegul šunys prapuola, tegul nauja pirtis 
randasi su šiltu ir šaltu vandeniu, su stipriu ir smagiu garu! 

Beregint šunys prapuola, pirtis — gatava, vanduo sušildytas, šalto 
irgi prinešta, 0 garo smagumėlis — neapsakysi! 

Dabar eis visi pertis. Išsipėrė moterys, išsipėrė vyrai — jau ir prie- 
tema. O piemenuko su kiaulėmis niekas namo nešaukia. Galop: u-ū! 
Tegul genąs namo. Pargena kiaules, piemenukas turi vienas sau eiti 
pertis. Išsipėrė — jau ir žvaigždės danguje. Vakarienė ataušusi, kiti 
jau miegoti taisosi, tik piemenukas valgo tamsoje šaltas liekanas, ir 
dar paskubėti raginamas, nes turįs Žagarų prinešti rytojui pusryčiams 
virti. Bet šį kartą našlaitis valgė neskubėdamas — jis tik pasakė: „Su 
lydekos pagalba!" — ir žagarai patys atsirado vietoje. 

Iš ryto, dar saulutei netekėjus, šeimininkė kukština našlaitį: 

— Ar dar neišsidrybsojai? Tuojau kelkis pusryčių šildyti, tegul 
mergaitės pamiega šventą rytą! 

Našlaitis pašildė — dukros dar tebekirmija. Nėra kas padeda katilą 
nukelti. 

— Su lydekos pagalba! Kad katilas kambaryje atsidurtų, bet put- 
ros nė vienam neduotų, kol pats nebūsiu pasisėmęs! 

Netrukus — dukterys akis prasikrapšto. 

— Žiū, sesele, putra garuoja, galim kabinti! — sušuko viena ir tuo- 
jau prie katilo puolė. Kai tik pabandė semti, kaukšt samtis į kaktą. 

— Kas čia dabar? — toji atšoko. Eis antroji dukra semti. Kaukšt 
samtis per kaktą. Eis vyrai semti. Kaukšt, kaukšt per kaktą! Putroje 
esąs velnias įlindęs, niekas jos negalįs srėbti. O našlaitis atsako: 

— Niekis! Duokit man puodą, aš semsiu. 

Gerai! Paduoda jam puodą. Ir va samtis nė krust — nebemuša per 
kaktą. Visi pavalgo. Po pusryčių šeimininkė sako: 

— Vaike, šiandien, kiaules ganydamas, žiūrėk, kad mergaitėms ža- 
garų netrūktų! 

O berniukas galvoja: „Jeigu jau man net šventą dieną reikia su 
žagarais tampytis, tai geriau tegul su lydekos pagalba visi žagarai 
sudega!“ Kaipmat žagarų krūva užsiliepsnojo ir dega, net traška. Šei- 
mininkė ėmė plaukus rautis: namai sudegsią. Bet nieko — toliau nede- 
ga, tiktai vieni Žagarai. 

Kitą rytą vyrai turi važiuoti miškan malkų — nebėra nė šakalio, 
taip grynai sudegė. Važiuoja pro kiauliaganį. Tasai klausia: 

— Kurgi jūs su kirviais vasaros laike? 

— Malkų — vakar juk viskas sudegė. 

— Niekis! Kur čia dabar vasarą malkų važiuosit, juk iš jūsų visi 
juoksis. Pabūkit prie mano kiaulių, aš nuvažiuosiu. 

— O iš tavęs tai nesijuoks? 

— Kas ten mane, vaiką, pastebės? Jūs dideli vyrai, tai kas kita. 

Gerai! Tegul važiuojąs. Našlaitis nuvažiuoja į mišką ir šaukia: 

— Su lydekos pagalba! Kad penkiasdešimt vežimų vienas su kitu 
susikabintų ir mano arklys juos visus patrauktų! 

Tuojau vežimai prisikrauna, ir jis važiuoja namo, net ašys gieda. 
Šiapus karaliaus pilies gerai einasi, 0 arčiau privažiavus, karalaitė 
pati pirmoji pamato neregėtą dalyką: tegul visi bėgą pasižiūrėti, tatai 
koks burtininkas turbūt važiuojąs. Netrukus aplink našlaitį gyva bai- 
mė žmonių prigužėjo: kas jis toks esąs? 

— Klauskite karalaitės, ko jūs manęs klausiate? — atsako našlaitis 
ir važiuoja toliau. Visi apstoja karalaitę: kas jis toks esąs? 

— Turbūt burtininkas, kas gi daugiau! — atsako ji, išjuokdama naš- 
laitį. 

— Taip! — papyko našlaitis— Dabar tu mane burtininku apšaukei, 

bet kai tavo sūnus su aukso obuoliu rankose ieškos tėvo, pažiūrėsim, 
ar ir tada mane burtininku vadinsi! 

Ir va kitą rytą našlaičio žodžiai jau išsipildę. Karalius pamatė savo 
dukrą sūnų turint, o tas aukso obuolį laiko. 

— Kas tavo tėvas? — karalius klausia dukros sūnų. 

— Kam aukso obuolį atiduosiu, tas bus mano tėvas! 

Jiems taip besikalbant, našlaitis vėl važiuoja malkų, nes šeiminin- 
kei labai patiko, kad jis stengia iš karto tiek daug medžių parvežti. 
Mažasis sūnelis su obuoliu rankoje, pamatęs netoliese našlaitį, išbėgo 
iš pilies ir paskui jį nudūmė. Karalius žiūri, kas čia bus. O sūnus 
nieko: padavė našlaičiui obuolį ir sako: 

— Va mano tėvas! 

Karalius begal įširdo: jis čiupo našlaitį, čiupo savo dukrą, čiupo 
mažąjį sūnelį ir visus tris drauge į kalėjimą įmetė. Galop sušaukė vi- 
sus didikus pasitarti, ką su kaliniais daryti. Tarė tarė — nutarė visus 
pakarti. 

Trečią dieną juos karsią. Gerai. Ateina laikas, juos išveda iš kalė- 
jimo, ir karalius dar pats klausia savo dukrą: ar užmiršianti kiaulia- 
ganį, ar ne? 

— Nieku gyvu! —toji atsako, graudžias ašaras liedama. Tai nie- 
ko kita nebūsią — reikią pakarti. 

Atveda prie kartuvių, našlaitis nė žodžio nesako. Bet kai tik tai- 
kosi karalaitę griebti, jis visa gerkle sušunka: 

— Su lydekos pagalba! Kad visi jūs, korikai, į akmenis pavirstu- 
mėt, kam nesupratot, kas tai yra — skirti tuos, kuriems lemta drauge 
būti. Ir kad iš šitos pilies su visu kalėjimu pelenų krūva liktų! 

Akies mirksniu visi į akmenis pavirto, o pilis ligi pamatų sudegė. 
Bet karalaitė ėmė gailauti, kad jis perdaug rūsčiai pasielgęs, visus 
mirtimi ir ugnimi bausdamas. 

— Nebliauk! — atsakė našlaitis.— Žinau, ką darau. Su lydekos pa- 
galba! Kad visi akmenys vėl į žmones atvirstų ir sudegusios pilies vie- 
toje auksinė pilis rastųsi! 

Tuojau visi atgijo, o puiki aukso pilis taip pat atsirado. Karaliui 
dabar nebe galvoj našlaitį ir dukterį skirti. Kaipmat paėmė jį už žen- 
tą, ir našlaičiui baigėsi kiauliaganio dienos — jis aukso pilies karaliumi 
pasidarė. 


Nueik — nežinia kur, 
atnešk — nežinia kų! 


ienas karalius turėjo dorą tarną. 

Kartą karalius nusipirko nesuvaldomą eržilą. Arklininkai sten- 

gėsi jį prajodyti, apramdyti, bet niekas nesidarė. Nesuvaldomas 
buvo, nesuvaldomas liko. 

Tada karalius ir sako tarnui: 

— Bandyk tu tą netikšą pašokdinti! 

Gerai. Galis pamėginti. 

Sumanyta — padaryta. Tarnas mikliai liuoktelėjo į balną, manyda- 
mas ramiai pajodinėti, kad žirgas neįdūktų, bet kur tau. Eržilas kaip 
įgeltas šoko į šoną ir nurūko lyg vėjas — tik dulkės pakilo. 

Ir šuoliuoja, ir lekia per pelkes, per miškus. Jau seniai ir svetimi 
kraštai prasidėjo, kur raitelis savo amžiuj kojos nėra kėlęs, o Žirgas 
vis dumia ir dumia, 

Laimė, priekyje pasitaikė du dideli medžiai, ir taip arti viens kito, 
tik nedidukas tarpelis, lyg varteliai tarp jų. Raitelis patraukė pavadį, 
ir patrakėlis eržilas įstrigo tarp medžių, nelyginant žnyplėmis suspaus- 
tas. Nori nenori, reikia sustoti. 

Viskas būtų gerai, nulipo nuo to pasiutėlio, bet kur dabar žmogus 
eisi, kur dėsies? Svečia šalis, šunys žino, kur rytai, kur vakarai. 
Nieko neveiksi, kas bus, tas bus — patraukė nosies tiesumu. Negi 
niekur Žmogaus nesutiksi? Eina eina — vidury miško prieina laukymę, 
o joje nedidelį namuką. Įeina į tą namuką, randa seną, žilą Žmogelį. 

Žmogelis gražiai atsako į sveikinimą ir klausia: 

— Kur vaikštinėji, sūneli? 

Taip ir taip — esąs paklydęs, nuvargęs, gal jam parodysiąs Žmoge- 
lis kelią į namus. 

— Ko tau skubėti, sūnau, negi namai dega? Jeigu esi nuvargęs, 
pailsėk, pabūk su manim dienelę kitą. 

Gerai. Tarnas padėkoja už gerą širdį ir lieka. 

Jis ten pasilsi, apsidairo, po kiemą pavaikšto. Žiūri, už namo link 
miško — didelis, gražus sodas su daugybe vartų. 

Tarnas norėtų pasivaikščioti ir po sodą, bet seneliukas sako: 

— Pala, pala, dykom rankom ir be patarmės ten neženk! Še tau 
raktų ryšelį, rakink vartus, kuriuos tik nori, ir vaikščiok sau, kur 
širdis geidžia! Tiktai neatidaryk tų vartų, kur karna užrišti, ir nė ne- 
bandyk ten dirstelėti! 

Pirmą dieną tarnas vaikščiojo po sodą ir nekišo nagų prie karninių 
vartų. Antrą dieną vaikščiojo ir vėl jų nelietė. Trečią dieną pagalvo- 
jo: „Kas ten per stebuklai galėtų būti? Visur galima eiti, viską galima 
žiūrėti, o tenai ne! Žvilgterėsiu bent pro plyšelį." 

Ir tuojau atrišo karną. Vartus pravėręs, pamatė didelį lauką, o jo 
viduryje — ramų, spindintį ežerą. Nueina prie to ežero, pasižvalgo va- 
landėlę ir jau grįš atgalios, tiktai girdi: ore kaži kas sušnarėjo! Pasi- 
žiūri — ogi trys baltos antys ant ežero kranto leidžiasi. Paskui staiga 
jos pasiverčia į dailias mergeles, nusimeta drabužius ir subrenda mau- 
dytis. 

Tarnas galvoja: „Kad tu surūgtum! Tokių stebuklų savo amžiuj 
nesu regėjęs! Tyčia reikia iš arčiau tuos drabužius apžiūrėti." 

Tarnas paima pačios dailiosios gražuolės drabužius, pakiloja juos 
ir negali atsistebėti. Toji, kurios tie drabužiai, mato, kad nebegerai. 

Jinai plaukia į krantą ir gailiai prašo: 

— Berneli mielas, nedaryk juoko iš manęs! Susimildamas padėk dra- 
bužius, iš kur paėmei! 

Ką darysi? Tarno širdis ne akmuo. Padeda. Tą pačią akimirką mer- 
gelės virsta antimis, o jį paverčia balandžiu. Antys tuojau nuskrenda, 
o balandis tik dairosi. 

Va tai taul 

Vakare pareina senelis ir mato ant mieto balandį. Jisai, žinoma, 
kaipmat supranta, kas čia pasidarė, išbara tarną ir vėl į Žmogų 
atverčia. 

Kitą dieną senelis vėl išeina į mišką ir palieka tarną vieną namuo- 
se. Tasai vaikšto vaikšto po sodą, galų gale neiškenčia, atriša karni- 
nius vartus ir nueina prie ežero. 

Valandėlę pasižvalgo ir jau grįš atgalios, tik ore sušlamėjo kas — 
vėl nutūpė baltos antys, pasivertė dailiomis mergelėmis ir subrido 
maudytis. 

Tarnas mano sau: „Kad tave bala! Tokių stebuklų ne kasdien pa- 
matysi. Tyčia reikia iš arčiau jų drabužius apžiūrėti.“ 

Ir vėl paima pačios dailiosios gražuolės drabužius, pakiloja juos ir 
negali atsistebėti. Tačiau toji mergelė, kurios drabužiai, greit pamato, 
kad nebegerai. Priplaukia prie kranto ir gailiai prašo: 

— Berneli mielas, nedaryk juoko iš manęs! Susimildamas padėk 
drabužius, iš kur paėmei! 

Ką darysi? Tarno širdis — tikras auksas! Atiduoda. Bet tą pačią 
akimirką mergelės virsta antimis ir nuskrenda, o tarnas virsta par- 
šiuku ir tik dairosi aplinkui. 

Vakare senelis grįžęs pamato kieme paršiuką ir tuojau supranta, 
kas tikosi. Nieko nedarysi, jaunikaitį vėl atverčia į Žmogų ir staiga 
sako: 

— Jeigu tau viena iš jų taip patinka, tai dėl manęs gali ją vesti! 

— Vesti tai vesti, bet kad ji nė valandėlės su manim nepabūna! 
Kai tik drabužius atiduodu, ji ir nuskrenda! 

— Nepabūna! Kaip ji bus, jeigu tu toks mėmė? Kam atiduodi dra- 
bužius, kam leidiesi perprašomas? Neatiduok, kol prižadės pas tave 
likti! 

Gerai. Kitą dieną senelis vėl išeina į mišką, palikdamas jaunikaitį 
vieną. Tasai atriša karną, atsisėda ant ežero kranto ir laukia. Netru- 
kus atskrenda baltos antys, pasiverčia mergelėmis, nusirengia ir su- 

brenda į ežerą maudytis. Tuo laiku tarnas pasičiumpa savo išrinkto- 
sios drabužius, kiloja rankose ir atsistebėti negali:. 

— Kas per gražumas drabužių! 

O mergelė išplaukia į krantą ir vėl prašo: 

— Berneli mielas, nedaryk juoko iš manęs! Padėk drabužius, iš 
kur paėmei! 

— Nieko nebus, gražuolėle! Dabar gali maldauti, kiek nori, nepa- 
dėsiu. Duok žodį, kad tekėsi už manęs ir nenuskrisi, tai atiduosiu, 
kitaip nė nelauk. 

Toji šen šokus, ten šokus, nieko geresnio nesugalvoja. Galop tin- 
ka už jo tekėti ir pasižada niekur neiti, kad ir kaip seserys prašytų. 

Dabar jaunikaitis atiduoda gražuolei drabužius. Toji greitai apsi- 
rengia, eina drauge su juo į senelio kiemą, ir juodu jau vyras su pa- 
čia, o seserys pasiverčia antimis ir nuskrenda. 

Eina dienos, eina savaitės, po kurio laiko tarnas sako seneliui: 

— Pasiimsiu pačią ir eisiu pas karalių, nes jis nežino, kur aš dingau. 

Senelis sako: 

— Eik, eik, sūnau, ir gyvenk laimingai! Tik karaliaus akyse nesi- 
girk savo pačia! Geriausia, kad jis nė žinot nežinotų, jog esi vedęs. 

Tegul bus taip. 

Tarnas grįžta namo ir niekam nė žodžio, kad svečioj šaly vedė 
tokią dailią pačią. Ir pati nesirodo nei karaliui, nei kam kitam. Kurį 
laiką gerai klojasi, bet karalius vieną kitą kartą nužiūri, kad tarnas 
nebe toks, kaip anksčiau. Kur buvęs, kur nebuvęs, vis tik ir skuba 
namo trūnyti. 

Kartą tarnas vėl tyliai dingo karaliui iš akių. Bet šį kartą karalius 
gudresnis ir tik žvilgt pro rakto skylutę, ką tarnas kambaryje veikia. 
Ir pamatė, kad tasai turi pačią, užu saulę gražesnę. 

„Kur tai matyta! — pagalvojo karalius.— Tokia pati tik karaliui. 
Bet kaip čia taip stačiai atimsi iš jo! Pala, reikia Žiniuonį talkon pa- 
sišaukti!|“ 

Ateina žiniuonis: ką gera pasakysiąs? 

Taip ir taip — tarmo pati graži tartum saulė. Kaip karalius galėtų 
ją gauti? 


194 


— Kaip gauti? Užduok tarnui tokį darbą, kurio jis negalėtų nu- 
veikti. Tada turėsi dingstį jam galą padaryti, ir našlė bus tavo. Kokį 
darbą — rytoj pasakysiu, greituoju čia ne ką sumesi. 

Gerai, Karalius nekantraudamas laukia ryto. 

Rytą iš pat anksto žiniuonis skuba į pilį su patartimi, kurią naktį 
sugalvojo. Kelyje pasitaiko tiltas. Iš po jo išlenda senasai žmogelis ir 
sako Žiniuoniui: 

— Kur skubi, nevidone? Jeigu karalius nenustos prie tarno kabi- 
nėtis, tai būsit prigriebti abu — ir tu, ir jis! 

Klausys tau žiniuonis! Numojo ranka: 

— Neaušink tuščiai burnos! —ir drožia savo keliu. Ateina pas ka- 
ralių: tegul liepiąs tarnui parvesti piktą liūtą, kuris už trijų jūrų, už 
devynių girių po erškėčių krūmu gulįs. 

Karalius pasišaukia tarną. 

— Klausyk! Už trijų jūrų, už devynių girių po erškėčių krūmu 
guli liūtas. Parvesk jį man kuo greičiausiai! Jei ne — gyvasties neteksi! 
Tai išgirdęs, tarnas nuliūdo ir eina pas pačią, o toji ramina: | 

— Nesuk galvos! Gulkis miegoti, kad stipresnis būtum! Aš per naktį 
nuausiu Iaštuotą skarelę ir į ją tau paviržį suvyniosiu. Tiktai įsidė- 
mėk: tą skarelę turi saugoti kaip savo akį. Jeigu ją prapuldysi, visa 
kelionė niekais nueis. 

Tarnas nusiramino ir saldžiai užmigo, o pati audė ir siuvinėjo visą 
naktį ir nuaudė tokią gražią skarelę, kokios visoje karalystėje nie- 
kas nebuvo regėjęs. Auštant skarelė gatava. Pati pažadino vyrą ir iš- 
lydėjo į tolimą kelią. | 

Tas, vargšelis, eina vieną dieną, eina antrą, žingsniuoja savaitę, 
žingsniuoja antrą, ir vis galo nėra. Trečią savaitę, tamsią darganą nak- 
tį, pamato mažą žiburėlį. Prieina jį, pasibeldžia į duris — išeina jauna 
mergaitė ir meiliai kviečia į vidų. Mergaitė keleivį pavalgydina ir pa- 
guldo, o anksti rytą atneša vandens nusiprausti, bet rankšluosčio ne- 
paduoda. Tarnas nusiprausia, apsidairo: rankšluosčio nėra! Nusišluostys 
į tą skarelę, kur pati išsiuvinėjo. 

Mergaitė, gražiąją skarelę išvydusi, tuoj ėmė prašyti: tegul paro- 
dąs, nes tik jos sesuo tokias mokanti austi ir siuvinėti. Kur ją gavęs? 

Taip ir taip — tarnas apsako: 

— Pati ją išaudė ir išsiuvinėjo, 

— Tai tavo pati yra mano sesuo. Gerai, kad sužinojau. Tai dėl ma- 
no sesers tu turi parvesti karaliui tą piktąjį liūtą. Gerai, kad suži- 
nojau. 

Sulig tais žodžiais mergaitė kapt skarelę ir pro duris. O tarnas jau 
susirūpino: 

— Vaje, vaje, kas dabar bus? Pati taip prašė skarelę saugoti. Kad 
tik bėgdama nepamestų! 

Tačiau jis be reikalo bėdojo. Mergaitė džiūgaudama tuoj grįžo: 

— Še tavo skarelę! Sužinojau, ką tau reikia daryti. Čia pat netoli 
vyra didelė loma, tenai ir rasi tą liūtą. Lomos pakraštyje pamatysi erš- 
kėčių krūmą, už jo guli liūtas, o pačiame krūme liūtukai žaidžia. Įlįsk 
į krūmą nuo saulės pusės ir grybžtelėk vieną liūtuką, kad tas suknerk- 
tų. Tada liūtas šoks ant taves, o tu užmesk jam ant snukio skarelę! 
Liūtas beregint pasidarys ramus kaip šunytis ir leisis skarele kaklą 
aprišti — tada galėsi vestis, kur norėsi. 

Tarnas taip ir padarė ir piktąjį liūtą lengvai sučiupo. Parvedė ka- 
raliui. Karalius liepė liūtą įleisti į sodą ir tuojau pasišaukė žiniuonį. 
Ką dabar liepsiąs tarmui daryti? Liūtą jisai parvedęs, jo visas kortas 
sumaišęs. Tačiau žiniuonis sako: 

— Palauk ryto, greituoju čia ne ką sumesi! 

Gerai. Rytą iš pat anksto žiniuonis skuba pas karalių su patartimi. 
Bet kelyje ir vėl tiltas, o iš po jo išlenda tas pats senelis ir sako: 

— Kur leki, nevidone? Jeigu karalius nenustos prie tarno kabinė- 
tis, tai būsit prigriebti abu — ir tu, ir jis! 

Klausys tau žiniuonis! Numojo ranka: 

— Neaušink tuščiai burnos! —ir eina savo keliu. Ateina pas kara- 
lių: tegul liepiąs tarnui parnešti amžinai žydinčią obelį, kuri auga vie- 
name sode už keturiasdešimt karalysčių, penkiasdešimtojoje. 

Karalius pasišaukia tarną: 

— Klausyk! Už keturiasdešimt karalysčių, penkiasdešimtojoje, auga 
amžinai žydinti obelis. Parnešk man ją kuo greičiausiai. Jeigu ne — 
gyvasties neteksi! 

Tai išgirdęs, tarnas nuliūdo ir eina pas pačią, o toji ramina: 

— Nesuk galvos! Gulk ir miegok, kad stipresnis būtum, aš per tą 
laiką išausiu raštuotą skarelę ir į ją tau paviržįį suvyniosiu. Tiktai 

įsidėmėk: skarelę turi saugoti kaip savo akį! Jeigu skarelę prapuldysi, 
tai visa kelionė vėjais nueis. 

Tarnas tuojau apsiramina ir atsigula. O pati per naktį išaudžia ir 
išsiuvinėja tokią gražią skarelę, kokios tame krašte niekas nėra regė- 
jęs. Auštant skarelė gatava. Pati pažadina vyrą ir išlydi svečion šalin. 

Tarnas eina vieną dieną, eina antrą, žingsniuoja savaitę, žingsniuo- 
ja antrą, o galo vis nėra, Trečią savaitę, tamsią darganą naktį, pamato 
žiburėlį. Prieina prie jo, pasibeldžia į duris — išeina jauna mergaitė ir 
meiliai kviečia į vidų. Mergaitė keleivį pavalgydina, paguldo, 0 rytą 
anksti pabudina, atneša vandens nusiprausti, bet rankšluosčio nepa- 
duoda. 

Tarnas nusiprausė, apsidairė: rankšluosčio nėra. Šluostysis į tą ska- 
relę, kur pati išsiuvinėjo. Tačiau mergaitė, dailiąją skarelę išvydusi, 
tuojau ima prašyti: tegul parodąs, nes tik jos sesuo tokias mokanti 
austi ir siuvinėti. Kur ją gavęs? 

Taip ir taip — tarnas apsakė: 

— Pati ją išaudė ir išsiuvinėjo. 

— Tai tavo pati yra mano sesuo. Gerai, kad sužinojau! Tai dėl 
mano sesers tu turi parnešti karaliui amžinai žydinčią obelį. Gerai, kad 
sužinojau. 

Sulig tais žodžiais mergaitė kapt skarelę ir pro duris. O tarnas jau 
susirūpino: 

— Vaje, vaje, kas dabar bus? Pati prašė saugoti skarelę kaip savo 
akį. Kad tik ji bėgdama nepamestų. 

Tačiau be reikalo bėdojo. Mergaitė netrukus džiūgaudama grįžo: 

— Še skarelę! Sužinojau, ką tau reikia daryti. Amžinai žydinti 
obelis auga čia pat, visai netoli. Įlipk į ją ir ant viršūnės užmesk 
skarelę, tada obelis pasidarys maža kaip gėlytė, ir galėsi ją lengvai 
nunešti karaliui. Kai pasodinsi obelį karaliaus sode, tada nuimk ska- 
relę — ir iš mažos gėlytės tuojau išaugs žydinti obelis. 

Tarnas taip ir padarė ir karaliui parnešė amžinai žydinčią obelį 
lengviau, negu tikėjosi. Karalius, obelį sode pamatęs, piktas suraukė 
kaktą ir vėl šaukiasi žiniuonį. Ką dabar liepsiąs tarnui daryti? Obelį 
tasai jau parnešęs, jam visas kortas sumaišęs. 

O žiniuonis sako: 

— Palauk ryto, greituoju čia ne ką sumesi! 

Praeina naktis. 

Rytą iš pat anksto žiniuonis skuba pas karalių su patartimi. Bet ke- 
lyje ir vėl tiltas, o iš po jo išlenda senelis ir sako: 

— Kur skuodi, nevidone? Jeigu karalius nenustos prie tarno kabi- 
nėtis, tai būsit prigriebti abu — ir tu, ir jis! 

Klausys tau žiniuonis! Numojo ranka: 

— Neaušink tuščiai burnos! — ir eina savo keliu. Ateina pas kara- 
lių. Na, dabar paskutinis kirtis. Tegul sakąs tarnui: 

— Nueik — nežinia kur, atnešk — nežinia ką! 

Karalius pasišaukia tarną ir liepia: 

— Klausyk! Nueik — nežinia kur, atnešk — nežinia ką! 

Tokį įsakymą išgirdęs, tarnas baisiai nusimena ir eina pas pačią. 
Toji ramina vyrą, bet ir pati nežino, kaip tokį darbą nuveikti. Galop 
sako: 

— Neimk į galvą. Eik gulti, išsimiegok, kad stipresnis būtum, o aš 
išausiu dvigubai didesnę skarelę, išsiuvinėsiu dar gražesniais raštais ir 
į ją tau paviržį suvyniosiu. Tiktai saugok skarelę kaip akies vyzdį! 
Jeigu šią skarelę prapuldysi, tai visa, ką lig šiol nuveikei, bus tuščias 
galas. 

Tarnas atsigula, o pati kiaurą naktį audžia ir siuvinėja tokią gražią 
skarelę, kokios visoje karalystėje niekada nebuvo nei austa, nei siu- 
vinėta. Auštant skarelė ir gatava. Pati pabudina vyrą ir raudodama 
išlydi tolimon ir pavojų pilnon kelionėn į svečią šalį. 

Tarnas dar nespėjo toli nuėiti, o karalius jau ir kviečia jo pačią 
į pilies mene, ir ima kamantinėti: 

— Klausyk. Šį kartą tavo vyras turbūt jau nebegrįš. Kur tu dėsies, 
našlė būdama? 

— Nežinau. 

— Laikas būtų pagalvoti! 

— Ateis laikas, tada pagalvosiu. 

— Taip tai taip, o tu juk žinai — man pačios reikia. Eikš pas mane, 
karalienė būsi! 

Tarno pati galvoja: „Būtų negudru karalių per daug niršinti, todėl 
geriau apgausiu jį ir taip pasakysiu: „Dėkui už tokią garbę. Aš jau 
taip pat netikiu, kad vyras šį kartą grįš, tačiau dėl šventos ramybės 
lauksiu metus. Jei per metus laiko negrįš, tada toliau kalbėsim.“ 

Gerai. Tegul jau bus taip. 

O tarnas eina vieną dieną, eina antrą, žingsniuoja vieną savaitę, 
žingsniuoja antrą, o galo vis nėra. Trečią savaitę, tamsią darganą 
naktį, pamato mažą žiburėlį. Prieina jį, pasibeldžia į duris — išeina 
jauna mergaitė ir meiliai kviečia į vidų. 

Mergaitė keleivį pavalgydina, paguldo, o rytą atneša vandens nu- 
siprausti, bet rankšluosčio nepaduoda. Tarnas nusiprausia, apsidairo: 
rankšluosčio nėra. Šluostysis į tą, kur pati išsiuvinėjo. Tačiau mer- 
gaitė, vos dailiąją skarelę išvydusi, tuojau ima prašyti: tegul parodąs, 
nes tiktai jos sesuo tokias mokanti austi ir siuvinėti. Kur ją gavęs? 

Taip ir taip — tarnas apsako: 

— Pati ją išaudė ir išsiuvinėjo. 

— Tai tavo pati yra mano sesuo. Gerai, kad sužinojau! Tai tu dėl 
mano sesers turi nueit — nežinia kur, atnešt — nežinia ką. Gerai, kad 
sužinojau. 

Sulig tais žodžiais mergaitė kapt skarelę ir pro duris. O tarnas jau 
rūpinasi: 

— Vaje, vaje, kas dabar bus? Pati taip prašė tą skarelę saugoti 
kaip akies vyzdį. Kad tik bėgdama nepamestų! 

Tarnas palaukė dieną, palaukė kitą — mergaitė kaip negrįžta, taip 
negrįžta. Trečios dienos vakare parlekia nuliūdusi su visa skarele. 

— Klausyk, ką pasakysiu! Niekur negaliu sužinoti, ką tau reikia 
daryti. Tris dienas be galvos laksčiau ir ieškojau —ir nieko. Dabar 
eisim pas senąją Žemės močią, kuri jau septyni mėnesiai guli kalne 
nebegyva, pulk jai į kojas, tada jinai atgis ir pasakys, kas daryti. 

Nuėjo abudu pas Žemės močią. Tarnas puolė jai į kojas ir gailiai 
prašo. O Žemės močia papyko, kam trukdo ilsėtis. Tarnas žėrė žemių 
saują Žemės močiai į veidą. Tada senoji nusiramino, sušaukė visus 
savo paukščius ir klausia tarną: 

— Ko nori, žmogau? 

— Noriu žinoti, kas tai būtų: ,,Nueik — nežinia kur, atnešk — neži- 
nia kąl“ 

— Na, mano paukščiai, — sušuko Žemės močia,— ar nežinot, kur tokį 
daiktą rasti? 

Paukščiai atsakė: 

— Nežinom, močial 

Tada Žemės močia susišaukė visus žvėris ir jų paklausė, ar nežino 
tokio daikto: ,,Nueik — nežinia kur, atnešk — nežinia ką!" 

Žvėrys atsakė: 

— Nežinom, močia! 

Tada Žemės močia susišaukė visus, kas tik ropoja ir šokuoja, ir pa- 
klausė, ar nežino tokio daikto: „„Nueik — nežinia kur, atnešk — neži- 
nia ką!“ 

Tie atsakė: 

— Nežinom, močia! 

— Kažin ar visi esate susirinkę? — paklausė Žemės močia. 

— Ne visi! Aure klišė varlė atsiliko. 

Atšokuoja klišė varlė, o Žemės močia papykusi: 

— Kodėl taip vėlai? 

— Na jau, močiute, nelaikyk už bloga, septynis mėnesius ligos pa- 
tale išgulėjau, dar ir dabar kojos prastai remia. 

— Na gerai, gerai! Galgi žinai pati, kaip nuvesti žmogų prie tokio 
daikto: ,„Nueik — nežinia kur, atnešk — nežinia ką!“ 

— Kur aš nežinosiu! Žinau! 

— Tai nuvesk! 

Ir varlė tuojau nušokavo į priekį, o tarnas nuėjo iš paskos. Paga- 
liau abudu atsidūrė prie mažos trobelės be langų. Varlė peršoko per 
slenkstį, tarnas — iš paskos. O trobelės kampe, prie pat sąsparos, buvo 
slapta skylė. Varlė tik liuokt į ją ir prapuolė. Tarnas stypso prie sky- 
lės ir galvoja: „Bene ir bus čia tai, ko ieškau? Gal pabandyti šūktelėt.“ 

Tarnas ir šūktelėjo: 

— Nueik — nežinia kur, atnešk — nežinia ką! Išlįsk čionai, jeigu 
esi! 

Sulig tuo  pasakymu po žeme kad ims groti, kad ims šokti, baisus 
triukšmas pakilo — tarytum perkūnas trankosi. Tarnas neatstoja: 

— Atsakyk man, ar esi tas, ko aš ieškau? 

Iš po žemių atsiliepė: 

— Tas, tas! 

— Na, jeigu jau tas, tai pasakyk man, kuris kelias į namus tiesiau- 
sias? Ligi metų galo aš turiu pareiti. 

Balsas atsakė: 

— Jeigu eisim tiesiai, tai namie būsim laiku, o aplinkui greičiau 
kaip per metus nepareisim. Tačiau tiesusis kelias bus nelengvas — 
ant jo guli didelė gyvatė. Per visą varstą ji geluoniu žmogų prisi- 
traukia ir praryja. 

— Negi niekaip negalima gyvatės sutramdyti? 

— Galima, kaipgi! Kas moka, tas ir sutramdo. 

— Tai sakyk — kaip? 

— Pasiūlyk gyvatei pačių gardžiausių pasaulyje valgymų ir sakyk, 
kad, juos ragaudama, dar gaus ir pasiklausyti muzikos, ir pasižiūrėti 
gražių šokių. Tada ji tavęs nepraris. Dėl tų valgymų, žinoma, galvos 
nesuk, aš parūpinsiu, ko reikės. O kai tik gyvatė paragaus, išgirs mu- 
ziką ir paregės tuos šokius, ji apkvais, džiaugsmu mesitverdama. Tada 
nebūk kvailas ir paprašyk, kad už tokį gardų valgymą, linksmą muziką 
ir gražius šokius jinai tau atiduotų tą skrynelę, kur ant krūtinės pasi- 
kabinusi. Ir atiduos, pamatysi, — kas linksmas, tas ir dosnus. 

— Gerai,— atsakė tarnas.— Tai ir keliaukim! Kas bus, tas bus. 

Taip ir ėjo — tarnas priekyje, stebuklingasai balsas iš paskos. Ėjo 
ėjo — staiga balsas ir sako: 

— Lao nebetoli, sė tave PIIEAUKES 1 

ryti tarnai o tas puolė SAS 

— Neryk, neryk žalio kąsnio! Geriau aš tau duosiu gardžiausių 
pasaulyje valgymų. Kai jų ragausi, dar ir linksmą muziką girdėsi, ir 
šokius regėsi. 

Gyvatė užsičiaupė, o tarnas šūktelėjo: 

— Nueik — nežinia kur, atnešk — nežinia ką! 

Sulig tais žodžiais kaipmat atsirado stalai, ant jų gardžiausi pasau- 
lyje valgymai tik garuoja, o aplink taip linksmai groja ir taip gražiai 
šoka, kad net širdis leipsta. Gyvatė tik paragavo tų skanumynų ir iš- 
kart linksmesnė pasidarė. 

Tarnas galvoja sau: na, laikas! Ir tuojau ėmė kalbėti: ar ji nenorinti 
šiuos gardumynus visada turėti, o už juos atiduoti tą mažą auksinę 
skrynelę, kur ant krūtinės žvilganti. 

— Imk, žmogau! — sušuko gyvatė— Ko verta toji niekų skrynelė 
prieš tokius dieviškus skanėstus. 

Tarnas pasigriebė skrynelę ir — namo. Bet kelyje jam šovė į galvą 
atidaryti skrynelę ir pasižiūrėti, ko joje esama. Atidarė — ak tu pone 
dieve! Kad pasipylė iš jos kareiviai — pulkų pulkai — nei suskaičiuosi, 
nei sužiūrėsi. Kaipmat pilnas laukas, nė apsisukti nėra kur. 

„A-al — galvoja tarnas.— Dabar tai išdegė! Pareisiu namo kaip di- 
delis ponas!“ 

Paržygiuoja prie karaliaus pilies su didele kariuomene, o pati išbėga 
raudodama jo pasitikti: 

— Vyreli, vyreli! Gerai, kad laiku parėjai. Karalius pristojo kaip 
piktas nelabas, kad už jo eičiau, nes tu jau esąs miręs. O žiniuonis, 
tasai nenaudėlis, jį dar kursto! 

Šitai išgirdus, tarną didi rūstybė suėmė. Jisai ir šaukia karaliui: 

— Kodėl taip darei, kol aš su pavojais grūmiausi? Dabar už tai 
galą gausi! 

Karalius susišaukia savo kariuomenę, pasikviečia ir žiniuonį į pa- 
galbą prieš tarną. 

O žiniuonis sako: 

— Kariaukis pats vienas, aš turiu į rūko žemę keliauti! —ir davė 
kojom garo. Bekeliaudamas priėjo tiltą. O už upės — karo laukas. Ir 
žiniuonis praeiti negali. 

Ilgai kariavo. Galų gale žuvo karalius, žuvo ir Žiniuonis, ir visa jų 
kariuomenė. 

Taip tarnas gavo karaliaus valdžią, visų Žmonių džiaugsmui pačia- 
me karalystės viduryje pasodino amžinai žydinčią obelį ir laimingai 
gyveno su savo išmintinga pačia, 


Našlaitė bas Laimės močią 


iena motina turėjo tikrą dukterį ir podukrą; podukra buvo darbš- 

ti ir vikri, tikroji dukra aikšti ir tinginė. Pamotė našlaite varė 

prie darbo nuo ankstaus ryto ligi vėlaus vakaro ir tik kokią 
duonos plutelę jai atkišdavo, o savo dukrą paikinte paikino ir vien 
skaniu ragaišiu mitino. Kartą pačiam viduržiemy motinos duktė užsi- 
manė žemuogių. Pamotė tuojau įdavė našlaitei didelį krepšį ir ašakinės 
duonos kepalėlį — tegul einanti į mišką uogų ieškoti ir namo negrįž- 
tanti, kol pilną krepšį pririnksianti. 

Vargšė našlaitė ir išėjo. Vaikščiojo vaikščiojo po mišką, sušalo, 
pavargo, bet ničnieko nerado. Užklupo vakaras, ir ji jau nebežino ke- 
lio į namus. Atsisėdo, vargšelė, ant kelmo ir gailiai verkia. Tik va 
"ašaras braukiant jai pasirodė, kad čia pat spindi koks žiburėlis. Pasi- 
žiūri — ogi visai netoli maža trobelė su nendrių stogeliu bestovinti. 
Našlaitė tuojau priėjo ir pasibeldė. Sena močiutė atidarė duris. Mer- 
gaitė pasisveikino ir prašosi sušilti. Močiutė įsileido ją į trobą, paso- 
dino prie šilto mūrelio ir klausia: 

— Ką tu, dukrele, taip vėlai miške veiki? 

Našlaitė papasakojo, kaip pamotė ją siuntusi į mišką žemuogių, 
kaip ji kiaurą dieną tuščiai ieškojusi uogų ir galop paklydusi. Močiutė 

išklausė, bet nieko neatsakė. Apšilus našlaitei ir alkis pašoko. Ji išsi- 
ėmė iš krepšio savo kepalėlį, atlaužė kąsnelį močiutei ir pati ėmė 
valgyti. Senutė paragavo ir sako: 

— Vaje, dukrele, kokia prasta tavo duonal 

— Tokią man pamotė teduoda. 

Tada močiutė paėmė savo kepalėlį ir davė našlaitėlei valgyti. Duo- 
na buvo balta ir skani, ir našlaitė sušuko: 

— Vaje, močiute, kokia gardi tavo duona! Tokios kaip gyva nesu 
valgiusi! 

Kai pavalgė ir apšilo, močiutė sako jai: 

— Paimk, dukrele, šluotelę ir pašluok kiemą. 

Našlaitė paėmė šluotelę, išėjo į lauką ir švariai švariai nušlavė 
kiemą. Tai stebuklai! Kai tik nušlavė, tuojau pamatė, kad ten žemuo- 
gių lyg berte priberta. Ji priuogavo pilną krepšį ir nežino, kaip senu- 
tei atsidėkoti. Dabar našlaitė jau norėtų namo keliauti. Senoji mo- 
čiutė išvedė ją į kelią ir įdavė mažą skrynelę, sakydama: 

— Atidaryk ją tik po trijų dienų, joje rasi savo laimę! 

— Ar ir aš turiu laimę? — nustebo našlaitė.— Tai tu esi Laimės 
močia? 

— Taip, Laimės močia esu! — pasakė močiutė ir prapuolė. 

Našlaitė eina namo ir džiaugiasi. Ji atidavė žemuoges pamotėi, o toji 
užsipuolė klausinėti, kur uogų gavusi. Našlaitė apsakė, kaip visą die- 
ną tuščiai ieškojusi, kaip pamačiusi mažą trobelę su nendrių stogeliu 
ir užėjusi sušilti, kaip Laimės močia vaišinusi ją gardžia duona, lei- 
dusi kieme žemuogių prisirinkti ir dar įdavusi skrynelę su laime. 

Antrą dieną pamotė siunčia žemuogių ir tikrąją dukrą. Jai įdavė 
visokių gardumynų ir kepalą baltos duonos. Tikroji dukra prisivilko 
storai storai, kad nesušaltų. Kol nukėblino ligi miško, pusė dienos 
praėjo. Miške ji pamatė Laimės močios trobelę, nė nepasibeldusi įsi- 
brovė į vidų, nė „labos dienos“ nepasakiusi prie krosnies atsidrėbė. 

— Tai kad sušalau! 

Laimės močia nieko nesakė. Tikroji dukra išsikrovė iš krepšio savo 
gardumynus ir ėmė čiaumoti. 

— Galėtum ir man duoti kokį kąsnelį! — pasakė Laimės močia. 

— Lyg pati neturėtum! — atrėžė pamotės dukra. 

Pavalgiusi ir pasilsėjusi jinai sušuko: 

— Tai duok šen tas žemuoges! 

— Paimk šluotelę ir pašluok kiemą. | 

— Lauk sveika! Namie aš nė kambario nešluoju, o čia dabar;. šal- 
tyje, sniegą šluosiu! Šluok pati, o aš žemuoges rinksiu. 

Laimės močia paėmė šluotelę, nušlavė kiemą ir padėjo net žemuo- 
ges surinkti — tinginei ir šitai per sunku buvo. O kai krepšys buvo 
pilnas, ji nepamiršo paklausti: 

— O kur skrynelė su mano laime? 

Laimės močia jai įdavė skrynelę ir perspėjo: 

— Atidaryk ją tik po metų, joje rasi savo laimę! 

Pamotės dukra parėjo namo labai nuvargusi, bet su dideliu 
džiaugsmu. 

Trečios dienos vakare į jų namus užsuko koks nepažįstamas žmo- 
gus ir prašosi nakvynės. Pamotė dėbt į jį piktai: valkiojasi čia viso- 
kie elgetos, dar pavogsią dukters skrynelę. Našlaitė gailėjo nepažįs- 
tamojo keleivio, ji sutaisė jam savo patalą prie šilto mūrelio ir pavai- 
šino savo žemuogėmis. Jisai stebisi, kur viduržiemy tokių uogų radusi, 
našlaitė apsakė, kur jų prisiuogavusi. Tada nepažįstamasis sako: 

— Aš esu karalaitis. Visą karalystę išvaikščiojau, sau nuotakos ieš- 
kodamas. Būk man už žmoną, aš tave į savo pilį nusivesiu. 

O pamotės dukra, šitai išgirdusi, tuojau su savo žemuogėmis pri- 
stojo: 

— Paragauk dabar mano uogų, gal aš būsiu ta tikroji nuotaka! 

Karalaitis paragavo ir atsistebėti negali, kur tokios rūgščios ir kar- 
čios uogos augusios. Tačiau pamotės dukra vis tiek nenurimsta ir ima 
šaukti našlaitei: 

— Ak tu, nuskurėle, kokia iš tavęs karalienė! Atidaryk savo skry- 
melę, tada matysi, kokia tavęs laimė laukia! Pakulų kuodas ir verps- 
tas — va tavo visa laimė! 

Našlaitė atidarė Laimės močios dovanotą skrynelę ir rado joje ka- 
ralienės karūną. Karalaitis uždėjo jai ant galvos karūną, pasisodino 
našlaitę ant žirgo ir išsinešė į pilį. | 

Praėjus metams, ir pamotės dukra atidarė savo skrynelę. Iš tos šok- 
telėjo liepsna ir supleškino namus su visu turtu. Dabar tinginė gavo 
mokytis darbo. 

Kaib Stipruolis bas pong bernavo 


iena motina turėjo labai smarkų ir stiprų sūnų, kurį visi Stip- 

ruoliu vadino. Namuose toksai neturėjo ko veikti, todėl jis su- 

galvojo po pasaulį pasižvalgyti ir rasti kokį darbą, kuris būtų 
jo rankos vertas. Vaikščiodamas po pasaulį, jis užėjo pas piktą poną, 
kuriam joks tarnas negalėdavo įtikti. Stipruolis sumanė likti pas tą poną 
už berną ir šitaip su juo sulygo: reikia dirbti ištisus metus, o metų 
pabaiga tada, kai gegutė užkukuos; alga tokia, kiek stengs panešti; 
ir dar pykti nė vienam nevalia — katras papyks, tas su geležiniu bo- 
tagu bus nuplaktas. 

Gerai. Pirmą dieną ponas siunčia Stipruolį arti. Davė tokią gaišeną, 
kuri jau savo kaulus vos bepavelka, ką jau ten arklą patrauks. Stip- 
ruolis gaišeną įstūmė į griovį, o pats į arklą įsikinkė. Ligi vidudienio 
visus laukus suarė, ligi pavakarių visus dirvonus, o ligi vakaro — visas 
pievas. Ponas pamatė ir tik rankas skėstelėjo: 


— Stipruoli, ar pasiutai! Kur gausime šieno? 
— Kas man darbo! Ar supykai? 
— Ne, ne, nesupykau, bet šitaip nereikėjo daryti! 

Antrą dieną ponas liepė bernui su ta pačia gaišena važiuoti žabų 
ir pilną kiemą privežti. Stipruolis nuvažiavo į mišką ir ėmė rauti me- 
džius su visom šaknim. Viens du — prikrovė baisiausią krūvą. O kol 
jis su medžiais plūkėsi, du vilkai jo gaišeną papjovė. Tai pamatęs, 
Stipruolis sučiupo vilkus už uodegų ir pasikinkė juos vietoj gaišenos. 
Vilkai kaukia, o jis lyg nė negirdi, apšventino jiems šonus ir parvežė 
žabus namo. Vakare kiemas pilnut pilnutėlis, nė nosies neįkiši. Stip- 
ruolis iškinkė vilkus ir įleido į tvartą. Tie per naktį visus gyvulius 
išpjovė. Ponas rytą paleido kakarinę. 

— Stipruoli, ar pasiutai? Kodėl vilkus pas gyvulius įleidai? 

— Kurgi aš juos dėsiu, negi neėdusius laikysiu Ko čia dabar 
pyksti? 

— Ne, ne, aš nepykstu, bet šitaip nereikėjo daryti. 

Ponas liepia Stipruoliui javus kulti. Tas tinka, tik tegul duodąs 
odos, iš ko spragilui jungą pasitaisyti. Ponas davė visą jaučio odą. 
Stipruolis supjaustė ją rėžiais, visus suvijo į vieną virvę, nukirto storą 
ąžuolą, iš drūtgalio pasidirbo spragilo buožę, iš laibgalio — siaustuvę 
ir ėmė kulti, kad net baisu žiūrėti. Viens du — visus šiaudus į pelus 
suvarė, nuo spragilo kilnojimo pasikėlė toks vėjas, jog viską į padan- 
ges išnešiojo. Ponas, tokią stiprybę paregėjęs, sumetė, kad gerai nesi- 
baigs — reikia nuo jo atsikratyti. 

Tą pačią dieną ponas Stipruoliui davė nugabenti į girią tris statines 
kubiliams, kad tie jas lankais apkaustytų. O toje girioje jokių kubilių 
nebuvo, ten bastėsi baisus lokys, kuris ką nučiupęs į gabalus sudras- 
kydavo. O Stipruolis apie tai nė manyti nenumanė. Pasikinkė savo vil- 
kus, susikrovė statines į Iatus, pasiėmė spragilą vietoj botago ir va- 
žiuoja. Pusiaukelėje vilkai — gal pavargo, gal ką — ėmė prastai traukti. 
Stipruolis norėjo juos mažumą spragilu paraginti. Rodos, nė nesmar- 
kiai sudavė, o kur tie vilkai dingo, nė pats nepamatė — tuščios ienos 
liko! Ką gi darysi — pats įsikinkė. Kai privažiavo mišką, lokys ir at- 
riaumoja. Bernas pamažėliais eina prie jo: 

— Laba diena, ponas kubiliau! Ko jūs toks piktas? 

Kubilius jokios labos dienos nepripažįsta ir jau draskys berną. 

— Tai tu šitaip statines kaustai? Lįsk į ienas! 

Kai tik į ienas įkinkė, Stipruolis atsisėdo ant statinių, sudrožė porą 

kartų spragilu lokiui per šonus ir nė apsidairyti gerai nespėjo, kai 
namie atsidūrė. 

— Kur dėti tą kubilių? Statinių kaustyti nenori, tik muštis lenda! 

Ponas persigando: ar pasiuto! Tegul dedąs, kur norįs. Stipruolis pri- 
rišo kubilių tvarte, o iš ryto kito darbo prašo. 

— Klėtyje stovi maišai grūdų, nuvežk į malūną sumalti! 

Iš ryto pasikinkė kubilių, maišus susikrovė į vežimą ir važiuoja 
į malūną. O tame malūne šeimininkavo pats devyngalvis velnias. 

Stipruolis įėjo į malūną ir šaukia: 

— Kur malūninkas? 

Bet vietoj malūninko atėjo jo mokinys, mažas velniūkštis su riestais 
Iagiukais. 

— Tegul ateina pats malūninkas! — paliepė Stipruolis. 

Mokinys išsigando ir atgal į malūną nuskuodė. Po valandėlės ateina 
malūninko padėjėjas, toks vidutiniškas velnias su trim galvom. 

— Kas toks būsi? — Stipruolis paklausė. 

— Malūninko padėjėjas! 

— Man nereikia padėjėjo, reikia paties malūninko. 

Ir kai trenkė su spragilu į žemę, tai net sudrebėjo. Padėjėjas per- 
sigando ir nukūrė atgal į malūną. Po valandėlės ateina devyngalvis 
velnias ir piktai užriaumoja: 

— Ko tu nori? 

— Sumalk man javus! Jei ne, tai visos devynios galvos nusiris! 

Devyngalvis tuojau suprato, kad su šituo vyru juokų nėra. Pava- 
kare miltai jau namie. Ponas tik nusistebėjo ir nusprendė, kad de- 
vyngalvio malūnė nebūta. Pala, pala! Lieps rytoj bernui devyngalvį 
čia atvežti, — kai juodu susitiks, tai bernui bus blogai! 

Rytą Stipruolis važiuoja devyngalvio. O tas į jokias šnekas nesi- 
leidžia ir nenori važiuoti — čiumpa Stipruolį ir velka prie girnų — jį su- 
malsiąs į miltus. Stipruolis nieko nebelaukė, griebė velnią už pakarpos 
ir trumpai pasakė: 

— Lisk į ienas, matau, kad tave reikia pamokyti. 

Velnią įkišo į ienas, kubilių pririšo prieky, pats į vežimą ir ėmė 
savo žirgus su spragilu šventinti: du kartus velniui per šonus, kartą 
kubiliui. Tik švilpt, ir jau namie! 

— Kokie čia tavo be malūninkai, kokie be kubiliai! Nė vienas 
dirbti nenori, o man vietoj jų — tuščiai plūkis. Parūpink rytoj kitą 
darbą! | 

Ponas aiškiai mato, kad nuo Stipruolio reikia truks pliš atsikratyti. 
Jis primokė savo senelę, kad ji nakčia įsikartų į liepą ir kukuotų kaip 
gegutė. Tada, girdi, Stipruolis manysiąs, kad metai baigėsi. Gerai. Naktį 
Stipruolis girdi gegutę kukuojant. Jisai. išeina į kiemą, pasičiumpa di- 
delį akmenį ir sviedžia į liepą, šaukdamas: 

— Štiš iš čia, štiš, ko ne laiku kukuoji! 

Akmuo nušvilpė pro pat nosį senelei, toji buldinkšt iš medžio ir 
nebegyva. Ponas iš ryto grąžo rankas ir sako žmonai: 

— Su tuo bernu gerai nesibaigs! Sakyk jam, kad sergu, o tu ne- 
turi darbo, tegul eina sau! 

Žmona ir pasakė, bet bernas tarė: 

— Jeigu serga, tai reikia palaukti, kol pasveiks! 

Ponas tada sako savo Žmonai: 

— Sakyk jam, kad aš numiriau, tegul eina sau! 

Žmona taip ir kalba, o Stipruolis atsako: 

— Jeigu mirė, tai reikia nuprausti ir palaidoti. Išeisiu po laido- 
tuvių. 

Įėjo Stipruolis pono prausti. Kiti prausia šaltu vandeniu, o jis pa- 
siima verdančio ir pila ant pono. Tasai, nebegalėdamas tverti, pašoko 
ant kojų. 

— Kokia laimė! — sušuko Stipruolis.— Iš numirusiųjų prisikėlė! 

— Jei tau laimė, tegul bus laimė,— atrėžė įniršęs ponas,— imk pi- 
nigų, kiek tik pakeli, ir dink iš akių! 

Susišlavė Stipruolis visus pono pinigus, susirišo į nešulį, persimetė 
per petį ir sako: 

— Pasakyk dėkui mano močiai, kad aš toks minkštaširdis. Būtų ki- 
tas mano vietoje pasitaikęs, tai tu būtum nė neatsikėlęs. 


14. Deimanto žirgas 

Ponas arkliu paverstas 


itados gyveno labai negailestingas ir kietaširdis ponas: Žmones 
jis taip spaudė prie darbo ir kamavo, jog visi į dvarą ėjo su bai- 
me, nežinodami, ar grįš gyvi namo. Pas tą poną tarnavo bernas, 
kuriam tėvas mirdamas paliko tokius žodžius, kad galėjo žmones pa- 
versti į ką tik nori. Bernas lig šiol savo galia nebuvo naudojęsis. Ta- 
čiau kartą ponas liepė be pasigailėjimo plakti vieną vargšą žmogų, 
kuris negalėjo baudžiavos eiti, nes jo arklys buvo kritęs. Bernas nebe- 
ištvėrė. Jis sulaukė valandėlės, kai ponas likosi vienas, ir pavertė jį 
į juodą arklį. Pats pasivertė arklių pirklių, užšoko ant juodžio raitas, 
nujojo pas nuplaktąjį žmogų ir pasiprašė nakvynės. Žmogus ėmė skųs- 
tis, kad ponas jį visai nustekenęs: dvaro darbus einant, paties javai 
ant lauko sudygę, šienas likęs nepjautas, gyvuliai išdvėsę, visi kampai 
tušti, negalįs nei svečio priimti, nei jo arklio pašerti. 
— Kaip bus, taip pasikakinsim,— atsakė arklių pirklys.— Nuvesk 
mano arklį į tvartą ir padėk jam ruginių šiaudų — jis nieko kito neėda. 
Žmogus paėmė žibintą ir užsidegė balaną. 
— Ką tu, nė žvakutės neturiė 
— Kas neturi avių, tas neturi lajaus,— iš ko liesi žvakes? 

— Matau, sunkiai tau klojasi— tarė pirklys.— Imk mano arklį tre- 
jiems metams, plėšk lydimus, dirbk laukus. Varyk jį į sunkiausius dar- 
bus, plak be pasigailėjimo, tik per galvą neduok, šerk vienais ruginiais 
šiaudais, ir tų pačių per daug nedėk. Po trejų metų ateisiu arklio 
atsiimti. 

Tai pasakęs, pirklys išėjo ir vėl atsivertė į berną. Žmogus arklį ėmė 
spausti prie darbo. Juodis buvo labai stiprus, ir Žmogus greitu laiku 
išplėšė lydimus, išarė dirvonus ir dar dvare atidirbo. O tenai didžią- 
sias vandens statines, kurias du arkliai traukdavo ir du bernai stum- 
davo, juodis vienas pats lengvai paveždavo. Arklys kasmet vis labiau 
liesėjo, bet Žmogus per daug neėmė į galvą, prisimindamas pirklio 
žodžius. 

Per trejus metus žmogus prasigyveno. Vieną dieną arklių pirklys ir 
ateina savo juodžio. Dabar žmogus galėjo priimti tą geradarį kaip 
pridera, net žvakių netrūko į žibintą įstatyti. Pirklys pernakvojo ir 
anksti rytą išjojo su juodžiu. Jis arklį paslapčiom įleido į dvaro ko- 
pūstus, o pats nuo to laiko šiame krašte akių nerodė. Arklys kai puolė 
prie tų kopūstų ir iš bado ėmė ryti iškart po visą galvą. Tada atbėgo 
dvaro užvaizdas ir trenkė jam kumščiu per galvą, sakydamas: 

— Ak tu smarve! Koks bjaurybė baudžiauninkas tave čia įleido? 

Staiga užvaizdas atšoko kaip per ausį gavęs. Ant žemės gulėjo jo 
paties ponas, kuris jau treji metai buvo dingęs. Visas skarmaluotas, 
sudžiūvęs — vieni kaulai ir oda — ponas nuo užvaizdo sunkaus kumščio 
kojas nukratė. 


2 Ša 


sa SA 

Staltiese, pasidenk! 


ėvas turėjo tris sūnus: du protingus ir kvailiuką. Kartą vienas 
protingas sūnus ėmė tėvą prašyti, kad leistų jį į pasaulį. Tėvas 
leido. Protingasai sūnus ėjo ėjo, bet kaip tyčia niekur negalėjo 
darbo gauti. Pagaliau sutiko žmogų ir prašo duoti kokio darbo. Žmo- 


gus sako: 
— Jeigu tinki su tuo atlyginimu, kurį metų gale savo nuožiūra duo- 


siu, tai eime. 

Sūnus tiko. Kai metai praėjo, Žmogus atlyginimo padavė staltiesę 
ir sako: 

— Ištikimai tarnavai, gerą algą gausi! Šita staltiesė daug vertes- 
nė nei pinigai. Tu tik patiesk ją ir sušuk: „Staltiese, pasidenk!'— ir 
tuojau ant jos rasis gardžiausių valgymų, geriausių gėrimų! 

Sūnus padėkojo ir eina namo. O pusiaukelėje užklupo vakaras; rei- 
kėjo užsukti į kokią užeigą pernakvoti. Užeigos šeimininkas priėmė, 
bet nori sužinoti, kas tai per staltiesė. 

— Tai tokia staltiesė, kuriai negalima sakyti: „Staltiese, pasidenk!"— 
atsakė sūnus ir nuėjo miegoti. 

O kai sūnus užmigo, šeimininkas paėmė staltiese ir sušuko: 

— Staltiese, pasidenk! 

Tuojau atsirado gardžiausių valgių, geriausių gėrimų. Tai matyda- 
mas, šeimininkas paėmė sūnaus staltiesę ir padėjo kitą į jos vietą. Iš 
ryto sūnus, nieko blogo nemanydamas, parėjo namo ir liepia tėvui 
tuojau svečius kviesti, jis su savo staltiese visus gerai pavaišinsiąs. 
Svečiai susirinko. Sūnus norėjo parodyti, ką jo staltiesė gali. Jis šūk- 
telėjo: 

— Staltiese, pasidenk! 

Bet nieko — staltiesė kaip nesidengia, taip nesidengia. 

Sūnus atsistebėt negali, bet ką tai gelbės? Svečiai juoktis ėmė, tė- 
vas užpyko, visos pagyros vėjais nuėjo. 

Netrukus ir antras brolis užsimetė, kad tėvas jį leistų į pasaulį. 
Tėvas leido. Tasai ėjo ėjo, bet taip pat negalėjo niekur darbo 
rasti. Pagaliau sutiko tą patį žmogų ir prašo duoti darbo. Žmogus 
sako: 

— Jeigu tinki su tuo atlyginimų, kurį metų gale savo nuožiūra 
duosiu, tai eime,. 

Antrasis sūnus tiko. Metų gale žmogus jam davė aviną ir pasakė: 

— Ištikimai man tarnavai, gerą atlyginimą gausi! Šitas avinas dau- 
giau vertas nei pinigai. Tu tik sušuksi: „„Avinėli, atrajok!“, ir avinas 
tuojau ims aukso pinigus atrajoti. 

Antrasis sūnus padėkojo ir eina namo. O pusiaukelėje užpuolė va- 
karas, jis gavo užsukti pas tą patį šeimininką, kur anąkart brolis 
nakvojo. Šeimininkas priėmė, bet norėjo sužinoti, koks čia avinas. 

— Čia toks avinas, kuriam negalima sakyti: „„Avinėli, atrajok!“— 
atsakė sūnus ir nuėjo miegoti. 

O kai jis užmigo, šeimininkas paėmė jo aviną ir kitą toje vietoje 
pririšo. Iš ryto antrasis sūnus parėjo namo ir liepė tėvui sukviesti 
svečius, jo avinas visus dosniai apdovanosiąs. Svečiai susirinko. Ant- 
rasis sūnus tuojau šoko rodyti, ką jo avinas gali. Jisai sušuko: 

— Avinėli, atrajok! 

Bet nieko — avinas kaip neatrajoja, taip neatrajoja. Sūnus atsiste- 
bėti negali, o svečiai ėmė juoktis, tėvas užpyko, visos pagyros vė- 
jais nuėjo. | 

Po kurio laiko ir kvailiukas puolė tėvą maldauti, kad jį į pasaulį 
leistų. O tėvas sako: 

— Protingieji broliai nieko gero nenuveikė, ką gi tu manai nu- 
veikti? 

— Tėtuši, kas bus, tas bus, leisk ir mane! 

Tėvas ir leido. Kvailiukas ėjo ėjo, kol sutiko tą patį žmogų. Te- 
gul duodąs darbo — kaulija kvailiukas. Žmogus sako: 

— Jeigu tinki su tuo atlyginimu, kurį metų gale savo nuožiūra 
duosiu, tai eime. 

Gerai. Tiko, 

Metų gale žmogus kvailiukui davė vėzdą ir sako: 

— Ištikimai man tarnavai, gerą atlyginimą gausi! Šitas vėzdas dau- 
giau vertas nei pinigai. Tu tik sušuksi: „„Vėzde, duok!" — ir vėzdas tuo- 
jau ims vanoti kiekvieną, kas ketins tau bloga daryti. 

Kvailiukas padėkojo ir eina namo. O pusiaukelėje užklupo vaka- 
ras; reikėjo užsukti pas tą patį šeimininką, kur kitados broliai vienas 
ir kitas nakvojo. Šeimininkas mielai priėmė, bet norėjo žinoti, kas tai 
per vėzdas. 

— Tai toks vėzdas, kuriam negalima sakyti: ,,Vėzde, duok!" — atsakė 
kvailiukas ir atsigulė, 

O kai jis užmigo, šeimininkas pritykino prie vėzdo: „Jeigu staltie- 
sė ir avinas tiek naudos duoda, tai vėzdas bus dar naudingesnis“, — 
pagalvojo jis. Tuojau pasičiupo vėzdą ir šaukia: 

— Vėzde, duok! 

Tuoj vėzdas paklausė, užšoko šeimininkui ant nugaros ir kad ėmė 
vanoti! Iš pradžių vargšelis dar gėdinosi rėkti, bet kai visas vienų 
mėlynių pasidarė, tai ėmė kliegti nesavu balsu. Atbėgo kvailiuko ža- 
dinti, tegul išvaduojąs. O kvailiukas sako: | 

— Jei atiduosi staltiesę ir aviną, kuriuos iš brolių paėmei, tai iš- 
vaduosiu. 

— Atiduosiu, atiduosiu! 

Gerai. Iš ryto kvailiukas parėjo namo su staltiese, avinu ir vėzdu ir 
liepė tėvui svečius sukviesti. Tėvas pagalvojo: „Turbūt vėl kokius 
niekus prasimanys, bet, jei taip nori, sukviesiu.“ 

Svečiai suėjo. O kvailiukas jokių niekų neprasimanė. Kai šūktelė- 
jo: „Staltiese, pasidenk!"— tuojau kuo geriausių valgymų ir gėrimų 

atsirado. Visi ėmė vaišintis. Kai pavalgė, kvailiukas dar aviną ati- 
tempė, liepė jam atryti aukso pinigų ir visus dosniai apdovanojo. Tik 
abiem protingiesiem broliam to neganėjo. Jie užsipuolė kvailiuką, 
kad staltiesę ir aviną juodu užsidirbę, o ne jis. Jeigu jis ką Už- 
dirbęs, tegul parodąs. Tai išgirdus, kvailiukui apmaudu pasidarė; jis 
ir sako: 

— Va, mano uždarbis! Vėzde, duok! 

Akies mirksniu vėzdas šoko ant piktavalių brolių ir jau kad lupa 
kailį, tai lupa! Tiedu suspigo pagalbos šaukti, o kvailiukas sako: 

— Tol negelbėsiu, kol duosite žodį manęs kvailiu nebevadinti ir 
neužsipuldinėti. 

Broliai pasižadėjo, ir kvailiukas kaipmat juos išvadavo. 


Gaidys milžinas 


ykį gyveno vargšas trobelninkas, kuris jokio kito turto netu- 
rėjo, tiktai didelį didelį gaidį. Trobelninkas gaidį laikė kaip sa- 
vo vaiką ir visuomet su juo pasikalbėdavo. Ten pat dvare gy- 
veno labai nedoras ponas, kuris trobelninką ujo nepabaigiamais lažo 
darbais ir galop liepė iš trobelės išsikraustyti. Vargšas trobelninkas ne- 
bežino kur dėtis iš didžio sielvarto ir ėmė skųstis gaidžiui: 
— Ak mano gaideli, ką dabar darysim? Mudu net stogo virš gal- 
vos neturėsime! 
O gaidys sako: 
— Nesielvartauk, aš eisiu į dvarą ir pasikalbėsiu su ponu! 
Kitą rytą gaidys eina į dvarą. Kelyje jis patinka seną lokį, kuris 
vos bepasivelka. 
— Lokeli, kur eini? 
— Einu galo ieškoti. 
— Ai lokeli, geriau aš tave gyvą prarysiu! 
— Rykl 
Ir gaidys prarijo lokį. Galiuką paėjęs, patinka seną vilką, kuris 
vos vos kliba. 

— Vilkeli, kur eini? 

— Einu galo ieškoti! 

— Ai vilkeli, geriau aš tave gyvą prarysiu! 

— Ryk! 

Ir gaidys prarijo vilką. Galiuką paėjęs, patinka seną vanagą, kuris 
jau vos pakruta. 

— Vanagėli, kur eini? 

— Einu galo ieškoti. 

— Ai vanagėli, geriau aš tave gyvą prarysiu! 

— Ryk! 

Gaidys prarijo vanagą, atėjo į dvarą, užplasnojo ant vartų stul- 
po ir gieda: 

— Kakariekū! Mano gūžy daugiau nei pono dvare. 

Ponas užpyko dėl tokios bjaurios giesmės ir liepia įmesti gaidį 
į paukštidę, kad pikti Žąsinai jį sužnaibytų. O gaidys naktį išleidžia 
vanagą, ir tas sudrasko pono paukščius. Rytą ponas ateina pasižiū- 
Tėti, kas tvarte tikosi. Vanagas pasislėpė, o gaidys išlėkė pro duris 
ir vėl ant stulpo gieda: 

— Kakariekū! Mano gūžy daugiau nei pono dvare. 

Ponas užpyksta dėl tokios bjaurios giesmės ir liepia gaidį įmesti 
į galvijų tvartą, kad pikti buliai užbadytų. O gaidys naktį išleidžia 
vilką, ir tas sudrasko visus pono galvijus. Rytą ponas ateina pasi- 
žiūrėti, kas tvarte tikosi. Vilkas pasislėpė, o gaidys išlėkė pro duris ir 
vėl ant vartų stulpo gieda: 

— Kakariekū! Mano gūžy daugiau nei pono dvare. 

Ponas užpyksta dėl tokios bjaurios giesmės ir liepia gaidį įmesti 
į arklidę, kad smarkūs eržilai jį suspardytų. O gaidys naktį išleidžia 
lokį, ir tas pono arklius išpjauna. Rytą ponas ateina pasižiūrėti, kas 
tvarte tikosi. Lokys pasislėpė, o gaidys išlėkė pro duris ir ant vartų 
stulpo gieda kaip giedojęs: 

— Kakariekū! Mano gūžy daugiau nei pono dvare! 

Ponas liepia namiškiams nugalabyti tą bjaurų gaidį, bet gaidys 
pasišaukia savo padėjėjus — lokį, vilką ir vanagą. Vanagas šoka žmo- 
nių kapoti, vilkas gaudyti, lokys draskyti, o gaidys klausia poną: 

— Ar geriau mirsi, ar lakstysi paskui mano kiaulių ir šunų uo- 
degas? 

Ponas sako: 
— Geriau jau paskui tavo kiaules ir šunis lakstysiu, negu tokia 
mirtim mirsiu. 
Gaidys trobelninką nusivedė į dvarą ir abu laimingai gyveno, o 
nedorėlis ponas jiems už piemenį tarnavo. 


Kerų žodis 


ienas jaunikaitis išėjo po pasaulį keliauti. Gražų vakarą jis miš- 

ke priėjo mažą lūšnelę. Lūšnelė buvo tuščia, tik didelė skry- 

nia vidury stovėjo. Jaunikaitis buvo išalkęs ir tikėjosi ten ką 
rasti. Atidarė skrynią, o joje rado kitą, mažesnę, toje dar kitą. Pasku- 
tinė skrynelė buvo visai mažytė, ir joje įdėtas raštelis. O raidės tiek 
jau išblukusios, jog keliauninkas tik vieną žodį tegalėjo išskaityti: 
„Tarnas“. Kai tik tą žodį perskaitė, kažkoks balsas ir paklausė: 

— Ko norite? 

Jisai norįs minkšto patalo. Noras tuojau išsipildė. Kitą rytą keliau- 
ninkas vėl perskaitė: „Tarnas!“ 

— Ko norite? — paklausė balsas. 

Keliauninkas atsakė norįs turėti pilį šalia artimiausios karaliaus pi- 
lies. Tik kad ji būtų kur kas puošnesnė ir gražesnė. Karaliui nepa- 
tiko, kad priešais jo pilį Kita atsirado, ir dar puošnesnė. Jis ir 
paskelbė karą naujajam karaliui. Senasis karalius surinko didelį ka- 
Ieivių pulką, o naujasis — tris kartus daugiau. Tai pamatęs, senasis 
karalius sako: 

— Ką čia kariausim, geriau gražiuoju susitarkim. 


219 


Abudu paleido kareivių pulkus ir sutarė taiką. 

Karalius turėjo gražią dukterį, tačiau niekas nedrįso jai pirštis. 
Vieną dieną keliauninkas pašaukė tarną. Tarnas atsiliepė. Keliauninkas 
jam liepė iš karaliaus pilies atnešti karalaitę su visa lova, tik 
kad ji nepabustų. Kitą rytą liepia karalaitę atgal nugabenti. Tada 
keliauninkas nuėjo karalaitei pasipiršti. Karalius labai prasidžiugo ir 
pažadėjo dukrą. Gražias vestuves iškėlė. Po vestuvių naujasis kara- 
lius su pačia labai laimingai gyveno, bet va kartą ateina tasai tarnas 
ir sako: 

— Visą laiką aš tau tarnavau. Visus tavo norus pildžiau, o dabar 
ir aš noriu tave kai ko paprašyti. 

Jaunikaitis paklausė, ko jis norįs. Tarnas pasakė, kad norįs gauti 
tą raštelį, kur buvo skrynelėje. Ak taip! Na gerai, tegul pasiimąs tą 
raštelį. Tarnas pasiėmė. 

Naktį keliauninkas pabudo visas sustiręs nuo šalčio. Stebisi, kad 
pilyje galį būti taip šalta. Ir karalienė pabudo ir stebisi, kad guli ne 
pilyje, o senoje miško lūšnelėje. Tada keliauninkas ir sako karalienei: 

— Eik pas savo tėvus, nes tu pratusi turtingai gyventi, o aš liksiu 
kaip buvęs. 

Ir taip juodu išsiskyrė kas sau. 

Kalne, atsiverk! 


Vargšas dažnai eidavo pas turtingąjį duonos prašyti, o tasai 
kada ne kada pasišaipydamas atkišdavo kokį kąsnį. 

Sykį vargšas išvažiavo su rogutėmis į mišką žabų. Ogi žiūri — eina 
per mišką dvylika vyrų, prieina kalną ir sako: 

— Kalne, atsiverk! 

Kalnas tuojau atsivėrė, visi dvylika suėjo į vidų ir vėl sako: 

— Kalne, užsiverk! 

Kiek pabuvę kalne, vyrai vėl išėjo ir kalbasi tarpusavy: 

— Vakare, kai sutems, grįšim namo! 

Laukininkas galvoja: „Kas gi tame kalne yra? Eisiu pasižiūrėti!“ 

Jis prieina prie kalno ir sako: 

— Kalne, atsiverk! 

Kalnas atsivėrė, laukininkas įėjo, žiūri — stalas nukrautas mėsos, 
medaus, duonos ir alaus. Gerai užkirtęs, Žmogus ėmė vaikščioti po 
kambarius. Ėjo ėjo, pagaliau rado kambarį, pilną aukso pinigų. Jis 
nusimovė kelnes, užrišo kiškų galus, prisipylė pinigų ir parsinešė na- 
mo. Antrą rytą vėl nuėjo į mišką ir didelę naštą pinigų parsinešė. 


K artą gyveno du laukininkai: vienas turtingas, antras vargšas. 

Tas pat ir trečią dieną. Na, jau norėtų suskaičiuoti, kiek pinigų turįs. 
Skaičiuoja skaičiuoja — negali suskaičiuoti. Ir nueina pas turtingąjį 
kaimyną sieko pasiskolinti. Tasai stebisi: „Ką gi jis seikės — juk nie- 
ko neturi!“ 

Sieke palei dugną jis prilipino dervos. Vargšas laukininkas parsi- 
nešė sieką ir ėmė savo pinigus seikėti. Suseikėjęs nunešė atgal sieką 
ir nė nepamatė, kad palei dugną pakraštyje vienas auksinas prilipęs. 
Pamatė tą pinigą turtingasis laukininkas ir klausia vargšą: 

— Kur tu jį gavai? 

Iš pradžių vargšas laukininkas dar spyriavosi, bet galop prisipa- 
žino ir papasakojo, kur tų pinigų gavęs. Kitą dieną ir turtingasai trau- 
kia į mišką pinigų. Pasikinko į vežimą porą arklių, pasiima maišų ir 
važiuoja prie nusakyto kalno. Įeina į kalną, ligi soties prisivalgo, at- 
sigeria, prisipila pilnus maišus pinigų ir jau važiuos namo. Bet kalnas 
užsivėręs, 0 jis, valgydamas ir pinigus semdamas, visai užmiršo, ką 
reikia sakyti, kad atsivertų. Ir šiaip galvoja, ir taip — nieko negali 
sugalvoti. Tuo laiku pareina plėšikai, pamato savo kalne turtuolį ir 
tuojau nužudo jį be jokio gailesčio. Dar nueina į turtuolio namus ir 
viską sudegina. 

O vargšas laukininkas dabar didelis turtuolis, susirenčia gražias tro- 
bas ir gyvena laimingas dienas. 

Vėliau ponas abiejų laukininkų namų vietoje savo dvarą pasi- 
statė. 


Vargšas kurpius 


artą gyveno didžiai neturtingas kurpius, kuris begal sunkiai 

4. mManėsi. Vaikų daug, pati įsiligojusi, ir jis vienas turi visą būrį 

mitinti. Bet kaip vienas tokį didelį pulką išmitins? Taip kurpius 

nuolatos badu ir vadavosi. Galop jis jau nė grašio nebeturėjo. Nieko 

daugiau nebeliko, kaip eiti pas kaimyną turtuolį ir prašyti paskolinti 
pinigų. 

Tasai paskolino, bet prašė sutartu laiku atiduoti. Tačiau sutartas 
laikas greit atėjo, o kurpiaus kišenėse vėjai švilpauja. Turtuolis savo 
pinigų reikalauja, o tas vargšelis nežino, ką ir daryti. 

Vieną dieną, eidamas namo, miške jis patiko turtuolį. Tas vėl pi- 
nigų spiria, o kurpius nė grašio neturi. Jis meldžia, kad kurį laiką dar 
pakentėtų, bet turtuolis perpyko ir įnirtęs kurpiui akis išbadė. 
Turtuolis nuėjo sau, o kurpius liko miške. Jis buvo visai aklas 
ir negalėjo rasti kelio namo. Atėjo ir vakaras, ir naktis, bet kurpius 
nė iš vietos nesijudina. Sugalvojo įlipti į medį, kad naktį žvėrys ne- 
sudraskytų. Tol krapinėjo, kol rado didelį medį ir į jį įsirito. 

Sėdi kurpius medyje ir galvoja apie savo vargą. Vidunakty prie 
medžio atbėga kiškis, neilgai laukus — vilkas, o paskui ir lokys. Visi 
trys ėmė tarpusavy kalbėtis. Kiškis sako: 

— Žiūrėk tu man, kaip sergančios karalaitės niekas negali išgy- 
dyti! Ir šiokie ateina, ir tokie, o pagelbėti nė vienas nestengia. 

— Vieni niekai ją išgydyti! — atsakė lokys.— Tegul išlaužia kara- 
laitės kambario grindis — po jomis yra trys obuoliai: vienas sidabro, 
antras aukso, trečias deimanto. Tuos obuolius reikia perpjauti ir sėk- 
liukes išimti. Kai karalaitei paduos sidabro sėkliukes, ji ims kalbėti; 
kai paduos aukso sėkliukes, ji atsikels, kai paduos deimanto sėkiiukes, 
ji visai pasveiks. | 

— Tas tai taip, — atsiliepė kiškis — bet, žiūrėkit, vandens nė vie- 
name miesto šulinyje nėra ir nėra. Žmonės vis tiek turės mirti iš 
troškulio. 

— Kas per niekas! — pasakė vilkas.— Jei tik perskeltų į keturias 
dalis didįjį akmenį, kuris guli ant vandens gyslos miesto viduryje, tai 
vandens nebetrūktų. 

— Tas tai taip — nutesė kiškis — bet akių šviesybės negali atgauti 
nė vienas, kas ją prarado. Toksai amžinai ir liks aklas. 

— Nepliaupk kvailysčių! — sudraudė lokys.— Jei toksai akis pasi- 
plautų rasa, kol saulė dar netekėjusi, tai vėl regėjimą atgautų. 

Kurpius tupėjo tarp medžio šakų ir nuklausė visa, ką Žvėrys šne- 
kėjo. Dar valandėlę paplepėję, jie nubėgo sau. Kurpius pasvarstė, ar 
gali būti teisybė, ką girdėjo, ir nusprendė, kad reikia palaukti aušros 
ir išmėginti. Matyti, vargšelis, nieko nematė, turėjo iš paukščių čiul- 
bėjimo spėti, kada rytas artėja. Laukė laukė, o naktis lėtai slenka. 
Galop čieptelėjo vienas paukštis, paskui kitas, o netrukus ir visi ėmė 
čiulbėti. Kurpius išlipo iš medžio, pasičiupinėjo, kur vešlesnė žolė, 
nubraukė rasą į saują ir tol trynėsi akis, kol praregėjo. 

Pats laimingas būdamas, jis norėjo ir kitiems padėti, ir patraukė 
į miestą. Ten visi vaikščiojo nuliūdę. Jis ėmė klausinėti, kas jiems 
per bėdos. Taip ir taip, nė viename šulinyje vandens nesą, visi bai- 
gią nutrokšti. Ir karalaitė serganti, niekas jos išgydyti negalįs. Kur- 
pius tuojau paklausė: 

— Kur čia mieste tasai didysis akmuo? Nuveskite mane prie jo! 

Nuvedė. Kurpius tuojau sako: ! 

— Suskaldykite akmenį į keturias lygias dalis! 

Žmonės stojo prie darbo ir akmenį greitai suskaldė. Vos tatai pa- 
darė, šuliniai vandens prisipildė. Visi atsidžiaugti negali ir nežino, 

kaip kurpiui atsidėkoti. Ir karalius, išgirdęs apie tokį stebuklą, pasi- 
kvietė kurpių į pilį Tasai nueina. Karalius klausia: 

— Ar tu, toks gudrus vyras, negalėtum mano dukrai pagelbėti? 
Ji jau seniai serga, ir niekas negali jos išgydyti. 

— Galiu pamėginti — atsiliepė kurpius ir prašo nuvesti jį pas 
ligonę. 

Kurpių nuvedė į karaliaus dukters kambarį. Princesė labai sunkiai 
sirgo, negalėjo nė žodelio ištarti, rodėsi, tuojau ir mirs. Kurpius lie- 
pė išlaužti grindis, rado obuolius, perpjovė sidabro obuolį. Išėmęs 
sėkliukę, davė ją karalaitei suvalgyti. Vos tik ji suvalgė tą sėkliukę, 
kaipmat ėmė kalbėti. Antrą dieną kurpius jai davė suvalgyti aukso 
sėkliukę. Princesė tuojau atsikėlė ir ėmė vaikščioti. Trečią dieną 
kurpius perpjovė deimanto obuolį ir davė karaliaus dukrai suvalgyti 
deimanto sėkliukę. Ją suvalgius, princesė ir visai pasveiko. 

Karalius iš džiaugsmo nežinojo, ką ir daryti, ir norėjo savo dukrą 
kurpiui į žmonas atiduoti. Tas padėkojo už garbę — jis jau turįs na- 
mie ir žmoną, ir vaikų. Tada karalius davė jam sieką auksinų ir namo 
paleido. 

Eina kurpius linksmas namo, bet kai tik įžengė miškan, beregint 
sutiko turtuolį. Tas nenori savo akimis tikėti, kad kurpius regėjimą 
atgavęs. Kurpius tuojau turtuoliui grąžino skolą, tačiau tas ramybės 
neduoda: 

— Sakyk, iš kur tau pinigai ir akių šviesybė? 

Kurpius ir apsakė viską, kaip jam buvo. Turtuolis net pažaliavo 
iš pavydo ir nusprendė pats mėginti laimę. Kai kurpius nuėjo, tur- 
tuolis išsibadė akis, įsikorė į tą patį medį, kur aną naktį kurpius sė- 
dėjo, ir svarsto, kaip išleis tuos didelius pinigus, kai jie iš visų pusių 
pasipils. 

Apie vidunaktį po medžiu atbėgo kiškis, neilgai laukus vilkas, o 
paskui ir lokys. Visi trys suka galvas, kas galėjo išpasakoti, ką jie 
aną naktį kalbėjo, nes mieste visi šuliniai pilni vandens ir karalaitė 
jau pasveikusi. Žvėrys kaltino kits kitą ir tik šaukė: 

— Tu kaltas! Tu kaltas! 


Pagaliau lokys su vilku nutarė, kad kiškelis būsiąs tasai kaltinin- 
kas. Kiškelis gynėsi, bet tiedu netikėjo ir nusprendė, kad ilgaausį rei- 

kia sudraskyti į gabalus. Vargšelis sudėjo letenėles, žiūri aukštyn jiems 
į akis ir šaukia: 

— Dievaži, aš nesu kaltas! 
UŪmai jis pamatė medyje sėdint žmogų ir nudžiugęs kitiems ėmė 
rodyti: 

— Žiū, žiū, va tas, kur medy tupi, — tas bus kaltas! 

Lokys su vilku dirst į viršų ir paregėjo turtuolį. Ir tuodu pritarė, 
kad jisai būsiąs kaltas, ištraukė iš medžio ir sudraskė. 


Kalvio badėjėjas 


skurdžiai. Kurgi ne! Nukalti jau nieko nestengia, vaikų neturi, 
kas pagelbėtų,— kur tad duonos kąsnį gaus? Sėdi abu su se- 
nute ir skundžiasi: 

— Tai jau laimė mus visai pametė! Nors mirtis greičiau ateitų! 

Tik šit prie durų prieina jaunikaitis. 

— Kas yra, tėve, ar nereikia padėjėjo? 

— Kur jau čia padėjėjo! Pats neturiu ką dirbti. Kas neš darbą pas 
tokį senį, kaip aš? 

— Nesirūpink be reikalo! Jei mes abu išvien stosime, tai dedu 
galvą, kad rytoj visi pamatys, ką mes galime, ir tau duonos ne- 
trūks. 

— Tebūnie, kaip sakai! 

Ir padėjėjas tuojau nusimetė švarką, įpūtė ugnį žaizdre ir tik kūjį 
kilnoja. Atsitiko, kad pro kalvę ėjo sena pavargėlė. Padėjėjas šūk- 
telėjo: 

— Aure, kur darbas! 


K itados buvo senas, sveikatos nebetekęs kalvis, jis gyveno labai 

Jis išlėkė iš kalvės, pagavo senę, tuojau ją į žaizdrą įkišo ir šau- 
kia senajam kalviui: 

— Dumk! 

Senis už galvos susiėmė: ką tas padūkėlis sumanė? Bet padėjėjas 
tik varto senę kalvio replėmis, liepia anam dumti, o pats duoda atsi- 
vėdėjęs. Paskui numetė ją ant aslos aušti, ir — kas per stebuklai! Iš 
senės buvo nukalta jauna, daili mergaitė — negali akių atitraukti. Dau- 
giau kaip dvidešimt metų jai neduosi. Padėjėjas ir sako: 

— Ką aš tau pirma sakiau, senasai kalvi? Dabar darbo neatsiginsi. 
Bet vieną daiktą įsidėmėk: kalk tiktai vargšus ir neimk jokio užmo- 
kesnio. Turtuoliams senatvė — ne našta, 

Ir išties — antrą dieną tiek daug perkalamų radosi, kad nė apsi- 
sukti nėr kur. Vienas kreivas, kitas šleivas, vieną šeimininkas nuva- 
ręs, kitą ponas ir tijūnas į kuprą surietęs. Tiedu dirbo nuo ankstaus 
ryto ligi vėlaus vakaro. Taip ir plūkėsi kokį mėnesį, kol visus vargšus 
perkalė. Senasis kalvis jokio užmokesnio nereikalavo, bet kur medį 
kerta, ten skiedros byra: kiekvienas jam neša iš geros valios kiek iš- 
galėdamas. Padėjėjas jam ir sako: 

— Klausyk, senasai kalvi, dabar tau visko ganės, kol tik tu gy- 
vensi. Aš taipogi nebeturiu laiko čionai būti — eisiu sau. O tau šit 
ką pasakysiu: daugiau nė su vienu neprasidėk, kitaip blogai baigsis! 

Padėjėjas išeina, ir kalvis lieka vienas pats. Bet kas tau duos ra- 
mybę! Pradėjo plaukti iš visų pašalių turtuoliai — kalvė stačių pilna. 
Tik tiek ir tegirdi: 

— Kalk mane, kalk mane! 

Senasai kalvis aiškina: 

— Aš juk nekalu žmonių, mano padėjėjas kalė, bet jis jau kitur 
išėjo. Susiieškokite jį, jeigu norite! 

Bet kas tau klausys! Eina ir eina, o galop kokia dar atgūrino sena 
sena turtuolė. Žada visą kalvę auksu apipilti, jeigu iš jos nukalsiąs 
jauną mergaitę. Taip prikibo prie senojo kalvio, kad tasai niekaip 
gyvai negali nuo jos atsikratyti ir pagaliau galvoja: „Et, reikėtų pa- 
mėginti kalti, galgi pasiseks!" 

Kol šisai dar svarsto, senė jau ir ant priekalo: tegul duodąs su 
kūju, pasiseksią! Kalvis čiupo replėmis senę ir jau kaitins ugnyje, bet 

kur tau! Toji į kamuoliuką susirietė. Į tokią bėdą kliuvęs, kalvis dar 
spėjo sušukti: 

— Būtų čia mano padėjėjas, gal kas ir išeitų! 

Sulig tais žodžiais padėjėjas pro duris įžengė: 

— Ar užmiršai, ką tau sakiau? 

Senis teisinasi ir meldžia, kad dar šį kartelį pagelbėtų. Padėjėjas 
pats kibo į darbą. Seniui šūktelia: „„Dumk!“, pasukioja, pasukioja se- 
nę žaizdre ir deda ant priekalo. Pakala, pakala, ir blinkt ant aslos 
ataušti. Tik žiūri — o kad tu surūgtum! — iš senos turtuolės juoda katė 
iškalta. Kiti turtuoliai, šitai paregėję, į visas puses kad movė, nė 
sudieu nepasakę. Nuo to karto senajam kalviui niekas ramybės ne- 
bedrumstė. 


Dvasių veidrodis 


artą vienas sūnus paveldėjo iš tėvo didelį turtą, bet greitai vis- 
ką prašvilpė — liko tiktai tėvo kardas prie šono, saujelė drus- 
kos ant stalo ir pelių medžiotojas katinas po stalu. Ką gi dau- 
giau tokiam skurde daryti — pasiima ką turi ir eis į pasaulį naujos 
laimės ieškoti. Eina eina — o kelio nei katinas, nei jis pats nežino. 
Paklydo miške. O tam miške girdi baisiausią triukšmą. Eis triukšmo 
pasižiūrėti ir — baisus daiktas — ką pamato: stiprus liūtas grumiasi su 
velniu. Ką dabar? Jau buvo atgal besprunkąs, bet liūtas sušuko: 

— Nebėk! Geriau išsitrauk kardą ir padėk velnią nugalabyti — ir 
tau, ir Man bus gerai. 

Paklauso jisai, ir dviese kaipmat velnią priveikia. Liūtas begal 
prasidžiugo ir sako: 

— Žinai, ką pasakysiu? Tu man gera padarei, dabar aš tau pada- 
rysiu. Čia pat už miško yra karaliaus miestas, o tas karalius turi 
kautis su tokiu pat velniu, bet jam, žmogeliui, nekaip sekasi — kiek 
per naktį kariuomenės surenka, tiek per dieną velnias išmuša, ir aš 
bijau, kad pats karalius greitai jam į nagus nepakliūtų. O ką, jeigu 
mudu eitume karaliaus vaduoti? Jei šitą velnią nugalėjom, tai anas 

nebus stipresnis, 0 tu dideliu žmogum pasidarysi. Matai, aš žinau: 
tas karalius turi keistą veidrodį su keturiais varžtais; kai vieną varž- 
tą pasuki — atskrenda vienokios dvasios ir padaro visa, ką liepi, jei 
pasuki antrą varžtą — atskrenda kitokios dvasios, jei trečią — dar ki- 
tokios, jei ketvirtą — vėl kitokios. Kai tik velnią nugalėtum, karalius 
tave paklaustų: „Ką nori gauti atlygio?“ O tu atsakytum: „Tą veid- 
rodį su keturiais varžtais!“ Jis duotų, ir tada, žinoma, būtum didelis 
vyras. Na kaip, drąsos užteks? 

— Kodėl gi ne — eime, kas bus, tas bus! 

Nueina pas karalių. Karalius labai apsidžiaugė tokiu geraširdžiu 
gelbėtojų, bet jis tiktai abejoja, ar vienas vyras stengs padaryti tai, 
ko vakar ir užvakar visas tūkstantis nepadarė. 

Sūnus atsako: 

— Čia nėra ko būgštauti — negi aš nežinau, ką darau! 

— Gerai, sūnau! Tegul bus taip! Jeigu velnią pergalėsi, prašyk ma- 
ne ko tik nori — viską tau duosiu. 


Ir sūnus su savo liūtu kibo į darbą. Prisiplūkė gerokai — menki 
juokai su tokiu velniu. Tačiau juodu įveikė velnią daugiau gudrybe 
nei jėga: kai tik susigrūmė, liūtas iš užpakalio prisėlino, kibo velniui 
į gaurus ir parsivertė aukštielninką; tada sūnus ėmė kapoti kardu 
kur tik pakliuvo. Nors jis buvo manęs, kad čia tikri niekai, kai kitas 
laiko, bet ne taip lengva buvo: juk velnias ugnimi spjaudosi — va 
kas. Galų gale velnią pribaigė, ir sūnus nuėjo pas karalių atlygio pra- 
šyti — veidrodžio su keturiais varžtais. Karalius tik susiraukė, kai iš- 
girdo tokį prašymą, bet nieko nesakė — reikia, tai reikia. 

Ir sūnus eina toliau į pasaulį, galvą iškėlęs: veidrodis rankoje, vie- 
noj pusėj liūtas, kitoj katinas, prie šono žvilgantis kardas — gražu pa- 
žiūrėti. Eina eina — pagaliau ant vieno kalno tarp dviejų upių randa 
gražų beržyną. 

— Pala! — sušunka jis.— Tai puiki vieta — čia ir pasilsėti galima! 

Bet visi trys po šitiekos kelio baisiai išalkę, o duonos nėra nė tru- 
pinėlio — ką daryti? 

— Še tai tau! — prisiminė liūtas.— Ant žirgo sėdi, žirgo ieškai. Ku- 
riem galam tas veidrodis? Dar dėl duonos rūpiniesi!l Pasuk pirmąjį 
varžtą! 

Gerai. Pasuka: pirmoji dvasia žmogaus pavidalu jau ir čia — ką į5a- 
kysiąs? 

— Visiems trims gerai pavalgyti, daugiau nieko! 

Ir dvasia nudūmė paknopstomis. Netrukus gardžiausi valgymai ir 
čia. Visi pavalgo. O antrą dieną sūnus nebežino, ką čia iš nuobodumo 
prasimanyti. | 

— Še tai tau! — vėl prisiminė liūtas.— Kuriem galam tas veidro- 
dis? Pasirūpink kokią pastogę, juk neturim kur gyventi. Pasuk antrą 
varžtą! 

Gerai. Pasuka antrą: antra dvasia žmogaus pavidalu jau ir čia — 
ką įsakysiąs? 

— Mums trims labai gražią pilį, daugiau nieko! 

Ir dvasia nudūmė paknopstomis. Netrukus iš dangaus nusileido gra- 
ži deimanto pilis — tiesiai ant kalno tarp dviejų upių. Sūnus tuojau 
eina pilin ilsėtis, liūtas lieka lauke vartų sergėti, o katinas už- 
šoka ant krosnies kambario saugoti. O jau visur taip gražu — tikras 
stebuklas! 

Bet iš ryto sūnus vėl galvoja, ką čia dar veikti. 

— Ką veikti? — sako liūtas.— Kuriem galam veidrodis? Pasirūpink, 
kad aplink deimanto pilį gražus sodas būtų! 

Gerai. Sūnus pasuka trečią varžtą: atlekia trečioji dvasia Žmogaus 
pavidalu — ką įsakysiąs? 

— Kad aplink deimanto pilį gražus sodas būtų! 

Dvasia nudūmė paknopstomis. Netrukus iš dangaus nusileidžia vie- 
nokie medžiai, nusileidžia kitokie ir patys į žemę įsisodina. Po va- 
landėlės į sodą nutupia visokie paukščiai giesmininkai, atsiranda įvai- 
rIiausių Miško žvėrių. Visai kitas gyvenimas pasidarė: paukščiai ėmė 
čiulbėti, Žvėrys staugti, medžiai žydėti — nei atsiklausyti, nei atsižiū- 
Iėti negali, 

O iš ryto sūnus vėl galvoja, ką čia dar veikti. 

— Ką veikti! —tarė liūtas — Žinau, ką veikti. Kuriem galam tau 
veidrodis? Vesti tau reikia: liepk pačią atnešti — tada tai pagyvensi. 
Ten už devynių girių, kur upė įteka į jūrą, gyvena karalius. Jis turi 
tokią dailią dukterį, kokios kitos šiame pasauly niekas neregėjo; ta 
ir galėtų būti tavo išrinktoji — liepk atnešti! 

Sūnus pasuko ketvirtą varžtą: atlėkė dvasia Žmogaus pavidalu — ką 
įsakysiąs? 

— Ten už devynių girių, kur upė įteka į jūrą, gyvena karalius, jis 
turi dailią dukterį — atnešk man ją už pačią! 

Dvasia nudūmė paknopstomis, ir — viens du! — karalaitė jau čia. 
Sūnus paėmė karalaitę už pačią ir gyveno laimingai. 

O senasis karalius dėl dukters begal sielvartavo. Jis išsiuntė laivus 
po upes ir jūras ieškoti, išsiuntė pėstininkus po sausumas klausinėti, 
bet visi grįžo tuščiomis. Nieko nedarysi — pagaliau eis pas raganą 
pasikalbėti. Ragana būrė būrė — galų gale išbūrė, kad dukra deiman- 
to pilyje ant kalno viršūnės esanti, pas savo vyrą gyvenanti. Tegul 
duodąs laivą ir žmonių, ji plauksianti upe dukters namo parvilioti. 
O karalius sako: 

— Kur važiuosi su vienu laivu, moteriška būdama, aš siųsiu visą 
kariuomenę deimanto pilies griauti! 

Tačiau ragana ne: ten, deimanto pilyje, vartus saugąs liūtas, jisai 
vienas kariuomenę sudraskysiąs; geriau tegul leidžiąs jai gudrybe veik- 
ti, tada gal kas nors ir išdegsią. 

— Gerai. Tegul būna, kaip tu nori! — atsakė karalius ir davė jai 
laivą su įgula. Nuplaukė ragana aukštupio link, bet arti pilies nepri- 
plaukė — paliko laivą su Žmonėmis atokiau, o pati kaip elgeta nuėjo 
į deimanto pilį. Vienas dievas težino, kaip ji ten padarė: kol paupiu 
ėjo, sūnaus pati pilyje ūmai susirgo. O jis pats su savo liūtu ir kati- 
nu tą dieną buvo medžioti išėjęs. Žinoma, tokį patogų metą ragana 
lengvai įsigavo pilin. Ligonė tik dejuoja, tik vaitoja, o ragana jai ge- 
rinasi — kas gi atsitikę? 

— Taip ir taip — toks blogumas, kad negali. 

— Ai, tai maža bėda! Kiek aš, sena elgeta, po pasaulį vaikščioda- 
ma, ligonių išgydžiau; tik mažumą pabraukysiu — sveika būsi. 

Ir iš teisybės. Kai tik pabraukė — ligonė kaipmat pasveiko. Kara- 
laitė ir sako elgetai: ji čia esanti kaip paties dievo duota, Tegu lie- 
kanti nakvoti, kur vakare eisianti. Parsirasiąs vyras, tai ją, tokią ge- 
radarę, auksu apipilsiąs. 

Na, o ragana to ir telaukė: juk todėl karalaitę susargino ir vėl iš- 
gydė, kad norėjo prisimeilinti, pasirodyti geradarė ir pilyje kokią dieną 
pabūti. Vakare pareina vyras — pati prie jo pripuolė: 

— Vyreli, vyreli, kol tavęs namie nebuvo, aš vos nenumiriau, lai- 
mė, kad šita elgeta pasimaišė, tai ligą kaip ranka nuėmė. Tegul ji už 
savo gerumą pas mus pasisvečiuoja! Gerai? 

— Tegul jau, tegul! Kada gi aš gerą žmogų atstūmiau? 

Ir taip ragana likosi deimanto pilyje. Kitą rytą sūnus vėl išeina 
medžioti. O ragana kiaurą dieną tik pilim gėrisi ir apie viską klau- 
sinėja. Galop lyg niekur nieko pasiteirauja: 

— Dievas žino, iš kur tokia pilis ir radosi. Daug pilių esu ma- 
čiusi, bet šitokia tai jau tikrai ne žmogaus rankų darbas. Argi tu, 
pati būdama, apie tai su vyru nesi išsikalbėjusi? 

— Ne, nesu. Bet vakare galiu paklausti, kas gi čia blogo? 

Vakare pareina vyras, ji pasitinka: 

— Vaje, vyreli, koks tu esi: tiek laiko kartu gyvename, o man 
net to neapsakei, kas mūsų pilį statė. Senoji elgeta mano, kad pilis 
gal iš dangaus nukritusi — negi taip gali būti? 

— Kur jau čia iš dangaus! Bet aš antai turiu tokį veidrodį su ke- 
turiais varžtais; jeigu pasuki juos, tai atlekia dvasios ir padaro visa, 
ko tik nori, — jos man pilį ir atnešė. 

— Ak taip! — pati nustebo, ir daugiau nieko. 

O ragana tatai išgirdo. 

Rytą sūnus vėl išeina medžioti. Kai gerą galą nuėjo, ragana pasi- 
čiupo veidrodį, pasuko vieną varžtą, antrą, trečią: visos dvasios kaip 
akis išdegusios sulėkė — ką įsakysianti? 

— Neškite šitą deimanto pilį už devynių girių ir nuleiskite ten, 
kur upė įteka į jūrą, karaliaus kieme! 

Tuojau deimanto pilis pakilo į orą su ragana ir sūnaus pačia ir kaip 
drugelis nulėkė į karaliaus kiemą. Sūnus bemedžiodamas pakė- 
lė akis ir mato pilį dangumi skriejančią. Jis baisiai išsigando, o liū- 
tas sako: 

— Tai senės elgetos darbas. Kam leidai nenaudėlei pilyje prisi- 
glausti! Bet dabar šaukštai popiet. Belieka tik gudrumu pasikliauti. Per- 
sirenk, kad nepažintų, ir eik paupiu pas uošvį pasižiūrėti — tikriausiai 
ten tavo pilis bus. Aš čia liksiu bent sodo saugoti ir lauksiu tavęs su 
pilim ir su pačia. 

Gerai. Sūnus persirengė ir su katinu nudrožė paupiu. Žemyn kiek 

paėjęs, už miško pamatė laivą su žmonėmis, tie klausia, ar nesutikęs 
elgetos? Žadėjusi grįžti, o jie negalį sulaukti. 

— O kas jūs tokie būsite? 

— Mes karaliaus žmonės —to, kur už devynių girių, prie upės žio- 
čių gyvena. 

— Oi, kaip gerai! Aš kaip tik pas tą karalių turiu nusigauti. Esu 
pašauktas virėjas ir girdėjau, kad jūsų krašte niekas nemoka gar- 
daus valgio taisyti, todėl einu pas karalių už virėją parsisamdyti; jūs 
galėtumėt mane nuvežti, nes toji elgeta, kiek žinau, seniai namo par- 
ėjo — tuščiai laukiate. 

— Visko gali būti! Bet, jei esi virėjas, tai pataisyk mums valgyti — 
kitaip tavimi netikėsim. | 

Gerai. Sūnus verda valgyti. O jis žinojo, kad uošvio šalyje nie- 
kas nemoka į valgį druskos dėti, todėl įbėrė saujelę druskos. Kai lai- 
vo žmonės tokio valgio paragavo, tai ko liežuvių neprarijo. O sūnus 
juos ragina: 

— Sukite laivą į namų pusę ir srėbkite plaukdami, kad laiko ne- 
gaištume. Ar nesakiau, kad esu pašauktas virėjas? Dabar juk tikite? 

— Tikim, tikim! — visi sušuko ir tuojau pagręžė laivą į namų 
pusę. 

Atplaukė pas uošvį — naujasis virėjas žiūri: deimanto pilis stovi 
greta uošvio rūmų, o jo pati prie pilies gailiomis ašaromis rauda. 
Vyrą išgąstis paėmė, kad pati, jį paregėjusi, nešūktelėtų. Sužinos žmo- 
nės, kas jis toks, ir viskas niekais nueis. Galiausiai taip sugalvojo: 
atsisėdo ant upės kranto, o katinui liepia slapčia pas pačią nubėgti, 
pranešti viską, ką sumanęs daryti, ir dar paklausti, kur veidrodis 
padėtas. Gerai. Katinas taip padarė ir skuba su žinia atgalios: 
veidrodį pasiėmusi ragana, ir šiuo metu ji esanti namie. Tėvas esąs 
baisiai piktas, jam nė žodelio negalima pratarti; tačiau juodu su pa- 
čia galį prie deimanto pilies susitikti nakčia, kai visi įmigę. Gerai. 
Kol sūnus ten paupy delsė, laivo žmonės karaliui papasakojo, kokį 
didelį virėją jie parsivežę. Karalius pasišaukė virėją į pilį ir liepia 
valgyti taisyti. Virėjas išvirė pagal savo skonį — su druska, su labai 
gardžiu užkulu —ir neša karaliui paragauti. Karalius paragavo vie- 
ną šaukštą, antrą — vaje! —čia tai bent virėjas. Tokio niekur neiš- 
leisiąs. Gerai. Bet karalius neilgai džiaugėsi: jau antrą savaitę žmo- 

nės pastebėjo, kad naujasis virėjas naktimis pas karalaitę į deimanto 
pilį lendąs, o katinas liekąs užu vartų saugoti. Tai prigirdęs, kara- 
lius kone iš proto išsikraustė: virėją norėjo į- gabalus sudraskyti. O 
žmonės jam sako: 

— Kam tau jį greita mirtim žudyti — niekų darbas. Geriau su visu 
katinu įmeskime jį į žiurkių ir pelių olą, tada gaus ilgiau pasikan- 
kinti. 

Gerai. Įmeta ten. 

Žinoma, tuojau subėga žiurkių ir pelių būrys sūnaus graužti, o 
katinas džiaugiasi: ,„Dabar tik į darbą!'— ir pripjovė jų krūvų krū- 
vas. Pagaliau jos visai įsibaugino ir nubėgo žiurkių karaliui skųstis, 
kad velnias olon įsibrovė jo valdinių galabyti. Žiurkių karalius išlin- 
do iš savo olos ir klausia sūnų: 

— Kas tas per velnias, kurį įleidai čia mano valdinių žudyti? 

— Tai tikras velnias — jis visus jus išpjaus, ir tave patį. Bet jeigu 
atliksite man vieną darbą, tai daugiau nė vienos nežudys. Jūs turite 
iš raganos mano veidrodį atnešti — va ir viskas! 

Gerai. Šitai galima! Ir kitą naktį visas žiurkių ir pelių pulkas išėjo 
su ragana kariauti. Bet ją nugalėti ne taip jau sunku buvo. Užpuolė 
dar miegančią ir sugraužė ligi paskutinio kaulelio, o veidrodį sūnui 
atvilko. Tasai be galo apsidžiaugė, pasuko varžtus ir įsakė dvasioms 
nunešti jį iš olos į deimanto pilį, pas pačią. Paskui vėl pasuko varžtus 
ir įsakė deimanto pilį nunešti į senąją vietą, kur liūtas sodą saugoja. 
Viens du! — viskas išsipildė. Nuo tada sūnus su savo pačia, liūtu ir 
katinu gyveno laimingas dienas. 

Dėkingi gyvūnai 


sunkiai manėsi, reikėjo siųsti sūnus uždarbio ieškoti. Davė 
kiekvienam po tošinukę su paviržiu, ir jie išėjo. Ėjo ėjo, kol 
užsimanė pietų. Protingieji broliai sako: 
— Ką mes kiekvienas savo valgysim kaip susipešę? Pirmiau su- 
valgykim jaunėlio paviržį, kad jam lengviau būtų nešti. 
Suvalgė ir eina visi toliau, kol užsinorėjo pavakarių. Protingieji 
valgė kiekvienas savo paviržį, o kvailučiui nieko nedavė. Tasai sako: 
— Broliai, ir aš noriu valgyti! 
— Kas tau liepė taip greit savo duoną suvalgyti! — tiedu atrėžė. 
Liko vargšelis nevalgęs. Pavalgę pavakarius, vėl visi keliauja to- 
liau, kol ateina vakarienės metas. Protingieji valgo kiekvienas iš savo 
tošinės, o kvailučiui nieko neduoda. Tasai sako: 
— Broliai, ir aš noriu valgyti! 
— Ar tavo tošinė kiaura, kad viską iš jos išbarstei? — atkirto tiedu. 
Eina gulti vargšelis nevalgęs. Rytą atsibunda — protingieji broliai 
nuėję, palikę jį vieną miške. Ką dabar daryti? Nusprendžia, kad eis, 
kaip saulė eina, — vis kelią užtaikys. Eina eina, kol pamato didelį skruz- 


V 7 ienas tėvas turėjo tris sūnus — du gudrius, trečią kvailą. Tėvas 

dėlyną, ant kurio vėjas užvertęs storą medį. Skruzdėlės gailiai prašo, 
kad pagelbėtų — negalinčios to medžio nuversti. Kvailutis palenda po 
medžiu, atsispiria ir nuverčia! 

— Ačiū, ačiū! — dėkoja skruzdėlės.— Sunkią valandą mes tau pa- 
dėsim! 

Eina toliau, girdi bites gailiai dūzgiant, kad ateitų pagalbon. Kvai- 
lutis pasižiūri — lokys lipa į drevę medaus kopinėti. Kai paleido į 
lokį tą pačią tuščią tošinę, ta jam tiesiai į nosį. Išsigandęs lokys ke- 
beriokšt žemėn ir duok dieve kojas. 

— Ačiū, ačiū! — padėkojo bitės.— Sunkią valandą mes tau padėsim! 
vaikas iš lizdo iškritęs. Pakėlė kvailutis krankliuką ir į lizdą įdėjo. 

— Ačiū, ačiū! — padėkojo kranklys— Sunkią valandą tau pa- 
dėsiu! 

Ėjo kvailutis toliau, kol pamatė didelį dvarą. Eis pas poną darbo 
ieškoti. Ponas sako: 

— Duosiu tris darbus: jei padarysi, gausi sieką auksinų, jei ne — 
odą nudirsiu! 

Kvailutis galvoja: „Reikia pamėginti, tėvas namie laukia su uždar- 
biu.“ Vakare ponas sako: 

— Šiąnakt turi iš laukų visus javus parvežti, vienu klojimu iš- 
kulti ir grūdus išvėtyti. 

Atsisėdo kvailutis ant jaujos slenksčio ir sunkiai atsiduso. Kaip 
tokį darbą nuveiksi? Kur buvus, kur nebuvus, skruzdėlė ir čia: 

— Ko graužiesi, jaunikaiti, kas tau nutiko? 

Taip ir taip — pernakt reikią viską suvežti ir iškulti. O skruzdėlė 
ramina: 

— Nesirūpink, mes suvešim ir iškulsim. 

Prisirinko skruzdėlių — net juoda, velka ir kulia, velka ir kulia. 
Aušrelei brėkštant, viskas pabaigta, javai iškulti, grūdai krūvose. Po- 

— Šiąnakt ant šio kalnelio turi pastatyti vaško bažnyčią. 

Atsisėdo kvailutis ant kalnelio ir sunkiai atsiduso. Kur buvus, kur 
nebuvus, bitė atskrido: 

— Ko graužiesi, jaunikaiti, kas tau nutiko? 

Taip ir taip — pernakt reikią vaško bažnyčią pastatyti. O bitė 
ramina: 

— Nesirūpink, mes pastatysim. 

Atskrido bičių devynios galybės ir tik siuva, tik siuva — aušrelei 
brėkštant, bažnyčia stovi gražut gražutėlaitė. Ponas rytą tik rankomis 
pliaukštelėjo: tai stebuklas! O vakare jis užduoda kvailučiui kitą 
darbą: 

— Ant vaško bažnyčios bokšto turi užtupdyti auksinį gaidį. 

Atsisėda kvailutis prie bažnyčios durų ir sunkiai atsidūsta. Kur 
buvęs, kur nebuvęs, kranklys ir čia: 

— Ko graužiesi, jaunikaiti, kas tau nutiko? 

Taip ir taip — reikią auksinį gaidį ant bokšto užtupdyti. O krank- 
lys ramina: 

— Nesirūpink, ir šitai padarysim. Sėskis man ant nugaros, gausi- 
mės į velnio pilį. 

Atsisėdo kvailutis krankliui ant nugaros ir nė apsidairyti nespėjo, 
kai velnio pilį priskrido. Kranklys pro langą įplasnojo vidun ir pa- 
čiupo auksinį gaidį. Bet kranklys su dviem skristi negali, turi žeme 
bėgti. Išgirdę triukšmą, velniai iš paskos genasi. Jau beveik prisivijo 
juos, bet kranklys nukrėtė lašelį vandens nuo sparno, ir tuojau didelis 
ežeras radosi. Kol velniai laivo sulakstė, jie jau toli. Tačiau velniai 
ir vėl ant kulnų lipa. Tada kranklys nuo antro sparno nupurtė smėlio 
grūdelį, ir tuojau didelis kalnas radosi. Kol velniai kastuvo sulakstė, 
jie jau toli. Tačiau velniai neatstoja ir vėl lenda kaip smala. Tada 
kranklys numetė vieną plunksną, ir tuojau tankus miškas radosi. Kol 
velniai kirvio sulakstė, jie jau dvare —ir užtupdė gaidį ant bokšto vir- 
šūnės. Rytą ponas stebisi neatsistebi ir kvailutį į padanges kelia. Tegul 
liekąs pas jį, duosiąs savo dukrą už žmoną. O kvailutis ne — kur čia 
su ponais dėsies — pasiima savo uždarbį ir eina pas tėvą. 

Pareina namo — protingieji broliai jau grįžę ir tėvui pilnas ausis 
pripasakoję, kad jie visą laiką kvailučio ieškoję ir negalėję eiti už- 
darbiauti. Bet kai tėvas sužinojo tiesą, tai labai papyko, protinguosius 
brolius išvarė į žmones darbo mokytis, o su jaunėliu abudu laimingai 
gyveno. 

Senas kapšiukas 


ienas tėvas turėjo tris sūnus: du protingus, trečią kvailą. Kartą 
tėvas pasišaukia sūnus ir sako: 
— Klausykite! Ką visi namuose beveiksim, gal kuris iš jūsų 
norėtumėt pasaulyje laimės paieškoti? 

Gerai. Vyriausiasis eis. Tėvas išlydėjo jį į kelionę, laimės palin- 
kėjo. O kaip toliau vyriausiajam sekėsi, tuojau pamatysim. Pirmą 
dieną joja — gerai, antrą dieną irgi nieko neatsitinka, o trečią die- 
ną, lyg tyčia, prijoja kryžkelę su tokiu užrašu: „Jeigu pirmu keliu 
josi, žirgui bus gerai, jei antru keliu josi, pačiam bus gerai, jei 
trečiu keliu josi, abiem bus gerai.“ Tai pamatęs, vyriausiasis galvo- 
ja: „Žinok dabar, kuris kelias pirmas, kuris trečias, josiu geriau 
atgal!" 

Na, jos vidurinysis sūnus. Bet, kryžkelę prijojęs, taip pat gal- 
voja: „Žinok dabar, kuris kelias pirmas, kuris trečias, josiu geriau 
atgal!" 

Pagaliau jos kvailutis“ Tas prijojo kryžkelę, pagalvojo ir taip 
sako: 

— Dešinė visada laimę neša! Tai aiškus dalykas, kad tas kelias, 
kur ir jojikui, ir žirgui geras, turi būti dešinėje. Josiu po dešinei, 
trečiuoju keliu. 

Ir nujojo. Kiek pajojęs, jis netyčia dirst žemyn ir pamatė seną, 
suplyšusį kapšiuką. 

— Tiek jau to! — sušuko kvailutis.— Kad ir senas, bet galiu pa- 
imti. Jei pinigų pelnysiu, bus kur įsidėti. 

Nulipa nuo žirgo ir paima. O senasai kapšiukas saulėje susitrau- 
kęs labiau nei bobausis. Betgi susitraukusį daiktą lengva ištaisyti: pa- 
glamžei saujoje —ir gerai. Tačiau kai tik kvailutis kapšiuką patrynė, 
tikri stebuklai pasidarė: atsirado beregint trys nykštukai ir klausia 
kvailutį, ko šis norįs, ką įsakąs. 

— Ko noriu? Pinigų noriu! Kas gi tuščią kapšą nešioja? Kita ver- 
tus, kas man kelyje dykai valgyti duos? Badu juk nemirsiu, todėl duo- 
kite šen pilną kapšą pinigų! 

Viens du! — nykštukai su pinigais jau ir čia. Ką dar kvailutis įsa- 
kysiąs? 

— Ką įsakysiu? Parodykite man kelią pas tokį poną, kur žmogus 
gali ne tik gerą duoną pelnytis, bet ir pinigo susikrauti! 

— Gerai, gerai. Tiktai jok šituo keliu. Tris dienas jojęs, prijosi 
kryžkelę. Ten pasuk po dešinei ir pataikysi, kur reikia. 

Kvailutis taip ir padarė. Ir va trečią dieną, saulutei leidžiantis, 
jis prijojo puikią karaliaus pilį. Sulygo tenai tarnauti O karalius 
turėjo labai gražią vienturtę dukterį. Karalaitei kvailutis labai patiko; 
tačiau kaip už tokio eisi? Tėvas neleis. Kvailučiui karalaitė irgi patik- 
tų; bet kaip tokią gausi? Karalius greičiau jį po velnių pavarys, o ne 
dukrą atiduos. Taip ir buvo kurį laiką. Tik ūmai kvailučiui šovė gera 
„mintis į galvą. Jis palamdo kapšiuką, iššaukia nykštukus ir įsako jiems 
atnešti pas jį karalaitę. Vienu mirksniu nykštukai su karalaite ir čia. 

— Klausyk, mergele,— kvailutis sako,— gal eisi už manęs? Aš Ži- 
nau, kad tėvas neleis, bet senis turėtų pagalvoti. Ne jis su manim visą 
amžių gyvens, o tu. Ko čia jam taip baisiai spyriotis? 

— Gerai, gerai, berneli,— atsako karalaitė — mėginsim tėvą prikal- 
bėti. Še tau žiedą, turėk ženklą nuo manęs, gal mums seksis. O dabar 
aš turiu namo skubėti, kad tėvas nepasigestų. 

— Skubėk, skubėk, mergele, bet ir aš tau turiu šį tą dovanoti. Še, 
imk šitą kapšiuką. Tik įsidėk į galvą: per daug tu jo neglamžyk, nes 
atlėks trys nykštukai ir prašys darbo. 

Karalaitė manė nepastebėta grįžti bet kur tau! Karalius pamatė, 
kad ji pas kvailutį buvo. Na ir užkūrė pirtį! 

— Kur buvai! Kas čia per kapšas? Kur jį gavai? 

— Mielasis tėveli, gerasis tėveli, su tuo kapšiuku negalima juokau- 
ti: jei tik patrinsi, tuojau nykštukai atsiras! 

— Duok jį tuojau šen, noriu pažiūrėti! 

Nieko nedarysi — reikia duoti. Karalius palamdė, nykštukai ir čia — 
ko norįs, ką įsakysiąs? 

— Įsakau kvailutį nunešti į jūrą ir pasodinti į bokštą be durų ir 
langų! 

Akies mirksniu medinis bokštas gatavas ir kvailutis jame uždarytas. 
Karalaitė verkia rauda, bet ką čia beišverksi. 


Tai papuolė kvailutis. Bet jei bėdoj galvos nepamesi, tai nė pats 
velnias tavęs nesuries. Taip ir kvailučiui buvo. Jis pagalvojo šiaip, 
pagalvojo taip, galop išsiėmė peiliuką ir ėmė bokšto sieną gremžti. 
Gremžė gremžė, žiūri — į trečią dieną jau tokia skylutė, kad gali ma- 
žąjį pirštuką iškišti. Na, gremžia dar tris dienas — jau galva išlenda. 
Pagaliau devintą dieną kvailutis visai didelę skylę pragremžė. Dabar 
jis nusivijo iš paklodžių virvę ir nusileido lig pat vandens. O kur dė- 
tis“ Laimė, kitą rytą, saulutei tekant, žvejai plaukė su valtimi tinklų 
traukti. Juos išvydęs, kvailutis ėmė visa gerkle šaukti, kad jo pasi- 
gailėtų. Žvejai geri žmonės, minkštaširdžiai, nugabeno kvailutį į krantą. 
Nors žemė ir svetima kvailučiui, nepažįstama, bet ir tai gerai, kad jau 
ant kranto. 

„Ko čia pajūrio smiltis ilgai Mindžioti, — galvoja kvailutis.— Geriau 
eisiu į mišką kokios uogos paieškoti." 

Nueina į mišką — tai stebuklai! — kas gi ten taip riejasi? Palen- 
kia vieną krūmą, praskiria antrą, prieina arčiau, ogi keturi bičiuliai — 
lokys, šuo, paukštis ir skruzdė — dėl grobinio susikibę. 

— Argi gražu bičiuliams peštis? 

— O ką daryti, —tie atsako, — jei nėra, kas grobinį padalina? 

— Va tai tau, šitokio čia daikto, duokite man! 

Ir ėmė kvailutis dalinti. Lokiui atiduoda didžiausius kaulus, šuniui 
kojas, paukščiui minkštimą, o skruzdei kiaušą, kad darganos metu tu- 
rėtų kur prisiglausti. 

Keturi bičiuliai liko labai patenkinti. Jie suėdė kiekvienas savo 
dalį ir sako: 

— Už tokį gerą padalinimą, jaunikaiti, norėtume tau atsimokėti. 
Klausyk, jei kada gyvenime prisireiktų lokiu pasiversti, tai tik sušuk: 
„Lokeli, šen!"— ir tuojau būsi lokys. Jei tau prisireiktų šunimi pasi- 
versti, tai sušuk: „Šunyti, šen!“— tuojau būsi šuo. Jei tau prisireiktų 
paukščiu pasiversti, tai sušuk: ,„Paukšteli, šen!"— tuojau būsi paukštis. 
Jei tau prisireiktų skruzdėle pasiversti, tai sušuk: „„Skruzdėlyte, šen!'— 
tuojau būsi skruzdėlė. 

O kvailučiui to ir gana. Jis tuoj pat sušuko „Šunyti, šen!“ ir pa- 
sivertė į šunytį. Nubėgo prie jūros ir sušuko: „„Paukšteli, šen!" Tuoj 
pat virto paukščiu, perskrido jūrą, nutūpė prie karalaitės lango ir taip 
gražiai ėmė čiulbėti, jog toji norom nenorom langą pravėrė. Kai tik 
langas atsidarė, paukštelis įskrido į vidų, atvirto žmogumi ir apsakė 
visa, ką pergyveno, kaip išsigelbėjo, kaip atskrido. Tatai išgirdusi, 
karalaitė be galo apsidžiaugė. Betgi jaunuolių džiaugsmas neilgai tru- 
ko. Vienas niekšingas tarnas už durų nuklausė ir pranešė karaliui, kad 
kvailutis, paukšteliu pasivertęs, parskrido. Karalius iš pykčio net pa-. 
žaliavo, susišaukė žmones ir liepė paukštelį sugauti — ir pats dar šoko 
padėti. Na, atėjo laikas kvailučiui parodyti savo galią. Jisai sušuko: 
„Lokeli, šen!", ir tada ėmė visus iš eilės lamdyti. Pagaliau lokys pa- 
sigriebė patį karalių ir trumpai drūtai paklausė: 

— Duosi kvailučiui savo dukrą ar ne? 

— Duosiu, duosiu, tik paleisk mane gyvą! 

Gerai. Lokys vėl atvirsta kvailučiu ir spiria, kad rytoj pat vestu- 
ves keltų. Nieko neveiksi — karalius turi taisyti vestuves. 

Bet tuoj po vestuvių karalius kitokių šunybių užsimanė. Jis su- 
sidėjo su velniu ir liepė jam pamėginti kvailutį, jo žentą, nugaluoti. 
Tokiems dalykams velnias greitas. Nėra tos dienos, kad karaliaus 
žentui kokio kebelio nepadarytų. Galop tas nebegali tverti ir sako 
savo pačiai: 

— Klausyk, jėigu šiandien velnias vėl atsitrenks, tai tu apsimesk 
labai meili, žodžio negailėk ir pabandyk išklausti, kur jis laiko savo 

jėgą paslėpęs. Aš į kambarį atnešiu tris lazdeles, pasiversiu skruzdėle, 
po jomis pasislėpsiu ir klausysiu, ką jūs kalbėsitės. 

Gerai. Vidudienį velnias jau čia. Kur vyras esąs? 

— Nėra šiandien namie. 

Velnias dar nenori tikėti, bet nieko daugiau nemato, reikia patikėti. 
Karalaitė užveda ir šiokias kalbas, ir tokias — nori išklausti, kur velnio 
jėga, bet vis nieko. Pagaliau sako: 

— Klausyk, aš girdėjau, kad tu savo jėgą nešiojiesi užantyje. Ir 
jei kas tavo jėgą iš ten išvogtų, tai galas tau. Ar tiesa? Ar taip 
ir yra? 

— Ne, ne,— atsako velnias, — mano jėga ne užanty, o kauluose. O 
mano kaulus tik lokys gali sulaužyti, daugiau niekas. 

— Lokeli, šen! — sušuko skruzdėlė kampe. Akies mirksniu ji pasi- 
vertė į lokį ir sudraskė velnią. 

— Ar aš nesakiau, kad mums pasiseks,— kvailutis sako savo pa- 
čiai. — Bet dar turim vieną darbą nuveikti. Pasiversiu skruzdėle, įlįsiu 
pas tavo tėvą ir pasiimsiu savo kapšiuką. Jis man priklauso, tai ku- 
riem galam palikti tavo tėvui? 

Taip ir padarė. Dabar kvailutis pasiėmė pačią, parėjo pas savo tėvą, 
papasakojo jam, ką pergyveno, kaip vedė, o paskui, kapšiuką palam- 
dęs, sako nykštukams: 

— Kad man būtų graži pilis ir tiek pinigų, jog visam amžiui 
užtektų! 

Taip ir pasidarė. Nykštukai dingo, o kvailutis su savo pačia laimin- 
gai gyveno. 

enų senovėje vienas tėvas turėjo keturis vaikus: sūnų ir tris 
dukteris. Dukterys gerai rūpinosi senu tėvu, o sūnus vis taikė 
žilagalviui kur geresnį kąsnelį. 

Su tokiais gerais vaikais tėvas gyveno tikrai laimingas dienas se- 
natvėj. Jis dažnai sakydavo: 

— Vaikai, jei visada tokioj santaikoj ir meilėj gyvensite, tai Lai- 
mužė jums niekada nesiliaus šypsojusis. O tu, sūneli, tuoj pat ne- 
vesk, kai aš mirsiu, o palauk, kol tavo seserys išeis į žmones! Jei mano 
žodžių klausysi, tai gyvenime daug pasieksi. 

Sūnus pasižadėjo klausyti tėvo patarmės ir dar ilgai po jo mirties 
drauge su seserimis gyveno kaip gyvenęs. Bet vieną blogą dieną li- 
„kimas atėmė broliui mylimas seseris. Tatai atsitiko visai nelauktai. Kas 
dieną seserys eidavo į sodą pasivaikščioti. Ūmai — kur buvęs, kur ne- 
buvęs — atūžė baisus viesulas ir nusinešė seseris. 

Tris dienas brolis ieškojo, per ašaras kelio nematydamas,— kaip 
ugny sudegė. Galop jis išėjo iš namų ir leidosi ieškoti po pasaulį. Eina, 
klausinėja, visur dairosi — niekur nėra. 

Galų gale ir duonos pritrūko. Vargšas brolis stačiai nebežino, ką 

„Kas bus, tas bus,— pagaliau jis nutarė, — namo vis tiek negrįšiu! 
Jei ne kitaip, valgysiu, kas po ranka paklius!“ 

Neilgai laukus, brolis sutiko kiškį. R 

Tas jau ners pro šalį, bet brolis šūktelėjo: 

— Kiški ilgaausi, nebėk, aš baisiai alkanas ir tave suvalgysiu! 

— Nevalgyk manęs, berneli broleli, aš eisiu su tavim drauge ir bė- 
doje pagelbėsiu! 

Gerai. Eina abu toliau — sutinka vilką. 

Vilkas jau spruks pro šalį, bet brolis šūktelėjo: 

— Vilkeli pilkeli, nebėk, aš baisiai alkanas ir tave suvalgysiu! 

— Nevalgyk manęs, berneli broleli, eisiu drauge su tavim ir bėdoj 
pagelbėsiu. 

Gerai. Keliauja visi toliau — sutinka sparvų ir vapsvų. 

Sparvos ir vapsvos jau skris pro šalį, bet brolis šūktelėjo: 

— Sparvos gėlikės, vapsvos dūzgikės, neskriskit, aš baisiai alkanas 
ir jus suvalgysiu! 

— Nevalgyk mūsų, berneli broleli, mes skrisim drauge su tavim ir 
bėdoj pagelbėsim! 

Gerai. Keliauja visi toliau — sutinka vanagą sauso medžio viršūnė- 
je. Vanagas jau taisosi lėkti sau, bet brolis šūktelėjo: 

— Vanagėli lenktanagėli, nelėk, aš baisiai alkanas ir tave suval- 
gysiu! 

— Nevalgyk manęs, berneli broleli, aš lėksiu drauge su tavim ir 
bėdoje pagelbėsiu. 

Gerai. Visi skuba toliau — pakrantėje sutinka vėžį. Tas jau lįs į kriau- 
šį, bet brolis šūktelėjo: 

— Vėžy atbuleiki, nelįsk į kriaušį, aš baisiai alkanas ir tave su- 
valgysiu! 

— Nevalgyk manęs, berneli broleli, aš roposiu tau iš paskos ir bė- 
doje pagelbėsiu. 

Gerai. Keliauja visas būrys: bernelis brolelis, kiškis ilgaausis, vilkas 
pilkis, vapsvos dūzgikės, sparvos gėlikės, vanagas lenktanagis, vėžys 
atbuleikis. Ir nuėjo visi tiesiai į mišką. 

Antrą dieną jie miško gilumoje rado tokią trobą, kuri ant vištos 
kojos stovi ir be perstogės sukasi. Tai matydamas, brolis šaukia: 

— Trobele, trobele, sustok! Keliauninkai pailsėti nori| 

Trobelė tuojau sustojo. Keliauninkai sugužėjo vidun ir ten rado su- 
rukusią senę. Senė norėjo sužinoti, kur jie einą, tačiau brolis sako: 

— Duok mums pavalgyti, leisk pailsėti, iš ryto viską apsakysiu! 

Senė sutiko. Iš ryto brolis jai papasakojo viską nuo pradžios ir 
paklausė, ar ji nežinanti, kur jis galėtų seseris rasti. 

Senė sako: 

— Aš tau, broleli, negaliu pasakyti, kur seserų ieškoti. Kai nueisi 
pas Mano antrąją seserį, ta gal ir žinos. 

Keliauninkai patraukė toliau. 

Kitą dieną, dar giliau į mišką paėję, vėl pamatė trobą, kuri ant 
vištos kojos stovi ir sukasi. Ją matydamas, brolis šūktelėjo: 

— Trobele, trobele, sustok! Keliauninkai pailsėti nori! 

Trobelė tuoj sustojo. Keliauninkai sugarmėjo vidun ir ten rado 
tokią pat senutę. Toji norėjo sužinoti, kur jie einą, bet brolis sako: 

— Duok mums pavalgyti, leisk pailsėti, iš ryto viską apsakysiu. 

Senė sutiko. Iš ryto brolis viską papasakojo nuo pradžios ir pa- 
klausė, ar ji nežinanti, kur galima seseris rasti. Senė sako: 

— Pasakysiu, kur gali savo seseris rasti: vieną turi lydys, antrą — 
erelis, trečią — lokys. Bet iš pradžių nueik pas raganą ir išsitarnauk 
žirgą, kitaip pas jas nepateksi. O lig raganos būsto trys dienos 
ėjimo. 

Keliauninkai leidosi raganos būsto ieškoti, 

Po trijų dienų jį rado, ir brolis taip su ragana sulygo: jeigu jis 
tris dienas iš eilės išganys dvylika kumelių, tai gaus vieną kumelį. 

Iš ryto brolis išginė į ganyklą raganos kumeles, iš viso dvylika. 
Jų visi kumeliai, taip pat dvylika, paliko tvarte. Ir kiti keliauninkai 
išėjo su broliu ganyklon ir sugulė šalimais. Tiktai kiškis ilgaausis 
nemiegojo. Šį kartą jis pasirodė iš visų gudriausias. 

Jis taip pasakė: 

— Miegok, berneli broleli, visi miegokite, o aš eisiu pasiklausyti, 
ką gero kumelės šneka, 

Drykt padrykt nuliuoksėjo kiškis ilgaausis pas kumeles, pasislė- 
pė lazdynų krūme ir nugirdo nuostabių dalykų: kumelės kalbėjo, kad 
nebūsiančios kvailos, vakare neisiančios namo, nes ragana šiukštu lie- 
pusi, kol piemuo vieną bandys parginti, kitoms išlakstyti į vi- 
sas puses, 

Tai išgirdus, broliui net karšta paliko. Bet sparvos gėlikės ir vaps- 
vos dūzgikės jį ramina: 

— Ko čia bėdoti? Jeigu kumelės išlakstys, tai mes jas ir vėl su- 
varysime. Pamatysit, kaip namo parvysime! 

Taip ir buvo: vakare kumelės iškriko kaip užduotos. Bet kai tik 
sparvos gėlikės ir vapsvos dūzgikės pradėjo kailį badyti, kumelės kuo 
gražiausiai namo parlėkė. Ragana jas bara, o jos teisinasi: 

— Nagi eik pati, pažiūrėsim, ką tu darysi! 

Antrą dieną vėlei tas pat. 

Trečią dieną kiškis ilgaausis vėl nuklausė kumelių šneką ir ati- 
dūmė su tokia Žinia: ragana joms liepusi šį vakarą ne namo bėgti, o 
į girios tankynę, kur nei sparvos, nei vapsvos nieko negalėsiančios 
padaryti. i 

Tai išgirdus, broliui net karšta pasidarė, o vilkas pilkis jam sako: 

— Baisus čia daiktas! Ar pasaulyje tik sparvos ir vapsvos gali kan- 
džiotiį Ir aš moku šitą amatą. O tankynėse mano dantys — kaip tyčia 
dirbti! 

Taip ir buvo: vakare sparvos gėlikės ir vapsvos dūzgikės apipuolė 
kumeles, ir tos tuojau į tankynę sulėkė, Tačiau šitai negelbėjo: vil- 
ko iltys jas išvarė iš tankynės, o sparvų ir vapsvų gyliai parginė 
namo. 

Kumeles piktai išbarusi, ragana sako broliui: 

— Gerai. Rytoj tu gausi ištarnautą kumelį, ir kad tavo čia nė kva- 
po nebeliktų! 

Brolis linksmas atgula su savo bičiuliais miegoti, o kiškis ilgaau- 
sis lieka budėti ir nuklauso, ką ragana su kumeliais šneka. Jinai jiems 
sako: 

— Jūs vienuolika būkite tokie, kokie esat, o tu, dvyliktasai, pat- 
sai stipriausias, kitąryt lįsk po ėdžiom ir dėkis sergąs ar pusiau nu- 
dvėsęs. Piemuo pasirinks tą iš jūsų, kuris jam labiausiai tinka, taip 
jau mes sulygome. Jeigu apsimesi sergąs, jis tavęs neims. 

Kiškis ilgaausis viską tuojau broliui persakė. 

Iš ryto vienuolika kumelių šokinėja po tvartą, kad tik saugokis, 
o dvyliktasai guli paslikas po ėdžiomis ir sunkiai kvėpsi, nelyginant 
kalvio dumplės. Tuos vienuolika ragana girte 'gyrė, stačiai į padanges 
keldama, o apie dvyliktąjį vos kelis žodžius burbtelėjo: 

— Nevykėlis buvo, nevykėlis ir sprogs. 

Tačiau brolis jos nė klausyt neklauso. Jis vis tiek imsiąs tą pa- 
liegėlį. Kiti esą per smarkūs. 

Kad ir nenorėjo ragana duoti, bet ką darysi? Taip jau sulygta! 

Brolis paėmė užsidirbtą kumelį ir išėjo sau. 

Kelyje kumelys sako: 

— Jei tu mane tris dienas baltuos dobiluos paganysi, tai būsiu toks, 
kaip mano motina, kuri raganai tarnauja. Jei baltuos čobiluos šešias 
dienas ganysi, man išaugs trys sparnai, ir aš būsiu greitas kaip vėjas. 
Jei baltuos dobiluos devynias dienas ganysi, man išaugs šeši sparnai, ir 
aš būsiu greitas kaip viesulas. 

Taip ir buvo. Devintą dieną šešiasparnis žirgas pamokė brolį, kad 
kiškį, vilką, sparvas ir vapsvas paleistų, tie esą jau atitarnavę, o pats 
tegul sėdąs jam ant nugaros ir pasiimąs vanagą į glėbį, vėžys te- 
gul įsikimbąs jam į uodegą — jis visus tris nunešiąs pas pirmąją 
seserį. 

Kiškis ilgaausis ir vilkas pilkis nukūrė į krūmus, sparvos gėlikės 
ir vapsvos dūzgikės į drevę susimetė, vėžys atbuleikis į šešiasparnio 
uodegą įsikibo, o vanagas lenktanagis nutūpė broliui į glėbį. 

Sudrebėjo žemė, vėjas ausyse sušvilpė, ir šešiasparnis jau pas pir- 
mąją seserį, lydžio namuose. Šešiasparnis žirgas pasakė: 

— Lipk, berneli broleli, žemėn ir eik pas lydį, savo sesers vyrą, 
pasikalbėsi, pasitarsi, ką toliau daryti! Mes visi eisime už jūros kopų 
pailsėti. 

Brolis įėjo pas seserį — tai iš džiaugsmo ašaros byra! 

O Iydžio tuo metu namie nebuvo. Sesuo brolį pavalgydino, pa- 
guldė ir laukia grįžtant vyro. Į vakarą tasai parėjo, pamatė šešiaspar- 
nio pėdas ir išsigando: 

— Pačiute, sakyk susimildama, ar čia me slibino pėdos? 

— Ne, ne! Tai mano brolis į svečius atjojo. 

— Na, tai galiu atsiversti į Žmogų. 

Lydys atsivertė į žmogų ir trobon įžengė. Svainis jį pasitiko, ir 
juodu taip meiliai pasisveikino, tarsi nuo seno buvę pažįstami. Ta- 
čiau neilgai sesers vyras džiaugėsi, greit jis prisiminė savo piktą lemtį 
ir, gailiai atsidusęs, tarė: 

— Kad tu, broleli, mane iš slibino nagų išvaduotum, tai būčiau 
laimingas. Slibinas vieną mano brolį pavertė ereliu, antrą — lokiu, o 
mane patį —lydžiu. Aš per pačią turiu tavo jauniausiąją seserį, ere- 
lis — viduriniąją, o lokys — vyriausiąją. Betgi tu vienas slibino ne- 
įveiksi, kitą rytą eik pas mano brolį erelį, gal jis tau padės, aš esu 
per silpnas. Iš anksto ryto, saulei tekant, vėl į lydį pavirsiu. 

Rytą brolis užsėdo ant savo šešiasparnio ir nušuoliavo pas antros 
sesers vyrą — erelį. Šešiasparnis su vanagu ir vėžiu likosi pamiškėje 
ilsėtis, o brolis nuėjo pas seserį, į erelio namus. Sesuo apkabino jį 
raudodama, pavalgydino, paguldė ir laukia vyro. Į vakarą erelis grįžo, 
pamatė šešiasparnio pėdas ir išsigando: 

— Pačiute, sakyk susimildama, ar čia ne slibino pėdos? 

— Ne, ne! Tai mano brolis į svečius atjojo. 

— Na, tai galiu atsiversti į žmogų. 

Erelis atsivertė į Žmogų ir įžengė į trobą. Svainis jį pasitiko, ir 
juodu taip meiliai pasisveikino, tarsi nuo seno buvę pažįstami. Ta- 
čiau ir šis brolis tuojau prisiminė savo piktą lemtį ir dūsaudamas 
tarė: 

— Kad tu, broleli, mane iš slibino nagų išvaduotum, tai būčiau 
laimingas! Betgi vienas slibino neįveiksi. Kitąryt eik pas mano brolį 
lokį, tas tau padės, aš esu per silpnas. Iš ankstaus ryto, saulelei te- 
kant, vėl į erelį pavirsiu. 

Rytą brolis užsėdo savo šešiasparmnį ir joja pas trečios sesers vy- 
rą — lokį. Šešiasparnis su vanagu ir vėžiu likosi pamiškėje ilsėtis, o 
brolis nuėjo pas seserį, į lokio namus. Sesuo apkabino brolį raudoda- 
ma, pavalgydino, paguldė ir ėmė laukti vyro grįžtant. Į vakarą lokys 
grįžo, pamatė šešiasparnio pėdas ir klausia: 

— Pačiute, čia jau turbūt slibinas vėl buvo atsibastęs! Kokios čia 
pėdos? 

— Ne slibino pėdos, ne! Tai mano brolis į svečius atjojo. 

Lokys atsivertė į žmogų ir įžengė į trobą. Svainis jį pasitiko, ir 
juodu taip meiliai pasisveikino, tarsi nuo seno buvę pažįstami. Tačiau 
netrukus ir lokys prisiminė savo piktą lemtį ir atsidusęs tarė: 

— Kad tu, broleli, man padėtum iš slibino nagų ištrūkti! Vienas 
nepajėgiu jo perveikti, o jei dviese stvertume, tai slibinas turėtų galą 
gauti! Rytoj aš vėl į lokį pavirsiu, tada ir imsimės darbo. 

Rytą brolis pasišaukė savo šešiasparnį. Sudrebėjo žemė, sušvilpė 
vėjas, ir šešiasparnis su vanagu ir vėžiu kaipmat atrūko. Lokys pa- 
manė, kad čia slibinas atlėkė, bet brolis jį nuramino: 

— Čia ne slibinas, ne, tai mano žirgas, o tiedu — bičiuliai. Vieną 
dorai uždirbau, kitus dorai įsigijau. 

— Tai gerai, broli! Jeigu tokį Žirgą ir tokius padėjėjus turi, tai 
slibiną nugalėsim! Jis gyvena tvirtoje uolos pilyje, visi tenai sku- 
bėsime. 

Viens du — ir visi prie slibino pilies. Brolis su savo šešiasparniu 
tuojau pat buvo vidun besileidžiąs, bet lokys sudraudė: 

— Nesikarščiuok! Tu, broleli, šiandien su vanagu ir vėžiu likis čio- 
nai, vidun tik mudu su šešiasparniu eisim. Šešiasparnis veiks jėga, 
o aš gudrumu. Rytoj bus tavo eilė, o poryt visiems ganės darbo. Jeigu 
šiandieh mudviem pasisektų jį surišti, tai daugiau nė nereikėtų. Už- 
mušti pirmą dieną — visai neįmanomas dalykas, nes slibino mirtis ne- 
ima. Vis dėlto kovą pradėsime negaišdami, kad iki vakaro, kol saulutė 
dar nenusileidusi, ką ne ką nuveiktume. 

Akmens durys subildėjo ir sugriuvo. Visa uola sudrebėjo — šešia- 
sparnis su lokiu įsilaužė vidun ir susikibo su slibinu: čia žemė dunda, 
čia uola skyla, čia perkūnas griaudžia, čia kaži kas dusliai mauroja. 
Ir taip ligi pavakarei. Tada visi triukšmai nutilo, ir šešiasparnis su 
lokiu išėjo kruvini iš slibino būsto. 

Darbas buvo atliktas — slibinas surištas. Visi patraukė namo — pa- 
ilsės ir atsikvėps, kad rytoj galėtų toliau darbą varyti. Rytą lokys už- 
sikėlė pirmas. Jis pažadino brolį, sakydamas: 

— Kelkis, broleli, laikas prie darbo! Šiandien tavo eilė. Mes lik- 
sim už pilies, o tu pro išverstas duris eik į vidų. Tenai pamatysi dar 
dvejas duris: vienas po dešinei, kitas po kairei. Durys po kairei bus 
karna užrištos, tenai neik, tame kambary guli surištas slibinas. Jis 
tave vien kvapu prisitrauks ir praris O po dešinei eik drąsiai, ten 
gyvena mūsų didžiausia padėjėja — graži karalaitė. Slibinas ją pa- 
sigrobė ir uždaręs laikė savo pilyje. Paprašyk jos, kad mėgintų iškvos- 
ti slibiną, kur yra paslėpta jo nemirtingumo galia! 

Taip ir padarė. Brolis tyliai nuėjo pas gražiąją mergaitę, pasakė, 
ko norįs, o toji, nė pusės žodžio netarusi, nuėjo pas slibiną. Slibinas 
klausinėjo, kamantinėjo, kam jai reikią žinoti, pagaliau tarė: 

— Galiu ir pasakyti, nes tu vis tiek mano nemirtingumo nerasi. 
Matai, už šimto mylių yra tokia pat tvirta uola, kaip šita. Toje uolo- 
je yra pilis, o pilyje — baisus jautis. Tasai jautis ir yra mano nemir- 
tingumas. Jei tą jautį kas užmuštų, vis tiek mano nemirtingumo ne- 
paimtų: užmuštas jautis virstų į antį. Jei tą antį pagautų ir nugala- 
bytų, vis tiek mano nemirtingumo nepaimtų: nugalabyta antis pavirstų 
į kiaušinį ir įkristų į jūros dugną. 

Taip. Karalaitei to ir tereikia. Jinai viską apsakė broliui, brolis — 
šešiasparniui, šešiasparnis — lokiui. Tada visi patraukė namo pailsėti ir 
pasistiprinti prieš rytdienos darbą. 

Rytą lokys užsikėlė pats pirmasis. Jis prikukštino brolį, šešiasparnį, 
vanagą, vėžį, sakydamas: 

— Kelkitės, laikas imtis darbo. Šiandien visi turėsime ką veikti. 

Negaišdami laiko, visi leidosi kelionėn prie tolimosios uolos. Iš 
visų gyslų padirbėjo, bet pavakare uola jau buvo sugriauta ir siaubin- 
gasai jautis užmuštas. Vos tik jautis nusibaigė, iš jo antis purpt ir 
išskrido aukštai į padanges. Kai tik ji į padanges, vanagas jai iš 
paskos, vienu gaistu čiupo ir sudraskė. Kai tik antis nusibaigė, iš jos 
kiaušinis pliumpt į jūrą ir numarmėjo į patį dugną. Na, dabar vėžiui 
darbas: jis paskui kiaušinį —ir velka iš gelmės į krantą! Kai tik iš- 
tempė ant kranto, šešiasparnis kaukšt į jį su kanopa, net į visas 
puses išlakstė. Tą pačią akimirką surištasis slibinas už šimto mylių nu- 
sibaigė. 

Tada — kur buvęs, kur nebuvęs — iš padangių nusileido erelis, iš 
vandens išnėrė lydys. 

Visi trys — lokys, erelis ir lydys — puolė broliui po kojomis, at- 
virto į Žmones ir tarė: 

— Ačiū tau, kad atėjai su savo šešiasparniu ir kitais draugais va- 
duoti mūsų iš slibino nagų. Dabar jau visada būsime žmonės. Mes 
esam laimingi, o podraug ir iavo seserys — mūsų pačios. Jos dabar bus 
karalienės, o mes karaliai, kaip ir anksčiau buvome. Slibinas padvėsė, 
mes gyvensim. Tik reikia namo skubėti, nes valdiniai seniai mūsų 
gailauja ir laukia. 

— Skubėk, bet ir galvos nepamesk,— atsakė brolis.— Juk namai ne- 
pabėgs, o pirmiausia eisim pas mano seseris, pasiimsim jas ir nu- 
sigausim į slibino pilį, kur liko gražioji karalaitė. Mes juk tu- 

rim žinoti, kaip jai yra. Nevalia pamiršti, kad ji buvo didžiausioji 
mūsų padėjėja. 

Taip ir padarė. Visi nuskubėjo į slibino pilį pažiūrėti karalaitės. 
Ak tu dievulėliau, kaip jinai nudžiugo! Su ašaromis puolė berneliui 
broleliui ant kaklo ir kūkčiodama tarė: 

— Dėkui, berneli, kad išgelbėjai mane iš slibino nagų! Man pri- 
klauso didelė karalystė, kurią iš savo tėvo paveldėjau. Bet karaliaus 
ji neturi. Būk mano karalius, aš būsiu tavo karalienė. O šešiasparnis, 
tasai didžiavyris, liks čionai nugalėto slibino pilyje gyventi! 

Taip ir sutarė. Ir visi išsiskirstė kas sau: šešiasparnis likosi slibi- 
no pilyje, vanagas nuskrido į padanges, vėžys nuropojo į vandenį, bro- 
lis vedė dailiąją karalaitę, o visi kiti didžiai laimingi į savo karalystes 
iškeliavo. 


Stebuklingas žiedas 


ienas tėvas Mirdamas paliko sūnui tris auksinus. Kol sūnus bu- 

vo mažas, tuos auksinus saugojo motina. Vaikinas ūgtelėjo ir 

kartą prašo motiną duoti vieną tėvo auksiną — eisiąs į miestą 
ko nusipirkti. Motina duoda, ir sūnus išeina. Bet kelyje sutinka seną 
moterėlę su šuniuku; toji sako: 

— Sūnau, pirk mano šuniuką — nesigailėsi! 

— Kiek nori gauti? 

— Auksiną. 

Gerai. Sūnus parsiveda šuniuką namo, o motina raukosi — patys ne- 
turį ko valgyti, kur čia dar šunis šersi. 

— Gerai, gerai, mama, mes šuniuko neturėjom, o kaip be jo gy- 
vensi? Visi turi šuniukus, ir mes turėsim! 

Motina apsiramino. Po kelių dienų sūnus prašo antro tėvo auksi- 
no. Motina jau nenori duoti — vėl niekams išleisiąs. Galop vis dėlto 
duoda, ir sūnus išeina į miestą. Šiapus miesto sutinka tą pačią moterėlę 
su kate. 

— Sūnau, pirk mano katytę — nesigailėsi! 

— Kiek nori gauti? 

— Auksiną. 

Gerai. Sūnus parneša katytę namo, o motina bara paskutiniais Žo- 
džiais — patys neturį ko burnon dėti, o jis dar veltėdžius perkąs. Trečio 
auksino tikrai nebegausiąs. 

— Gerai, gerai, Mama, katytės mes neturėjom, o kaip be murklytės 
gyvensi? Visi turi katytes — ir mes turėsim! 

Motina apsiramino, bet trečio auksino nė nemano jam duoti. Po 
kelių dienų sūnus vėl panoro miestan nukakti. Bet jis gerai žino: ne- 
duos motina auksino, todėl pats jį pasiėmė ir išėjo drauge su šuniuku 
ir katyte. Vėl sutinka moterėlę. Bet šį kartą jos rankos tuščios: tik 
stovi nuleidusi galvą ir žiūri į žemę. Sūnus klausia: 

— Moterėle, ko taip i žemę žiūri? 

— Čia, dvi pėdos po žeme, yra rūsys; jeigu žemę atkastum ir dang- 
tį atkeltum, tai patektum pas mirusią karalaitę, ant kurios piršto bran- 
gus žiedas užmautas. Norėčiau žvilgtelėti į tą žiedą. 

Gerai. Sūnus atkasa žemę, įlipa į rūsį ir išneša moterėlei žiedą. Mo- 
terėlė žiūrėjo į tą žiedą, žiūrėjo, paskui sako: 

— Sūnau, pirk šį žiedą — nesigailėsi. 

— Kiek nori gauti? 

— Auksiną. 

— Gerai — paskutinis auksinas, 

Moterėlė pasiima auksiną ir nueina, paliepusi tuojau rūsio dangtį 
uždaryti. 

O sūnus sugalvojo dar kartą rūsį apžiūrėti ir įlindo į vidų. Ta- 
čiau tą pačią akimirką dangtis pokšt ir užsidarė, o jis liko ten kaip 
kalėjime — nei tu dangtį pajudinsi, nei ką. Gerokai laiko praėjo. Tik 
šit prisiminė pirktą žiedą ant piršto. 

„Gaila — galvoja jis, žiedą sukiodamas,— su šuniu ir kate man ge- 
rai išėjo, o su šituo Žiedpalaikiu visai prastai klojasi, nereikėjo nė 
pirkti.“ 

Tai sakydamas, sūnus girdi, kad šuo ir katė rūsio dangtį krabž- 
dena. 

— Vargšai gyvulėliai, juk jūs dangčio vis tiek nepakelsite. Ai- 
man! Kad kas mane iš čia ištrauktų! 

Sulig tais žodžiais atbėgo šeši žmogiukai ir kelia dangtį. Sūnus nu- 
stebęs Žiūri: ' 

— Iš kur jūs čia atsiradot? 

— Tavo žiedas mus pašaukė. Kai tik žiedą pasukiosi ir ko panorėsi, 
mes tučtuojau ateisime ir viską padarysime. 

— Ak šitaip! Va čia tai bent. Dabar galite eiti, bet jei kada ko 
prireiks, tuojau žiedą pasukiosiu. 

Žmogiukai prapuolė, o sūnus su šuniuku ir katyte patraukė kur 
kojos neša. Tris dienas ėjo ir priėjo karaliaus pilį, o ten pasiprašė 
darbo. 

Karalius šiuo metu darbo neturįs, bet už tarną galįs priimti. 

Ką gi, ir tai gerai! Taip juodu ir sutaria: karalius turi priglausti 
ir tarno gyvuliukus — šuniuką ir katytę. Gerai — tegul jau taip. 

Sūnus gyvena sau be vargo, 

Bet vieną dieną tarnas užsinori geresnės drapanos. Kas jam: nuėjo 
į sodą, pasukiojo žiedą, šeši žŽmogiukai ir čia — ko reikia? 

— Geresnės drapanos. 

Beregint tarnas su tokiais drabužiais, kad net akį veria. Tik visa 
bėda — vyresnioji karalaitė pro langą nužiūrėjo, ką tarnas darė, kaip 
su žmogiukais kalbėjo — viską. Graužia ją pavydas, kad ir ji negali 
taip greitai įsitaisyti gražių drabužių. Ir — tik pamanykit! — dabar ka- 
ralaitė kasdien tyko, kaip tą žiedą iš tarno nučiupti. Kartą vidudienį, 
kai tarnas miegojo pokaičio, karalaitė ant galų pirštų pristypino ir nu- 
movė žiedą. Tarnas paskui visus kampus išnaršė beieškodamas. Galop 
paklausė šuniuką ir katytę, ar tie nežiną. Žiną, kurgi ne — matę ant 
karalaitės piršto. Tarnas tuojau užsipuolė vagilę, kad gražiuoju žiedą 
atiduotų; jeigu ne — paskųsiąs karaliui. Kur tai matyta! Karalaitei to- 
kie priekaištai, matai, per širdį: ji užsimetė tarnui atkeršyti. 

Vieną naktį, kai karaliaus nebuvo namie, karalaitė atsikėlė ir už- 
degė tarno kambarį, kad tasai miegodamas sudegtų. Bet šuniukas su 
katyte laiku prikėlė tarną ir išgelbėjo jį iš gaisro; tiktai sudegė dra- 
bužiai, kuriuos Žžmogiukai buvo atnešę. Pareina karalius ir ima smar- 
kiai barti tarną: jei savo kambarį sudeginęs, tai kada ir visą pilį 
supleškinsiąs. Ką su tokiu daugiau darysi — į kalėjimą! Vargšas tarnas, 
visai nekaltas, sėdi kalėjime. Kalėjimas lyg tyčio ežero saloje, 
kur šuniukui ir katytei sunku nusigauti. Vargšai gyvuliukai, vienas 
inkšdamas, kitas miaukdamas, keletą dienų lakstė po karaliaus kie- 
mą. Tik vienąsyk katytė pamatė ant karalaitės lango kažką spindint. 

— Tai ne kas kitas, kaip mūsų pono žiedas, — sušuko katytė ir ėmė 
tykoti, gal kas duris pravers. Netrukus pati karalaitė duris virs- 
telėjo. Katytė pro kojas šmurkšt, įbėgo į kambarį ir išnešė žŽieda. 
Šuniukas, iš džiaugsmo ratu lakstydamas, atidumia priešais katytę ir 
šaukia: 

— Duokš man, duokš man! Aš noriu žiedą nešti! 

Katytė cinkt ant žemės, šuniukas kapt į nasrus, o abudu kone pa- 
kvaišę iš džiaugsmo. Katytė nugarą išrietus lekia paskui šuniuką, o 
tasai lodamas paskui katytę ratu dumia. Karalaitė žiūri: ko tie tarno 
gyvuliukai taip paikioja! Ogi žiūri — šuniukui lojant, žiedas tik lept 
iš nasrų, ir iškrito. Ji tuoj pribėgo, žiedą pasičiupo, nusiplovė ir į 
burną įsidėjo, kad daugiau jis niekam į rankas nebekliūtų. O kitą die- 
ną į vakarą katytei vėl gera mintis šovė: ji patyliukais įlindo į ka- 
ralaitės kambarį ir pasislėpė po lova. Kai tik karalaitė užmigo, katy- 
tė su kojele ėmė jai kutenti lūpas. Karalaitė per miegus jau vieną 
kartą prikando lūpą — taip panižo. Po kiek laiko — vėl kutena; toji 
antrą kartą ėmė lūpą kandžioti. Ir vėl kutena; dabar taip krimstelėjo, 
kad net pabudo. Bet vienas plaukelis nuo katytės kojelės jai pakliuvo 
burnon. Karalaitė jį tuojau spjaut. O kai spjovė plaukelį —ir žiedą 
išspjovė. Šoko to žiedo lovoje graibstyti, o katytė jau pasičiupo jį 
ir vėl palovy tūno. Rytą katytė išbėgo iš kambario, nunešė žiedą šu- 
niukui ir sako: 

— Na, daugiau nekvailiokime, tuoj pat plaukiame į ežero salą pas 
savo poną! 

Plaukia plaukia, pusę ežero nuplaukė, katytė pavargo ir emė 
kriokti. 

— Murklyte, tau sunku kvapą atgauti, duok žiedą man, bus leng- 
viau plaukti. 

Katytė norėjo atiduoti šuniukui žiedą, o tas tik kliunkt į vandenį 
ir nugrimzdo į ežero dugną! Nepataikė, vargšelė. Nieko nedarysi — 
plaukia atgalios. O ežero dugne žiedą prarijo žuvis. Kitą dieną tą 
žuvį sužvejojo karaliaus žūklys ir atidavė pietums pataisyti. Virėjas 
išskrodė žuvį, o vidurius į mMėšlyną išmetė. Laimė, katytė tų vidurių 
užsimanė. Beėsdama ir rado prapuolusį žiedą. Ko laukti — tuojau nu- 
lėkė pas šuniuką su džiugia naujiena, o šuniukas sako: 

— Duokš man tuojau žiedą į nasrus! Aš jį nunešiu, tu nemoki taip 
gerai plakti, gali vėl išmesti. 

Gerai. Šį kartą gyvuliukai laimingai nuplaukė iki kalėjimo. Kali- 
nys, savo bičiulius išvydęs, labai apsidžiaugė ir atidarė langą. O ka- 
tytė užsiropštė siena ir padavė jam žiedą. Akies mirksniu tarnas užsi- 
movė žiedą, pasukiojo ir pagalvojo: „Kad Žmogiukai mane, šuniuką ir 
katytę anapus ežero nuneštų!“ 

Kaipmat viskas išsipildė. 

„Kad žmogiukai mane vien auksu apgerbtų!“ 

Ir vėl viskas išsipildė— kalinys dabar už visus karalius la- 
biau Žėri. 

Nueina į karaliaus pilį ir sakosi esąs jaunikis, norįs jauniausiajai 
karalaitei pasipiršti. Karalius galvoja: „Didelė garbė turėti tokį žentą, 
kuris vien auksu rengiasi. Kas taip puošiasi, prastas Žmogus nebus — 
tegu eina.“ 

Sutaria su jauniausia karalaite vestuves. O antroji sesuo, kuri tar- 
no taip nekentė ir jo žiedą vogė, tik pirštus kramto, kad ne jai teko 
toks puikus jaunikis. | 

Kai sutarė vestuves, jaunikis išėjo į lauką, pasukiojo žiedą ir pa- 
galvojo: „Kad čia atsirastų deimanto pilis, kurioje galėčiau vestuves 
kelti!" Tuojau pilis radosi. Tada atšoko vestuves ir gyveno laimingai. 
O šuniuką ir katytę jaunavedžiai labai gražiai laikė, nes jie savo poną 
išgelbėjo. 


Kanklininkas 


enų senovėje vienas karalius turėjo piemenį, kuris ganė avis 

ir gebėjo taip gražiai kankliuoti, jog net paukščiai sutūpdavo 

klausytis. Ir miško žvėrys, jo kankles išgirdę, susirinkdavo ap- 
link bandą ir klausydavosi — nei jie avių draskydavo, nei avys jų 
bijodavo. 

Atsitiko, kad pati karalaitė ėjo pasivaikščioti pro tą laukymę, kur 
piemuo savo gyvulėlius ganė. Priėjusi arčiau, karalaitė išgirdo baisiai 
dailiai kankliuojant. Ji sustojo, pasiklausė dar ir dar — stačiai širdis 
sąla nuo tokių garsų! Pagaliau ji prieina ir sako: 
 — Berneli, du dalykus noriu tau pasakyti. Man patinka tavo kank- 
Hų garsas, ir — antras dalykas — tu pats irgi man patikai! Neisiu aš 
nuo tavo kanklių ir nuo tavęs nesiskirsiu. 

Bernelis jau taip gražiai kankliavo, o mergelė taip mielai klausė- 
si, jog net namus užmiršo. Senasis karalius laukė laukė, o dukters 
nei girdėti, nei matyti. Eina jis ieškoti ir randa savo vaiką pas pie- 
menį. 

— Ką čia veiki? — rūsčiai paklausia. 

— Klausausi, tėveli, bernelio kanklių. Ar nematai, kad net paukš- 
teliai suskridę klausosi? Liepk berneliui kankliuoti, pamatysi, ir tau 
patiks. Tada tu, tėveli, nesistebėsi, kad aš ryžausi nei nuo jo paties, 
nei nuo jo kanklių niekados nesiskirti. 

Tokius žodžius išgirdęs, senasis karalius net pažaliavo iš pykčio, 
Jis pasičiupo dukterį, parsivedė namo, o bernelį kanklininką isakė 
nuvesti į mišką ir ten jam galą padaryti. 

Karaliaus tarnai nuvedė piemenį į mišką ir jau vykdys įsakymą, 
bet kai tik norėjo nekaltą vaikiną paliesti, miškas niūriai sušniokštė, 
ir tą pačią akimirką žaliūkas vyras žaliais drabužiais sušuko bude- 
liams: . 

— Mano valdose nekalto Žmogaus nežudysite! , 

O kai tarnai nenorėjo geruoju piemens paleisti, žaliasis vyras pa- 
kėlė ranką ir juos pačius nugalabijo. Tatai pamatęs, piemuo iš 
džiaugsmo pasigriebė kankles ir kad ims kankliuoti — visa giria 
skamba. 

Kitą rytą iš pat anksto karalaitė skuba į mišką piemens ieškoti. 
Jinai jau nebesitiki gyvo rasti, bet kai tik priėjo laukymę, tuojau jai 
širdis atlėgo — mat, miške išgirdo taip pat gražiai kankliuojant, kaip 
ir vakar. Ir šit piemuo ateina prie jos sveikas kaip ridikas. Abudu 
ilgai suko galvas, kaip nuo karaliaus pykčio apsisaugoti. O kol juodu 
galvojo, senasis karalius jau vėl atėjo dukters ieškoti. Ir šį kartą su 
visa kariuomene. Kur dėtis? Greitosiomis vargšeliai nieko daugiau ne- 
sugalvojo, kaip bėgti. Bėga jie, bėga, o iš paskos kariuomenė. Per 
mišką ėjosi gerai, o kai iš miško išbėgo — lyg tyčia upė teka. Dabar 
bėgliams būtų buvę riesta, tačiau — kur buvęs, kur nebuvęs — žalia- 
sis vyras ėmėsi vargšeliams padėti. Bemat jis per upe nutiesė žalią 
tiltą ir pervedė juos į kitą pusę. Karalius su kariuomene irgi norėjo 
tiltu eiti, bet tiltas prieš pat nosį ėmė ir- pranyko. Kitame krante žaliasis 
vyras ir sako piemeniui: 

— Nesiginčyk su karalium, atiduok dabar jam savo sužadėtinę, vė- 
liau jis pats tau dukros ranką siūlys. Pakentėk ir tu, mergele, grįš 
bernelis ir be tėvo pykčio tave paims. 

Gerai. Piemuo tinka. Jis sako: 

— Klausyk, karaliau, nesipriešinsiu tau ir nesivaidysiu! Pasiimk sa- 
vo dukrą, vėliau man geruoju ją atiduosi! 

Piemuo ištraukė į svečius kraštus ir stojo pas kitą karalių tarnauti. 
Po metų kilo karas su kaimynu karalium. Piemuo taip pat išėjo ka- 
riauti. Bet miške prie jo priėjo žaliasis vyras ir sako: 

— Ką tu kariausi su savo kardu? Imk manąjį, tai vienas pats visą 
kariuomenę apgalėsi. 

Piemuo paima žaliojo vyro kardą ir vienų vienas išmuša priešus. 
Karalius nebesitveria džiaugsmu. Jis ima ir paskelbia aviganį savo 
įpėdiniu, nes pats nei sūnaus, nei dukters neturi. O kaimynas kara- 
lius vis dar nenurimsta — jis surenka dukart daugiau vyrų, savo sūnų 
duoda jiems vadu ir vėl siunčia prieš nekenčiamą karalių. Senajam 
karaliui visai širdis dreba — mat, priešų karvedys, kaimyno sūnus, toks 
jau milžinas, kad baisu: pats aukštas kaip šieno kūgis, o galva nely- 
ginant katilas. Tačiau jaunasis karalius tik nusijuokia ir sako: 

— Tegul jis būna nors ir sulig trimis kūgiais — vienas galas; kai 
kirsiu savo kardu, tai tik šlapia vieta liks. 

Šitaip sako jaunasis karalius, tasai buvęs aviganis, ir eina priešo 
pasitikti. Milžinas jį pamato ir šaukia užgauliais žodžiais: 

— Vaikigali, ar užieks drąsos su manim kapotis? Kausimės tiktai 
mudu: jei aš tave nurungsiu, tai ir tavo karalystė bus įveikta, jei tu 
mane — galėsi mano valdas pasiimti. 

Gerai. Senasis karalius, tokią bylą išgirdęs, visai išsigando. Jam 
nė į galvą, kad tokį milžiną kas galėtų užveikti. O jaunasis kara- 
lius ilgai nelaukė — kaip šveitė kardu, tai milžino galva lyg koks 
kopūstas nusirito. Tai buvo džiaugsmo begalinio: ir priešininkas nu- 
galėtas, ir dar naujų žemių prie karalystės prisidėjo. Senasis karalius 
tuojau iškėlė puotą, visus valdinius sukvietė ir apgarsino, kad jau- 
najam karaliui skiria ne tik senąją karalystę, bet ir tas žemes, ku- 
rias pats įgijo, milžiną nukovęs. Visi tris dienas ir tris naktis gėrė 
ūžė. O į trečios dienos vakarą paėjo kalbos, kad senasis priešininkas 
paliko savo buvusias žemes ir išėjo naujų užsigrobti: užpuolė tą ka- 
ralių, kuris anapus upės gyvena. Tai išgirdęs, jaunasis karalius pašoko 
ir sako: 

— Žiūrėk tiktai, negana, kad sūnų ir karalystę pragaišino, dabar 
užsimanė mano būsimąjį uošvį pulti! Eisiu ir iš ten jo išvyti, o namo 
grįždamas, ir savo sužadėtinę parsigabensiu! 

Tatai taręs, jis pasičiupo žaliojo vyro kardą ir išskubėjo. Nueina 
ten — visa šalis iš baimės dreba, nes priešus veda raganos sūnus. Nei 
tu jo nukausi, nei pergalėsi. O jaunajam karaliui trumpa šneka. 
Jis sako: 

— Leiskit tik mane artyn)! 

Taip ir buvo. Nei čia raganos sūnus gelbėjo, nei kiti velniai — kur 
tik žaliojo vyro kardu kirto, ten šlapia vieta liko. Kai viskas laimin- 
gai nusisekė, karas baigtas, priešas išvytas, karalius pasišaukė karžygį 
galiūną ir klausia: 

— Sakyk susimildamas, kas tu per vienas? Nutariau savo dukrą tau, 
galiūne, per žmoną atiduoti. Tai mano didžiausia padėka ir atlygis. 
Brangesnio turto neturiu. 

— Kas aš esu? Ogi tavo paties piemuo. 

— Negali būti! 

— Jei netiki, pašauk savo dukterį, ji mane pažins. 

Duktė ateina, žiūri žiūri, bet niekaip galvoj netelpa, kad čia ga- 
lėtų būti tas pats, kur pirma avis ganė. 

— Na, jei taip nepažįsti, tai kair mano kanklės? 

Piemuo paima kankles ir ima kankliuoti. Kai šitai išgirdo, karalaitė 
vos beįstengė sušukti: 

— Tai tu! Tai tu! Tik su tokia puošnia drapana negalėjau tavęs 
pažinti! 

Tada karalius savo dukrą atidavė kanklininkui per žmoną ir tokias 
vestuves iškėlė, kokių niekas kaip gyvas nebuvo regėjęs. 

Po vestuvių jaunasis karalius ir sako uošviui: 

— Na, matai, ar aš tau nesakiau anuomet prie upės, kad savo duk- 
Ią geruoju man atiduosi? 

Aukso laivas 


ienas tėvas turėjo tris sūnus: du protingus, vieną kvailą. Te-- 

nykštis karalius apgarsino savo dukters ranką duosiąs tam, kas 

pas ją atvažiuosiąs aukso laivu, kuris eitų ir žeme, ir van- 
deniu. 

Mūsų broliai taipogi sutarė aukso laivus dirbdintis. Gerai. Protin- 
gieji savo laivus kala drauge, o kvailį šalin varo, girdi, tegul kur ki- 
tur einąs darbuotis, vis tiek jam nieko doro neišeisią. Ką gi, kvailys 
pasitraukia. 

Į antrą ar trečią dieną prie gudriųjų brolių prieina senukas ir prašo 
ko užkąsti, esąs labai išalkęs. 

Tie atsako: 

— Kur mes tau gausim, kažin ar patiems užteks? 

Tada senukas nuėjo pas kvailutį ir to prašo valgyti. Kvailutis sa- 
ko ir pats Mažai teturįs, bet, kiek turįs, tiek ir duosiąs. 

Abu juodu pavalgė. Tada senukas sako: 

— Dabar eiva numigti! 

Kvailutis sako: 

— Kur čia miegosi? Turiu laivą dirbtis. Reikės pas karalaitę va- 
žiuoti, o laivas dar nebus baigtas. 

O senukas jį prikalbinėja: 

— Na tik einam, kai atsikelsi, laivą rasi gatavą. 

Gerai. Atsigulė. Išsimiegojo. Vos tik pabudo — ogi laivas spindėte 
spindi. 

Senukas įsodino kvailuti į aukso laivą, paleido, kad eitų ir žeme, 
ir vandeniu, ir pasakė, jog kelyje jis įsigysiąs tris tarnus. 

Plaukė plaukė aukso laivu ir pamatė vieną tokį vyrą: tasai buvo 
žvaigždžių skaičiuotojas. Jis galėjo suskaičiuoti visas žvaigždes, nors 
ir kažkiek jų būtų. Tą įsisodino ir plaukia toliau. Kiek paplaukęs, pa- 
matė devynių ežerų gėrėją. Jis galėjo iškart išgerti devynis ežerus. 
Įsisodino tą ir plaukia toliau. Paplaukęs mato ledo graužėją. Ir tą įsiso- 
dino ir nuplaukė į karaliaus pilį. Jis, girdi, atvykęs su aukso lai- 
vu, kuris einąs ir žeme, ir vandeniu, — tegul karalius duodąs žadėtą 
karalaite. 

Karalius laivu apsidžiaugė, bet dukros duoti nebenori. Jei suskai- 
čiuosiąs jam segtukus, tada gal ir duosiąs. Ir jis nuvedė kvailutį į vie- 
ną kambarį, kur tų segtukų buvo gyva galybė, ir liepė juos suskai- 
čiuoti. 

Kvailutis sako: 

— Aš suskaičiuosiu, tik leisk man vieną tarną pasiimti. 

Karalius leido. Kvailutis pasišaukė žvaigždžių skaičiuotoją. Tas įėjo 
į kambarį ir sako: 

— Eiva geriau numigti, aš jau žinau, kiek ten yra! 

Gerai — išsimiegojo. Kitą rytą atėjęs karalius klausia: 

— Na, kiek yra? 

Tiek ir tiek — pasakė, ir karalius jau turi dukrą atiduoti. Bet jis 
dar neatiduoda, liepia kvailučiui išgerti devynias statines vyno, tada 
atiduosiąs. 

Kvailutis sako: 

— Aš išgersiu, tik leisk vieną tarną pasiimti. 

Karalius leido. Dabar pasišaukė devynių ežerų gėrėją, 0 tas ėmė 
gerti pasigardžiuodamas. Kvailutis vėl tuo laiku į akį pūtė. Pabudęs 

šaukia, kad ir jam duotų paragauti, o gėrėjas sako — jau nebesą. Tada 
kvailutis jį aprėkė: 

— Ak tu, nelemtas besoti! Aš maniau sau — dabar tai bent prisi- 
gersiu, o tas viską iškliaukęs! 

Iš ryto ateina karalius ir visas statines pastuksena — tikrai tuščios. 
Tačiau dukters ir vėl neatiduoda. Girdi, iškūrensiąs krosnį, jeigu kvai- 
lutis ateinančią naktį joje permiegosiąs, tai dukrą gausiąs. O ta krosnis 
net per devynis sieksnius žmogų vidun traukia. 

Kvailutis sako: 

— Aš permiegosiu, tik leisk man vieną tarną pasiimti. 

Karalius leido. Pasišaukė ledo graužėją. Priėjo juodu prie krosnies, 
liepsna jau per devynis sieksnius juos traukti pagavo. Tada ledo grau- 
žėjas vieną kartą nusispjovė į krosnį, ir juodu galėjo visai arti pri- 
eiti. Prieina — dar per karšta. Spjauna antrą kartą. Ilenda į vidų, jau 
miegos — dar per karšta. Spjauna trečią kartą — miega sau ligi ryto, 
net malonu. 

Iš ryto karalius atėjo pasižiūrėti — o tie miega atsidrėbę. O kara- 
lius vis tiek dukters neduoda. Jeigu jis pernakvosiąs daržinėje, kur 
lokys uždarytas, tai gausiąs dukterį. Nieko nedarysi, pasiėmė kankles, 
skustuvą, teptuką su muilo putomis ir nuėjo daržinėn kankliuodamas. 
Išgirdęs kankles, lokys paprašė, kad ir jį išmokytų kankliuoti. Kvailu- 
tis juokiasi: 

— Aš tave išmokyčiau, bet tavo pirštai kreivi. 

Jis įvarė į sieną kylį ir liepia lokiui nagus plyšin sukišti — ištie- 
sinsiąs, kad kankliuoti galėtų. Lokys sukišo. Tada kvailutis išmušė 
kylį, ir lokio nagai kaip surakinti. Kvailys teptuku išmuilino vieną 
lokio šoną ir švariai nuskuto visus gaurus. Paskui pasiėmė rimbą ir pri- 
lupo lokį ligi kraujo. Lokys pamatė, kad menki juokai, ir ėmė mal- 
"dauti: jis nieko nedarysiąs, tegul kvailutis ramus miegąs daržinėje, 
jis prie durų gulėsiąs ir sergėsiąs. 

Gerai. Kvailys atsigulė daržinės gale, o lokys prie durų. 

Iš ryto karalius pagalvojo: „Na, kvailutis jau bus galą gavęs! — 
ir nuėjo pasižiūrėti. Priėjęs prie daržinės durų, pasibeldė. Lokys 
šūktelėjo: 

— Cit! Ponas miega daržinės gale! 


1 265 


Tada karalius pasišaukė kvailutį ir atidavė jam dukterį per 
žmoną. 

Kvailutis su savo jauna pačia ir trimis tarnais sėdo į aukso laivą 
ir parplaukė per jūrą namo. 

O paskui iškėlė tokias vestuves, kokių niekados nebuvo buvę. 

Trys geri meistrai 


artą vienas tėvas turėjo tris sūnus. Tie visi jau buvo dideli, 

ir tėvas jiems pasakė, kad imtų patys galvoti, kaip duoną ipel- 

nytis — jis greitai pasensiąs ir vienas nestengsiąs visų mitinti. 
O sūnums namuose bet koks darbas iš rankų krinta. Nei jie nori šieną 
pjauti, nei arti, nei sėti. Tėvas liepia jiems kokio amato mokytis, ta- 
da gerą duoną turėsią, jeigu jau nenorį namuose dirbti. Kai amato 
kaip reikiant išmoksią, galėsią namus parduoti, ir vis tiek neblogai 
gyvensią. 

Taip visi sūnūs ir sutarė amato mokytis. O kuris ką rinksis? Vy- 
riausiasis sako, kad jam labiausiai patiktų mokytis namus statyti, 
vidurinysis buvo apyšlubis, tas panoro siuvėju pasidaryti, o jaunė- 
lis, iš visų stipriausias, nusprendė į kalvius eiti. Taigi visi amatus 
pasirinko ir sutarė ieškoti tokių meistrų, kurie juos tikrai gerai 
išmokyti galėtų. Išgirdo jie, kad gretimoj karalystėj esą visokių 
amatininkų, kurie pridarą tokių daiktų, kokių šio krašto meistrai 
nemaž nemoką. Visi ir nutarė traukti į tą kitą karalystę. Tėvui ne- 
sinorėjo, kad jie taip toli keliautų, bet jeigu jau ten taip gerai moko, 
tegul einą. Visi broliai išdrožė į tą karalystę ir susirado pačius ge- 

ruosius meistrus. Vyriausiasis sūnus susiieškojo geriausią dailidę, 
vidurinysis — geriausią siuvėją, o jaunėlis — geriausią kalvį. Visi tu- 
Tėjo Mokytis trejus metus. 

Mokėsi jie visi uoliai, o meistrams tik džiaugsmas, kad mokiniai 
taip gerai mokosi ir tokie supratingi. Kai tretieji metai baigėsi, bIo- 
liai pasidarė geresni meistrai ir už pačius savo mokytojus. Nieko 
nebelaukę, jie iškeliavo atgal į tą karalystę, iš kurios buvo atėję. Par- 
sirado namo, o tėvas džiaugiasi, kad jo sūnūs taip gerai amatą iš- 
mano. Tos šalies karalius buvo didžiai turtingas. Jis tiek daug vi- 
sokio labo turėjo, kad nė kur dėti nebežinojo. Ir vis dar jam buvo 
negana ir negana, vis dar norėjosi kokį nebūtą neturėtą daiktą pa- 
dirbdinti. Tad jis sužinojo, kad jo paties karalystėje esama meistrų, 
kurie už visus kitus gudresni ir gali padaryti tokių daiktų, kokių 
niekas kitas nestengia. Karalius įsakė visus tris meistrus pašaukti į pi- 
li ir liepė parodyti, ką kuris geba. Pirmas atėjo vyriausiasis bro- 
lis ir kibo į darbą. Jisai prie pat karaliaus pilies pastatė gražų na- 
melį ir ant jo tokį užrašą padėjo: „Ką darai, daryk gerai ir žiūrėk, 
kas iš to išeis.“ Iš pradžių karalius buvo besupykstąs, kam jis prie- 
šais pilį tokią trobelę renčia, bet paskui namelis jam patiko, ir jis 
gėrėjosi juo. O tuo laiku pilies žmonės sukilo prieš karalių ir tik 
laukė progos už kokio kampo sprandą jam nusukti. Bet kai pamatė 
užrašą ant namelio, tuojau ėmė galvoti, kad jiems gali blogai baigtis, 
ir atsisakė savo kėslų. Taip karalius paliko gyvas. 

Antrasis brolis atėjo ir ėmė drabužius siūti. Karalius žiūrėjo žiūrėjo 
ir pagalvojo: „Ką jis čia niekus daro, siuva tokius pačius drabužius, 
kaip ir kiti“ O tas tik siuva ir siuva, kokias tris savaites prasiknibi- 
nėjo. Karalių ir pyktis suėmė, kad jis taip ilgai vieną drabužį kurpia, 
Bet kai tik pasiuvo ir tuo drabužiu karalių apvilko, visi baisiai nu- 
stebo: žiūri akis pastatę ir nė vienas karaliaus nebemato. Iš pradžių 
ir karalius išsigando, kad pats saves nebemato. Paskui susivokė esąs 
gyvas ir galįs visa kaip anksčiau daryti. O ir siuvėjas dar paaiškino, 
kad tai toks drabužis, kurį tereikią užsivilkti ir niekas tavęs nema- 
tysiąs. Tatai karaliui ir už namelį labiau patiko, jis be galo apsidžiau- 
gė. Siuvėjas tai bent meistras esąs! Kaip tyčia, karaliui reikėjo joti 
į karą su kaimynu. Dabar jis drąsus — juk jo niekas nematys, nežinos, 

kur šauti. Išžygiavo su savo kariuomene ir kitą karalių visiškai supylė, 
O pats grįžo namo dainuodamas sveikutėlaitis. 

Dabar jaunėliui eilė savo meną rodyti. Tas kalė kalvėje kiauras 
dienas, kad tik žvangėjo. Kalė dirbo, ir nieko daugiau nenukalė, tik 
pilną maišą sraigtų. Jau gerą laiką jisai darbavosi, o karalius kas- 
dien atbėgdavo pasižiūrėti, ką gi jis nukalęs. Bet kada tik ateina į kal- 
vę, Mato vien sraigtus. Karalius jau ir kantrybės ėmė trūkti, ištverti 
nebegali — ko gi tasai ten niekais užsiimąs. O jaunėlis tik atsakė: te- 
gul palaukiąs, tokio gero daikto pernelyg greitai nepadarysi. Karaliui 
nieko nebeliko, tik toliau laukti. Galų gale jaunėlis baigė sraigtus kalti, 
ėmė juos vieną prie kito sukti. Karalius žiūri, spėlioja, kas gi čia iš 
tų sraigtų išeis. Bet kai jau baigė sukioti sraigtus, pasidarė toks žirgas, 
kad net dailu. Karalius galvoja: „Kas gi iš tokio geležinio žirgo?“ Bet 
tada jaunėlis sūnus užšoko ant žirgo, pasuko dar vieną sraigtą, ir tasai 
su visu raiteliu ūmai pakilo į orą. Karalius tik akis išplėtė ir žado ne- 
teko. O jaunėlis tuo laiku apsuko ratą, nusileido ant žemės ir klausia 
karalių, ar nenorįs žirgą išbandyti. Karalius sėdo ant žirgo pats i: ge- 
rokai oru pajodinėjo, dabar tas žirgas jam labiausiai iš visų daiktų 
patiko. 

Šisai karalius turėjo tris deilias dukteris. Jos sužinojo, kad visi trys 
broliai tokie gudruoliai, ir jau jokių kitų jaunikių į akis nebesileidžia — 
vien už jų tekėti nori. 

Karaliui nieko kito nebeliko, kaip jiems visiems savo dukras į žmo- 
nas atiduoti. Iškėlė turtingas vestuves ir laimingai gyveno. Dar prieš 
vestuves vyriausiasis brolis abiem jaunesniesiems po gražų namelį pa- 
statė, vidurinysis visiems pasiuvo po tokius drabužius, kuriuos užsi- 
vilkęs nematomas pasidarai, o jaunėlis kiekvienam padirbo po tokį 
žirgą, kuris gali oru skraidyti. Visi gyveno linksmai ir laimingai. Nie- 
kas jiems negalėjo nieko padaryti, o karalaitės džiaugėsi, tokius gud- 
rius vyrus gavusios. 


Karalaitis vagis 


aukso obuolį. Tačiau karalius nė karto negavo to obuolio pa- 
ragauti, nes jį visados kas pavogdavo. Pagaliau karalius paža- 
dėjo: kas išsaugos aukso obuolį, tas gaus jo dukrą per pačią. 

Netoli karaliaus pilies gyveno tėvas su trimis sūnumis: du iš jų 
buvo gudrūs, o trečias kvailas. 

Vyriausiasis sūnus pasišovė pirmais metais išsaugoti aukso obuolį, 
bet neišsaugojo. Kitais metais saugoti eis antrasis sūnus —ir tas ne- 
išsaugojo. 

Trečiais metais ir kvailutis panoro savo laimę išmėginti, nors gud- 
rieji broliai iš tokio sumanymo tik juokėsi. Bet kvailutis, nė neklau- 
sydamas, ką tiedu plepa, išėjo su gera lazda rankoje ir įsikorė į pačią 
obels viršūnę. 

Naktį taip jau lengvai ir tyliai, kad niekas negirdėtų ir nematytų, 
atskrido didelė paukštė ir tuojau obels šakose pasislėpė. Paskui ilgai 
dairėsi į šalis ir žiūrėjo, ar kas apačioje nesergsti. Kad viršūnėję 
gali sergėti, jai nė į galvą neatėjo. Netrukus, jokio sargo nematyda- 


V 7 ienas karalius turėjo obelį, kuri kas rudenį vesdavo po gražų 

ma, ėmė kapoti aukso obuolį. Tada kvailutis taip drožė su lazda va- 
gilei per kuodą, kad ta iškrito iš obels ir kojas pakratė. 

Rytą karalius begal prasidžiugo. Tuojau atidavė kvailučiui dukrą 
per pačią, o užmuštą paukštę liepė iškepti. 

Virėjas iškepė paukštę ir atnešė į valgomąjį. 

Ir tikosi, kad tuo metu vyresnysis karaliaus sūnus pargrįžo labai 
išalkęs iš laukų. Pamates kepsnį, jis nugriežė paukštei abu sparnus 
ir apsilaižydamas suvalgė. O paukštei po dešiniu sparnu buvo raštas: 
„Kas šitą sparną suvalgys, tas pasidarys įžymus karalius.“ Po kairiu 
sparnu buvo kitas raštas: „Kas šitą sparną suvalgys, tas pasidarys įžy- 
mus vagis.“ 

Vyresnysis sūnus, sparnus valgydamas, tų raštų nė nepastebėjo. Juos 
matė tik karalius, kai paukštė dar buvo nekepta. Atėjęs į valgomąjį 
ir išvydęs, jog vyresnysis sūnus — iš pirmosios pačios gimęs — suval- 
gė dešinįjį sparną, karalius labai užsiširdijo, užtat kad norėjo jį pa- 
taupyti jaunėliui, antrosios pačios sūnui, kad ilgainiui jam karalystė 
atitektų. 

Ir papykęs jis išvarė vyresnįjį sūnų iš namų, kad tas nekliudytų 
anam sosto paveldėti. 

Ką darysi? Vyresnysis sūnus atsiduso ir išėjo į platų pasaulį. Tr 
beeinant jį pagavo toks noras ką pavogti, jog stačiai nėra kur dėtis. 
Matai, kairį sparną jis suvalgė pirmiausia! 

Galop jis nusidaužė į vieną miestą ir susidėjo su kokia vagių gauja, 
nes nugirdo, kad jie sumanę paties karaliaus iždą išplėšti. 

Su vyresniojo karalaičio pagalba jie ne kartą labai mikliai apsi- 
suko. Karalius ir spąstus spendė, ir gudrius sargus statė — niekas ne- 
padėjo. 

Ką dabar? Galų gale karalius sugalvojo vagis kitaip sučiupti. Nu- 
liedino sidabro ožį ir liepė jį Vežioti po miestą, kad nesugaunamus va- 
gis labiau priviliotų. Tada naktį paliko ožį kieme, kur buvo išslaps- 
tytas didelis būrys sargybinių. 

Ir iš tiesų kitą naktį vyresnysis karalaitis, jau vagių viršininku 
pasidaręs, susitaisė tėvui sidabro ožį nukniaukti. Bet ką jis darys? Jis 
nėjo taip aklai, kaip tikėjosi karalius, pirmiausia du vagis su van- 
tomis rankose nusiuntė ir liepė jiems — žiemos metu! — plikiems ant 
pilies stogo užsiropšti ir sniege pertis. 

Gerai. Tiedu užlipo ant stogo ir kad pasiuto pertis, net rūksta vis- 
kas. Sargai, tokių dalykų savo amžiuj neregėję, ir sidabro ožį, ir viską. 
užmiršo, tik akis padėję žiūri, kaip baigsis tiems vyrukams, kur pli- 
kiems ant sniego nešalta. 

Ir kas atsitiko? Ogi tik tiek, kad, kol tie ištempę kaklus žiopsojo 
ir galvas kraipė, karaliaus sūnus čiupt ožį į nagus ir nurūko. 

Rytą karalius iš piktumo kone sprogo ir tuojau greituoju išsiuntė 
žmones į svečią šalį pas vieną vyrą, garsų iš seno puikia uosle. 

Parvedė tą vyrą. Ar jis negalįs tokios ir tokios vagių gaujos už- 
uosti? Gerai, jam vieni niekai, puolė uostinėti ir bemat užuodė — su 
visu viršininku, paties karaliaus vyresniuoju -<sūnumi. 

Tačiau uodėjas nakti bijojo vagis užkabinti, todėl ant jų namo du- 
Ių užrašė: vagis. Ir pagalvojo: „Rytoj aš juos susemsiu!" 

Bet kur tau! Karalaitis beregint pamatė, ką šis ten rašo, netrukus 
pasigriebė kreidos ir ant visų didikų namų užrašė: vagis, vagis, 
vagis! 

Rytą atėjo karalius su uodėju ir žiūri: čia — vagis, ten — vagis, 
visur — vagys! Ak tu dievulėliau! Kurį dabar stversi? Vėl reikia gal- 
vą sukti! 

Viename pilies kambaryje jis pribarstė gryno sidabro pinigų, iškėlė 
didelę puotą ir sukvietė į ją visus savo valdinius. O tame kambaryje 
vėl pasislėpė sargai, kurie turėjo žiūrėti, kas puls sidabrinių grob- 
ti. Tasai ir būsiąs ožio vagis — jį reikią kaipmat suimti. 

Gerai, išaušo ir puotos diena. Vyresnysis karalaitis kone pirmas 
atėjo ir vaikščiojo sau po sidabro kambarį, nė karto nepasilenkdamas 
nei rankos prie sidabro neištiesdamas. Sidabras nykte nyksta, bet jie 
nieko nemato, kas jį ima, nors ir žiūri akis išvertę. | 

Netrukus beveik visas sidabras ir -dingo. Karalius net apdujo iš 
pykčio, bet ką tu padarysi. 

Karalaitis eina sau namo ir šaiposi iš tokių sargų, kuriems nė į gal- 
vą, kad jis padus sakais. pasitepęs: kur tik koja mina, ten sidabras sau- 
jom limpa — taip visas ir suvažiavo į jo kapšą. 

Dar tą patį puotos vakarą karalius sugalvojo kitaip vagį nutverti. 
Apkabinėjo savo dukterį pačiais brangiausiais papuošalais ir liepė jai 
gultis su jais, tarydamas: jeigu naktį vagis norės papuošalus pavogti, 
tegul jam kaktoje su anglimi ženklą įbrėžianti. 

Gerai, ateina naktis, visi lėbautojai sugula, o karalaitis aunasi ko- 
jas ir eina papuošalų vogti. Karalaitė leidžiasi apvagiama, tačiau ne- 
jučiomis ima ir brūkšteli jam ant kaktos juodą brėžį. „Na, rytą jį 
tikrai pačiups!“— galvoja patenkinta. 

Rodos, kitaip nė būti negali, bet ir vėl niekai! 

Karalaitis laiku pamatė, kas kaktoje įbrėžta. Tuoj pat anglį į ran- 
kas — ir visiems miegantiesiems lygiai taip kaktas pažymi. 

Rytą karalius žiūri: vėl jį apmovė! 

Dabar jis galvoja taip: „Kas gali būti gudrus vagis, tas turėtų ir 
gudrus karalius būti! Todėl taip padarysiu: kol visi čia drauge, pa- 
skelbsiu, kad tik tas paveldės karalystę, kas praėjusią naktį akių ne- 
sudėjo.“ 

Taip ir padarė. 

Ir kas atsitiko? Prieina prie jo vyresnysis sūnus ir sako: 

— Aš išvarytas ir paniekintas, todėl vienui vienas visoje karalys- 
tėje nesudėjau akių, kol jūs čia puotavote ir saldžiai miegojote. 

Tai išgirdęs, tėvas apkabino sūnų ir atidavė jam visą valdžią, sa- 
kydamas: 

— Kas yra toks sumanus vagis, tas bus ir sumanus karalius. 


18. Deimanto žirgas 


ar. 
TNN 


o 


tai 


24 
. “r. (] 
) Ž 7 
"- 
“ [] 


Senuko linkėjimai 


artą gyveno šalimais du broliai. Vienas buvo turtingas, o antras 
vargšas. Vieną vakarą pas turtingąjį atėjo žilas senukas ir pra- 
šosi naktigulto. Šeimininkas sakosi nieko neturįs, tegul einąs 
pas kaimyną. Gerai. Senukas nuėjo pas vargetą ir prašosi naktigulto. 

— Mielai! — atsakė vargeta.— Ką dievas davė, tuo pasidalinsim. 

Senukas pavalgė ir atgulė miegoti, o iš ryto išeidamas padėkojo 
ir sako: 

— Ką pradėsi dirbti iš ryto, tą visą dieną ir dirbsi. 

Vargšas iš vakaro buvo palikęs staklėse milo rietimą. Rytą, su 
aušra užsikėlęs, jis išvynios rietimą iš staklių. Ir stebuklai! Vynioja 
vynioja, o galo nėra! Žmogus plūkėsi suprakaitavęs ligi vidudienio — 
jau pilnas kambarys, o rietimas dar nesibaigia. Vakare vargšas nuva- 
žiavo į miestą ir pardavė audeklą už didelius pinigus. 

Vargšas nusiuntė sūnų pas brolį sieko pinigams seikėti. Turtuo- 
lis pats atnešė sieką ir užsipuolė brolį klausinėti, kaip šis į pinigus 
įsigyvenęs. Brolis ir apsakė, kaip jam nutiko. Turtuolis lyg akis iš- 
degęs puolė namo ir visą dieną tik kepa, tik verda. Vakare turtuo- 

lis pasitiko senuką kaip aukštą svečią ir vis ragina, kad gulti eitų. 
Iš ryto turtuolis laukia nesulaukdamas, kada elgeta išeis. Pagaliau el- 
geta sako: 

— Ką pradėsi dirbti iš ryto, tą visą dieną dirbsi. 

Turtuolis, nė dėkui nepasakęs, nulėkė su pačia į klėtį. Tuojau juo- 
du atsivožė pinigų skrynią ir ims pinigus skaičiuoti. Tik šit turtuoliui 
nugara panižo. 

Tasai priėjo prie durų staktos ir ėmė nugarą kasytis. Pagalvojo, kad 
jau užteks to kasymosi, bet niekaip nuo staktos atsitraukti negali. 
Vargšelis ir spardėsi, ir šaukė, bet niekas negelbėjo. Taip turtuolis 
prie staktos ir prastovėjo visą dieną. 


Z77T—TTULMMLMS 


Bėdžiaus brolio nelaimė 


yveno du pusininkai: vienas turtuolis, antras bėdžius. Tas bė- 

džius nei koks girtuoklis buvo, nei koks švaistūnas — dirbo plušo 

kiek galėdamas, o prasigyventi niekaip nestengė — vargšas buvo, 
vargšas ir liko. O galop ir visai riesta pasidarė: turtuolis už skolą ren- 
gėsi paskutinę jo karvutę atimti. 

Vieną vakarą jis sėdi pirkioje prie stalo baisiai nusiminęs ir gal- 
voja apie savo nelaimę. Umai užkrosnyje kažin kas taip linksmai už- 
smuikavo, jog kojos pačios pradėjo kilnotis. Visas bėdas užmiršęs, 
jis ėmė asloje trypti, net viskas rūksta. Šoko šoko, kol atsišoko, taip 
nuvargo, kad kvėpčiodamas sudribo ant suolo, o kojos vis tiek pačios 
kyla, dar šokti nori. „Tai stebuklai! — pagalvojo jis.— Pats šokti ne- 
benoriu, o kojos nori. Koks kipšas ten taip groja? Lisk lauk iš už- 
krosnio!" 

Gerai. Išlenda toks ilgšis, pats groja ir pats šoka. O šeimininkas 
čiupt jį: 

— Nešok, pasiutėli, geriau sakyk, kas toks esi, vaiduoklis ar kas? 
Sakyk, prakeiktas smuikininke! 

Ilgšis atsakė: 

— Tu nori žinoti, kas aš esu? Ogi tavo Nelaimė! 

— Ak, tai tu toji Nelaimė, kuri mane taip seniai kamuoja! Palauk, 
aš tau parodysiu! 

Ir šeimininkas kai griebė ilgšį, tai ir pasmaugė; tada įgrūdo į mai- 
šą, nutempė į kapus ir užkasė savo Nelaimę, 

Nuo tos akimirkos jokių bėdų ir stygiaus bėdžius nebematė. Javai 
augo kone ant akmenų, o galvijai tarpte tarpo — tik stebėtis reikia. 
Netrukus išsimokėjo skolas ir į turtą įsigyveno. 

Vienądien atėjo turtingasai pusininkas ir prašo papasakoti, kaip jis 
taip greitai praturtėjo. Jam pavydas pašoko, kad bėdžiui šitaip pra- 
dėjo sektis. 

Bėdžius atsakė: 

— Aš pasmaugiau savo Nelaimę, užkasiau kapinėse, ir nuo tos die- 
nos visai kitaip klojasi. 

„A! -— pagalvojo pavydninkas.— Va kaip čia yrai" 

Ir jis tuoj nuskuodė į kapus bėdžiaus Nelaimės atkasti, kad toji 
vėl jį apsėstų ir į neturtą įstumtų. 

Gerai — nuėjo, iškasė. Igšis išlenda apsimiegojęs: kuriem galam jį 
trukdą? 

Taip ir taip — turtingasai sako: 

— Aš tave prižadinau, kad tu vėl eitum pas savo draugą, pas tą 
bėdžių, kuris dabar praturtėjo, kol tu čia miegojai. 

Bet ilgšis prasidžiugo, puolė turtuoliui ant kaklo ir dėkoja susiries- 
damas: 

— Ačiū, ačiū, kad mane prikėlei! Ko aš dar pas kitą eisiu? Geriau 
liksiu su tavimi ir tau vienam visą amžių tarnausiu. 

Turtuolis dabar išsigando: „Ką jis paisto, ar iš proto išsikraustė?“ 
Ir jėga norėjo Nelaimės atsikratyti, bet veltui: kaip dagis prilipo, nė 
per pėdą neatstoja. 

Ir nuo tos dienos turtingasai šeimininkas ėmė vis labiau ir labiau 
smukti, kol dar plikesnis nei anas pusininkas pasidarė. 

Trys Laimos išpildyti norai 


nus namus sušilti. Išeidama ji pasišaukė šeimininkę ir sako: 
— Kad leidai man sušilti, išpildysiu tris tavo norus! 
— A! Tai kad ant krosnies dešra keptų! — skubiai pasakė šeimi- 
ninkė. 
Ir akies mirksniu dešra tik kepa, tik čirškia. 
O šeimininkas prišoko prie jos: 
— Ak tu, neišmanėle! Geriau ta dešra tau panosėj karotų. Ar ne- 
galėjai pinigų, turto paprašytiė 
Kai tik šeimininkas taip pasakė, tuojau jo žodžiai išsipildė — dešros 
ringė ir kabo pačiai panosėje, 0 nutraukti negalima. Išsigando vyras 
ir prašo Laimos, kad atimtų tą dešrą iš panosės. 
Laima atėmė ir išeidama sako: 
— Ne jūs pirmutiniai lengvabūdiškai mano dovanas švaistot. Tris 
jūsų norus išpildžiau — sudieu! 


je pasaulį vaikščiodama, Laima vėlų žiemos vakarą užsuko į vie- 


Šykštus šeimininkas 


antras labai neturtingas, bet dosnus. Šykštusis, turtingasis, niekada 
neduodavo elgetai nė duonos kriaukšlio, o skurdžius visuomet 
dalindavosi paskutiniu kąsniu. 

Vieną vakarą pas šykštuolį atėjo senas Žilas elgeta ir prašo nakvy- 
nės ir vakarienės. Šykštuolis neduoda: 

— Kas čia visus pakeleivius priguldys ir privalgydins. Tik vieną 
pašersi, tai pradės eiti eilėmis — plaukus nuo galvos nuės. 

Elgeta nuėjo į kitą gyvenimą, pas vargingąjį šeimininką. Tas tuo- 
jau, nieko neklausęs, atneša jam čiužinį ir kviečia prie stalo valgyti 
virtų pupų. Elgeta pavalgė, išsimiegojo, o rytą išeidamas paduoda šei- 
mininkui vieną pupą, kad ją pasodintų. Šeimininkas ją tą pačią dieną 
ir pasodino. 

Kitą rytą pupa jau sulig troba ir margų Žiedų pilnut pilnutėlė. Trečią 
rytą didelės, kuplios šakos kaip pilte pripiltos juodų ankščių. Ankštys 
pačios aižosi, ir pupos žemėn byra. Šeimininkas nespėja jų rinkti. 

Kitą rytą pupa vėl pilna margų žiedų, vėl juodos ankštys pačios 
aižosi, ir pupos kaip kruša žemėn byra. Iš visų pašalių tik važiuoja 


( | yveno kartą du kaimynai: vienas visko pertekęs, bet šykštus, 

žmonės pupų pirkti, varguolis šeimininkas vos spėja pinigus skaičiuo- 
ti. Ir taip ligi pat pirmojo sniego. Varguolis dabar ir už patį dvaro 
poną turtingesnis. 

Jo šykštusis kaimynas ėmė pavyduliauti. 

— Ką čia reiškia elgetą vieną kartą pavalgydinti, jeigu už tai gali 
toks turtingas pasidaryti. Kuris gi taip nedarytų? — šykštuolis ėmė vi- 
siems kalbėti. 

Kitą rudenį apie tą patį metą pas šykštuolį vėl ateina koks elgeta 
ir prašo nakvynės ir valgyti. Šykštuolis tuojau klausia, ar elgeta turįs 
pupą už nakvynę. Elgeta atsako turįs. 

— Duok šen pupą, tada galėsi likti nakvoti! 

Elgeta paduoda pupą ir atgula miegoti. Kitą rytą šeimininkas taip 
jau nenustygsta sodinti pupą, jog nebesulaukia, kol eigeta pats išeis — 
šoka jį varyte varyti. Elgeta išeina, o šeimininkas skuba pupą sodinti, 
Sodindamas jis pastebi, kad pupa lyg ir kruta. „Reikia skubėti paso- 
dinti! — galvoja jis.— Daigas jau kalasi.“ 

Kitą rytą pupa jau sulig troba ir šakas virš visko išskleidusi. O kup- 
lios šakos pilnos margų žiedų. Rytdienai šeimininkas susikviečia talkon 
visus savo gimines ir artimuosius pupų rinkti. 

Vos tik auštant šeimininkas jau kieme ir tik laukia, kada juodos 
ankštys ims aižytis ir pupos pasipils. Va ankštys jau ima aižytis, bet 
iš jų pradeda birti ne pupos, kaip jis tikėjosi, o didelės, žalios kirmė- 
lės, kurios viską ryja, kas tik papuola. Šykštuolis taip išsigando, kad 
čia pat brinktelėjo negyvas. Kiti namiškiai išlakstė, 

Kai jie kitą dieną pagrižo, nei pupos, nei šeimininko, nei kito ko- 
kio gyvo daikto namuose neberado. Kirmėlės viską suėdė, paliko pli- 
kas sienas ir tada pačios prapuolė. 

Ratai be žirgo 


ienas tėvas turėjo tris sūnus: du protingus ir vieną kvailą. Kvai- 
liui nieko kito valgyt neduodavo, kaip tiktai kanapių, pabertų 
į pelenus, — jas liepdavo išsirinkti ir valgyti. O protingieji valgė, 
ką tik norėjo. 
Kartą karalius apskelbė tokią žinią: kas padirbsiąs ratus, kurie be 
arklio važiuotų, tam atiduosiąs puse karalystės ir dukters ranką. 
Protingieji mėgino tokius ratus dirbti, bet nieko jiems neišėjo. Tada 
kvailutis nežinia kur gavo mažą kaltelį, kirvuką ir pjūklą, išėjo į miš- 
ką ir ėmė be arklio važiuojamus ratus dirbtis. 
Jam bedirbant, prieina senelis: ką jis čia darąs? 
Ką darąs? Ogi tokius ir tokius ratus. 
— Na, ar priimsi mane už pagalbininką? 
— Mielai! Kodėl ne? 
— Gerai, tai kirsk ir nešk medžius, o aš darysiu. 
Per dvi dienas ratai ir gatavi. Patys be arklio važiuoja, ir dar kaip 
greitai! 
Kai kvailys atsisėdo į ratus pas karalių važiuoti, senelis jį pamokė: 
jei kelyje koks vargšas prašysis pavėžėti, tegul neatsakąs. 

Galą pavažiavęs, sutinka elgetą su viena koja klibikščiuojant. Pra- 
šo pavėžėti. Kvailys paėmė jį ir toliau važiuoja. Pavažiavęs sutinka 
elgetą su viena akim. Prašo pavėžėti. Gerai. Dar pavažiavęs sutinka 
elgetą su viena ranka. Prašo pavėžėti. Ir tą paėmė. Dabar visi keturi — 
kvailys, vienkojis, vienakis ir vienrankis — atvažiavo į karaliaus pilį. 
O pilyje tuo metu didelė puota buvo. Įeina kvailys į pilį, karalius ir 
klausia, kas toks jis būsiąs. 

— Kvailys esu. Atvykau su tokiais ratais, kurie be arklio važiuoja. 

Tai išgirdęs, karalius tuojau davė jam kitus drabužius, nes buvo 
baisiai apdriskęs, pelenuose besiknaisiodamas. Tris dienas gėrė ūžė. 
Ketvirtą dieną karalius sako: 

— Parodyk, ką tavo ratai gali! Per vieną valandą nuvažiuok lig 
gyvybės šaltinio, pasemk indą vandens ir vėl sugrįžk! 

O tasai šaltinis labai toli buvo. Kvailys išėjo nosį nukabinęs. El- 
getos jį ir klausia, koks negandas ištikęs, ko taip susirūpinęs. 

— Kaip man nesirūpinti? Karalius liepė per valandą lig gyvybės 
šaltinio nuvažiuoti ir indą vandens pargabenti. 

Senukai pasakė, kad jis nesirūpintų, viskas gerai būsią. Vienkojis 
paėmė indą ir nudūmė prie šaltinio, kad net dulkės pasikėlė. Prie 
šaltinio nusigavęs, tuoj puolė gerti. Bet kai gerai atsigėrė, tai ir užmi- 
go prie pilno indo. Laikas baigiasi, o vienkojo nėra. Ką daryti? Tada 
vienakis pasižiūrėjo: vienkojis begulįs prie šaltinio. Vienrankis per 
tokius tolius ištiesė ranką ir taip vožė vienkojui, kad tas net pašoko. 
O pašokęs tik žengė žingsnį — ir namie su gyvybės vandeniu. 

Kvailys paėmė indą, įėjo pas karalių: 

— Šit vanduo! 

— Gerai! — atsakė karalius ir atidavė kvailiui savo dukterį už 


pačią. 


Krepšy, atsidaryk! 


artą varguolis papylė ant stalo miltus džiovinti. Tik ūmai kilo 
didelis vėjas ir išpustė visus miltus po kiemą. Žmogelis supyko 
ant Vėjo ir užsimetė jį surasti. Ėjo ėjo ir sutiko senelį. Klausia jį: 
— Ar nežinai, kur Vėjas gyvena? 
— Žinau! — sako senelis.— Eik tiktai šituo takeliu, kur eglaitėm ap- 
augęs, ten vienoj oloj Vėjas ir gyvena. 
Žmogelis nuėjo į tą olą ir rado ten tokį didelį vyrą su storom lū- 
pom. Tai ir buvo Vėjas. Jis klausia žmogelį: 
— Ko atėjai pas mane? 
— Tu man miltus išpustei. Atiduok mano miltus! 
Vėjas sako: 
— Ana va prie sienos ant vagio mano krepšys kabo. Tu tik pa- 
sakyk: „Krepšy, atsidaryk!“ Tada turėsi ir valgymų, ir gėrimų. 
Žmogelis nuėjo į mišką, atsisėdo ant kelmo ir sako: 
— Krepšy, atsidaryk! 
Krepšys tuojau atsidarė, o jame valgymų ir gėrimų — kokių nori. 
Jis gerai prisikirto ir begal apsidžiaugė. Parėjęs namo, įžengė į trobą 
ir sako pačiai: 

— Kelkis valgyti! 

Pati atsikėlė, priėjo prie stalo, o vyras padėjo savo krepšį ir sako: 

— Krepšy, atsidaryk! 

Kaipmat visko pilnas stalas. Abudu atsisėdo ir valgo, ir geria. 

Varguolis turėjo turtingą brolį, kuris buvo labai šykštus ir pavydus. 
Varguoliui broliui jis niekada nepagelbėjo. O varguolio širdis buvo 
minkšta, ir jis tuojau pasikvietė turtingąjį brolį prie savo stalo. Brolis 
prikibo klausinėti: 

— Kur tu gavai tą krepšį? 

Žmogelis atsakė: 

— Iš Vėjo. 

— Kur tą Vėją radai? 

Žmogelis jam viską ir išpasakojo nuo pradžios ligi galo. Brolis 
bemat susitaisė į kelionę ir ateina pas Vėją. Vėjas jį klausia: 

— Ko tu čia atėjai? 

Brolis sako: 

— Kad mano broliui davei krepšį, tai ir man duok! 

— Va ten ant vagio kabo, pasiimk ir sakyk: „„Krepšy, atsidaryk!“ — 
tuojau gausi, ko tau reikės. 

Turtuolis parėjo namo, padėjo krepši ant stalo ir šaukia: 

— Krepšy, atsidaryk! 

Iš krepšio iššoko dvylika vyrų su rimbais ir ėmė jį lupti. Tol lupo, 
kol jis kojas nukratė. 

Teisuolis i+ Klastuolis 


juodu susiėjo kito karaliaus pilyje, kur abudu atvyko jo dukrai 
pirštis. Jai labiau tiko Teisuolis, bet tėvas trumpai drūtai pasakė: 

— Kuris iš judviejų galėsit deimanto obuoliais dukrą atpirkti, tam 
ją ir atiduosiu! 

Nieko nepadarysi — abu jaunikiai nuleidę galvas grižia namo. Tei- 
suolis eina ir kelyje patinka seną senutėlį. Tas klausia: 

— Sūnau, kokia nelaimė ištiko? Ko toks nuliūdeęs? 

— Kur nenuliūsi? Ėjau karalaitei pirštis, bet jos tėvas reikalauja 
deimanto obuolių. Kur gausiu tokių brangenybių? 

— Nieko, sūnau! Aš tau pagelbėsiu. Še aukso žiedą; kai tik pasu- 
kiosi ant piršto, tuojau atskris oro dvasios ir padės tau deimanto obuo- 
lių ieškoti. Bet gali atsitikti, kad jos neras, todėl paimk dar šitą skil- 
tuvą; kai tik jį brūkštelsi, tuojau atlėks ugnies dvasios ir padės tau 
obuolių ieškoti. Bet gali atsitikti, kad ir jos neras, todėl paimk dar 
šitą mažą taurelę. Pavartyk ją kišenėje, tuojau atsiras vandens dvasios 
ir padės tau deimanto obuolių ieškoti. 


K artą gyveno du karaliai: Teisuolis ir Klastuolis. Atsitiko, kad 

Teisuolis iš širdies padėkojo už tokias dideles dovanas ir tuojau 
ėmė aukso žiedą sukioti. Atsirado oro dvasios: ką įsakysiąs? Taip ir 
taip — Teisuolis apsako. Oro dvasios išsisklaido į visus pašalius ir ieš- 
ko kiaurą dieną. Vakare parsiranda su tokia žinia: 

— Išnaršėm visą orą skersai išilgai, bet deimanto obuolių savo val- 
dose neradom. 

Antrą rytą Teisuolis brūkštelėjo skiltuvą. Atsirado ugnies dvasios: 
ką įsakysiąs? Taip ir taip — šis apsako. Ugnies dvasios išsisklaido 
į visus pašalius ir ieško kiaurą dieną. O vakare parsiranda nieko ne- 
pešusios: 

— Išnaršėm skersai išilgai, bet deimanto obuolių savo valdose ne- 
radom. 

Trečią rytą Teisuolis pavartė kišenėje taurelę. Atskrido vandens 
dvasios: ką įsakysiąs? Taip ir taip — šis apsako. Vandens dvasios išsi- 
sklaido po visus vandenis ir ieško kiaurą dieną. Vakare parsiranda su 
geresnėmis naujienomis: 

— Už upės yra kalnas, o kalne šaltinis. Tas šaltinis mums sakė, kad 
kalno viduje žemės dvasios sergėjančios deimanto obuolius. Bet tu dar 
turįs Žemės dvasių valdžios ženklą gauti, kitaip jos obuolių neatiduo- 
siančios. Tiek težinom, kad tas valdžios ženklas yra nedidelė mentelė, 
kuri saugoma kalne už vartų. 

Tai išgirdęs, Teisuolis tuojau nusimetė švarką ir puolė raustis į kal- 
ną, ieškoti tos mentelės. Rausėsi rausėsi visą dieną — nė iki vartų ne- 
prisirausė. Rausėsi visą naktį ir antrą dieną lig pietų, tada pasiekė 
vartus, tokius didelius, plačius, iš vario kaltus, spyna užrakintus. Be- 
liko dar nuo slenksčio žemes atkasti, tada bus galima spyną atrakinti 
ir vartus atkelti. Bet Teisuolis galvoja: „Baisiai pavargau, nė rankų ne- 
bepakeliu — atsipūsiu nedaugutį.“ 

Jis atsisėdo pailsėti, bet, kai buvo nuvargęs, beregint užmigo. 

Ir Klastuolis tom dienom obuolių ieškojo, ir iš raganos patarimą 
gavo. Toji primokė: 

— Eik už upės, ten kalno viduje obuoliai paslėpti! 

Ir lyg tyčia: kaip tik tuo laiku, kai Teisuolis miegojo, Klastuolis 
ateina prie kalno, pamato atkastus vartus ir žėrintį žiedą ant Teisuolio 
piršto. Jis pagalvojo: „Tai žiedo puikumėlis! Numausiu jį slapčiomis 


286 


ir padovanosiu jaunajai, tada teisingai išeis: tėvui bus obuoliai, o jai 
žiedas.“ 

Klastuolis tyliai tyliai, kaip katinas, pirštų galais prisėlino prie Tei- 
suolio ir numovė žiedą, kur senelis buvo dovanojęs. Bet, maudamas 
žiedą, jis mažumą pasukiojo, ir tuojau oro dvasios atskrido: ką įsa- 
kysiąs? 

— Ką įsakysiu? Aš tiktai norėjau deimanto obuolius rasti! 

— Deimanto obuolius čia pat už vartų žemės dvasios sergsti. Jei 
vartus atidarysi ir paimsi žemės dvasių valdžios ženklą, mažą mente- 
lę, tai dvasios obuolius atiduos. 

Klastuolis tuojau atkapstė slenkstį, atrakino vartus, ten pat už jų 
rado mažą mentelę ir ėmė nuo jos dulkes valyti. Bet kai tik mentelės 
kotuką patrynė, atsirado žemės dvasios: ką įsakysiąs? 

— Ką įsakysiu? Deimanto obuolių norėjau! 

Tai pasakius, žemės dvasios įsigavo į kalno vidų ir išnešė pilną 
krepšį deimanto obuolių. Klastuolis džiūgaudamas nuskubėjo į kara- 
liaus pilį: tėvui atidavė deimanto obuolius, o dukrai siūlė aukso žiedą. 
Bet karalaitė neėmė žiedo, ji sakė: 

— Ką padės žiedas, jei nemyliu tavęs. Jeigu Teisuolis žiedą atneš- 
tų, tada priimčiau! 

Tačiau Klastuolis tokio atsakymo neėmė į galvą, nuėjo pas tėvą 
ir sako: 

— Obuolių atnešiau, duok dukrą! 

— Imk! Kas tau draudžia? Rytoj vestuves šoksim! 

Iš ryto dukra meldžia tėvą, kad vestuves dar nukeltų, bet niekas 
negelbėjo: Klastuolis spiria, kad negaištų. Tai išgirdusi, dukra daugiau 
nebeprašė, o patyliukais išsprūdo pro mažąsias dureles ir pasislėpė miš- 
ke. Tik po geros valandos tėvas su Klastuoliu susigriebė, kas čia nu- 
tiko, bet jau per vėlai. Klastuolis eina namo su ilga nosimi. Tačiau 
kelyje jam toptelėjo galvon aukso žiedas. Jis beregint pasukiojo žie- 
dą, oro dvasios ir čia: ką įsakysiąs? 

— Greitai ieškokit, kur mano nuotaka pabėgusi! 

Oro dvasios išsisklaidė į visas puses ir kaipmat su žinia grįžta: 

— Tavo nuotaka miške gailias ašaras lieja! 

— Oi, kaip gerai! Tuojau neškit ją į mano pilį, o aš namo skubė- 
siu jos laukti. 

Ir oro dvasios lengvut lengvutėliai paėmė karalaitę ant rankų ir 
nunešė į Klastuolio pilį. Jis karalaitę pasitiko šypsodamasis, o ta rau- 
da ir rauda, nė žodžio neprataria. 

O Teisuolis pabudęs rankas grąžo ir baisiai gailauja, kad žiedas pa- 
vogtas ir mentelė su obuoliais paimti. Jis brėžtelėjo skiltuvą ir pa- 
klausė ugnies dvasias, kas paėmė mentelę ir obuolius. 

— Klastuolis! — atsakė jam dvasios. .. 


Pavartė kišenėje taurelę ir paklausė vandens dvasias, kas žiedą pa- 
vogė. 

— Klastuolis! — atsakė jam dvasios. 

— Tai eikite visos dvasios ir ieškokite, kur yra Klastuolis su žiedu! 

Dvasios išsisklaidė į visas puses ir greit pranešė tokią žinią: 

— Klastuolis su žiedu, mentele ir sužadėtine savo pilyje gyvena. 
Mentelė pilies rūsyje paslėpta, o žiedą jis pats ant piršto mūvi. 

Tai išgirdus, Teisuoliui užsidegė širdis, ir jis tuojau nuskubėjo su- 
žadėtinės vaduoti. Priėjo prie Klastuolio pilies ir galvoja, kaip suža- 
dėtinę iš jo atimti. Pagaliau sugalvojo: pirmiausia lieps vandens dva- 
sioms mentelę iš rūsio atnešti, kad Klastuolis negalėtų žemės dvasių. 
pagalbon pasišaukti. Kai Klastuolis pas sužadėtinę nuėjo, vandens dva- 
sios slapčiomis rūsio pamatus pragraužė ir mentelę išnešė. Tada Tei- 
suolis nusiuntė visas dvasias žiedo atimti: 

— Jūs, ugnies dvasios, deginkite Klastuolį mėlyna liepsna ligi 
skausmo. Jūs, vandens dvasios, liepsnas gesinkite vandeniu, kad Klas- 
tuolis nesudegtų. O jūs, žemės dvasios, numaukite žiedą nuo piršto. 

Gerai, visos dvasios puolė į darbą. O Klastuolis, bėdą išvydęs, pa- 
sukiojo žiedą ir manė paliepti oro dvasioms liepsnas išblaškyti. Tačiau 
išėjo antraip: juo oro dvasios labiau puolė, juo liepsnos smarkiau 
liepsnojo — niekas negelbėjo, numovė žiedą. 

Teisuolis dabar vėl turi visas dvasias savo valdžioje. Ir, žinoma, ko 
jis daugiau lauks? Tuojau pasukiojo žiedą ir oro dvasioms liepė at- 
nešti nuotaką, o podraug ir Klastuolį. Nuotaka, Teisuolį pamačiusi, iš 
džiaugsmo ant kaklo jam puolė. O Klastuolis stovėjo nukoręs galvą 
ir galvojo: „Dabar mane Teisuolis į miltus <umals.“ 

Tačiau Teisuolis nieko nedarė, tik šitokius žodžius tarė: 

— Klastingas buvai, tai nešiok klastininko ženklą ant kaktos! 

Vandens dvasios jam kaktoje išrašė ženklą, o ugnies dvasios jį iš- 
degino, kad amžinai neišnyktų. 

Tada Teisuolis pasiėmė sužadėtinę, nuėjo pas tėvą, atšoko vestu- 
ves ir laimingai sau gyveno. 

Gyvačių karalienės karūna 


riai ant galvos buvo nedidelė, bet graži karūnėlė. Vienas senas 

darbininkas pasakė, kad tai būsianti gyvačių karalienė. Jis iš 
senų žmonių girdėjęs, kad kas tokią karūną gaunąs, tas galįs paskui 
visokius nuostabius daiktus daryti. Tačiau gyvatės karūną nuimti ne- 
lengvas daiktas: kitos gyvatės iš paskos vejasi. Daugis mėginę ją įsi- 
gyti, bet retam kuriam pavykę — gyvatės nugalėdavusios. 

Darbininkų tarpe radosi koks drąsus stiprus jaunikaitis, kuris pa- 
noro išbandyti savo laimę. Netoli nuo pelkės buvo tokia daržinėlė, 
ir visi sutarė tenai nuo gyvačių slėptis. Kad jos taip lengvai į daržinę 
neįsigautų, sienas ir stogą storai ištepė derva. Kai viską padarė, kiti 
darbininkai pasislėpė daržinėje, tik tasai drąsuolis pasiėmė arklį ir 
nujojo pas gyvačių karalienę. Gyvačių karalienės karūną nutraukęs, 
greitai šoko ant arklio ir atidūmė į daržinę. Vos spėjo užsidaryti — 
prisirado nežinia iš kur baisybė gyvačių ir atsiginė iš paskos: vienos 
skriste skrido, kitos, ratilais susilenkusios, kaip tekiniai ritosi. Gyvatės 
šoko daržinės sienomis šliaužti, bet per dervą kur čia pasirangysi. 

Pelkių sausintojai kelias dienas išbuvo daržinėje užsidarę, nes nie- 
kas nedrįso laukan išeiti. Galop po kelių dienų išėję pamatė, kad visa 


K artą pelkių sausintojai ant vieno kemso užėjo ilgą gyvatę, ku- 

daržinė juodomis gyvatėmis aplipusi. Vienos dar buvo leisgyvės, kitos 
saulėkaitoje ir dervoje nusibaigusios. O tasai drąsuolis iš tiesų buvo 
laimingas ir galėjo daug gero padaryti. Nuo to laiko jis gyveno per- 
tekęs, bet ir savo buvusių draugų neužmiršo, 

Berno kelionė 


ienas karalius siuntė savo stiprų berną anan pasaulin išsiklausti, 

kada sulauks savo dukros, kuri jau ketveri metai ten išvežta. 

Bernas ėjo pirmą dieną, užklupo vakaras, ir jis užsuko į vieną 
dvarą pernakvoti. Tačiau tame dvare nebuvo nė lašelio vandens: visi 
šaltiniai tenai tekėjo į kitą pusę — į požemius, o ne į viršų, kaip kitur. 
Dvaro žmonės prašė, kad bernas aname pasaulyje paklaustų, kiek dar 
laiko jie turės be vandens troškulį kęsti. 


Gerai. 

Antros dienos vakare užsuko į tokią vietą, kur ugnies nebuvo. Ir 
čia žmonės prašė sužinoti aname pasaulyje, kiek laiko dar turės be 
ugnies gyventi. 

Gerai. 

Trečią dieną priėjo didelę upę, už kurios jau anas pasaulis. Ant 
kranto sėdėjo keltininkas, ir jis paprašė: 

— Klausyk, pasiteirauk ten nuėjęs, ar aš nė valandėlės negausiu 
atsikvėpti: visą amžių čia tūnau, kad bent trumpai mane kas pava- 
duotų. 

Gerai. 

Bernas persikėlė per upę, įžengė į aną pasaulį ir laimingai rado 
karalaitę, kurios ieškojo. Tuojau trumpai apsakė, ką kelyje matęs ir 
kaip čionai atėjęs. Toji sako: 

— Gerai, gerai! Bet slėpkis tučtuojau į kampą, kad mano vyras 
grįžęs tavęs nepamatytų. 

Bernas pasislėpė. Parėjus vyrui, karalaitė tuojau klausia: 

— Vyreli, pokaičio užmigusi, sapnavau, kad keltininkas norįs pa- 
silsėti. Kas dirbs jo vietoje? 

— Tegul jis ryt, ką per upę keldamas, pagal saulę apsuka laivę 
tris kartus ir sako: „Kilnok dabar jau tu su saule!“ Jis pasidarys lais- 
vas, o tasai keleivis turės jo vietoj likti! 

— Ak taip! Bet aš dar sapnavau, kad vienoj vietoj žemėje ugnies 
nesą. 

— Iš tikrųjų nėra. Bet jeigu kas galėtų į ąžuolo pūzrą kibirkštį 
įskelti, tai ugnies į valias turėtų. 

— Ak taip! Ir dar sapnavau, kad viename dvare visi šaltiniai į kitą 
pusę, į Žemę, teka. 

— Taip ir yra. Bet jeigu keturiems bėriems arkliams surištų uo- 
degas ir pagal saulę tris kartus aplink dvarą apvarytų, tai šaltinių 
vandenys imtų paskui juos plūsti ir tik į tą pusę tekėtų. 

— Ak taip! Žinai, dar sapnavau, kad prieš ketverius metus čionai 
kokia karalaitė apsigyvenusi, ar ji galėtų pas tėvą grįžti? 

— Galėtų. Jei aukso lėkštę neštų pagal saulę ir sidabro šaukštu vis 
joje ratą suktų pasauliui, tai prieitų vietą, kur upė kelio nepastoja, 
ir namo parsigautų. 

"Gerai. Bernas visa tai išgirdo. Kitą rytą jis patyliukais nuskubėjo 
pas keltininką ir sako: 

— Jei tu mane atgalios perkeltum, tai pamokyčiau, kaip išsivaduo- 
ti. O jei ne, abu čionai supūsim. 

Šitai išgirdęs, keltininkas kelia jį per upę ir vis ragina: 

— Na tai pasakyk, pasakyk gi! 

Tačiau bernas nesako, kol iš laivės neišlipęs, kitaip pačiam tektų 
jo vietoje likti. Kiek nuo upės paėjęs, sako: | 

— Kelk ką nors per upę, suk laivę pagal saulę tris kartus ir sakyk: 
„Dabar tu mano vietoj kilnok su saule!" Šitaip išsivaduosi. 

Bernas išskubėjo į žemės paviršių. Pakeliui dar įskėlė žmonėms 
ugnį, dvare vandenį išgavo, o paskui sidabriniu šaukštu ėmė sukti ratą 
aukso lėkštėje, pagal saulę ją nešdamas. Neilgai laukus karalaitė iš 
požemių viešpatijos parėjo namo. Karalius iš džiaugsmo ją už berno 
išleido. 

Deimanto žirgas 


ienas ponas susilaukė sūnaus, ir tą pačią valandą tvarte atsirado 
kumeliukas. Sūnaus plaukai aukso, o kumeliuko plaukai — dei- 
manto. Tėvas dovanojo kumeliuką savo sūnui. 

Po trejų metų numirė pono pati, ir jis vedė kitą. Tačiau jaunoji 
pamotė savo posūnio nemylėjo. Kai jai pačiai gimė sūnus, ji ir užsi- 
degė iš posūnio atimti žirgą ir padovanoti savo vaikui. Tėvas neleidžia, 
o pamotė iš piktumo sau vietos neranda. Galop ji sugalvojo posūnį 
nunuodyti. Žirgas šitai žino ir sako savo šeimininkui: 

— Ryt pamotė tau gerti duos, tai tu negerk — taurėje bus nuodų. 

Kaip žirgas sakė, taip ir buvo. Tada pamotė sumanė įdėti nuodų 
į valgį, o žirgas ir vėl perspėjo: 

— Rytoj pamotė tau valgyti duos, tai tu nevalgyk — valgyje bus 
nuodų. 

Ir vėl žirgo teisybė. Tada pamotė priešais žirgo uždorį iškasa duo- 
bę, pripila karštos dervos, kad posūnis sušustų. O žirgas mato ir sako: 

— Šiandien pamotė priešais mano uždorį duobę iškasė ir dervos 
pripylė. Eik aplinkui, o ne tiesiai, kitaip nuskęsi. 

Galop pamotė sumanė žirgą papjauti. O žirgas šitai žino ir sako: 

— Kai mane rytoj ves pjauti, paprašyk tėvą, kad leistų tau pasku- 
tinį kartą pajodinėti. Kai tik ant manęs užsėsi, apjok tris kartus aplink 
dvarą, pakelk kepurę ir šūktelėk: „Valio! Valio!“ Kai tik sušuksi, tuo- 
jau deimanto rūbus gausi, ir tada tave nunešiu, kur pamotė mūsų 
nebepasieks niekados. 

Kaip žirgas pamokė, taip ir atsitiko. Abudu nulėkė į tolimą svečią 
šalį ir apsigyveno tokio didelio ąžuolo drevėje. Toje drevėje rado se- 
nas drapanas. Žirgas liepė jas apsivilkti ir sulygti pas karalių už 
malkakirtį. Malkakirčiui ten nelengvos dienos. Turi gulėti ant grindų, 
pasiklojęs maišą, graužti kietą duonos plutą ir sunkius darbus dirbti. 

Po kelių savaičių karalius kelia puotą. Į puotą atvažiuoja trys prin- 
cai trims princesėms pirštis. Jauniausioji princesė daili be galo, ir jos 
rankos nori visi princai. Karalius sumeta, ką daryti. Jis paduoda jau- 
niausiajai dukrai kamuolį ir liepia sviesti: kuriam princui pataikysianti, 
tas ir gausiąs ją už pačią. O kambario durys buvo atviros. Kai prin- 
cesė metė kamuolį, tai tas išlėkė pro duris ir pataikė tiesiai į mal- 
kakirtį. Princesei jaunasis malkakirtys labiau už princus patiko, . bet 
tėvas tokių kvailysčių nenori nė girdėti. Taip tą dieną su piršlybomis 
nieko ir neišėjo. 

Po kelių savaičių karalių užpuolė labai stiprus priešininkas. Ka- 
ralius pasišaukė pagalbon visus tris princus, bet vis tiek nelaimėjo. Tik 
šit vieną dieną karo lauke atsiranda deimanto raitelis su aukso plau- 
kais ir deimanto žirgu. Jis vienų vienas sumuša priešininko pulką ir 
dingsta kaip vandenyje. Antrą dieną priešininkas vėl užpuola, bet 
raitelis taip pat sumuša. Trečią dieną priešininkas atsiveda didžiausią 
pulką, kaip juodą debesį. Tatai paregėjęs, karalius visai ištyžta. Ta- 
čiau deimanto. raitelis vėl ištaršo visus kaip spalius ir prapuola, tik 
sužeistas į koją. | 

Karalius įmanytų aukso kalnus raiteliui atiduoti, bet nežino, kur 
jis yra. Išsiuntinėja Žmones po visą karalystę ieškoti, bet tie nieko 
neranda. Vieną dieną jauniausioji princesė netyčia pamato, kad mal- 
kakirčio koja sužeista. Jisai sakosi pats persikirtęs, bet princesė iš 
rando kitaip spėja. Ji papasakoja apie tai tėvui. Tėvas sušunka: 

— Ar jo plaukai aukso? 

— Taip, tėte, aukso! Aš jau tada pamačiau, kai kamuolį sviedžiau, 
tik nedrįsau pasakyti. | 

— Gerai, tai apžiūrėsim, ar jo žaizda ne nuo kardo ašmenų. 

Tada malkakirtys jau nebeslėpė tiesos, viską apsakė. Senasis kara- 
lius atidavė jam jauniausiąją dukterį ir dideles vestuves iškėlė. Tiedu 
gyveno laimingi drauge su deimanto žirgu. 

Raganžudžiai 


ienas tėvas turėjo du sūnus. Kai jie paaugo, išėjo į pasaulį lai- 
mės ieškoti, nes tėvo lūšnelėje vien bėdos ir stygius tebuvo. Bro- 
liai sėdo kiekvienas ant savo žirgo ir išjojo iš kiemo. 

Netrukus broliai įjojo į didelį mišką. Kryžkelėje juodu sustojo. 
Ten keturi keliai. Prie kiekvieno po užrašą. Prie pirmo kelio užrašyta: 
„Jei tuo keliu eisi, sušalsi.“ 

Prie antro: „Jei tuo keliu eisi, sudegsi." 

Prie trečio: „Jei tuo keliu eisi, vilkas tavo žirgą papjaus." 

Ir prie ketvirto: „Jokios laimės neturėsi.“ 

Jaunėlis brolis sumanė joti tuo keliu, kur parašyta: „Sušalsi“, o vy- 
resnysis tuo, kur vilkas žirgą papjaus. Abudu broliai sutarė po metų 
kryžkelėje vėl susitikti. Jie į seną ąžuolą įsmeigė savo blizgančius 
peilius. Katro peilis po metų bus surūdijęs, tasai jau bus miręs — taip 
juodu sutarė. O katro nebus surūdijęs, tas bus gyvas. 

Broliai išsiskyrė ir nujojo kiekvienas savo keliu. Vyresnysis brolis 
įjojo į didelę girią. Kokią valandą jojus, jį užpuolė vilkas ir papjovė 
žirgą. Papjovė ir sako: 

— Ei, sėskis ant manęs, aš tave nunešiu į laimę. 

Brolis užsėdo ant vilko, bet tą pačią akimirką iš miško išbėgo dar 
vienuolika žvėrių, lokiu pradedant, kiškiu baigiant. Žvėrys sako: 

— Kur tu mus vesi, ten mes eisim! 

Brolis paėmė visus žvėris. Netrukus jis su tais žvėrimis pribėgo 
labai gražią karaliaus pilį. Ten jie apsistojo. Brolis įėjo į pilį, kur jį 
pasitiko daili karalaitė ir paklausė, ko norįs. 

— Man reikia vietos žvėrims, — atsakė brolis — ir kiekvienam ėsti, 
kas jiems tinka. 

— Gerai, galėsite gauti, — atsakė karalaitė ir liepė nurodyti vietą 
žvėrims, O patį Žvėrių karalių, kaip ji brolį pavadino, kvietėsi pas 
save. 

Kai žvėrys gavo vietą tvartuose, pilyje brolio jau laukė karalaitė. 
Ji vaišino brolį visokiais valgymais ir gėrimais ir apsakė jam savo 
bėdą. Netoli pilies esanti didelė giria, o ten gyvenanti baisi ragana, 
kuri visus, kas tik ten įžengią, Žmones ir žvėris, paverčianti į akme- 
nis. Ragana esanti milžiniško augumo ir gyvenanti amžių tų Žmonių, 
kuriuos į akmens stabus paverčianti. Jei koks drąsuolis ryžtųsi siau- 
būnę raganą nugalabyti, pasakojo toliau karalaitė, tam jos tėvas, se- 
nasis karalius, duotų ją už pačią. Bet lig šiol nė vienas nestengęs tatai 
padaryti, nes visi biją net prie pilies arčiau prieiti. 

Vyresnysis brolis sutiko eiti į didžiąją girią ir galabyti siaubūnę 
raganą. Antrą rytą jis anksti atsikėlė ir išėjo su savo žvėrimis į girią. 
Juo giliau į mišką skverbėsi, juo daugiau akmenų pakeliui rado. Ga- 
lop jie išvydo ir siaubūnę raganą. Toji buvo baisiai didelė, 

Pamačiusi, kad brolis „su savo žvėrimis į ją bėga, ragana įsikorė 
į milžinišką eglę. Lokys prišleivojo prie eglės ir jau lips aukštyn. 
Ragana ėmė prašyti: 

— Sakyk lokiui, kad nekvailiotų. Še, suduok jam su žabeliu— 
ragana numetė žagarą,— tada aš žemyn nulipsiu. 

Brolis paėmė raganos numestą žagarą ir sudavė lokiui. Tuoj visi 
žvėrys pavirto į akmenis. Ragana išlipo iš eglės, sviedė broliui smėlio 
ant galvos — iš jo akmens stabas liko. 

Po metų jaunėlis brolis pirmas atjojo prie kryžkelės. Jis priėjo 
prie ąžuolo pažiūrėti brolio peilio. Peilis buvo lig pusės surūdijęs. 

„Prasti reikalai, — pagalvojo jaunėlis.— Turbūt mano brolis serga. Jis 
negali būti miręs — tik pusė peilio surūdijusi. Josiu ieškoti.“ 

Jaunėlis įjojo į mišką. Tuojau jį užpuolė vilkas, papjovė žirgą ir 
liepia sėstis ant jo — nunešiąs į laimę. Jaunėlis užsėdo ant vilko. Vėl 
iš miško atlėkė vienuolika žvėrių, lokiu pradedant, kiškiu baigiant. 
Jaunėlis paėmė visus žvėris drauge, ir jie įbėgo į karaliaus kiemą. 

Prie pilies karalaitė sutiko jaunėlį kaip seną pažįstamą. Ji manė, 
kad tai vyresnysis brolis, nes iš veido juodu buvo labai panašūs. 

— Pagaliau ir tu parsiradai! — sakė karalaitė. 

Jaunėlis siebėjosi, nes jis niekados čia nebuvęs. Karalaitė nepati- 
kėjo ir nusivedė jį į pilį, manydama, kad čia vyresnysis brolis. Primy- 
lėjusi visokiais valgymais ir gėrimais, eidama gulti, kviečia ir jį drau- 
ge — vienon lovon. Jaunėlis nenori. Jis karalaitę palaikė ragana. Kai 
toji vis tiek spyrėsi vienon lovon gulti, jaunėlis tarp savęs ir jos 
padėjo kalaviją. Iš ryto karalaitė klausia jaunėlį: 

— Na, ar tu nugalabijai raganą siaubūnę? 

Ne, jaunėlis nieko apie raganą nežinąs. Bet tada jam ūmai topte- 
lėjo galvon, kad gal brolis į raganos kerus pakliuvęs, ir ėmė karalaitę 
klausinėti. Jinai papasakojo apie raganą siaubūnę ir užburtus žmones. 

„Tai ir mano brolis paverstas į akmens stabą,— pagalvojo jaunė- 
lis.— Eisiu vaduoti." 

Jaunėlis išdūmė su visais žvėrimis į didžiąją girią, kur ragana siau- 
būnė gyveno. Žvėris ir jaunėlį pamačiusi, ragana vėl į eglę įsiriog- 
lino. Lokys paskui ją ėmė kabarotis. Ragana paprašė, kad lokį su- 
draustų, ir numetė žagarą jam sudrožti, bet jaunėlis nė girdėti ne- 
nori ir šaukia: 

— Lipk žemėn, lipk žemėn! 

Ragana pamatė, kad gerai nesibaigs, ir išlipo iš eglės. Žvėrys ją 
tuojau apipuolė. Tada jaunėlis sako: 

— Dabar atversk į žmones ir žvėris visus akmenis ir akmens stabus! 


Kur tau ragana klausys, bet tada žvėrys šoko ant jos. Mato ji, 
kad menki juokai, ir ėmėsi atžavėti visus akmenis ir akmens stabus. 
Sulig kiekvieno Žmogaus ar žvėries atžavėjimu ragana vis darėsi ma- 
žesnė ir mažesnė. Kai paskutinį žmogų atvertė, ji susitraukė kaip 
kankorėžis. Atžavėti žmonės ir žvėrys buvo be galo laimingi, 

Abu broliai su savo Žvėrimis nukūrė atgal į karaliaus pilį Jau- 
nėlis vyresniajam broliui viską apsakė,. Kai tas papasakojo, kad su 


300 


karalaite vienoj lovoj gulėjęs, vyresnysis brolis perpyko ir kalaviju 
nukirto jam galvą. 

Jaunėlio žvėrys labai nuliūdo. Jie apverkė savo valdovą ir likosi 
prie jo kūno. | 

Vyresnysis brolis su savo žvėrimis nutraukė į karaliaus pilį. Ka- 
ralaitė jį pasitiko kaip neseniai matytą ir paklausė, kodėl jis toks 
nuliūdęs. Vyresnysis brolis tylėjo. Tada karalaitė pasiteiravo apie ra- 
ganą. Brolis apsakė. Vakare karalaitė eina gulti ir vyresnįjį brolį 
kviečiasi — drauge miegosią. Tas ir nuėjo, bet kalavijo į tarpą nepa- 
dėjo. Karalaitė klausia: 

— Ar kalavijo i tarpą nepasidėsi? Dabar turbūt manęs nebebijai? 

Vyresnysis brolis suprato, kad jaunėlį nekaltai nukirto. Ir jam be- 
gal pagailo brolio. Jis visą naktį nemigo ir suko galvą, kaip brolį at- 
gaivinti. Galop nusprendė eiti pas raganą siaubūnę ir pareikalauti, 
kad nukirsdintą brolį atgaivintų. 

Kitą rytą vyresnysis brolis su visais savo žvėrimis patraukė į girią 
pas raganą. Drauge pasiėmė ir negyvėlį. Ir jaunėlio žvėrys nusekė iš 
paskos. 

— Atgaivink mano brolį! — paliepė jis raganai. 

Ragana paėmė saują smėlio ir užbėrė ant nukauto brolio galvos. 
Tasai kaipmat atgijo... 

Broliai nutarė raganos gyvos nepalikti. Jie liepė žvėrims ją griebti 
ir sudraskyti. Žvėrys raganą sudraskė, ir giria, ir pilis liko nuo jos 
išvaduotos. 

Abudu broliai su savo žvėrimis nuskubėjo į karaliaus pilį. Vyres- 
nysis brolis su karalaite vestuves atšoko ir po karaliaus mirties tapo 
visos šalies ir pilies valdovu. 

Jaunėlis išėjo toliau savo laimės ieškoti. Trečią dieną jis atėjo į sve- 
čią miestą, visą juodai apdarytą. Ten karalius šiąnakt atiduos trečią 
dukterį velniui suėsti. Tai buvo toks velnio apsėstas miestas. Per dve- 
jus metus karalius atidavė velniui dvi vyresnes dukteris. Dabar jis 
turėjo atiduoti paskutinę, jauniausiąją. Tik po to velniai aprimsią. 

Jaunėlis su savo žvėrimis nusigavo prie karaliaus pilies. Pilies 
bokšte buvo iškelta juoda vėliava, o visas miestas tylus ir nuliūdęs. 
Šiandien reikia trečiąją princesę prie velnio olos vesti. Princesė buvo 
gyva paguldyta į juodą grabą, ir ji, ir visi pilėnai raudojo. Jaunėlis 

įėjo į salę, kur stovėjo grabas su gyva princese, ir paklausė karalių, 
kas čia dedasi. Karalius ėmė pasakoti ir kaip mažas vaikas raudoti. 

— Na, gerai, — pasakė jaunėlis.— Aš drauge su princese eisiu į vel- 
nio olą. | 

Jaunėlis pasišaukė savo žvėris ir pakvietė princesę. Jie įžengė 
į didelę girią, kur buvo velnio ola. 

Jaunėlis atsisėdo ant akmens priešais Oolą ir pasisodino ant kelių 
karalaitę. Jam iš abiejų pusių sutūpė po šešis žvėris. Tada jaunėlis 
sušuko: 

— Na, eikš pasiimti princesės! 

Tuojau iš olos išbėgo dvylikagalvis velnias, ugnimi čiaudėdamas. 

Žvėrys kad šoks ant to velnio, o jaunėlis jam visas dvylika galvų 
kalaviju nuritino... Bet kai tik pirmą velnią nugalavo, iš olos atlėkė 
antras velnias, su septyniomis galvomis... Žvėrys ir į tą kibo, o bro- 
lis jam visas galvas nurentė. Jaunėlis išpjovė velnių galvoms liežu- 
vius ir susivėrė juos ant virvelės. Virvelę su devyniolika velnių liežu- 
vių užsikabino ant kaklo, 

Tada jaunėlis dar šūktelėjo, kad daugiau velnių pasirodytų. Niekas 
nebekišo nosies. Jis įlindo į olą pasižiūrėti. Oloje sėdėjo visų vyriau- 
siasis velnias, toks sukiužęs senis su milžiniškais akių vokais. Jaunėlis 
pakėlė kalaviją ir priėjo prie seno velnio. Tas puolė jį maldauti, kai 
pamatė ant virvelės suvertus savo nugalabytų sūnų liežuvius. Jaunėlis 
paliko seną velnią gyvą ir nudrožė prie landos, kur liko princesė ir 
visi žvėrys. Tačiau išeiti nebegalėjo. Ola buvo užversta didžiuliu ak- 
meniu. 

Kol jaunėlis velnio olą apžiūrinėjo, į girią atėjo pilies tarnas ir 
užvertė ant olos akmenį. Tasai tarnas slapta mylėjo išgelbėtąją prin- 
cesę, Jis ją nuvedė į pilį ir pareiškė, kad pats iš velnio nagų princesę 
išvadavęs. Ir jaunėlio žvėris tarnas nusiviliojo, tik vienas lokys liko 
prie olos. Kiti paskui tarną į pilį nubėgo. Princesė sakė, kad jis nesąs 
tikrasis jos gelbėtojas, bet jaunėlis negrįžo, ir karalius galop patikėjo 
savo tarnu. Karalius laikėsi duoto žodžio ir atidavė jam princesę už 
pačią. 

Jaunėlis grįžo pas seną velnią, kur olos gilumoje sėdėjo, ir sako: 

— Išleisk mane iš olos, tai gyvą paliksiu. 

Velnias pakėlė savo milžiniškus akių vokus, paėmė jaunėlį už ran- 
kos ir išvedė jį iš olos, tarydamas: | 

— Bėk namo! 

Kaip vėjas išlėkė jaunėlis iš olos. Tik tada pamatė, kas atsitiko: 
jo Žvėrių ir princesės— nė kvapo, vienas lokys prie olos betupįs. 
Jaunėlis užsėdo ant lokio ir nujojo į pilį. Kai tik įžengė į vidų, kara- 
laitė pribėgusi puolė jam ant kaklo. Jaunėlis parodė karaliui ant vir- 
velės suvertus velnių liežuvius, ir tas patikėjo, kad jis princesės 
gelbėtojas. Karalius liepė niekšą tarną įkišti į statinę su vinimis ir 
paleisti nuo kalno. Netrukus buvo iškeltos jaunėlio vestuvės. Tokios 
linksmybės niekas lig tol nebuvo regėjęs. 

Po karaliaus mirties jaunėlis liko pilies ir šalies valdovas ir laimin- 
gai po šiai dienai gyvena... 


== Z . = SUV 

Šykštus šeimininkas ir piemenukas 


enais laikais gyveno mažoje trobelėje darbininkas su savo pa- 
čia ir vieninteliu sūnumi. Jie buvo tokie nelaimėliai, kad dažną 
dieną nė duonos kąsnio neturėdavo, 

Kai sūnus paaugo, tėvas tarė: 

— Klausyk, sūnau! Dabar tu esi gana didelis ir gali pats duoną 
pelnytis. Eik į pasaulį ir pasiieškok darbo! Bet po dešimt metų namo 
grįžk, tada mes būsime seni ir nestiprūs, mums tavo pagalbos pri- 
sireiks. 

Berniukas sutiko. Kitą rytą jis atsisveikino su tėvu motina ir iš- 
traukė į pasaulį. 

Ėjo ėjo, kol vakaras užklupo. Berniukas užsuko į smuklę nakvy- 
nės. Ten jis ėmė su smuklininku kalbėtis, ar tas nežinąs kokio šeimi- 
ninko, kuriam piemuo reikalingas. 

— Taip,— sako smuklininkas,— žinau tokį, tiktai pas jį niekas ilgai 
nepabūna. Jis šykštus be galo ir visados savo šeimynykščiams algą 
nusukti taiko. Ne veltui jį visi Činčiku vadina. 

„Aš viską pagal šeimininko norą darysiu, tai jis man ir algą tvar- 
kingai mokės“,— pagalvojo sau berniukas ir klausia: 

— Kur tie namai yra? 

Smuklininkas nusakė kelią, ir anksti iš ryto berniukas patraukė 
į Činčiko namus. Ten jis paklausė šeimininką, ar jam nereikia pie- 
mens. 

"Činčiko pirmas žodis: 

— Kiekgi tu, toks pipiras, algos norėsi? 

Tuo laiku mergaitės ginė laukan iš tvarto didelę bandą karvių. 
Berniukas ir šūktelėjo: 

— Aš tau tarnausiu dešimt metų, tai ir duok už kiekvienus metus 
po karvę! 

Tatai šeimininkui visai nepatiko, bet jis pagalvojo: ,„Dešimt metų 
ilgas laikas“,— ir sulygo. 

Sunkios dienos prasidėjo berniukui. Karvių daug, nusilaksto nuo 
ryto ligi vakaro, o perpiete reikia daržus ravėti, žagarus kapoti. Šei- 
mininkas tik plūstis žino, šeimininkei gaila net to putros šlakelio, kur 
piemeniui į dubenėlį įpila. Tačiau piemenukas savo dešimt metų ati- 
tarnavo ir prašo šeimininką sutartos algos. 

Šeimininkas ėmė kaip draskomas aimanuoti: kur jis, vargšas žmo- 
gelis, tą dešimt karvių gausiąs piemeniui? Ar jis visą jo gyvenimą 
norįs vėjais paleisti? 

Piemuo klausėsi klausėsi ir galop sako: 

— Žinai, šeimininke, mums reiks į teismą stoti. 

Šeimininkas nutilo ir pažadėjo rytoj piemeniui karves atiduoti. 
O pats visą naktį bluosto nesudeda, abudu su pačia taria, kaip tas 
žadėtas karves nusukti. 

Šeimininkė sako: 

— Niekaip gyvai neduosim jam tų karvių — patiems pravers! Pa- 
lydėk jį lig miško su visom karvėm ir pasiimk gerą lazdą! Kas tave 
miške matys? Užmušk piemenį, nugink karves į miestą ir parduok! 

Sumanyta — padaryta. Rytą piemenukas gauna savo algą. Jau dro- 
žia namo, bet šeimininkas irgi taisosi podraug su juo eiti: 

— Pasiimsiu lazdą ir padėsiu tau kokį galą karves ginti. 

Šeimininkas stipriau susiriša naginių apyvarus, pasiveržia juostą, 
kad kelnės nesmuktų, ant pečių užsimeta dar rudinę su didele kiše- 
ne — bus kur pinigus dėti —ir iškeliauja. 

Miške Činčikas apsidairo gerai — ničnieko nėra. Kaip džiovė pie- 
meniui lazda per galvą, tai tas tik plumpt i griovį ir išsitiesė, o šei- 
mininkas su karvėm varosi toliau, net dulkės rūksta. 

Po neilgo laiko piemenukas atsigaivelėjo ir dairosi, kur karvės pa- 
sidėjo. Nė kvapo! Kaip dabar tuščiomis grįši pas tėvą ir motiną? Atsi- 
sėda vargšelis pakelėje ir verkia. | 

Tik va išgirdo kokį triukšmą ir žiūri: kitapus kelio po medžiu ma- 
žas senukas krenkšdamas blizgina didelį aulinį batą. Plūkiasi supra- 
kaitavęs, o batas už jį patį didesnis, negali aulo viršaus pasiekti. 

Piemenukui pagailo žmogelio, jis prieina: 

— Ko taip kamuojiesi? Duok, aš nublizginsiu! 

Senukas paduoda jam šepetį, ir batas kaipmat veidą rodo. 

— Kur antras? Ir tą nublizginsiu. 

— Aš tik vieną teturiu,— atsako senukas.— (O kur tu eini? 

Taip ir taip — piemenukas apsako visa, kas jam nutiko. 

Žmogelis sako: 

— Tu man pagelbėjai, aš tau pagelbėsiu. Imk šitą batą, jis tau 
didžiai pravers. 

Ką paveiksi su vienu batu? Tačiau piemenukas nenori skaudinti 
senuko ir jo dovanos neatstumia. O senukas dar pamoko: 

— Klausyk, ką tau pasakysiu. Padėk batą ten, kur kelias trečią 
vingį daro, o pats miške pasislėpk. Lauk, kol Činčikas su karvėmis 
prasivarys. Tada čiupk batą ir dumk kiek įkerti miško takeliu lig 
septinto kelio vingio. Jei greitas būsi, gerokai Činčiką pralenksi. Batą 
vėl padėk ant kelio, pasislėpk ir lauk! Paskui tik išeik ant kelio, pasi- 
imk karves ir gink jas namo! 

— Negi šeimininkas man geruoju karves atiduos? 

— Daryk, kaip sakau, viskas gerai klosis. 

Padėkojęs mažam žmogeliui, piemenukas skuba toliau eiti. Priėjęs 
tą vietą, kur vieškelis daro trečią vingį, jis padėjo batą ir pasislėpė 
už krūmo. 

Ilgai laukti nereikėjo — Činčikas su karvėmis jau ir čia. Pamatęs 
batą, jis pakilojo jį ir sako: 

— Gaila, kad nėra antro! Tokią porą galėčiau smagiai avėti. Bet 
su vienu nėr ko veikti. 

Činčikas gena karves toliau, piemenukas pasičiumpa batą ir dumia 
kiek įkabindamas takeliu lig kelio septinto vingio. Čia jis antrąkart tą 
pati batą padeda ir pats už krūmo pasislepia. 

Šeimininkas ateina, kvapą gaudydamas ir visas prakaitu apsipylęs, 
ir karvių šonai šlapi. Batą pamatęs, jis tik sušuko: 

— Koks aš kvailas! Kam aš nepasiėmiau ano bato, dabar pora 
būtų! 

Jis suvaro karves į mišką, pririša prie medžio ir bėga keliu atgal 
ano bato. Piemenukas, nieko nelaukęs, atsirišo karves ir patraukė na- 
mo. Tai apsidžiaugė tėvas ir motina, kai jis su pelnyta alga parsiradol 

Činčikas dairėsi dairėsi akis išplėtęs, bet antrojo bato kaip nėr, 
taip nėr. Kas per stebuklai! Šeimininkas taip įširdo, tarsi jį kas būtų 
apvogęs. 

Kur buvęs, kur nebuvęs, ateina mažas senukas ir tempia didelį 
aulinį batą. Činčikas tuojau prišoka ir plėšia jam iš rankų batą: 

— Bambly, ką tu sau galvoji? Čia mano batas! 

Senukas nusišypso ir sako: 

— Ką čia ginčysimės,— imk, kas tau priklauso. 

UŪmai iš abiejų batų iššoko po gerą lazdą ir pradėjo Činčikui nu- 
garą velėti. Tasai ir vaitoja, ir bliauna nesavu balsų, bet lazdos tik 
duoda, tik duoda. 

— Turėkis savo batus — meldė Činčikas,— tik pasigailėk susimil- 
damas! 

Senukas mostelėjo ranka, lazdos vienu mirksniu dingo batuose. 
Činčikas čiupinėjasi apkultą nugarą ir baikščiai aplinkui dairosi. Senu- 
ko su batais kaip nebūta! 

Dabar Činčikui karvės nė motais. Jis tiktai kasosi mėlynus šonus, 
gumbus čiupinėja ir dejuodamas velkasi namo. 

Pamaži, Lauryti! 


artą gyveno labai piktas ir nuožmus šeimininkas. Pas jį sulygo 

tarnauti toks lėto būdo bernas. Šeimininkas naujajam bernui 

tiek darbo užkrovė, kad tas vienas jokiais būdais jo nuveikt 
negalėjo. Rudenį jis berną kėlė jau vidunaktį — tegu! einąs kulti. Kas 
padėtų nedavė ir liepė viską iškulti, išvėtyti ir į vietą padėti. 

Bernas nueina į jaują, verčia javus į grendymą ir tyliai bėdoja, 
kaip reikės vienam tokią daugybę javų iškulti ir išvėtyti. Tik šit atei- 
na mažas žilas seneliukas ir klausia, ko bernas toks liūdnas. Tas ir 
apsako savo bėdas. Seneliukas išklauso ir taria: 

— Nesirūpink, aš tau pagelbėsiu. 

Netrukus visi vieno džiovimo javai jau sukloti ant grendymo. Se- 
neliukas išsiėmė iš kišenės skiltuvėlį, įskėlė ugnį, uždegė klojinį iš 
vieno kampo, o pats tik eina aplinkui ir kalba: | 

— Pamaži, Lauryti! Pamaži, Lauryti! 

Ugnis, lėtai smilkdama, perėjo visą klojinį, ir tuojau šiaudai atsi- 
skyrė sau, grūdai ir pelai sau. Tada seneliukas skiltuvėlį padavė ber- 
nui, pasakė, kad visada lygiai taip darytų, jeigu jį vieną varys kulti, 
ir išėjo. 


308 


Šeimininkas iš ryto atsistebėti negali, kaip bernas stengė viską taip 
greitai iškulti ir išvėtyti. Kitą naktį jis vėl varo berną kulti, o pats 
slapta nuėjo už jaujos ir pro durų plyšį nužiūrėjo, kaip tasai dirba. 
Bernas visą džiovimą išvertė ant grendymo, prikišo prie klojinio ugnį, 
O pats eina aplinkui ir sako: 

— Pamaži, Lauryti! Pamaži, Lauryti! 

Tuojau šiaudai, grūdai ir pelai kas sau atsiskyrė. Šeimininkas neno- 
Ti savo akim tikėti ir varo berną kulti ir trečią, ir ketvirtą kartą, 0 pats 
stebeilija pro durų plyšį. Tačiau bernas viską darė lygiai taip, kaip 
pirmą kartą. Tada šeimininkas -pagalvojo sau: „Jei šitaip galima kulti, 
tai man nė berno nereikia!" 

Kitą dieną jis berną išvarė. Algos jam nedavė nė grašio ir dar 
prikišo, kad veltui šeimininko duoną valgęs. Vargšas bernas džiaugėsi 
sveiką kailį pro duris išnešęs. O šeimininkas kitą rytą eina švilpau- 
damas į jaują kulti. Pakloja klojinį ant grendymo, išsitraukia iš kiše- 
nės skiltuvą, įskelia ugnį, prikiša prie javų ir jau ims vaikščioti ap- 
linkui, šaukdamas: 

— Pamaži, Lauryti! Pamaži, Lauryti! 

Kas tau duos pamažil Vienu gaistu visą grendymą liepsna prarijo. 
Sudegė jauja, sudegė kitos trobos, ir šykštuolis liko plikas kaip til- 
vikas. 

Kiekvienas savo laimės kalvis 


nuo ankstaus ryto ligi vėlaus vakaro trinksėdavo, buvo tokia 
sena, kaip ir jis pats. 

Nuo neatmenamų laikų buvo toks paprotys: Naujųjų metų išva- 
karėse visi kaimo gyventojai atsinešdavo pas kalvį švino ir liedavo 
savo laimę. Be laimės juk Žmogus gyventi negali, kad ir kokia maža ji 
būtų! Šit ir dabar — prisirinko pilna kalvė, kiekvienas su švino gabalu 
rankoje. Visi laukia vidunakčio. 

Vidunaktį kalvis ipylė į žaizdrą anglių ir mina dumples. Kai anglys 
žaizdre gerai įsidegė, kalvis paėmė geležinį kaušelį ir davė visiems 
iš eilės, tegu kiekvienas šviną lydosi ir pats savo laimę lieja. 

Galop atėjo paties kalvio eilė. Jis įmetė šviną į kaušą, ištirpdė, 
išliejo į vandenį ir laukia, kol sustings. Kai išėmė iš vandens, žiūri, 
kad nei šis, nei tas. 

— Ė! — sušuko kalvis.— Jei nėra laimės, tai aš pats ją nusikalsiu! 

Įmetė į ugnį geležies, ėmė dumti dumples, kaitinti ir kalti, kad 
net viskas aplinkui dundėjo. Netrukus nukalė galvą, paskui pečius, 
liemenį ir kojas. 


Ė adaise viename kaime gyveno senas kalvis. O kalvė, kurioje jis 

Žmogus! 

Visą nukalęs, kalvis geležinę žmogystą į vandenį įkišo. Netrukus 
iš vandens išniro vaiko galva, o paskui ir visas iš lovio išlipo. 

Po kurio laiko geležinis berniukas jau greta tėvo stovėjo, didelį 
kūjį kilnojo ir kalė, kad net žiežirbos į visas puses lėkė. Trejų metų 
amžiaus jis nusikalė trijų šimtų pūdų sunkumo lazdą ir išėjo į platų 
pasaulį. 

Ėjo dieną ir naktį, kol priėjo vieną tokį namą. Numetė savo lazdą 
žemėn ir ketino pašalėje atsipūsti, bet ten po apačia buvo rūsys. Lazda 
rūsin ir įgrimzdo. 

Geležinis jaunikaitis pasilenkė, įkišo ranką į skylę, praplėšė ją 
platesnę, išsitraukė lazdą ir žengė vidun. 

Įėjęs pasiprašė nakvynės. Žmonės mielai priėmė. Bet vos tik jau- 
nikaitis atgulė, lova į šipulius subyrėjo. Tas nė nekrustelėjo ir mie- 
gojo sau toliau. Rytą atsikėlė, pavalgė ir išėjo. 

Kelyje patiko senelį, kuris ėjo į dvarą jaujos kulti. Tasai ir klausia: 

— Sūnau, ar tu negali už mane pono jaujos iškulti? 

Sūnus linktelėjo ir nuėjo į dvarą. 

Nuėjęs iškūlė vieną jaują. Antrą pasiklojo. Užkūrė krosnį, atgulė 
pailsėti ir nejučiomis užmigo. Staiga girdi, kad jį kas budina. Žiūri: 
pono kambarinė! 

Toji atsisėdo šalia, prisidėjo pirštą prie lūpų ir ėmė pasakoti, kad 
dvaro ponas su velniais susinešęs. Ji ką tik pravėrusi duris į pono 
kambarį ir mačiusi, kaip juodi katinai apie laibakinkį šoka. Jaunikai- 
tis atsakė: 

— Palauk, aš juos pagąsdinsiu! 

Pasiėmė savo lazdą ir kad trenks per pilies pamatus. Pirmiau su- 
siūbavo bokštai bokšteliai, o paskui ir visa pilis sugriuvo. Jaunikaitis 
tik pamatė juodus katinus išdumiant. 

Tą pačią naktį poną velniai į pragarą nujojo. 

Iš ryto baudžiauninkai ėmė klausinėti, kur ponas esąs. Jaunikaitis 
ir apsakė, kas čia naktį dėjosi. Tada žmonės paklausė, kas dabar ponas 
būsiąs. 

— Jūs patys — ponai. 

— Bet kas mus valdys? 

Jaunikaitis žvilgt į geležinę lazdą ir sako: 
— Kiekvienas savo laimės kalvis! 

Ir nuėjo. 

Nuo to laiko toje Žemėje ponų nebėra. 


Gaeta sės 
TAS 


Gagėnų karas 


ienas vyras turėjo apykvailę ir plepią pačią. Ką tik nori jai: 
V daryk, ką tik nori sakyk — ji viską išplepa draugėms, ir kaipmat 
jau žino pusė pasaulio. 
Kartą vyras, ardamaš lauką, išarė pinigų puodą. 
Kokia laimė! 
Žinodamas pačios silpnybę, jis liepė laikyt liežuvį, o toji prisiekė 
niekam nė žodelio neprasitarti. 
Tačiau vieną dieną neiškentė ir pakuždėjo kaimynei. 
To ir ganėjo. 
Jau kitą dieną urėdas ateina ir įtartinai sako: 
— Klausyk, Mikeli, eina kalbos, kad tu išaręs pinigų puodą! 
— Neteisybė! 
— Žiūrėk! Jei ponas išgirs, pasišauks į dvarą! 
— Neteisybė, sakau taul | 
— Geriau iš anksto duok man pusę, tai aš ponui ausis užkimšiu. 
Kitaip viską prarasi! 
Vyras tol gynėsi, kol urėdas galop patikėjo ir išėjo. 

„Kad tave devynios!“— papyko vyras ir suka galvą, kaip sugadin- 
tą daiktą pataisyti. Galų gale jam šovė tikrai gera mintis. 

Per apypietę, papsėdamas pypkę, vyras lyg ir netyčia prasitarė pa- 
čiai, kad šį pavasarį diena po dienos laukiama baisaus gagėnų karo. 

Šitai nugirdusi, pati pašoko lovoje ir, mirtinai išsigandusi, sušuko: 

— Ko, gagėnų karo? 

— Taip, ko gero, šiandien jau ir prasidės. Karus juk turbūt vidu- 
dienį pradeda. 

Pati sušuko: 

— Vai dievulėliau! — ir lauk iš lovos. 

— Ko čia aimanuoji! — atsakė vyras.— Geriau iš anksto pasislėpk 
bulvių rūsyje, aš tave oda uždengsiu, ir liksi gyva. 

— Oi vyreli! O kurgi tu dingsi? 

— Dėl manęs nesirūpink, aš eisiu kariauti! 

Netrukus vyras nuvedė pačią į bulvių rūsį, įtupdė, užklojo sudžiū- 
vusia karvės oda, pabėrė viršuj žirnių ir atvarė vištas, žąsis bei kala- 
kutus. Tie visi ėmė peštis ir tokį baisų triukšmą sukėlė — kaip didžiau- 
siame kare. ' 

Vyras priedo dar pasičiupo pagalį ir ėmė per sąsparas daužyti, 
kad tarpais dar didesnio poškėjimo būtų — pačiai atrodys, jog iš ar- 
motų šaudo. 

Galop išleido pačią, tarydamas: 

— Lipk lauk! Gagėnų karas pasibaigė. 

Pati vos vos gyva išropojo iš rūsio. 

Rytą vyras pasikinko arklį ir sako: 

— Važiuojam, pačiute, į Žagarę. Ten šiandien turgus! 

— Važiuojam| 

Žagarėje jis nusipirko riestainių. Važiuodamas namo, pačią vežimo 
priešaky pasodino, pats jai už nugaros atsisėdo ir leidžia ristele. 

Kelyje vyras paslapčia išsitraukė iš kišenės riestainį ir nusviedė 
per galvą pačiai į sterblę. 

Toji nustebo: 

— Kas čia? 

— Tai negi tu nežinai? Juk jau atėjo tokie laikai, kad turgaus die- 
nomis riestainiai iš dangaus sterblėn krinta. 

Pavažiavo toliau. Pakelėje viename tvarte ožys bebliaunąs. Pati 
klausia: 

— Kas čia rėkia? 

— Tai kiek to tavo protelio! Vėl nežinai, kas pasauly dedasi! Juk 
ten velnias mūsų poną tvarte lupa. 

Pačiai baisiausi stebuklai. 

Galop parvažiavo namo, 

Ir pačiu laiku — čia jau laukia rūsti žinia: reikią važiuoti į dvarą 
su visu pinigų puodu, kur andai išarė. 

Vyras nuvažiuoja į dvarą, ponas klausia: 

— Kur tie pinigai? 

— Kokie pinigai? 

— Tu dar spyriosies! Tavo pati sakė, kad radai pinigų puodą! 

— Tai ir klauskit pačią, kuo gi aš čia dėtas! 

Ponas liepė atvesti pačią ir ėmė kamantinėti: 

— Sakyk, kada tavo vyras rado tuos pinigus. 

— Ogi kokią savaitę prieš gagėnų karą. 

— Kada tas gagėnų karas buvo? 

— Ogi kai riestainiais snigo. 

— Kaip snigo? Kada snigo? 

— Ogi, pone, tada, kai tave velnias tvarte lupo! Man buvo gaila, 
kad tu taip bliauni! Visai kaip ožys, ne žmogus! 

— Eik tu, kvaiša, pati po velnių! — suriko ponas ir išvarė abudu 
pro vartus. 

Taip vyrui ir liko išarti pinigai. 


—— 

Kaip laukininkas žąsį dalino 


ienąsyk gyveno senas laukininkas. Jo troba buvo visai sutrūni- 
jusi, tai sumanė naują pasistatyti, bet neturi medžių. Suka galvą, 
kur jų gaut. Mat, jei tais laikais laukininkas ką norėdavo sta- 
tytis, tai medžių turėdavo eiti pas poną prašytis. Laukininkas ir svarsto, 
kaip čia geriau padarius. Eidamas į rūmus, pasiima žąsikę ponui ir 
poniai dovanų. Ponas priima laukininką. Šis papasakoja, kad jam rei- 
kią medžių naujai trobai statyti, senoji visai supuvusi. Paskui staiga 
prisiminė, kad žąsį atnešė, ir paduoda ją ponui. Ponas pasižiūri į lau- 
kininką ir sako: 
— Bet juk mūsų penki! Kaip vieną žąsikę pasidalinsime? 
— Nieko, pone, duokit man padalyti: aš žinau, kaip tai daroma. 
— Tai eikš ir parodyk, kaip tai daroma. 
Kai žąsis buvo nupešta, senis ėmėsi dalinti: nupjovė galvą su visu 
kaklu ir duoda pačiam ponui, sakydamas: 
— Jums, kaip gerbiamųjų ponų namų galvai, — visa to mažo pa- 
daro išmintis ir valdžia. 
Paskui nupjovė abudu sparnus, įteikia poniai ir jos dukrai, tary- 
damas: 

— Tatai jums ir gražuolei dukrelei, kad po mirties galėtumėt skristi 
į dangų. 

Paskui nupjauna abidvi kojas ir padalina pono sūnums: 

— O šitai jauniesiems ponaičiams, kad būtumėt tokie pat vikrūs, 
kaip vikriai lakstė šitoji paukštelė. O visa kita tebūna man už da- 
linimą! 

Ponas su savo pačia tik stebisi tokiu dalinimu ir iš didelio linksmu- 
mo duoda valstiečiui tiek medžių, kiek jam reikia, 

Laukininko ir toliau nekvailo būta: pasistatė namą kaip pono rū- 
mus — su dviem kaminais, dideliais langais ir plačiom durim. 

Kiti kaimynai žiūri ir stebisi, kaip šis galėjęs tokius rūmus pasi- 
statyti, jeigu pats nė pliko skatiko neturėjo. Paėjo kalbos, kad visa 
tai už žąsį gauta. Tada vienam senukui ir šovė į galvą: 

— Palauk, aš turiu šešias žąsis: jeigu nunešiu jas į rūmus, tai po- 
nas ir Man duos medžių. 

Senukas rniuneša visas šešias žąsis ponui ir prašo, kad duotų medžių 
naujam tvartui statyti. | 

— Gerai, gerai, bet sakyk susimildamas, kaip čia bus? Tavo žąsys 
šešios, o mūsų penki. 

Vargšas laukininkas nežino, ką daryti. Ponas prisiminė, kad nese- 
niai pas jį buvo koks kitas laukininkas, tas tikriausiai mokės padaly- 
ti — visi bus patenkinti. Tegul pašaukią jį čionai. 

Tas ir ateina. Na, jam ir liepia padalyti šešias žąsis visiems pen- 
kiems po lygiai. 

Laukininkas pagalvojo ir, ilgai nesvarstydamas, sako: 

— Na, jei taip, tai taip. Kad išeitų po lygiai, imsim po tris. Jūs, 
pone, su ponia ir žąsikė — trys. Abudu sūnūš ir žąsikė — vėl trys. O ši- 
tos. dvi Žąsikės ir panelė —taip pat trys. Dar lieka paskutinės dvi 
žąsys. Taip padarysim: aš pats ir jos dvi — tai vėl trys. Štai po lygiai 
ir padalinta: visos dalys po tris. 

Iš tikrųjų! Visi net akis pastatė. 

Ponas medžių davė ne tam, kuris prašė, o tam, kuris taip gudriai 
žąsis padalino. Taip šis pasistatė ir naują tvartą, o anas nieko nepešė. 


1 
Mi 
i 


J 
(i T. Jš 7 


- S 20 Ža 


—"- 


IN L S4 = m 


Ukininkas ir pastorius 


tokius žodžius: „Bažnyčiai reikia atiduoti paskutinį, ką turi. Už 
tai dievas atlygins dešimteriopai." 

Parėjęs namo, jis pasakoja pačiai, kokį pamokslą bažnyčioje gir- 
dėjęs, ir priduria: 

— Aš manau, kad rytoj mes turime nuvesti ir atiduoti pastoriui 
savo paskutinę karvutę. 

Pati sako: 

— Ar tu šiandien per daug pagudrėjai, ar visai sukvailėjai, bet 
proto tai jau nebeturi. 

Vyras atsako: 

— Nei pagudrėjau, nei sukvailėjau. Pastorius pasakė, kad dievas 
atlygins dešimteriopai. Taigi, jei aš atiduosiu paskutinę savo karvę, 
greit vietoj jos turėsiu dešimt. Taip mes išbrisim iš skurdo. 

Pati sako: 

— Kaip nori, taip daryk, tik žiūrėk, kad vaikams nereiktų badu 
mirti! 


K artą ūkininkas bažnyčioje klausosi pastoriaus pamokslo ir girdi 

Vyras galvojo galvojo, bet iš ryto vis tiek nuvedė ir atidavė pa- 
storiui paskutinę karvę. Parėjęs namo, pradeda laukti, kada dievas 
dešimteriopai atlygins. Laukia laukia, bet negali sulaukti. 

Galop vieną gražią dieną žiūri, kad į jo diendaržį vienuolika kar- 
vių sulėkė. Ūkininkas pribėga, užkelia diendaržio vartus ir eina arčiau 
pasižiūrėti. Tarp kitų karvių jis mato ir savo margę, kurią buvo nuve- 
dęs pastoriui. Apsidžiaugęs ūkininkas pasakoja pačiai, kokia laimė juos 
ištiko. 

— Matai, pačiute, kaip pastoriaus žodžiai išsipildė! 

Po kurio laiko atbėga pastoriaus tarnai ir spiria ūkininką atiduoti 
tėvelio karves. 

Ūkininkas neduoda. 

— Juk aną sekmadienį pats pastorius bažnyčioje sakė, kad dievas 
atlyginsiąs dešimteriopai. Tada aš pastoriui nuvedžiau vieną karvę, 
o dabar turiu dešimt naujų ir vienuoliktą tą pačią. Jokios atliekamos 
neturiu. 

Tarnai mato, kad geruoju nieko negaus. Nueina ir pasako pasto- 
riui, kad ūkininkas karvių neduodąs. Ateina pats pastorius ir mygia: 

— Ar tu atiduosi mano karves, ar ne? 

Ūkininkas pastoriui sako: 

— Aš jūsų karvių neturiu. Turiu tik tas, kurias dievas atsiuntė. 
Jūs pats aną sekmadienį sakėt, kad dievas atlyginsiąs dešimteriopai. 
Aš tada jums nuvedžiau vieną karvę, o dabar turiu dešimt vietoj jos, 
o vienuoliktą tą pačią margę. 

Pastorius ėmė ūkininką į šuns dienas dėti: 

— Neplepėk, nedorėli! Sakyk, ar geruoju atiduosi karves, ar ne? 

Ūkininkas ramiai sako: 

— Ką? Aš tau savo karves atiduosiu? Kur girdėta? 

Pastorius nueidamas sako: 

— Gerai. Tada aš tave į teismą paduosiu. 

O seniau teisme buvo tokia tvarka: kas pirmas pas teisėją nuėjo, 
tas ir laimėjo. 

Taigi pastorius paduoda ūkininką į teismą. Tasai suka galvą, kaip 
čia pirmam pas teisėją pakliūti. Jis žino: šiaip nuvažiuosi, tai teisėjas 
pirmo nepriims. Lauks, kol atsibalados pastorius. 

Galvoja galvoja ūkininkas, kol sugalvoja. Apsitaiso suplyšusiais dra- 
bužiais, apsikarsto krepšiais ir eina kaip elgeta. Nieko nemanydamas, 
teisėjas įsileidžia jį pernakvoti. Ūkininkas nudžiugęs galvoja: „Dabar 
tai aš tave nurungsiu!“ 

Ūkininkas atsigula, bet neužmiega. Klausosi, kas ką aplink šneka. 
Apie vidunaktį išgirsta ką į duris beldžiantis. Teisėjas išeina ir įsilei- 
džia nakties svečią. Ūkininkas pasiklauso ir iš balso pažįsta pastorių. 
Toliau išgirsta, ką šiedu kalbasi. 

Iš ryto ūkininkas atsikelia ir išeina oran. Ateina teismo metas. 

Pastorius sako ūkininkui: 

— Dabar turėsi man karves grąžinti Aš pirmas atvažiavau pas 
teisėją. 

Ūkininkas sako: 

— Ne, aš pirmas. Aš čia jau nuo vakar vakaro. Girdėjau, ką teisė- 
jas kalbėjosi su savo pačia, girdėjau, kada tu atvažiavai ir ką šnekė- 
jai su teisėju. 

Teisėjas buvo priremtas prie sienos ir negalėjo nuteisti pastoriaus 
naudai. 

Taip pastorius neteko dešimties karvių, o ūkininkas patenkintas na- 
mo parėjo. 


Ponas ir čigonas 


m 4 
altą žiemą važiavo ponas ir čigonas. Čigonas buvo ponui už 
vežėją. Ponas vilkėjo storais kailiniais, o čigonas buvo tik tink- 
lu susisupęs. 
Ponas sėdi sėdi, jau ir šaltis pradeda imti. Jis žiūri, kad čigonas 
linksmai šokčioja ant sėdynės ir švilpauja sau. Ponas sako: 
— Ei vežėjau, ar tau ne šalta? 
— Ne,— atsakė čigonas. 
— Kaip čia yra, kad tau šilta, o man su storais kailiniais šalta? — 
paklausė ponas. 
— Mat, kas yra,— atsakė čigonas, — jums į tuos kailinius šaltis įei- 
na, bet išeiti negali. O man šaltis į tinklą čia įėjo, čia išėjo. 
Ponas pagalvojo ir sako: 
— Ei čigone, mainykimės! Aš tau atiduosiu savo kailinius, o tu 
man duok tą tinklą. | 
Čigonas tiko. Apsimainė. Ponas sėdėjo sėdėjo, kol taip sustiro, kad 
daugiau tverti nebegali. Ę 
— Ei čigone, atsimainykim! — sušuko ponas. 

Bet čigonas nė girdėti nenori. Kai ponas per daug ėmė spirti, jis 
sako: | 
— Kas mainyta, sumainyta, kur čia beatiduosi! 

Mačatinis 


artą miško pakraštyje gyveno lūšnelėje išmanus žmogelis, var- 
du Mačatinis. Savo poną dažnai jis taip gudriai apmaudavo, kad 
žmonės tik pečiais gūžčiodavo. 

Vieną dieną ponas, iš medžioklės grįždamas, užsuko į Mačatinio 
trobelę pasilsėti. Mačatinis žino, kad ponas daugelio dalykų visai ne- 
išmano, ir nusprendė iš jo dar pasišaipyti. Jisai išvirė katilą košės, 
nukėlė nuo ugnies, atnešė į kambarį, pastatė vidury aslos ir rodo ponui: 

— Žiūrėk, žiūrėk, pone, ar matei tokį katilą, kad košė vidury aslos 
be ugnies kunkuliuotų? Dabar, kai tokį katilą įsitiekiau, visada taip 
darau: įpilu vandens, įberiu kruopų, pastatau viduasly, ir katilas ima 
virti pukšėdamas. 

Ponas pasižiūri: iš tiesų pukši! O jam nė į galvą, kad košė katile, 
nuo ugnies nukelta, visada dar Kurį laiką pukši. 

— Žinai ką, Mačatini? Duosiu tau dar tris pūrvietes žemės prie pat 
trobos — atiduok man tą katilą! 

— Tik vieni krūmai, bet tegul jau... 

Gerai. Ponas kaip koks pusprotis parsinešė katilą namo, įdeda kiš- 
kį, tegul verda. Bet kur tau be ugnies virs! 

Galop, pasimatęs lsaisiai apšautas, ponas liepė pašaukti Mačatinį 
į dvarą ir džiovė jam lazda per nugarą. 

Bet Mačatinis jau buvo numatęs, kad šįsyk be pylos neišsisuks, to- 
dėl užsimanė dar labiau iš pono pasišaipyti: ką tik pjauto veršio žar- 
nas pripylė kraujo ir prisirišo ant nugaros. Kai ponas jam tvojo lazda, 
tai kraujas ir pasipylė į visas puses. Mačatinis parkrito žemėn ir de- 
juoja: 

— Užmušė, užmušė, pats ponas savo Mačatinį užmušė! 

Ponas, pamatęs Mačatinį kraujuose gulintį, nubėgo į šeimyninę ir 
tyliai paliepė vyrams įkišti negyvėlį į maišą, nunešti į ežerą ir įmesti 
į eketę. Vyrai nunešė Mačatini į ežerą. Bet eketė užšalusi, reikia eiti 
kirvio. Kol vyrai kirvio suvaikščiojo, Mačatinis išlindo iš maišo ir 
prikrovė jį pilną akmenų. Vyrai kai sviedė į eketę akmenų maišą, net 
suburbuliavo, 

Antrą ar trečią dieną ponas vėl eina medžioti. Dar nė kiškio nenu- 
šovė, o iš trobelės išeina Mačatinis ir ima pono skalikus kankorėžiais 
svaidyti. Ponas pamato Mačatinį ir akis išverčia. 

— Iš kurgi tu atsiradai? Ir ką tu ten į mano šunis mėtai? 


— Dabar aš visus šunis pinigais svaidau! Jeigu pritrūkstu, įlendu 
eketėn ir prisižeriu glėbiais. Tik nesakyk, pone, dvaro bernams, nes 
ir tiems parūps mano pinigai ežero dugne! 

Tai išgirdęs, ponas nuskuodė namo ir niurkt į eketę, bet taip ir 
nugarmėjo į dugną. Ligi šiol jis ten tebeieško Mačatinio pinigų. 

Sumanus jaunikaitis 


ienas eigulys turėjo labai gudrų sūnų. Ponas, sužinojęs apie savo 
eigulio sūnaus gudrumą, siuntė ūkvedį atvesti to gudruolio į dva- 
rą. Ukvedys nujojo, pririšo arklį prie durų staktos ir išdidžiai, 
kaip briedis, eina eigulio trobon. 
Gudrusis jaunikaitis, virtuvės kampe atsitūpęs, burbtelėjo jam už 
nugaros: 
— Šitas tai net su rėčiu vandenį nešdamas gali į mėnulį dairytis. 
Ūkvedys, išgirdęs tokius žodžius, klausia: 
— Ką ten veiki? 
— Verdu tuos, kurie kits kitą gainioja. 
— Kur tavo tėvas? — vėl išdidžiai paklausė ūkvedys. 
— Mano tėvas išėjo miškan stirnų šaudyti. Kurią nušaus, tą miške 
paliks; kuri liks gyva, namo parsineš. 
— Tau liepta į dvarą ateiti! — sušuko ūkvedys. 
— Na, kam liepta pėsčiam eiti, tas važiuotas nevažiuos! 
— Ne pėsčiam,— ūkvedys ėmė aiškinti — Ponas tau, gudruoli, liepė 
ateiti nei plikam, nei apsirengusiam, nei raitam, nei pėsčiam. Ir prie- 
šais rūmus turi sustoti tarp Žiemos ir vasaros. 

Iš ryto jaunikaitis išsirengė plikas, įsisiautė į tinklą, pasiėmė į glėbį 
katę, apsižergė ožką ir, traukdamas vaikiškus ratelius ir rogutes, nu- 
keliavo į dvarą. 

Ukvedys paleido nuo grandinės šunis ir užpjudė jais pusplikį ber- 
nioką. 

Tada šis paleido katę. 

Šunys puolė vytis katę ir nuliuoksėjo per tvoras. Jaunikaitis kniub- 
dams griūdams su savo ožka atsivarė prie rūmų didžiųjų durų. Ten 
sustojo, viena ranka laiko vežimėlį, kita — rogutes ir sako: 

— Štai, pone, atvykau — nei plikas, nei apsirengęs, nei raitas, nei 
pėsčias ir stoviu tarp žiemos ir vasaros. 

— Gerai, gerai, Mano sūnau. Matau, kad iš tiesų gudrus esi. Bet 
sakyk man, ką reiškia tie tavo žodžiai, kuriuos vakar ūkvedžiui sakei? 

— Čia, pone, nėra ko nesuprasti. Nešti su rėčiu vandenį — be rei- 
kalo lakstyti. O jei kas dairosi į mėnulį, tai dažnai taip galvą iškėlęs 
vaikšto, jog nė savo nosies nemato. Virti tuos, kurie kits kitą gainio- 
ja,— tatai Žirnius šutinti. O nušautą palikti miške, nenušautą parsi- 
nešti namo — reiškia blusas gaudyti. 

Ponas pasidžiaugė jaunikaičio sumanumu ir nusiuntė jį į gretimą 
dvarą urėdu mokytis. 

Po keturių dienų jaunikaitis grįžta ir sako, kad urėdo amatą jau 
išmanąs. 

— Taip greitai? Na, tai pasakok, ką gero išmokai? 

— Viską, pone! Jau pirmą dieną išmokau, kad lazdos žmonėms 
mušti nereikia su uolekčia matuoti. Kuo šmaikštesnė rykštė, tuo sma- 
giau kirsti. Antrą dieną išmokau, kad sodiečių gyvulius reikia sugrėbti, 
kai dar jie per tris žingsnius nepriėję iki dvaro žemės. Trečią dieną 
išmokau vis platesnį, o ne siauresnį barą žmonėms užduoti. Ketvirtą 
dieną sužinojau, kad už gerą tarnybą jūs man kitais metais savo kam- 
barinę duosit į žmonas. 

Ponas ir priėmė gudrų jaunikaitį už urėdą. O tasai, vos urėdu pa- 
tapęs, per daug bičiuliškai su žmonėmis ėmė gyventi. Pono pačiai tai 
lyg krislas akyje. Ji ir sako vyrui: 

— Tavo naujasis urėdas eina išvien su žmonėmis. Jei netiki, liep- 
siu nunešti į jaują spintą, vakare tyliai į ją įlįsiu ir naktį pasiklausy- 
siu, kas jaujoj dedasi, 


326 


Pasakyta — padaryta. Tarnams paliepia įnešti spintą jaujon, 0 urė- 
dui pasako, kad ją išdžiovinti norįs. 

Bet negi gudrus šuo nesuuos šeško olos! 

Urėdas įsako spintą užkelti ant ardų ir taip pakurti krosnį, kad ne- 
dorėlė ten nutrokštų. 

Ponas iš ryto eina žiūrėti ir pamato, kad per savo kvailą galvą pa- 
čią nugalavo. Iš didžio sielvarto jis pasistvėrė arklį ir leidosi per lau- 
kus be kelio, be takelio. 

Tačiau pono išjota kumele. Tatai žinodamas, urėdas pririšo kume- 
liui ant nugaros nutroškusią pono pačią ir paleido iš paskos. 

Ponas, išvydęs nabašninkę raitą atsivejant, pagalvojo, kad pati už- 
keikta ir tuojau čiups jį į nagą. Prijojęs upę, kad šoks tiesiai į vidurį 
ir nuskendo. 

Taip sumanus eigulio sūnus išvadavo savo krašto žmones nuo rūs- 
taus pono. 


Šnipšto kalvis 


artą vienam ponui bevažiuojant sulūžo karieta. Dar laimė, kad 

čia pat arti kalvis pasitaikė! Ponas liepė karietą sutaisyti, o kal- 

vis už darbą paprašė viso rublio. Nieko nedarysi — kas reikia, 
tai reikia. Bet, važiuodamas namo, ponas ėmė rūstauti: „Už tokį men- 
ką nieką visą rublį nuplėšė! Kiekgi čia to jo darbo? Tai kalvis uždirba 
daugiau, negu ponas, karietoj sėdėdamas! Kai gerai pagalvoji, tai juk 
ir aš galiu tokį darbą dirbti ir pinigus į kišenes žerti. Pala, pala, rei- 
kia tik patyliukais nusižiūrėti šito amato ir per jurgines išvaryti dvaro 
kalvį — pats kalsiu!“ 

Parvažiavęs dvaran, ponas kasdien ėmė kalvėn lįsti — čia ko pa- 
klausia, čia ką papasakoja, o slapčiom taiko nusižiūrėti, kaip kalvis 
kala. Taip kurį laiką akimis pasimokęs kalvystės, ponas išvarė kalvį — 
tegul einąs kur norįs, dabar jis pats su vežėju liksiąs jo vietoj: pats, 
girdi, kalsiąs, o vežėjas dumsiąs. 

Ką darysi! Kalvis susikrauna ryšulin visą savo mantą, pasiima už 
rankos pačią ir vaikus ir išeina į pasaulį, o ponas pradeda kalvėje 
darbuotis. 

Kitą dieną iš gretimo kaimo atvažiavo vienas karalinis ūkininkas su 
dideliu geležies gabalu — noragų kalti. 

Ponas tuojau išdidžiai paėmė tą geležį, įkišo į žaizdrą, užpylė di- 
delę krūvą anglių ir sako: 

— Vežėjau, dumk! 

Vežėjas ir dumia, mina dumples, kol geležis baltai įkaista. Ponas 
ištraukia geležį ant priekalo ir šaukia ūkininkui: 

— Kalk, gaspadoriau! 

Ūkininkas pasičiupo didelį kūjį ir tranko, kad net kibirkštys lekia. 

Kalė kalė — geležis jau visai plona, o kalvis nieko: tegul tik dau- 
žo, kol dar karšta. 

Galop geležis pajuodo. 

Ką darysi — įkišo atgal į ugnį, užžėrė didelę krūvą anglių ir žūk- 
telėjo: 

— Vežėjau, dumk! 

Vežėjas dumia, vargšelis, kol geležis vėl baltai įkaista, ir ponas vėl 
kala. Ūkininkas jau nebenori kūjo kilnoti ir šluostosi prakaitą, saky- 
damas: 

— Juk mes tą geležį visai perdeginsim — čia jau noragas nebeišeis! 

— Kaip neišeis? Noragas išeis, bet visa bėda, kad tu gerai užduot 
nemoki. Vežėjau, eik čionai, tu moki geriau, trinktelėk! 

Atėjo vežėjas, paėmė kūjį, kala kala, o norago kaip nėr, taip nėr. 

— Tavo geležis niekam tikusi: čia jau noragas neišeis — geriau kal- 
siu kirvį. 

— Na, kalkit kirvį, namuos ir kirvis pravers. 

Vėl kaitina ir kala, ir kala kiek pajėgdami. Po kurio laiko ponas 
mato: geležies jau nebedaug. 

— Klausyk, gaspadoriau, ir kirvis neišeis. Kalsiu peilį. 

— Kalkit peilį, namuos ir peilis pravers. 

Vėl kaitina ir kala, ir kala kiek pajėgdami. Po kurio laiko ponas 
mato — geležies visai mažai. | 

— Klausyk, gaspadoriau, ir peilis neišeis. Kalsiu ylą. 

— Kalkit ylą, namuos ir yla pravers. 

Vėl kaitina ir kala, ir kala kiek pajėgdami. Po kurio laiko ponas 
mato: geležies beveik nebėra — tik mažas gabaliukas! 

— Klausyk, gaspadoriau, ir yla neišeina! Kalsiu šnipštą. 

Tai pasakęs, ponas greitai čiupo replėmis paskutinį trupinėlį, įkai- 
tino ligi baltumo ir įmetė į vandenį. Šnipšt! — sušnypštė tasai mažas 
gabalėlis. Ir šnipštas gatavas. 

Padaręs šnipštą, ponas paprašė už darbą užmokesnio — viso rublio. 
Ūkininkas sako: 

— Pinigų neturiu, bet namie turiu kviečių. Atvažiuokite, ponas 
kalvi, aš jums sąžiningai atsilyginsiu. 

Ūkininkas išvažiavo namo, o ponas, ilgai nelaukęs, liepia vežėjui 
greitai kinkyti arklius. Važiuoja juodu pas ūkininką atsiimti užmokes- 
nio. Kelyje ponas moko vežėją: 

— Klausyk, aš pats eisiu su maišu klėtin, nes juk geriau žinau, 
kiek už darbą turiu pasiimti, o tu likis lauke ir klausykis. Jeigu šei- 
mininkas sakys, kad jau gana, tai tu šauk, kad įpiltų ir tavo dalį, 
sakyk, tau taip sunku buvę kūjį kilnoti! 

Gerai. Nuvažiuoja ten. Ūkininkas tuojau vedasi naująjį kalvį klė- 
tin. O už durų pasislėpę du stiprūs bernai. Tie sučiupo gudruolį kalvį, 
partiesė ant žemės, ir ūkininkas tik degina, tik degina jam per užpakalį 
pašutintu žabu. 

Ponas, nenorėdamas, kad vežėjas išgirstų, jog į kailį gavo, kenčia 
dantis sukandęs. 

Gerai išpėręs, ūkininkas šūktelėjo bernams: 

— Na, jau užteks! 

O vežėjas lauke atsiliepė: 

— Pridėk, pridėk ir mano daliai — man taip sunku buvo kūjį kilnoti! 

Ūkininkas tada sako bernams: 

— Na, dėl manęs — dar įkrėskim! 

Bernai stvėrė poną antrą kartą, ir ūkininkas šnipšto meistrui dar 
ir vežėjo dalį pridėjo. 

Namo važiuojant, ponas širdo: 

— Kad tave velniai, vežėjau! Kodėl tu šaukei, kad dar pridėtų? 

— Juk jūs pats, pone, taip liepėt! Aš visada darau taip, kaip jūs 
liepiat. 

— Na taip, taip. Bet kai tik parvažiuosim, tuojau sudegink tą pra- 
keiktą kalvę: amžiais daugiau nebekalsiu! 

Šykštus pastorius 


neduodavęs gero valgio. Net duona ant jų stalo buvusi su aša- 
komis ir gerklę draskydavusi. 
Pastorius turėjęs sumanų vežėją. Tasai ryžęsis šykštų dvasiškąjį tėvą 
pamokyti. 
Kartą, kai pastorius ruošęsis važiuoti į nuošalų kampą vaikų klau- 
sinėti, vežėjas pagalvojęs: na, dabar pats laikas, aš tave pamokysiu! 
Važiavę važiavę per raistus ir miškus, o trobos nė vienos. Taip ir 
pietūs atėję. Pastorius jau smarkiai praalkęs, o valgyti nieko neturėję 
pasiėmę. Važiavę toliau. Kelmai, miškai, laukymės, o trobų kaip nėr, 
taip nėr. Saulė jau buvusi prie laidos, o vežėjas tik važiuojąs ir va- 
žiuojąs ratu aplink pastoriaus dvarą per miškus. O pastorius nieko 
nežinąs, m 


. 4 artą gyvenęs labai šykštus pastorius. Savo tarnams jis niekada 

siąs, aI nematyti kurioj pusėj Žiburio. 

Gerai, vežėjas įlipęs aukštai pušin ir galvojąs: na, laikas tave, šykš- 
tuoli, mokyti! Tada išsiėmęs iš kišenės duonos riekę ir valgąs sau vir- 
šūnėje. 

Pastorius paklausęs, ką šis valgąs. Vežėjas sakąs — kankorėžius. 
Pastorius išlipęs iš karietos ir ėmęs šaukti, kad ir jam numestų, ir jis 
norįs pagraužti. Vežėjas numetęs kelis kankorėžius. Pastorius ėmęs 
kankorėžį laupyti, bet neradęs, ką ten galima valgyti. Tada ėmęs de- 
juoti, kad nieko negalįs nuryti, kad jam draską gerklę, ir stebėtis, 
kaipgi vežėjui gerklėje neįstringą, kaip jis galįs nuryti. Vežėjas atsa- 
kęs, kad jis pas pastorių jau įpratęs tokią ašakotą duoną valgyti, nuo 
jos ir gerklė išsitampiusi, labai plati. O pastoriui nė į galvą, kad ve- 
žėjas ten aukštai duoną valgąs. Pavalgęs vežėjas sakąs, kad žiburio 
niekur nematyti, ir išlipęs žemėn. Atsisėdęs ant pasostės ir vėl ėmęs 
važiuoti. 

Važiavęes ir važiavęs, kol galop kokią trobą privažiavęs. Pasirodę, 
kad tai buvusi toji pati, į kurią ir važiavę. Pastorius pasakęs: 

— Jeigu mums duos valgyti, tai tu užmink man ant kojos, kada 
tau atrodys gana, nes man bus gėda, kai per daug rysiu šitaip išalkęs! 

Užvažiavę. Šeimininkė tuoj pat padėjusi ant stalo pieniškos sriu- 
bos, kurią pastorius labai mėgęs. Abudu sėdę prie stalo ir ėmę srėbti. 
Sriuba buvusi labai karšta. Todėl pastorius lėkštėn pasisėmęs tik kelis 
šaukštus, kad greičiau atauštų. Ir atsitikę, jog po stalu gulėjęs šuo 
bakstelėjęs į koją. Pastorius krūptelėjęs, pasižiūrėjęs į vežėją, bet tas 
nei šypt, nei krypt, valgąs sau toliau. Ir pastorius srėbtelėjęs porą 
šaukštų, tada vėl jam kas niuktelėjęs į koją. Pastorius kuo skubiau- 
siai išsrėbęs lėkštę ir mandagiai padėkojęs už vakarienę, esąs gerai 
privalgęs. Ir niekaip neklausęs, kai šeimininkė raginusi dar valgyti — 
girdi, tiek mažai tesrėbęs. O vežėjas valgęs sau toliau į sveikatą. 

Pavalgę vakarienės, rengęsi eit gulti. O pastoriui dar labiau žarna 
žarną ryjanti. Eidamas gulti, jis pamatęs, kad sriubos dar likę ir kad 
šeimininkė ją į kamarą išnešusi. Palaukęs, kol visi sugulę, tyliai atsi- 
kėlęs ir ėjęs į kamarą pasižiūrėti, ar negalėtų dar kokį šaukštą pasrėbti. 
Tamsy tos sriubos grabaliodamas, netyčia aptikęs kokį indą, apčiupi- 
nėjęs jį ir įkišęs vidun ranką. Kas čia dabar! Niekaip negalįs ištraukti 
rankos iš ąsočio, nes jo kaklas buvęs labai siauras. Tada ėmęs ąsotį 
daužyti, kilęs baisus triukšmas ir ėmę šunys loti. Atsikėlę namiškiai ir 
atėję žiūrėti, kas dedasi. Pamatę pastorių, visą kraujais apsitaškiusį ir 
apsilaisčiusį. 

Nieko kito nebelikę, kaip pasakyti teisybę. Ąsoty buvęs supiltas 
kraujas, nes vakar jų kiaulė skersta. 

Pastorius susisarmatijęs ir kambarin nudūlinęs. Šeimininkė jam at- 
nešusi likusią pienišką sriubą, tegul srebiąs ligi soties. Ir šunį laukan 
išvijusi, kad nebūtų kam į koją baksnoti. 

Iš ryto, paklausinėjes vaikus, pastorius išvažiavęs namo. Nuo to 
laiko nebebuvęs toks šykštus, 

Degla kiaulė 


eniai seniai gyveno turtingas ponas. Jis turėjo didelę deglą kiau- 
lę. Toji ganėsi laukuose. 
Vieną dieną ponas pamatė elgetą atsiklaupusį prieš kiaulę 
ir jai besilankstantį. 
Ponas klausia: 
— Kodėl tu lankstais mano kiaulei? 
Elgeta sako: 
— Prašau, kad ji šiandien ateitų pas mane į svečius, nes mūsų 
šeimoj didelė šventė. 
— Na, tai veskis ją! — ponas mielai sutiko. 
Elgeta pasiėmė kiaulę ir nusivedė į savo lūšną. 
Ponas laukė laukė, tikėdamasis, kad elgeta kiaulę tuoj parves, o 
čia — kaip nėr, taip nėr. Nesulaukęs psts važiuoja. 
Nuvažiavęs pas elgetą, ponas paprašė atiduoti kiaulę, bet tas sako, 
kad ji dabar esanti pas kaimyną —ir jo šeimoje didelė šventė, 
Ponui malonu tai girdėti, bet vis tiek reikalauja tuojau parvesti 
kiaulę. 

Elgeta jau susiruošė eiti kiaulės, bet dar grįžta ir prašo poną duoti 
arklį — girdi, kaimynas esąs Žmogus turtingas, ir jam sarmata eiti pas 
jį pėsčiam pono deglės. 

Ponas, dar labiau paglostytas, leido paimti arklį. 

Galą pavažiavęs, elgeta susigalvojo, kad reikėjo paprašyti ir geres- 
nės drapanos. 

Pasakyta — padaryta. Grįžta atgalios ir ilgai aiškina, kad tokiam 
skarmaliui, kaip jis, nedera važiuoti į žmones pono deglės, kuri savo 
dalyvavimu pagerbė dvi dideles šventes. Tegul ponas pats važiuojąs ar 
bent duodąs jam laikinai savo drapanas, tada jis ponui sarmatos ne- 
padarysiąs. 

Ponas spyriojosi, bet galop atidavė ir drapanas. 

Dabar elgeta, išsirengęs kaip ponas per visą pilvą, išvažiavo pas 
kaimyną deglosios kiaulės, o ponas liko besisupstąs elgetos skarmalais 
ir belaukiąs jo grįžtant. 

Tačiau elgeta nė nemanė grįžti. 

Pralaukęs ligi vakaro ir sustiręs iš šalčio, ponas nuėjo į savo rū- 
mus. Ponia pamatė prie vartų apdriskusį žmogelį, palaikė elgeta ir 
liepė jį gerai apkulti. Ko lendąs į rūmus? 

Tarnai mušdami pamatė, kad tai ponas, bet norėjo jam atsimokėti, 
todėl apsimetė nepažįstą ir krėtė į kailį, kiek telpa. 

Tiktai -išgirdusi labai klykiant, ponia pagaliau pažino savo vyrą, 
ėmė šaukti tarnams, kad nurimtų, liautųsi, bet nieko nebegalėjo pa- 
daryti: pati buvo liepusi. 

Dabar ponas suprato, kad elgeta jį apmovė, tačiau jau šaukštai 
popiet. 

Elgeta dabar gyveno sau be vargo, laikė garde pono deglą kiaulę, 
važinėjo pono arkliu ir vilkėjo jo drapanas. 


Tėvo patarimai 


ienas tėvas mirdamas davė sūnui tris patarimus. 
— Neik dažnai į svečius — tave pradės niekinti; nemainyk 
turguje arklių — pėsčias vaikščiosi; nevesk pačios iš svetur — 
blogą gausi! 

Sūnus palinkčiojo ir įsidėjo tuos žodžius į galvą. Po tėvo mirties 
jis tarė sau: „Reikia patikrinti, ar tėvo patarimai teisingi." 

Nuėjo į svečius. Pirmą kartą jį pavaišino ragaišiu, antrą — taip 
pat nieko netrūko, trečią — jau ne taip mielai priėmė, ketvirtą — dar 
šiaip taip, penktą — parėjo nei valgęs, nei gėręs, o šeštą kartą jam 
atkišo duonos su ašakomis ir rūgščios putros. Vieną riekelę jis vargais 
negalais suvalgė, o antrą parsinešė namo ir į skrynelę klėtyje įsidėjo. 
Eidamas gulti, sūnus vienas sau galvojo: „Pirmas tėvo patarimas tei- 
singas, o dabar bandysiu patikrinti antrą." 

Taip nusprendęs, ėmė važinėti po turgus ir arklius mainikauti. Ir 
kokia jam iš to nauda? Galop išsimainė tokį škrabalą, kuris bevažiuo- 
jant nudvėsė ir jį pėsčią paliko. Sūnus nulupo škrabalui odą ir įsidėjo 
į savo skrynelę. Eidamas gulti, vienas sau galvojo: „Du tėvo patari- 
Imai teisingi, o dabar mėginsiu patikrinti trečią." 

Kitą sekmadienį sūnus išėjo į tolimą kelią: patraukė mažne į kitą 
pasaulio kraštą pačios ieškoti. 

Ieškojo ieškojo, kol rado mergelę dailią ir šmaikščią: eina — ko- 
jom žemės nesiekia! 

Ko čia daugiau bereikia, tegu! tik atvažiuosią kitą sekmadienį pas 
jį i pražvalgus. 

Vakare, namo eidamas, sūnus vienas sau galvojo: „Du tėvo pata- 
rimus išbandžiau, kol trečio nepatikrinau, geriau apsižiūrėsiu. Sekma- 
dienis lieka sekmadieniu, ką čia gali pamatyti, o šiokia diena — visai 
kitas dalykas! Grįšiu atgalios, įlįsiu klojiman permiegoti ir rytą pasi- 
dairysiu, kokia ta mano išrinktoji prie darbo!" 

Iš ryto tėvai su saule jau prie rugių pluša, o dukros niekur neregėti. 
Kur tai matyta! Jau vidudienis, o jos dar nėra, reikia eiti į trobą pa- 
sižiūrėti! 

Įeina vidun — vakarykštė prijuostė vidur aslos nudrėbta, o pati 
knarkia užkrosny, kad net sienos dreba. 

Sūnus pasičiupo prijuostę ir iškūrė namo. Padėjo tą prijuostę skry- 
nelėn ir ramiai laukia sekmadienio. | 

Atėjo sekmadienis —ir štai jau pražvalgai. Dirst į vieną kampą, 
dirst į kitą — visur kuo puikiausiai! Įeina į klėtį, pamato tėvo patarimų 
skrynelę. 

— Kas joje yra? 

— To negaliu parodyti — ten brangūs daiktai! 

Tegul jau parodąs, tegul nedraudžiąs. 

— Na, jeigu jau reikia parodyti, tai reikia. 

Atidaro skrynelę — kas čia? 

— Kaip, berneli, mano prijuostė čia atsidūrė? 

— Taip, mergele, šioje skrynelėje mano tėvo patarimai: kol kiti 
žmonės miega, skrynelė surenka gerus patarimus. Trys patarimai joje 
jau saugomi: toji riekelė, šita oda ir tavo prijuostė. Pirmasis moko: 
neik dažnai į svečius — tave ims niekinti! Antrasis moko: nemainyk 
turguje arklių — pėsčias vaikščiosi! Trečiasis — tavo prijuostė — moko: 
nevesk pačios iš svetur — blogą gausi! 

Tai išgirdusi, mergina susisarmatijo ir išvažiavo. 


22. Deimanto žirgas 


Duonos kepalas 


ienas tėvas, geras, rimtas žmogus, turėjo sūnų, kuris šeštų sep- 
tintų metų dar nevaikščiojo: toks tinginys, kad dieve sergėk. 
Juokai vieni su tokiu, bet ką gi darysi? Tėvas pasidirbo ra- 
telius, įkėlė jį kaip mažą ir vežasi elgetaudamas. 
Sykį koks geradarys padėjo duonos kepalą ant stalo ir sako: 
— Tau, tėve, nevalia imti kepalo. Jei tu, sūneli, gali, tai pasiimk, 
jei negali ir nenori, tai kęsk alkį! 
Sūnelis tą dieną buvo labai išalkęs. Ilgai krapštėsi rateliuose, kol 
vieną koją iškėlė, o netrukus ir antrą. 
— Na, dėkui dievui, jau iš ratelių lipa,— sušnibždėjo tėvas. 
— Pailsėk, pailsėk, sūneli, po pirmo žingsnio, kad trūkio negau- 
tum,— juokėsi kiti. 
Ir šit po valandėlės sūnelis jau prie stalo. 
Tačiau duonos kepalas, neregimos jėgos pastūmėtas, ėmė nuo jo 
ristis, o sūnelis — iš paskos, kol abudu lauke atsidūrė. 
Kieme sūnelis jau tekinas bėga, mėgindamas kepalą sučiupti, ta- 
čiau tas pramuštgalvis pakamavo ligi devinto prakaito berniuką ir 
dingo kaip vandeny. 

Tėvas nudžiugęs sušuko: 

— Tai duonelė tavo tinginį išgydė! 

Nuo tos dienos sūnus ėmė guviai lakstyti, išmoko smarkiai dirbti 
ir galų gale doras Žmogus užaugo. 


Trys senelio patarimai 


yveno toks tinginys vaikinas — bet koks darbas jam iš rankų 

krisdavo. Būdamas labai neturtingas, jis ėmė po pasaulį keliauti. 

Užėjo sykį į kažkokį miestą ir įsižiūrėjo to miesto galvos duk- 
rą. Ji vaikinui taip patiko, kad vargšelis netrukus užsimetė ją dėl ves- 
tuvių kalbinti. 

Duktė sutiko, bet tėvai nieku gyvu neleidžia jai tekėti. Tačiau 
duktė kaip ėjo, taip išėjo iš namų pas tą vargšą vaikiną. Dabar jam 
galvosūkis: vesti tai vedė, bet kurgi pačią dėsi? Jis sau duonos 
kąsnio neturi, tai kaip ją išmaitins? 

Tačiau pati neliūsta — dar vyrą drąsina: 

— Niekur negirdėjau, kad šiais laikais kas būtų badu miręs, negi 
mes dabar neprasiversime? | 

Juodu gerą galą paėjo nuo miesto ir įsikūrė viename ūkyje kaip 
kampininkai. Pati pasiuvo itin dailią tabokinę, duoda ją vyrui nešti 
į Miestą ir sako: 

— Tik žiūrėk, pigiau nei už penkiasdešimt rublių neparduok! 

Vyras paima. tabokinę, išeina į miestą. Prie miesto vartų atkiūtina 
priešais senelis ir prašo atiduoti jam tą tabokinę. 

— Už dyką negaliu atiduoti: pati namuose liepė pigiau nei už pen- 
kiasdešimt rublių neparduoti. 

— Et, niekis — pačios klausyti! Pinigai buvę nebuvę, o aš tau duo- 
siu gerą patarimą, tai visam gyvenimui jo užteks. 

Vaikinas ir atidavė seneliui tabokinę. 

O tas sako: 

— Būk drąsus ir visur lįsk! 

Pareina jis namo ir pasakoja pačiai, kad pinigai buvę nebuve, to- 
dėl jis atidavęs tabokinę vienam seneliui už gerą patarimą. Pati per- 
pyko, bet ką dabar padarysi. 

Ji pasiuvo antrą tabokinę, vėl padavė vyrui ir pasakė, kad pigiau 
nei už šimtą rublių neparduotų. 

Vyras neša vėl tabokinę į miestą. Prie vartų sutinka tą patį senelį, 
o tas prašo tabokinės. 

— Pati jau anąsyk ant manęs pyko, — atsakė vaikinas — o šį kartą 
liepė pigiau nei už šimtą rublių neparduoti. 

— Kas tau iš tų pinigų? — sako senelis— Duok man tabokinę, o 
aš tau duosiu išmintingą patarimą, kuris daug labiau pravers. 

Vyras atiduoda tabokinę, o senelis sako: 

— "Kur auga gluosnis, ten ir vandens būna! 

Vyras eina namo ir sakosi pačiai už tabokinę gavęs ne šimtą rub- 
lių, o gerą patarimą. Pati užsipuola jį: girdi, ką veiksi su tais pata- 
rimais, jau gal visai proto netekai. Duonos nėra nė kąsnio, o jis elge- 
toms veltui tabokines dalina! 

Smarkiai vyrą išbarusi, pati pasiuvo trečią tabokinę ir išsiuntė 
dar kartą į miestą parduoti, tačiau ne pigiau kaip už šimtą rublių. 
Vyras neša, ir vėl senelis priešais: atiduok tabokinę. Vyras jau taip 
nenori atiduoti, taip nenori, bet senelis prikalbina, ir tas atiduoda. 

Senelis pasako savo patarimą: 

— Prieš ištraukdamas pagalvok! 

Vyras eina namo: tris patarimus turi, o duonos nė trupinio. Pati taip 
perpyko, jog tuojau jį paliko ir pas tėvą pargrįžo. 

Dabar vaikino rankos laisvos. Jis vėl, kaip ir anksčiau, pradėjo po 
pasaulį keliauti. Prieina jūrą, žiūri — laivas pro šalį plaukia. Ėmė šauk- 

ti, kad ir jį podraug paimtų. Kapitonas priplaukia prie kranto, paima 
jį į laivą. Plaukia sau toliau. 

Umai pakilo audra, ir visi ėmė šaukti, kad laivas prakiuro ir į jį 
vanduo teka. Visi bijo apačion nulipti ir skylę užkišti. Vaikinas pri- 
simena, kad senelis jam patarė būti drąsiam ir visur lįsti. Jis įsidrąsina, 
šoka į apačią ir užkemša skylę. Laivas išgelbėtas. Kapitonas vaikinui 
duoda visą statinę aukso. 

Laivas plaukia toliau ir atplaukia į vieną miestą. Tas miestas be 
galo turtingas, visko pertekęs, tik vandens trūksta. Žmonės vos gyvi — 
taip baisiai ištroškę. 

Karalius paskelbė: kas suras vandens, gaus pusę kažaiasiėi arba 
tiek pinigų, kiek galės surinkti visoje karalystėje. Veltui: vandens ieš- 
kojo visokiausi šulininkai, bet ničnieko nerado. 

Mūsų vaikinas tatai išgirdo ir prisiminė antrąjį senelio patarimą, 
kad vandens būna visur, kur gluosniai auga. Nueina pas karalių ir pa- 
sisako esąs šulininkas. 

Karalius ir jo valdiniai prasidžiugo, kad gal tikrai jis vandens 
rasiąs. 

Vaikinas nueina pakalnėn prie gluosnių ir ima kasti. Tris kartus kas- 
tuvu bakstelėjus, vanduo pradėjo sunktis, ir kuo giliau kasė, tuo dau- 
giau jo radosi. 

Karalius ir visi valdiniai iš džiaugsmo nežino, ką daryti. Visi 
tik skuba nešti šulininkui žadėtus pinigus. Tasai liepia krauti juos 
į laivus ir plaukia atgal į tą miestą, kur tėvo namuose jo pati gy- 
vena. 

Ir nors jisai jau kokius šešiolika metų pačios nematęs ir per tą 
laiką nuo jos atpratęs, vis tiek, kuo labiau prie miesto artėjo, tuo 
labiau ilgėjosi ir pats stebėjosi, kaip šitaip ilgai galėjo vienas gyventi. 
Bet dabar ėmė būgštauti, kad tik ji nebūtų už kito išėjusi. 

Baisios*' mintys jam lindo į galvą. Jis nusprendė: jeigu pati bus 
už kito išėjusi, tai ji turės mirti drauge su tuo vyru. Jau ir kardą 
išsitraukė, taisydamasis abudu nudurti. 

Išlipęs mieste, pirmiausia nuskubėjo pas pačią. Ir ką jis pamatė! 
Toji sėdi už stalo, koks jaunas vaikinas ant jos kelių galvą padėjęs, 
o jinai jam galvą ieško. Jau buvo benuduriąs abudu, bet, laimė, pri- 
siminė trečią senelio patarimą: prieš ištraukdamas pagalvok. 

Vyras traukti išsitraukė kardą, bet dar susilaikė nedūręs. Tuo metu 
pati pamatė vyrą ir suprato, ką jis ketina. Jinai sušuko: 

— Vyre, vyre, nežudyk savo pačios ir sūnaus! 

Jam tartum akys atsivėrė. Apkabino pačią, apkabino sūnų ir pa- 
pasakojo, kaip klaidžiojo po pasaulį, kaip jam sekėsi ir kaip trys se- 
nelio patarimai pravertė. 

Vargšas brolis teisme 


itados gyveno du broliai: vienas labai turtingas, antras didelis 
vargšas, 
Kartą vargšas nuėjo pas turtuolį, kad bent kuo sušelptų, nes 
jau nebeturis nei duonos plutos, nei pelų saujos. 
O tuo laiku viena turtuolio karvė buvo bedvesianti. 
— Ak broli, mielai tave sušelpsiu! — pasakė jis. 
Ir atidavė vargšui pusdvėsę karvę, sakydamas: 
— Bet toliau nebekvaršink man galvos! Ir odą atnešk, kai karvę pa- 
pjausi! Žiūrėk, tik nepasilik sau! 
Vargšas pagalvojo: „Še tau! Mėsa man, jei gyvulys nustips, bet odą 
grąžink. Tai jau ir dovana!" | 
Tačiau, nieko nesakęs, padėkojo ir už tai ir užsivertė anti rogių leis- 
gyvę karvę, | 
Parsivežė į savo lūšną— gaila pjauti! Ėmė abudu su pačia ją gy- 
dyti ir šerti, gydyti ir šerti — pastatė ant kojų gyvulį! Ir dar kokia 
pieninga karvė besanti!l Gražu pažiūrėti] Dabar ir vaikams tenka lašas 
pieno, ir patiems pavilgui. 

Kai turtingasis brolis tai išgirdo, jam iš pavydo širdis užvirė, kad 
šitokį gražų pajamų šaltinį kitam pakišo. Ėmė vargšui broliui kas dieną 
į akis lįsti ir niurzgėti: 

— Atiduok man karvės. odą! Atiduok karvės odą! 

Vargšas atsakė: 

— Juk karvė be odos gyventi negali! Palauk, kol ji nugyvens savo 
amžių, tada ir gausi. 

O šitas ne ir ne. Na, jeigu jau taip, reikia eiti pas teisėją. Nueina 
abudu. Vienas sako vienaip, kitas visai priešingai — nieko nesusi- 
gaudysi! 

Tada teisėjas sako: 

— Aš duosiu tris klausimus. Kuris teisingai atsakys, to ir bus 
teisybė. 

Gerai. 

Pirmą kartą klausia: 

— Kas yra visų saldžiausias? 

— Medus mano bičių aviliuose!l — atsakė turtuolis. 

— Nieko panašaus! — tarė vargšas.— Miegas! 

— Teisingai! O kas yra vikriausias? 

— Tas, kuris greičiausiai pinigus susikrauna! — sušuko turtuolis. 

— Nieko panašaus! — atsakė vargšas.— Pavyduolis yra vikriausias. 
Nei dieną, nei naktį jis nesnaudžia — visą laiką suka galvą, ką čia dar 

iš pavydo apsukti. 

— Teisingai! O kas nelaimingiausiasė 

— Tas, kuris, va kaip aš, per žioplumą pačią pieningiausią karvę 
atidaviau driskiui broliui! — sušuko turtuolis. 

— Nieko panašaus! — nusijuokė vargšas.— Nelaimingiausias tas, ku- 
ris teisėjo akivaizdoje netyčia išsitarė, kad broliui davė ne odą, o mel- 
žiamą karvę. 

Teisėjas pasakė: 

— Tu, vaigingasai broli, atsakei teisingai, tau ir priklauso melžiama 
karvė. 

Batus lopyti reikia mokėti 


kų. Kai gimė dar vienas vaikas, jis nebesukrapštė pinigų už 
krikštą užsimokėti. Tada pastorius pakrikštijo tą vaiką skolon. 
Po metų vargšui Žžmogeliui vėl gimė vaikas, 0 pinigų pastoriui 
taip ir nėra. Žmogus prašė prašė, ir pastorius galų gale vėl skolon pa- 
krikštijo. 
Žmogus išėjo gyventi į miestą ir išmoko kurpiaus amato. O kai grį- 
žo atgalios, pradėjo labai gerai pelnyti. Tada jis nuėjo pas pastorių, 
atidavė skolą ir dar užmokėjo už keturis vaikus į priekį. 


K artą gyveno visai neturtingas žmogelis, kuris turėjo daug vai- 


Pastorius stebisi, kas čia galėtų būti, kad žmogus tiek daug pini- 
gų dabar turi. Nusprendė, jog kurpiaus amatas pelningesnis už pasto- 
riaus amatą, jeigu šitaip gerai uždirbti galima. Tad pastorius užsisakė 
kurpiaus iškabą ir prikalė ją prie savo durų. 

Žmonės juk gerai žinojo, kad pastorius kurpiaus amato niekada ne- 
simokė, ir pas jį nėjo. Tačiau kartą pro šalį traukė vienas keleivis, 
kuriam reikėjo batus pataisyti. 

Pastorius apsidžiaugė darbu ir paklausė, kada batus reikia atiduoti. 

Keleivis atsakė, kad labai greitai. Pastorius sutiko ir, norėdamas 
klientui pasigerinti, atidavė jam savo batus, kol jo paties apavą taisys. 

Pastorius nuplėšė senus puspadžius ir ėmė siūti naujus, bet nemo- 
kėdamas ėmė pjaustyti bato galvą. Atpjauna ir taiko, atpjauna ir tai- 
ko — kol galų gale iš bato vien aulas ir padas beliko. 

Ką gi? Pastorius įvyniojo aulą ir padą į popierių, atsigulė ir liepė ke- 
leiviui pasakyti, kad jo namie nesą. V 

Keleivis vakare atėjo, atidavė pastoriaus batus ir paprašė | savųjų. 
Pastoriaus pati padavė į popierių suvyniotas batų liekanas, o keleivis 
paklausė, kiek reikią mokėti. Kai pastorius šitai išgirdo, pašoko iš 10- 
vos ir atėjo. Keleivis išvyniojo batus, pamatė, kad tie supjaustyti, čiu- 
po aulą ir trenkė pastoriui per ausį. Paskui pasiėmė pastoriaus batus, 
savuosius nusviedė į kampą ir išėjo. 

Tada pastorius nuėmė nuo durų kurpiaus iškabą ir piktai pasakė: 

— Batus, matai, sunkiau lopyti, negu vaikus krikštyti. 


Puošeiva ponas 


Jis paliepė savo tarnui nupirkti pačius geriausius drabužius. 
Tarnas nupirko labai gero audeklo, užsakė pasiūti ponui eilutę. 
Ponas ją apsivilko ir nuėjo į turgų, bet niekas į įį nežiūri. 

Kitą kartą ponas griežtų griežčiausiai liepia tarnui nupirkti tokį 
puikų audeklą, kad visi nuo jo akių nenuleistų. 

Tarnas nuperka paties geriausio audeklo. Eilutę pasiuva, ponas ją 
užsivelka, eina į turgų, bet kur tau: vėl niekas nežiūri. Ponas vaikšto 
iš vieno galo į kitą, ir veltui — jo net nepastebi niekas. 

Ponas vėl duoda tarnui pinigų ir kaip kirviu nukerta: nors iš žemės 
tegul iškasąs tokius drabužius, kad visi į jį žiūrėtų. 

Tarnas suko suko galvą, ką daryti. Ir sugalvojo: nupirko karvės 
odą ir liepė siuvėjui pasiūti ponui eilutę. Ponas užsivilko, nudrožė į 
turgų, o Žmonės nuo jo neatstoja ir atsižiūrėti negali. Ponas džiaugs- 
mu netveria. Vakare, namo parėjęs, tarnui net arbatpinigių davė. 


K artą gyveno puošeiva ponas, kuris norėjo, kad visi į jį žiūrėtų. 

Tėvo palikimas 


Pamažu tėvas ištekino dukteris, išleido užkuriom abudu jau- 
nesniuosius sūnus, o kai visai suseno ir nebeteko sveikatos, ati- 
davė ūkį vyriausiajam sūnui. 

Gyveno gyveno čionai kurį laiką, kol vyriausiam sūnui įgriso, kad 
senis po kojom painiojasi. Tegul jis išeinąs pas kitus brolius pagyventi. 
Tie jau seniai laukią nesulaukią. 

Nieko blogo nemanydamas, tėvas paklausė ir nuėjo pagyventi pas 
vidurinįjį sūnų. 

„Vidurinysis sūnus tėvą mMaitina kurį laiką, o pati jau ir šiaušiasi, 
kad namuose veltėdis. Po poros mėnesių išprašo, tegu einąs pas jau- 
niausią sūnų. 

Nueina ten, pagyvena koki mėnesį, o čia marti dar smarkesnė, tos 
gerklė kaip daržinės durys. Kodėl jis negyvenąs pas savo mylėtinį vy- 
rTiausiąjį sūnų, kuriam visą turtą ir ūkį atidavęs?! 

Negalėdamas ilgiau apsikęsti, tėvas eina pas dukrą. Pagyvena pas 
vieną kokią savaitę, pasisvečiuoja pas antrą — nieko nepaveiksi! Jau 
vėl neišsitenka — reikia eiti sau. 


V J ienas turtingas ūkininkas turėjo tris sūnus ir dvi dukteris. 

Taip vaikščiodamas visai nuskuro, nė apsivilkti nebeturi kuo. Se- 
noji drapana suplyšo, o naujos niekas neparūpina. Gėda žmonėse 
rodytis! 

Betgi kartą pasiryžo ir nuėjo į bažnyčią su tais pačiais drabužiais. 
Prie bažnyčios sutinka seną draugą, taip pat stiprų ūkininką. Tasai 
klausia: 

— Kodėl tu, kaimyne, toks nuplyšęs? Juk kitados buvai tvarkingas 
vyras ir turtingas gyventojas! 

Šis ir apsakė draugui visas savo bėdas. Per anksti atidavęs sūnums 
ūkį, išdalinęs turtą. Dabar pats turįs vaikščioti su elgetos lazda. Mieli 
vaikai pasidarę svetimi, žiaurūs ir kietaširdžiai. Jie verčiau šunį paše- 
Tią, negu savo senam tėvui pavilgo kyštelėją... 

Draugas išklausė tėvo pasakojimą ir sako: 

— Neimk į galvą, viskas bus gerai! Tik nebūk kvailas, tada nu- 
gyvensi dienas kaip inkstas taukuose! 

— Kur jau čial 

— Neaimanuok! Klausyk, ką aš tau patarsiu! Eime pas mane į na- 
mus! Mano klėtyje mėtosi sena kraitinė skrynia, aš tau ją ati- 
duosiu! 

— Kam man reikia tos skrynios! Žmonėms juokinti? 

— Klausyk toliau! Tu liepk nukalti skryniai raktų, kiek turi vai- 
kų! Kai nueisi pas kurį iš jų, išsiimk vieną raktą. Kai sūnus paklaus, 
kas čia per raktas, nesakyk teisybės! Sakyk, kad tuo raktu užrakintas 
tavo turtas, kuris saugioj vietoj paslėptas. Sakyk — po mano mirties 
tu jį paveldėsi... 

Tėvas paklausė draugo patarimo ir nusprendė taip padaryti. Pa- 
ėmė kraitinę skrynią, liepė nukalti penkis raktelius. 

Tada nuėjo pas vyriausiąjį sūnų ir, tarytum šiaip sau, ėmė rankose 
vartyti blizgantį raktelį, įsegtą liemenės kilputėje. 

Sūnus pamatė ir tuoj klausia, kokį jis čia raktą turįs. 

— Nagi čia raktelis nuo mano turto. Kai mirsiu, turtą jums pa-* 
liksiu. O raktelį jau ir dabar galiu duoti, saugok sveikas. Prieš mirtį 
pasakysiu, kur mano skrynia padėta. 

Tai išgirdę, sūnus ir marti labai meilūs pasidarė, net gražu žiū- 
rėti. Dabar sūnus toks geras tėvui, koks ir turi būti. Kai sekmadienį 

tėvas nori nueiti į bažnyčią, vyriausiasis sūnus jam duoda savo nau- 
jus drabužius ir sako: 

— Kur dabar eisi pėsčias, aš pakinkysiu arklį, abu nuvažiuosim. 

Ir veža tėvą kaip kokį poną. Tai užmatė jaunesnieji sūnūs ir duk- 
ros. Jie ėmė galvoti: 

— Ė, matyt, tėvas anaiptol nėra dar plikas, jei vyriausiasis brolis 
taip jį gerbia! Veltui juk jis neduotų tėvui savo naujitelaičių drabu- 
žių vilkėti ir nevežiotų kaip pono į bažnyčią. 

Visi ateina pas tėvą, pasisveikina ir kiekvienas pas save prašo at- 
eiti pagyventi... 

Po kurio laiko tėvas nueina pas jaunesniuosius brolius ir lygiai 
tą patį papasakoja, ką vyresniajam. 

Dabar seniui nė paukščių pieno nebetrūksta. Sūnūs be didelio pra- 
šymo davė tėvui visa, ko tik širdis geidė, 

Nors pas sūnus kaip dievo ausy gyveno, reikėjo aplankyti ir duk- 
ras, nes jos kiekvienąsyk sutikusios prikaišiodavo: 

— Tėvas visai išpuiko, pas mus niekada nė į svečius neužeina! 

Jauniausiasis sūnus parsikvietė siuvėją ir paprašė pasiūti tėvui nau- 
ją eilutę iš kuo šilčiausios gelumbės. Vidurinysis, tai matydamas, nu- 
ėjo pas batsiuvį, užsakė tėvui naujus batus, o vyriausiasis Žiemai kai- 
linius parūpino. Tėvas buvo aptaisytas nuo galvos ligi kojų ir gerai 
pavalgydintas. Žodžiu sakant, senatvės dienas gyveno kaip kokiame 
baliuje. 

Po daugelio metų seniokas sunkiai susirgo, netrukus jau mirties pa- 
tale gulėjo. Mirdamas jis vaikams pasakė, kad jo skrynia su turtu 
saugoma valsčiaus teisme, o raktus jau visi turį. 

Vaikai tėvą dar gražiai palaidojo, kad prieš žmones nebūtų gėdos, 
o jau kitą dieną susikvietė teismo vyrus, raštininką ir viršaitį, o skry- 
nios galuose pastatė pristavą ir uriadniką su plikais kardais. Atrakino 
skrynią, norėdami po lygiai pasidalinti. 

Ir kas, jūs manote, buvo toje skrynioje? Ogi visiškai tuščia! Tik 
pačiame dugne guli sena elgetos lazda ir raštelis, kuriame parašyta: 

„Seną tėvą reikia lazda mušti, kad nemokėjo užsiauginti vaikų, kurie 
jį gerbtų.“ 

Aštrialiežuvis biemuo 


— Berniuk, ką tavo tėvas veikia? 
— Mano tėvas iš dviejų kelių vieną daro! — atsakė kiau- 
liaganys. 
Ponas nustebo: 
— Iš dviejų kelių vieną? Kaipgi tai daroma? 
— Na ir kvailas ponas! Nežino nė to, kaip iš dviejų kelių vieną 
daro! Taigi jis arial 
— A! Aria. O ką tavo motina veikia? 
— Motina nunešė suvalgytą duoną atiduoti! 
— Suvalgytą duoną? Kaipgi ją gali atiduoti? 
— Na ir kvailas ponas! Nė to nežino! Ką vakar pasiskolino, šian- 
dien grąžina. | 
— Al Grąžina. O ką tavo ištekėjusi sesuo veikia? 
— Sesuo pernai džiaugėsi, šiemet verkia! 
— Šiemet verkia? Kodėl? 
— Na ir kvailas ponas! Nė to nežino! Pernai jai dvyniai gimė — 
ko nesidžiaugti? O va: šiemet duonos neturi —tai ir verkia! 


: 4 artą ponas vaikštinėdamas pamatė kiauliaganį ir klausia: 

— A! Tu, berniuk, turi aštrų liežuvį! O už tai, kad mane kvailiu 
vadinai, dabar eisi su manim dvaran ir į kailį gausi! 

Gerai! Berniukas eina švilpaudamas. Ponas visai perpyko. Kaip, gir- 
di, vaikas drįsta prie pono švilpauti? Tegul tarnas begėdį šunimis 
užpjudo. 

Tarnas paleido šunis, o berniukas sau dėl pramogos užantyje kiš- 
kutį turėjo. Kai tik šunys jį užpuolė, jis ir paleido kiškutį. 

Ak tu dievulėliau! 

Šunys kaip patrakę paskui kiškį šoko, o berniukas toliau sau švil- 
pauja. 

Ponas dar labiau įtūžo. Tegul tą begėdį į rūsį įmeta, kol gerų rykš- 
čių atneš. 

Tarnas įmeta berniuką į rūsį ir bėga į miškelį rykščių prisipjauti. 
O berniukas švilpaudamas ištraukia rūsyje kamštį iš statinės — vynas 
ir kliokia ant Žemės. 

Parbėga tarnas, pamato nelaimę, užspaudžia delnu skylę ir šaukia: 

— Paduok kamštį! Paduok kamštį! 

O berniukas užsimetė ant nugaros kumpį, ant jo — švarkelį, kad 
nebūtų matyti, ir skuodžia namo. 

Ponas, pro langą pamatęs tokią berniuko kuprą, gardžiai kva- 
tojasi: 

— Ė, mat kaip gavai į kailį — net į kuprą surietė. 

O berniukas už vartų atsiliepė: 

— Nors į kuprą surietė, užtat pilvą ištiesins! 

Po daugio metų, kai berniukas paaugo ir už skerdžių tarnavo, jau 
ir su pačiu ciesorium pašnekėti mokėjo. 

Kartą ciesorius sakė pastoriui: 

— Jeigu tu žmones mokai, tai ir pats turi viską žinoti. Aš noriu 
tave patikrinti ir klausiu trijų dalykų. O po nustatyto laiko tu man 
atsakysi. Pirmas dalykas: kur Žemės vidurys? Antras: kiek yra žvaigž- 
džių danguje? Ir trečias: ką galvoja ciesorius? 

Ciesorius davė tris dienas. 

Pastorius vaikšto susikrimtęs, net naktį sumerkti akių negali. 

Skirtąją dieną eina drebėdamas į ciesoriaus pilį. 

Kelyje sutinka skerdžių. Tasai klausia: 

— Ko tu, tėve dvasiškas, toks nuliūdęs? 

Pastorius sako: 

— Einu pas ciesorių ir turiu jam atsakyti į tris klausimus: kur že- 
mės vidurys, kiek danguje yra žvaigždžių ir ką ciesorius galvoja. O aš 
nieko nežinau! 

Skerdžius sako: 

— Duok man savo drabužius, aš vietoj tavęs nueisiu ir viską at- 
sakysiu! 

Pastorius apsidžiaugė. 

— Taip, taip! Tavo toks šmaikštus liežuvis, tu išsisuksi! 

Skerdžius nuėjo pas ciesorių. Tas ir klausia: 

— Kur žemės vidurys? 

Skerdžius paėmė lazdelę, nuėjo vidurin kiemo, įsmeigė į žemę ir 
sako: 

— Čia žemės vidurys, jei netiki — išmatuok! 

Ciesorius nesiginčijo ir tarė: 

— Gerai. Tai pasakyk man, kiek žvaigždžių yra danguje? 

Skerdžius palaukė nakties, skaičiavo, skaičiavo, rytą ir sako: 

— Visas suskaičiavau. Danguje yra tiek ir tiek žvaigždžių. Jei ne- 
tiki, gali persiskaičiuoti. 

Ciesorius nesiginčijo ir tarė: 

— Gerai. Pasakyk tu man, ką aš dabar galvoju? 

Skerdžius atsakė: 

— Sveikas galvoji, kad aš esąs mokytas pastorius, o aš esu tuščia- 
galvis skerdžius. 

Tai pasakęs, skerdžius pasiėmė savo lazdą ir nušvytavo namo. 


„a 


UŽ 


Nous 
M 
J 
- 
nN 


LU y HU 
274 
K AT UT 


JM IM 


Didysis juokdarys 


itą kartą vienas karalius turėjo didelį juokdarį. Karalius jam 
mokėjo gerą algą, o tasai turėjo vien pilyje būti ir karaliui bei 
jo rūmų žmonėms juokus krėsti. 

Gyvenimas juokdariui buvo itin lengvas, tačiau netrukus jam šisai 
amatas pabodo, ir jis pradėjo daryti karaliui nemalonius juokus — ėmė 
patį karalių už nosies vedžioti ir visaip jį pašiepti. 

Karaliui tas nepatiko, ir jis juokdarį pašalino iš vietos. Tačiau juok- 
darys lieka juokdarys. Jis eina keliu ir suka galvą, ką dar galė- 
tų karaliui ištaisyti. Staiga pamato ateinant kokią moterėlę, kuri labai 
gailiai verkia. 

Juokdarys prieina ir klausia, ko ji verkianti. Moterėlė apsakė, kad 
jau tuoj penkeri metai,. kai jos vyras pašauktas tarnauti karaliui, o jai 
reikią kęsti didelį stygių — turinti basa vaikščioti ir be duonos kąsnio 
vargti. 

Jinai juokdariui kaip iš dangaus nukritus! Jis nupirko balto audek- 
lo, liepė moterėlei pasiūdinti drapaną ir ant jos didelėm juodom raidėm 
užrašė: „Kareivio pati jau penkeri metai be duonos ir apavo, o karaliui 
ir jo tarnams nė motais.“ 

Su tokia drapana toji moterėlė vaikšto po miestą ir prieina prie 
karaliaus pilies. Čia ją pamato patsai karalius, ir jam gėda, kad kara- 
lystėje niekas nesirūpina kareivių pačiomis. 

Jis liepia pašaukti moterėlę į pilį ir išklausinėja, kas ją taip ap- 
rengęs ir tokius žodžius ant drapanos užrašęs. Moterėlė karaliui viską 
papasakojo, ir jis tuojau sumetė, kad čia to juokdario darbas. 

Karalius pasiėmė juokdarį į pilį, bet tasai, kiek pagyvenęs, vėl ėmė 
iš karaliaus ir jo rūmų žmonių šaipytis — reikėjo ir vėl jį šalinti. 

Juokdarys dabar prašė leisti jam bent vabzdžiams viešpatauti. Ka- 
ralius nustebo, iš pradžių nenorėjo jam nė tokios viešpatystės duoti, 
bet galų gale sutiko — pamanė sau, kad tada juokdarys negalės niekam 
patyčių daryti. 

Juokdarys apsidžiaugė ir kaip didelis vyras iškilo į pasaulį vabz- 
džiams viešpatauti. Eina ir eina jis, eina ir nieko doro nesugalvoja. 

Tada jam tikosi užeiti į vieną bažnyčią. Ten prigužėję prastų Žžmo- 
nelių, tačiau ir didelių ponų prisirinkę, o pačiame viduryje — vienas 
karaliaus generolas. Juokdarys smaila akim apsidairo aplinkui ir žiū- 
ri — ant to generolo nosies musė nutūpusi,. 

Būdamas visų vabzdžių viešpats, šitokio begėdiškumo savo valdinei 
negali dovanoti. Pribėgo prie generolo ir taip jam vožė per nosį, jog 
tas tuoj išsitiesė žemėje. 

Generolo tarnai juokdarį už pakarpos ir veda į kalėjimą. Šis nė 
nesipriešina ir eina kaip avinėlis, bet tik pasiprašo leisti mažumė- 
li užeiti savo kambarin. Tarnai, nieko pikto nemanydami, lei- 
džia — eik. | 

Juokdarys tenai parašė raštą, kad generolą reikia įmesti į šaltąją, 
nes tasai lygiai taip norėjęs su vabzdžių viešpačiu pasielgti. Ir pasi- 
rašo juokdarys tą raštą taip, jog išeina visai kaip karaliaus parašas. 

Šitą raštą juokdarys liepia paduoti generolui, o pats ramus sau dro- 
žia su tarnais į tamsiąją. Dar nespėjo prie kalėjimo prieiti, o generolas 
raštą jau turi ir iš baimės nežino, kur šokti. Jis tuojau pas karalių nu- 
kūrė ir meldžia atleidžiamas, kad norėjęs didįjį vabzdžių viešpatį ši- 
taip nubausti. 

Karalius akis pastatė. Perskaitęs raštą, jisai suprato, kad čia vėl 
to juokdario darbas, ir norėjo jį pilin susigrąžinti, nes šitas pokštas labai 

jam patiko. Tačiau juokdarys nėjo, nes žinojo, kad vis tiek ten ilgai 
kojų nešildys. 

Juokdarys išėjo ir keliavo per pasaulį tol, kol patiko tokį gudruo- 
li, kuris jį išmokė vaikščioti pro užrakintas duris. 

Tada didysis juokdarys ėjo naktimis per visus karaliaus iždo val- 
dytojų ir kitų didžturčių namus ir žiūrėjo, kuris jų turi daugiausia iš 
žmonelių prisiplėšęs ar kitaip nedorai pinigų susikrovęs. Kas būdavo 
kitus, ypačiai varguolius, daugiausia nuplėšęs, tą juokdarys baisiausiai 
iškoneveikdavo, visus suslėptus daiktus peržiūrėdavo, visus niekšiškai 
suplėštus pinigus atimdavo ir vargo Žmonėms išdalindavo. Tie labai 
džiaugdavosi, nežinodami nė kaip juokdariui atsidėkoti, ir šlovino jį 
kaip teisybės valdovą. 

Taip didysis juokdarys ilgus metus vaikščiojo per karalystės tur- 
tuolius, ką tik piktai pelnyta rasdavo, be jokio gailesčio atimdavo ir 
vargetoms atiduodavo. 

Kai juokdarys žiloje senatvėje pasimirė, visi geri žmonės ėjo į 
jo šermenis, nė vienas namuose neiko, ir su didele garbe palydėjo 
jį į paskutinę kelionę. 

Kaip kvailys į Rygą važiavo 


ienas ūkininkas turėjęs tris sūnus: du gudruolius, trečią kvai- 

lą. Vyresniuosius, gudriuosius, tėvas leidęs puodžių amato mo- 

kytis, o kvailą namie pasilikęs — tasai į jokį amatą nekibęs. 
O ir namie kvailys nieko gero nedirbęs, tik užkrosnyje drybsojęs. 

Mirus tėvui, vyresnieji broliai, puodžiai, pasidarę šeimininkais, o 
kvailį visai nuo ūkio atstūmę: tasai nieko neišmanąs. Kvailutis ir 
galvojąs: 

„Na, jeigu jau aš neišmanau, tai neišmanau!" 

O tuodu gudrieji ėmę plūktis su visokiais pelno darbais — čia li- 
nus bruką, čia puodus degą, kad tik to pinigo prigriebus. Ir abudu 
susišnekėję, kad kvailučiui nieko nereikią duoti, nieko atkišti, jis ga- 
lįs ir už dyka tarnauti, už pilvą. 

Kai puodų buvę pilni kone visi patvoriai, tada išsiuntę kvailutį su 
dideliu vežimu į Rygą, kad tas kuo brangiau parduotų ir pinigų par- 
vežtų — kuo daugiau, tuo geriau. 

Kvailutis pasakęs: visų pinigų negalėsiąs parvežti, juk jam reikė- 
sią kokio grašio ir savoms išlaidoms. O tie jam atkirtę: 

— Kokios čia išlaidos, jei pats nė už pilvą dorai neatidirbi? Nieku 
gyvu pinigų neliesk! 

— Gerai,— atsakęs kvailutis.— Neliesiu! Nė kreiva akim į juos ne- 
žiūrėsiu! 

Ir išvažiavęs. 

Rygos turguje prie puodų subėgę pirkėjai ir klausę: 

— Po kiek nori? 

— Ką aš galiu norėti? Man įsakyta pinigų neliesti, tai aš nenoriu 
jų nė matyti. Imkitės puodus ir neklausinėkite, kiek noriu! 

Ak tu dievuliukai! Išgirdę, jog puodai už dyką, pirkėjai kad stve- 
rią, kad nešą! Nė vakaras dar nepriėjęs, o puodų vežimas kaip iššluo- 
tas, ir kvailys švilpdamas braukiąs sau namo. 

Parvažiuojąs, broliai dar už vartų pasitikę klausią: 

— Kvaily, kur pinigai! 

— Kur pinigai? Rygoj pinigai! 

— Tai kur puodus dėjai, kad pinigai Rygoj? 

— Ir puodai Rygoj! Ten vežimais juos priima — daugiau nei jūs 
čia prisikrovę turit; tačiau pinigų reiks laukti, kol bus atvežti visi 
puodai. 

Patyrę, kad rygiečiai taip puodų išalkę, broliai nieko kito nebevei- 
kę, tik vežimą po vežimo į Rygą siuntę, o kvailutis tik varęs ir varęs 
kaip kvailys per visą pilvą! Bet —kas reikią, tai reikią, negi prieš 
gudrius brolius Žodį tarsi? 

Varęs, varęs tuos vežimus, jau žiemai užeinant paskutinį nuva- 
ręs, ir šį kartą — kad tave bala! — reikią parvežti pinigus už visus 
puodus. Jeigu ne —tiedu gudrieji juk pasakę — gyvo nepaliksią. 

„Mat, kokia bėda! — pagalvojęs sau kvailutis.— Gyvastis brangi, o 
man jau galas.“ 

Bet namo važiuodamas — tai laimė! — girdįs, palei tokius krūmus 
kaži kas bruzda brazda. Privažiuojąs arčiau — matąs: žmogžudžiai, o 
gal vagys ar dar ten kas — juk kelyje negi supaisysi! — sniego pusnyje 
ką slepia. Kvailutis ir galvojąs: 

„Ko aš čia prasidėsiu su tokiais, tegul paslepia, tegul. Kai jie visi 
nueis sau, tada bus mano eilė!“ 

Taip ir buvę: tie užrausę užrausę ir nuėję. Na, važiuosiąs kvailutis 
ir savo ranka pačiupinėti. Randąs: didelė skrynia — pilna sidabrinių 

pinigų, ir taip paslėpta, kad nė šuo nesuuos. Ką gi? Įsivertęs į roges ir 
vežąs namo. 

Kitą dieną piktadariai ateiną skrynios: nėra! Tuščiai apvogę Rygos 
miestą! 

Kvailys pripylęs broliams pilnas kepures sidabrinių pinigų, o kitus 
pasilikęs skrynioje, ant jos pasiklojęs šiaudų maišą ir gulįs. 

Gudrieji broliai, šitiek pinigų išvydę, visai sutrikę: tuojau leidę 
kvailučiui, ko niekados leisti neketinę,— vesti! 

Na, jei reikią vesti, tai reikią — negi priešinsies. 

Taigi gudrieji broliai suskatę vestuves rengti, nekvaršindami sau 
galvos, ar nuotaka rasis, ar ne — tik rengią, ir tiek! Juk nesą laiko 
ieškoti — jiems dar reikią nuvažiuoti į Cėsius sviesto vestuvėms, galgi 
pakeliui kokią kvailutę patiksią. 

Gerai, tiedu išvažiuoją, kvailutis einąs pirties kūrenti, alaus vestu- 
vėms daryti. 

Kūrenęs kūrenęs — per daug prikaitinęs: alus tokioj šilumoj pašė- 
lęs, kamščius išmušęs, ant grindų ištekėjęs — vestuvės ir iširusios. 

O kitą rudenį vestuvės jau nebeiširusios: tada kvailutis pats nuo- 
taką susiradęs ir vedęs kaip pridera. 

Po to taip išmintingai gyvenęs, jog net gudriesiems broliams tekda- 
vę jo patarties klaustis. 

Tai mat, kaip kartais būna, kai kitą kvailiu laikai. 


Dovis už dovį 


as poną ateina elgeta ir prašo valgyti. Ponas liepia virėjui 
pripilti dubenį sriubos ir paduoda. Šis išsrebia. 
Ponas klausia: 

— Gal dar nori? 

— Dėkui, privalgiau. 

Ponas įdeda į lėkštę gardų kepsnį ir paduoda elgetai. Tasai su- 
valgo. 

Ponas klausia: 

— Gal dar valgysi? 

Elgeta atsako: 

— Daryk, pone, ką nori, bet daugiau nebegaliu! 

Ponas pripila pilną lėkštę saldėsio ir paduoda elgetai. Tas sušvei- 
čia. Tada ponas jam trenkia per ausį ir sako: 

— Ko tu meluoji? Sakaisi esąs privalgęs, o ką tik paduodu, vėl 
valgai! 

Ore stovėjo dėžė. Elgeta prikrauna ją pilną akmenų ir klausia: 

— Pone, ar dėžė pilna? 

Ponas atsako, kad pilna. 

Elgeta jon dar pripila smėlio ir klausia: 

— O dabar pilna? 

Ponas atsako: 

— Taigi matai, kad pilna! 

Elgeta paima kibirą vandens ir šliukšt į dėžę, paskui trenkia ponui 
per ausį ir sako: 

— Dovis už dovį! Kaip tau netiko sakyti, kad dėžė pilna, taip man — 
kad esu privalgęs! 


Gudrus kareivis 


liu. Jis kiauras naktis girtuokliaudavo, ir niekas negalėjo su- 

prasti, iš kur jis tiek pinigų imąs, kad turįs už ką visose smuk- 
lėse maukti. Pagaliau kiti kareiviai iš pavydo įskundė jį pačiam cie- 
soriui, 

Ir ciesorius panoro sužinoti, iš kur kareivis tiek pinigo ima. Jis 
apsitaisė kareiviu ir pasivertė girtuokliui draugu. Ėmė verkšlenti, kad 
neturįs pinigų, o taip norėtųsi, girdi, išgerti. 

Kareivis sako, kad čia ne kliūtis — išgerti galima ir neturint pini- 
gų; to labo gausiąs, tegul tik einąs su juo drauge. 

Atėjo prie kokios uždarytos parduotuvės. Kareivis tris kartus pa- 
spaudė pirštu spyną ir tris kartus pabeldė. Durys pačios ir atsidarė. 
Kareivis priėjo prie kasos, paėmė kiek pinigų ir sako: 

— Šitiek pirklys šiandien uždirbo sukčiavimais, daugiau nerei- 
kia imti. 

Tada nuėjo į antrą parduotuvę. Ten kareivis vėl paėmė tiek, kiek. 
buvo surinkta neteisingai. 


V 7 ienas kareivis buvo visų laikomas didžiausiu pasaulyje girtuok- 

Nuėjo ir į trečią parduotuvę, bet ten nieko nebuvo nusukta. Tada 
kareivis sako: 

— Nueikim pažiūrėti ir caro tėvelio gėrybių! 

Abudu nuėjo į ciesoriaus iždinę. Ten stovėjo trys statinės: viena 
aukso, kita sidabro, trečia vario pinigų pilna. Kareivis apsidairė, ar 
ir čia negalima ko čiupti, bet ciesorius — jam į plaukus ir klykia, 
kad caro tėvelio turto nevalia liesti. Kareivis supyko ir atrėžė: 

— Koks tu draugas kareiviui, jeigu caro kišenę gini!l 

Galop susitaikė ir abu nuėjo į smuklę. 

Ciesorius maža tegėrė, daugiau po stalu pylė, o kareivis visai nu- 
sitašė. Tada ciesorius ištraukė jam iš makšties kardą, vietoj jo įkišo 
balaną ir išėjo. 

Rytą nubudęs kareivis mato, kad prasti reikalai, bet ką gi darysi? 

Ciesorius sušaukė paradą ir pasakė, kad vienam jo valdiniui reikią 
galvą nukirsti. Tatai padaryti jis pavedąs tokiam ir tokiam kareiviui — 
ir pasako girtuoklio pavardę. Gerai žinodamas, kad kareivis neturi kaI- 
do, ciesorius pasišovė šitaip jį pulko akyse sugėdinti. 

Kareivis išėjo priešais rikiuotę ir sako: 

— Nors mano kardas ir į balaną virstų, aš vis tiek kaltininkui galvą 
nukirsiu. 

Tai pasakęs, kareivis išsitraukė iš makšties balaną ir užsimojo kirsti. 

Už tokį sumanumą ciesorius kareiviui viską atleido, apdovanojo jį 
ir dar į seržantus pakėlė. 

Šiaip sau valgo, šiaip sau dirba 


aspadorius vežė pjovėjams putros statinę. Statinaitė ratuose kry- 
pu krypuų į šonus, putra statinaitėje kliunku kliunku ir vis 
šliūkšt, šliūkšt, šliūkšt per kraštus. 

Gaspadorius tik drožia arkliams botagu, nori greičiau į pievas nu- 
važiuoti. Ratai tik darda, statinaitė į šonus laksto, putra per kraštus, o 
pjovėjai žiūri į saulę ir pietų laukia. 

Gaspadorius atvažiavo į pievas ir ragina pjovėjus greičiau valgyti, 
o statinaitė tuščia, putra kelyje išsilaisčiusi. 

— Ką čia valgysi, kad nėra kur šaukšto pamirkyti! 

— Nieko, šįkart šiaip sau pavalgykit, kitąsyk statinaitę uždengsiu! 

„Nieko neveiksi, pavalgė tik šiaip sau, atsigėrė iš upės vandens ir 
sugulė pokaičio. Kai vėl reikėjo pjauti, vyrai tik sustojo į eilę ir eina, 
ore dalgiais mosuodami. 

Gaspadorius, tatai pamatęs, ėmė šaukti: 

— Kodėl taip kvailiojate? 

— Šiaip sau valgėm, šiaip sau pjaunam! — atsakė pjovėjai. 

Bulvės 


kažkurio dvaro ponas, iš užjūrio parvažiuodamas. Pavasarį jis 
pasodino tas bulves ir laukia derliaus. 

Rudenį, kai bulvės peržydėjo ir ant virkščių užaugo bumbulai, dvari- 
ninkas ėmė juos skainioti, manydamas, kad tai ir yra bulvių vaisiai. 
Na, liepia jis tuos bumbulus virti, kepti, visokių pagardinimų dėti ir 
mėgina valgyti. 

Tačiau jie pasirodė tokie neskanūs, jog niekas negalėjo nė į bur- 
ną imti. 

Ponas perpyko ir liepė visą bulvių lauką su nudžiūvusiomis virkš- 
čiomis nudeginti. Kai laukas buvo nudegintas, jis pats nuėjo pasižiū- 
rėti ir netyčia užmynė vieną paviršiuj augusią bulvę. 

Bulvė buvo iškepusi ir gardžiai kvepėjo. Ponas paėmė ją, pauostė 
ir paragavo. 

Oho! Gardu! 

Taip jam ir paaiškėjo, kas šito augalo valgoma, kas ne. Nuo to 
sykio mūsų krašte visi ėmė sodinti bulves, ir jos ilgainiui pasidarė pir- 
mutinis paprastų Žmonelių valgis. 


| Ša senovėje mūsų krašte bulvių nebuvo. Jų sėklos parvežė 

Gudrus grioviakasys 


Caras paklausė, kiek jis uždirba. Grioviakasys sako: 
— Gerai uždirbu! Ir seną skolą moku, ir pinigų padedu iš 
procentų, ir dar kasdien kepsnį valgau! 

Caras nustebo ir klausia: 

— Kaip tiek daug čia tau išeina? 

Grioviakasys sako: 

— Aš išlaikau savo tėvą, taigi seną skolą moku. Išlaikau ir leidžiu 
į mokslą sūnų, taigi dedu pinigus iš procentų. O per pietus valgau 
keptą silkę. Ar tai ne gardus kepsnys? 

Iš tikrųjų! Caras pasidžiaugė tokia Žmogaus išmone ir nuėjo į pilį. 
Ten jis savo karininkams užminė tą pačią mįslę, kurią išgirdo iš grio- 
viakasio. 

Nieko! Veltui suko galvas, tik vienų vienas įminė. Tą caras kaipmat 
į generolus pakėlė, 

O grioviakasiui nuo to nei šilta, nei šalta. Jo vis tiek niekas į ge- 
nerolus nekelia. 


. ( artą caras ėjo keliu ir pamatė žmogų griovį kasant. 

Darbininkai bamoko urėdą 


audžiavos laikais viename dvare buvo baisiai žiaurus urėdas. 

Iš baudžiauninkų jis kaip įmanydamas tyčiojosi. Kartą, dvaro 

javus kuliant, baudžiauninkai iš namų kiekvienas po mažą ter- 
belę pasiėmė, pono kluone grūdų prisipylė ir nešasi namo, mat, tais 
metais labai blogas derlius buvo. Bet urėdas tatai suuostė ir ėmė nak- 
timis pro jaujos kampus žvalgytis. Kurį tik nučiumpa javus vagiant, 
tas šeštadienio vakarą po dvidešimt rykščių gauna. 

Galop vienas drąsus baudžiauninkas sumanė urėdą pamokyti. Jis 
pasislėpė netoli jaujos ir laukia urėdo. Kiti kūlikai ant grendymo klo- 
jimą pasiklojo ir ėmė kulti. Netrukus atsliūkino urėdas ir iš įpratimo 
žvalgosi pro kampą. Baudžiauninkas patyliukais prisėlino iš užpaka- 
lio, griebė urėdą už pakarpos, užsimetė jį ant nugaros ir — kiek įka- 
bindamas prie ežero. Atlėkus į paežerę, gaidys pragydo. Baudžiaunin- 
kas iš visos sveikatos tėškė urėdą į ežerą, o pats, net nepersižegno- 
jęs, atgal į kluoną nukurnėjo. 

Kitą dieną visas dvaras jau klega, kad praėjusią naktį velnias urė- 
dą prie jaujos nučiupęs ir į ežerą įmetęs. Baudžiauninkai kvatojasi, 
o dvariškiai ir patikėjo. 

Nuo to sykio urėdas niekada daugiau tamsoje pro jaujos kampus 
nesižvalgė. 


368 


S 


r 
LN 


» 


ją 
IS 


(2 


AN 
k e“: 


Šventąją dvasią šeškas suėdė 


ykį vienas pastorius apsigarsino, kad esąs šventas be galo. O 

savo šventumui parodyti sugalvojo šitokį juoką: liepė zakris- 

tijonui sugauti balandį, surišti jam sparnus ir nunešti į bažny- 
čios palėpę. Sakyklos stogelyje jau buvo išgręžta skylė, pro kurią būtų 
galima balandį išleisti. 

Pastorius paskelbė iš sakyklos, kad kitą sekmadienį jį šventoji dva- 
sia aplankysianti. Kas nori ją matyti, tegul tą dieną ateina į baž- 
nyčią. 

Kitą sekmadienį bažnyčia buvo pilna — uodas snapo neįkištų. Ir ką 
gil Dar nespėjęs nė sakyklon užlipti, pastorius jau pradėjo savo šven- 
tumu girtis. Pagaliau sako pamokslą, ir jau turi šventoji dvasia iš sa- 
kyklos leistis. Pamokslo galą kaip įmanydamas vilkina ir laukia, kada 
zakristijonas iškiš balandį pro skylę. Nieko! 

Nebesulaukdamas šventosios dvasios, pastorius ėmė šaukti: 

— Ateik, šventoji dvasia, ateik, šventoji dvasia! 

O tos kaip nėr, taip nėr! 

Zakristijonas pasijuto labai kebliai — mat, balandį naktį šeškas pa- 
pjovė. Tasai šaukia pastoriui, kad šventąją dvasią šeškas suėdė, bet 
pastorius, tai išgirdęs, dar garsiau sušuko: 

— Ateik, šventoji dvasia, ateik, šventoji dvasia! 

Zakristijonas nebeištvėrė, čiupo likusias balandžio plunksnas, su 
visom žemėm šiūpt tiesiai ant pastoriaus ir šaukia: 

— Aš gi sakiau, kad šventąją dvasią šeškas suėdė! 

Žmonės pamatė plunksnas ore skraidant ir kone patikėjo pastoriaus 
šventumu, bet tasai šoko zakristijoną keikti ir šitaip savo paslaptį 
išdavė. 

Tada visi pamatė, kas per šventasis jų pastorius, ir nuo to laiko nie- 
kas juo nebetikėjo. 

Angliadegys 


artą gyveno varganas žmogus. Jis degė anglis ir važinėjo į mies- 
tą savo prekių parduoti. Vieną dieną jis ten sutiko pažįstamą, 
ir ėmė abudu šnekučiuotis, 
— Kiek čia daug ponų, visi su juodais drabužiais vaikšto, — pasakė 
angliadegys.— Turbūt jie mokyti ir išmintingi. Ir aš norėčiau toks būti. 
— Tu ir taip juodas,— pasišaipė pažįstamas.— Nusipirk dar juodus 
drabužius, tada būsi toks pat mokytas, kaip kiti. 
Angliadegys taip ir padarė — išleido visus pinigus ir namo par- 
važiavo be jokio grašio. 
— Na, ar daug pinigų gavai? — paklausė žmona. 
— Dabar mums, žmonele, nieko netrūks! —atsakė jis— Aš dabar 
išmintingas ir mokytas. 


— Matau jau, matau! — atkirto žmona.— Alaus prisisiurbęs, tai ple- 
pi niekus. 


Kaip tik tuo laiku karaliui dingo žiedas. Jis kvietėsi pas save vi- 
sokius mokytus vyrus, kad jie padėtų žiedą rasti. Tatai sužinojo ang- 
liadegys ir tuojau pas karalių nukako. 

— Kas tu toks būsi? — paklausė karalius. 

— Esu protingas, mokytas žmogus ir didelis aiškiaregys. 

— Jeigu taip, tai pasakyk, kas mano žiedą pavogė. 

— Nėra tokios paslapties, kurios neišaiškinčiau— atsakė angliade- 
gys.— Tiktai reikia daug laiko ir popieriaus nemaža prirašyti. 

Karalius šiam protingam vyrui duoda vietą pilyje, duoda laiko ir 
popieriaus kiek reikia, tik tegul vagį surandąs. 

Netrukus visi pamato, kad jis ne koks mulkis, o baisiai mokytas 
vyras — tokią krūvą popieriaus prirašė, kad net baisu. Ir perskaityti 
niekas negeba — taip ten keistai visokių kablių priraityta. Bet laikas 
eina kaip su kojom, o apie vagį jokios Žinios. 

Karalius jau ėmė abejoti mokyto vyro išmintim ir sako, jeigu per 
tris dienas vagies nerasiąs, riesta būsią! 

— Jei nori karšto, reikia pakaitint, jei nori gero, reikia palaukt,— 
atsakė angliadegys.— Kaip gausi anglis, jei malkos dar nesudegusios? 

Tačiau karalius nė girdėti nenori tokių kalbų. Angliadegys suprato, 
kad čia gerai nesibaigs. Bet ką gi daryti? 

Tam mokytajam vyrui visą laiką patarnaudavo karaliaus tarnai — 
tie patys, kurie žiedą pavogė. Kai vienas po vakarienės atėjo stalo nu- 
imti, angliadegys pasigręžė į jį ir atsidusęs pasakė: 

— Pirmas jau atėjo! 

Jis norėjo pasakyti, kad viena diena jau baigėsi ir pirmas vaka- 
ras atėjo. Tačiau tarnas pamanė, kad šis mokytas vyras apie jį 
šneka. 

— Jis turi gudrią galvą! — pranešė tarnas draugams ir papasakojo, 
ką angliadegys sakė, 

Kitą dieną antras tarnas laukia, ar mokytas vyras ir jam to nepa- 
sakys. Ir tikrai: kai tarnas nuėmė stalą po vakarienės, aiškiaregys sun- 
kiai atsiduso ir tarė: 

— Ir antras jau atėjo! 

Trečias tarnas nekantriai laukia, ką jam sakys. Ką gi: trečią va- 
karą jis eina su indais iš kambario, o mokytas vyras rankas sudėjo 
ir sušuko: 

— Štai jau ir trečias! 

Ir jis taip smarkiai atsiduso, tarsi širdį būtų kas užgulęs. 

Tarnas nei gyvas, nei miręs nueina pas savo draugus ir sako: 

— Aišku, jis viską Žino! 

Tada jie nuėjo pas angliadegį ir puolė į kojas maldauti, kad tas 
neįduotų jų karaliui. Mokytasis vyras išklausė juos ir begal apsi- 
džiaugė. Jis pažadėjo kaltininkų neišduoti, bet liepė atnešti pavog- 
tą žiedą ir dubenį putros. Tie atnešė. Angliadegys įmetė žiedą į 
putrą ir liepė tarnams suėsdinti ją visų didžiausiajam karaliaus 
buliui. 

Praėjo trys dienos. Iš ryto karalius ateina pas angliadegį ir rūsčiai 
klausia, kas gi tas vagis. | 

— Ne be reikalo rašiau ir ieškojau! — gudriai pradėjo mokytas vy- 
ras.— Dabar aš žinau: vagis ne žmogus! 

— O kas? — nekantriai paklausė karalius. 

— Tavo bulius! — atsakė angliadegys. 

Išvedė bulių iš tvarto, papjovė ir iš tiesų rado žiedą. Karalius bu- 
vo labai laimingas. Jis norėjo mokytąjį vyrą ir toliau pasilikti savo 
tarnyboje, bet tas, gudrus būdamas, prašė atleisti. Tada karalius jam 
dovanojo trobą, arklį ir dar šimtą sidabro muštinių priedo. 

Kisieliaus valgiau 


paklausdavo: 
— Ką, sūneli, tau valgyti davė? 

Sūnus visados apsakydavo, kuo buvęs pavaišintas. Kartą svečiuose jį 
pamylėjo kisieliumi. Sūnus niekada nebuvo tokio daikto valgęs ir tokio 
pavadinimo girdėjęs. Namo eidamas, jis visą laiką kartojo, kad ne- 
pamirštų: 

— Kisieliaus valgiau! Kisieliaus valgiau! 

Kelyje pasitaikė griovys. Kai šoko sūnus per griovį, ir užmiršo tą 
žodį. Žiūri jisai į griovį — nieko nemato, tiktai vandenį. Ėmė ranka 
po griovio dugną graibyti. Graibė graibė gerą valandą. Privažiuoja po- 
nas ir klausia: 

— Ko ten ieškai? 

— Brangaus daikto,— atsakė sūnus.— Šokdamas per griovį, pame- 
čiau ir dabar negaliu rasti. 

Ponas galvoja: „Gal iš tiesų vaikinukas kokį brangų daiktą pa- 
metė.“ Ir jis šoko ieškoti. Graibo abudu, tik purvai tyška, išsidumblino, 
net baisu žiūrėti. Prieina tijūnas: 


. J iena motina turėjo sūnų. Kai jis iš kur pareidavo, toji visada 

— Ko jūs čia ieškote, pone? 

— Eikš ir tu ieškoti, čia brangus daiktas įkrito. 

Ieško visi trys, net prakaitu apsipildami. Privažiuoja pastorius: 

— Ko jūs čia ieškote, mano vaikai? 

— Brangaus daikto,— atsako ponas.— Ir jūs eikšekit! 

Ir pastorius ėmė griovį maišyti, ir dar savo vežėją pasišaukė. Tas 
prieina, pasižiūri į griovį — dumblas suplaktas, net putoja. 

— Tai kad išmaišėte, kaip kisielių! — pasakė vežėjas. 

Tuos žodžius išgirdęs, sūnus tik drykt iš griovio ir nukūrė šauk- 
damas: 

— Kisieliaus valgiau! Kisieliaus valgiau! 

O tie visi liko stovėti, rankomis skėsčiodami. 


Toks tokį patiko 


ienas turtuolis tiek daug skolų prisidarė, kad, jas užmokėjęs, 
būtų likęs plikas kaip tilvikas. Jis visaip suko galvą, kaip iš 
bėdos išsisukti. 

Šisai turtuolis turėjo dukterį, begal didelę tinginę, todėl jai nesi- 
taikė nė vieno jaunikio. Jis daug pinigų žadėjo duoti tam, kas išgarsins 
didelį dukters kraitį ir suras turtingą jaunikį. 

Vienas apsukrus jaunikaitis, toks pat tuščiakišenis, išgirdęs kalbas 
apie turtingą dukterį, sumanė iš vedybų prasigyventi. Jis pasiskolino 
puošnią karietą, gerus žirgus, sumanų vežėją ir išvažiavo pas turtuo- 
lio dukrą. Kelyje jisai klausia vežėją: 

— Ar gerai moki meluoti? 

— Meluoti nemoku, bet pritarti, ką pats sakysi, tai tikrai galėsiu. 

— Na, tai važiuojam! Ž 

Netrukus juodu įvažiavo į turtuolio kiemą ir sustojo neva arklių 
pasišerti. Jaunikaitis išlipo iš karietos, dairosi aplinkui ir stebisi. Tur- 
tuolis išeina ir klausia, ko jis taip stebisi. Jaunikaits atsakė: 

— Muūsuose kitokie pastatai. Aš pats turiu tokią pilį, kurios viršuti- 
niame aukšte girdėti, kaip angelai gieda. 

— Ką, iš tikrųjų? Galgi užeisi vidun? Kur važiuoji? 

— Man dar tolimas kelias prieš akis, geriau neisiu, kad nesu- 
gaiščiau. 

— Eikš gi, eikš! Mano duktė gardžius pietus sutaisė. 

Užėjo. Bet kol jaunikaitis valgė, turtuolis paslapčiom nuėjo pas 
vežėją ir ėmė jį kamantinėti: 

— Klausyk, ar iš tiesų tavo ponas turi tokią pilį, kad viršutiniame 
aukšte girdėti, kaip angelai gieda? 

— Apie angelus nežinau, nes viršutiniame aukšte nesu buvęs, bet 
kai ką pats savo akimis regėjau: aną dieną višta buvo ant stogo už- 
lėkusi ir žvaigždes nuo dangaus lesė. 

Tai išgirdęs, turtuolis strimgalviais puolė prie jaunikaičio ir ėmė 
klausinėti: kur važiuojąs, ko važiuojąs? 

— Važiuoju piršliuosna,— tas atsakė. 

— Nors ir piršliuosna,— sušuko turtuolis,— šiandien vis tiek tavęs 
neišleisiu. Kur benulėksi, jau vakaras! 

Prikalbino. 

Pavalgę išeina pasivaikščioti į daržą. Turtuolis ėmė girtis kopūstais, 
kurie labai gražūs užaugę. Jaunikaitis tiktai pečiais gūžtelia: 

— Mūsuose tokių niekas kopūstais nevadina. Mano paties darže to- 
kių galvelių rasi, kad po jom kokia dešimt ar dvylika žmonių nuo lie- 
taus pasislepia. 

Turtuolis vėl pas vežėją — apie kopūstus pasiteirauti. Tasai sako: 

— Kokie šiemet mūsuose kopūstai, tikrai negaliu pasakyti, nes šią 
vasarą pono darže nebuvęs, tačiau šitai žinau: pernai vėtra nukėlė 
daržinės stogą, tai nulaužėm vieną kopūstlapį ir juo visą stogą 
uždengėm. | 

Tada turtuolis nusivedė jaunikaitį į sūrinę ir rodo jam savo sūrius, 
klausinėdamas: 

— Kaip jūsuose sūrius deda? 

— Mūsuose sūrius su arkliais mina. 

Turtuolis vėl pas vežėją — apie sūrius pasiteirauti. Tasai sako: 

— Kaip jie sūrius deda, nežinau, nes prie to darbo manęs nestato. 
Tik va ką žinau: aną savaitę ėjom į mišką malkų kirsti ir pasiėmėm 
vieną sūrį. Atėjo pietų metas, pradėjom su kirviais sūrį kapoti ir, 
tik pamanykit, iš jo visą eržilą iškapojom. “ 

Na, turtuoliui jau gana; jis tuojau vedasi jaunikaitį į vidų ir kalbą 
tik į vedybas suka, tik savo dukterį garbsto. Jaunikaitis mato, iš kur 
vėjas pučia, ir, lyg niekur nieko, sako: 

— Gera pati — didelis turtas. Kad man būtų lemta tokią gauti! Bet- 
gi ji už manęs neis. 

— Kas neis? 

— Tavo duktė! 

— Neis? Na, čia tai pažiūrėsim! Rytoj tegul susirengia, poryt ir 
vestuvės! 

Gerai. Iš ryto jaunikaitis kužda vežėjui: 

— Lig šiol labai gerai sekėsi, bet, kol mes čia vestuves šoksim, tu 
dumk namo ir sukalk iš lenių aukštą aukštą bokštą, kai tik pama- 
tysi mane su uošviu parvažiuojant, padek bokštą, tegul liepsnoja 
šauniai. | 

Pasakyta — padaryta. Kai žentas su pačia ir uošviu buvo jau nebe- 
toli namų, ūmai pamatė: nuo kalvos dūmai ir ugnis kamuoliais į pa- 
dangę verčiasi, jog nė prieiti negalima. Žentas ir ėmė šaukti: 

— Ak tu bėda mano! Kol mes vestuves šokome, mano aukštoji pi- 
lis sudegė, mano kopūstai susvilo, mano sūriai sugruzdėjo! Dabar, pa- 
čiute, turto tik tiek teturime, kiek tavo skrynioj! 

Uošvis net išsižiojo. Še tau turtingas žentas! 

Diena per trumpa 


Tie jau taip dirbo nuo ankstaus ryto ligi vėlaus vakaro, bet 
jam niekada nebuvo gana — nuolatos dejavo ir skundėsi, kad 
diena per trumpa, o alga per didelė. 


V J ienas ūkininkas pernelyg spyrė prie darbo savo šeimynykščius. 


Kartą vienas darbininkas dėl juoko jam pasakė, kad galima esą 
dieną prailginti. Reikią įbesti į saulę tripirštes šakes ir stipriai laikyti, 
ad ji dangumi neriedėtų. Ūkininkas tokiu patarimu apsidžiau- 
gė ir paprašė kalvio nukalti dideles šakes. Kai nukalė ir uždėjo ant 
ilgo koto, ūkininkas pasakė darbininkams: 

— Dabar jūs dirbsite tol, kol aš saulę laikysiu. 


„Apie pavakarius ūkininkas užlipo ant kalnelio, atstatė šakes į sau- 
lę ir laiko. Praėjo viena valanda, antra, jau ir ranka nebeklauso — 
šakes paleido. Darbininkai, pamatę, kad šeimininkas saulės nebe- 
laiko, kaipmat metė darbą. Jis kone pusiau plyšta iš piktumo, nes sau- 
lė dar aukštai, bet pats sustingęs, visai pasilenkti negali. O pati jį 
ramina: 

— Nieko, vyreli, rytoj pradėk saulę laikyti, kai bus arti laidos. 
Tada ji į šoną pasvirusi, lengviau bus laikyti. 

Kitą dieną ūkininkas užlipo ant kalnelio, kai saulė jau medžių vir- 
šūnes siekė. Pakėlė šakes, ištiesė rankas į priekį ir laikys. Tačiau šį- 
kart tas laikymas dar sunkesnis pasirodė. Kokią valandą palaikė, pas- 
kui akyse suraibuliavo, ir ūkininkas išsitiesė ant žemės kaip pupų pė- 
das. Pati vargais negalais jį atgaivino. 

Paskolintas grašis 


vėje susitiko du bičiuliai — dvaro bernas Juris ir dvaro bernas 

Janis. Juris gyveno kumetyne už septynių varstų į dešinę nuo 
dvaro, Janis gyveno kumetyne už septynių varstų į kairę nuo dvaro. 
Juris ketino krautuvėje pirktis nagines, ir jam pristigo vieno grašio. Jis 
ir klausia Janį, ar tasai negalįs jam grašio paskolinti. 

— Galiu, bet kada tu man atiduosi? Pats žinai, kaip sunku grašį 
pagauti. 

— Ko čia dėl grašio burną aušinti! Kitą sekmadienį čionai susitik- 
sim — kaip didelis tavo grašį atiduosiu. Jau kad aš pasakiau — tai lyg 
kirviu nukirsta. 

Sutarta tai sutarta. Janis paskolina grašį. Išaušta sekmadienis. Janis 
tuojau į krautuvę. Ateina, laukia — Jurio nė kvapo. O Juris namuose 
sako Žmonai: 

— Žmonele, man šią savaitę nesisekė, nė grašio nepelniau. Kaip aš 
pasirodysiu akyse Janiui, jei negaliu skolos atiduoti? Geriau taip pa- 
darykim: kai jis ateis ir savo grašio reikalaus, sakyk, kad aš jau trečia 
diena guliu be žado ir kažin ar kelsiuos. 


K artą buvo didelis dvaras, tame dvare krautuvė, o toje krautu- 

Tuo laiku Janis, Jurio nebesulaukdamas, eina dar tuos septynis vairs- 
tus lig Jurio namų. Ateina, sutinka Jurio žmoną ir klausia: 

— Kur Juris? Jis iš manęs aną savaitę grašį pasiskolino, žadėjo 
šiandien atiduoti, o nieko! 

Jurio žmona ėmė kaip žirnius berti: 

— Jani, Jani, neužsipulk ligonio Žmogaus! Jis jau trečia diena gu- 
li be žado. Kai pasveiks, atiduos tavo grašį, atiduos viską, ką 
skolingas, bet jei numirs, tai Žinia, mielas Jani, tada tegul lopeta sko- 
las moka. 

Kitą savaitę Janiui atsitiko eiti į dvaro darbus. Jis sutinka tokį ber- 
nioką iš ten pat, kur Juris, ir klausia: 

— Kaipgi mano bičiuliui Juriui klojasi? Ar eina į gerąją pusę? 

Berniokas stebisi: 

— Kaip, ar jam kada bloga buvo? 

— O kaipgi? Sekmadienį buvau nuėjęs skolos ieškoti, tai žmona pa- 
sakė, kad gulįs be žado. 

— Na, tai žmona tave apšovė. Jis ir žadą turi, ir sveikatą. 

Kitą sekmadienį Janis neberimsta — eis pas Jurį. Tačiau Juriui 
ir šią savaitę nepasisekė grašio užpelnyti, ir jis sako Žmonai: 

— Žmona, žinai, ką darysiu? Ant aukšto mes turime grabą, nu- 
nešiu jį į koplyčią ir atsigulsiu. Jeigu Janis ateis savo grašio, sakyk 
jam, kad aš jau miręs ir guliu koplyčioje. Jeigu netiki, tegul ateina 
pasižiūrėti. 

Juris ir guli koplyčioje viduryje miško, o tuo laiku plėšikams po 
ranka geras grobinys pasitaikė. Tie ieško saugios vietos, kur laimikį 
pasidalyti. Įeina į koplyčią ir šoks dalytis. Pinigus pasidalino nesun- 
kiai, bet va lieka auksinis žiedas, į kurį visų rankos atkištos. Tada 
plėšikų vyresnysis ir sako, rodydamas į grabą: 

— Kas šitą grabą vienu kirčiu perkirs, to žiedas ir bus! 

Juris sumetė, kad dabar jau nebegerai. Nuspyrė antvožą ir šaukia: 

— Jūs, nenaudėliai, nė mirusiems ramybės neduositt Ei numirėliai, 
kelkitės, šituos reikia pamokyti! 

Plėšikai trūkčiagalviais išdrumbėjo į mišką, visus pinigus palikę. 
Juris dabar laimingas be galo, sėdi ant grabo krašto ir pinigus skai- 
čiuoja. O Janis pro duris kyšt: 

— Ką čia veiki? Kada man grašį atiduosi? 

— Oi Jani, trys tūkstančiai tau, trys tūkstančiai man — juos mums 
pati laimė lėmė šventą dieną! 

Janis paėmė tris tūkstančius ir vėl reikalauja: 

— O dabar atiduok mano grašį! Du sekmadienius dusyk po septy- 
nis varstus suvaikščiojau, kiek dar mane spirsi vaikščioti? 

— Tu jau tiek daug gavai, ko dar nori? 

— Tai visai kas kita,— atkirto Janis.— Pats ką tik sakei, kad tuos 
tris tūkstančius mums laimė lėmė, o skolos tu man dar neatidavei. 

Taip jie barėsi barėsi, kol ėmė muštis. 

Plėšikams pagailo savo pinigų. Jie taip sugalvojo: drąsiausiasis su- 
grįš pažiūrėti, ar daug tų numirėlių prisikėlė. Gerai, drąsiausiasis iš jų 
patyliukais nukiūtino ligi koplyčios ir girdi viduje didelį bruzdesį. Kin- 
kas drebindamas, jis prilindo pasižiūrėti, kiek numirėlių yra. Įkišo gal- 
vą pro langelį, žiūri, kad ten baisios muštynės pasikėlę, girdi, kad tik 
apie vieną grašį kalba eina, Lig tik jis galvą įkišo, jo kepurę kas capt 
ir nuplėšė: 

— Še tau kepurę vietoj to grašio! 

Plėšikas, vargšelis, visai pakvaišęs iš baimės, atkuria be kvapo pas 
savuosius ir sako: 

— O dangau! Kiek ten tų numirėlių prisikėlę! Mūsų pinigų visiems 
tik po grašį teišėjo, ir tai vienas be nieko liko. Nutraukė man kepurę 
ir ibruko tam, kad nusiramintų. 


„Protingoji“ ponia 


susirenka kūlikai: javai drėgni — negalima kulti, reikia eiti na- 
mo. O dvarą tada valdė ponia, nes ponas buvo miręs. Toji 
liepia pašaukti jaujininką ir kvočia itin rūsčiai, kodėl jis negalįs javų 
išdžiovinti. 
Jaujininkas sako: 
— O ką gi, ponia, aš padarysiu, kad ugnis per sena! Visai jau ne- 
bedžiovina. 
— Ak taip! Na, o kurgi mes kitą, geresnę, gausime? 
— Kur gausimė Taigi mūsų smuklininkas turi jauną, stiprią ugnį, 
bet jis, gudruolis, neduoda be trijų pūrų kviečių. 
— Na, jei reikia, tai reikia! — atsakė ponia ir liepia jaujininkui iš 
klėties pasemti tris pūrus kviečių. 
Nuo tos dienos javai džiūvo gerai, tik laikykis. Ir kaip nedžius — 
juk už tris pūrus kviečių ugnis geriau dega, negu be trijų pūrų. 


V J ienam jaujininkui niekaip nesisekė javus džiovinti. Šit sykį vėl 

Pasaka apie gudrią pačią 


tarė jį griežtai nubausti. Trečią dieną prie dvaro jaujos jį pa- 
karsią kitiems įbauginti, kad žinotų, jog pono įsakymus visi 
turi vykdyti. To Žmogaus pati iš sielvarto vietos neranda. Galiausiai ji 
sugalvoja eiti į dvarą ir prašyti, kad ponas jos vyro pasigailėtų ir ne- 
kartų. Sugalvojo ir taisosi į kelią. O toji pati turėjo mažą žinduklį vai- 
kelį. Negi jį paliks vieną namie — pasiėmė. 
Eina eina — priėjo mišką labai pavargusi. Vaikas irgi ėmė verkti. 
Ji ir galvoja: „Reikia atsisėsti po kokia egle, pasilsėti ir vaiką pa- 
žindyti.“ Gerai: kaip manė, taip padarė. O ir pati valgyti užsinorė- 
jo — išsiėmė duonos žiauberę ir valgo. Pakelia galvą, ogi žiūri — eg- 
lės šakose tupi paukštelis ir savo mažylius peni. Žvilgt žemyn — po 
kojom skruzdėlės taip pat ką ėda. Pasilsėjo kiek, vaikelį pažindė ir 
eina toliau. 
Nueina į dvarą ir puola poną maldauti, kad jos vyro nekartų, kad 
namo paleistų. Ką ji su mažu vaikeliu be vyro turėsianti daryti? 
Ponas ir pažada vyrą paleisti, jeigu ji užminsianti tokią mįslę, ko- 


| | enų senovėje vienas žmogus neišpildė pono įsakymo, ir tas nu- 

kios jis įminti negalėsiąs. Pati valandėlę pagalvojo ir sako, kad už- 
minsianti tokią mįslę, kurios jis įminti negalėsiąs. Ponas labai ge- 
Iai mįsles mindavo, todėl jį tik juokai ima. Ir pati jam tokią mįslę 
užminė: 

— Aš valgau, iš manęs valgo, viršum manęs valgo ir apačioj ma- 
nęs valgo. 

Ponas galvojo galvojo, tačiau tokios keistos mįslės įminti nega- 
lėjo, ir gana. O pačiai, matai, šovė į galvą, Kaip jinai miške, po eg- 
le sėdėdama, valgė, vaikas iš jos valgė, paukštelis viršum jos valgė, 
o jai po kojų skruzdėlės lakstė ir taipogi valgė. Ponas negalėjo šios 
mįslės įminti, nieku gyvu negalėjo, todėl ir turėjo paleisti pačios vy- 
rą, juk žodžio nemainysi. Žmogelis baisiai prasidžiugo ir nežinojo, kaip 
pačiai atsidėkoti ir kaip jos išmintį bešiovinti. 


Sumanus bernas 


itą kartą buvo šeimininkas, kuris turėjo berną. Šeimininkas vis 
galvojo, kaip priversti berną kuo daugiau dirbti ir kaip čia jį 
kuo prasčiau maitinti. Juodu dirbdavo drauge, ir šeimininkas tik 
tada jį valgyti šaukdavo, kai pats baisiai išalkdavo. Šeimininkas vis 
valgydavo duonos minkštimą, o bernui tik plutas atkišdavo. Betgi ir 
tas nebuvo iš kelmo spirtas. Jis sugalvojo, kaip šeimininką pa- 
mokyti. 
Kartą, gerai padirbėjęs, šeimininkas sako bernui: 
— Aš valgyti noriu! 
O tarnas sako: 
— O aš dar visai nenoriu. 
— Kodėl? — klausia šeimininkas. 
— Aš,— sako bernas,— plutų prisivalgiau; kol jos pilve išmirksta, 
tol ir nenoriu valgyti. 
„Gerai, kad sužinojau,— galvoja šeimininkas,— dabar kietas plu- 
tas pats valgysiu, kad ilgiau neišalkčiau, o minkštimą tegul ber- 
nas kemša.“ 

Ir iš tiesų! Nuo to karto šeimininkas berną tik minkštimu valgydi- 
no, pats plutas krimto. Vėl kiek laiko praėjo. Šeimininkas, smarkiai 
nusidirbęs, sako bernui: 

— Aš valgyt noriu! 

O bernas atsako: 

— O aš dar visai nenoriu. 

— Kodėl? — klausia šeimininkas. 

— Aš,— sako bernas, — minkštimo prisikertu: jis pilve kaip molis 
sulimpa; ko! atsileidžia, tol žmogus sotus ligi kaklo. 

„Na, dabar aš suprantu,— galvoja šeimininkas.— Reikia viską drau- 
ge valgyti — minkštimą ir plutą, tada bus geriausia." 

Ir nuo to karto šeimininkas nebetaikė atskirti bernui vien prastąją 
duonos dalį. 


T urtingo šykštuolio galas 


ideli šykštuoliai, kurie pinigus krauna ir krauna, galų gale pa- 
tys ant savo pinigų krūvos numiršta. 

Vienas žmogus buvo labai turtingas ir šykštus. Iš visų jis 
baisiai lupdavo, o kitam mokėti visai nenorėjo. Jisai turėjo tokį pi- 
nigų rūsį ir ten kas dieną nulipdavo prie savo lobių pasėdėti. Bet tas 
turtuolis ėmė būgštauti, kad vagys kada rūsio užrakto neišlaužtų ir pi- 
nigų neišvogtų. Ir nuėjo pas kalvį, liepė jam nukalti tokią spyną, kuri 
pati užsirakintų. Kalvis nukalė, kokią liepė, ir prigrasino, kad kiekvie- 
nąsyk, į rūsį lipdamas, neužmirštų spynos nukabinti, kitaip dar jį patį 
užrakins. Bet šykštuolis kartą ėmė ir pamiršo tą spyną nukabinti. Toji 
tuojau užsirakino, ir žmogelis ant savo pinigų krūvos galą gavo. 

Tinginė pati 


pinta. Nors turtinga ir graži buvo, niekas nenorėjo jos vesti, 

nes žmonėse ėjo kalbos, kad ji esanti kaip ir nesveika — tokį 
nartą turinti: kai mergai kas nepatinką, tai ji metanti visus darbus ir 
krintanti į lovą —tol gulinti, kol jos norą išpildą ir jai įsigeriną. Kartą 
vis dėlto ir pas ją atvažiavo jaunikis — jaunas, pasiturintis ūkininkas. 
Motina, dukters paikintoja, savo mytėtinę šlovina, sako, kad būsią 
sunku skirtis ir be jos gyventi. O tėvas, tiesios širdies ir doras Žmogus, 
sako jaunikiui: 

— Jei tau patinka mano duktė, imk ją, galgi taip Laimos duota, 
bet, kad manęs piktuoju neminėtum, iš anksto pasakysiu: jai Kartais 
toksai nartas užeina. 

Jaunikis valandėlę pagalvojo ir sako: 

— Kas bus, tas bus, imsiu ją: kur rasi žmogų visai be ydos. Aš 
ir pats turiu ydą, kad ir retai užeinančią. 

— Kokią gi? 

— Kai nevalgęs gaunu šalio vandens išgerti, tai mane pasiutys 
apima. 

; turtingų tėvų namuose augo vienturtė duktė, labai graži ir išle- 


Svarsto ir šiaip, ir taip, pagaliau nutaria, kad merga su nartu ir 
bernas su pasiučiu tinka į porą. Gerai. 

Susivedė juodu ir ėmė labai gražiai gyventi — didelėje meilėje ir 
santarvėje. Kokį mėnesį drauge pagyveno, tik šit ūmai pačiai užėjo 
noras važiuoti pas motiną, o vyras sako, kad porą dienų pakentėtų, da- 
bar visai nesą laiko, reikią skubėti arti. Tai pasakęs, jis pasišaukia 
berną, ir abudu išeina arti. O jaunajai šeimininkei užėjo nartas; toji 
brinkt į lovą ir nė žinoti nenori, kas namuose dedasi. Prie lovos pri- 
eina tarnaitė ir sako, kad metas būtų taisyti valgyti ir nešti artojams 
pusrytį, o šeimininkė tik šnypščia kaip gyvatė lovoje, nė žodelio 
nepratardama. Išsigando tarnaitė ir iš kambario išdulkėjo. 

Aria aria šeimininkas su bernu, aria ir vis laukia pusryčio, bet 
veltui — niekas neneša. Tada šeimininkui topt galvon, kad pačiai tur- 
būt nartas užėjo. Jis ir sako bernui: 

— Arkim ligi pusryčio, o tada eisim namo. Jeigu namuose nebus 
pataisyta valgyti, tai daryk, kaip sakysiu; o kai tave mušti pulsiu, lįsk 
po lova. 

Gerai. Arė arė, pareina namo, žiūri: šeimininkė drybso lovoje, o 
valgio nė kvapo. Šeimininkas sako bernui: 

— Pavargau, o valgyti nenoriu, atnešk man puoduką šalto van- 
dens atsigerti; atsikvėpsiu, kol arkliai paės. 

Tatai išgirdus, pačiai jau eina šiurpas — mat, ji prisiminė vyro „pa- 
siučio" ydą. Ji būtų mielai atsikėlusi, betgi kitą kartą vyras nebeti- 
kės, kad ji serga. Ne, taip ir liko gulėti —kur čia vyrui pasi- 
duosi. 

Šeimininkas išgėrė kelis gurkšnius ir jau pradėjo vaikščioti, pra- 
dėjo švilpauti ir protarpiais kalbėti: 

— Neturiu ko valgyti — kodėl? — ar koks plikšis esu? — ką? — ar 
tinginiauju? — ką? —ar nebėra ko į puodą dėti? — ką? — Berne, pa- 
duok vandens puoduką! 

Šeimininkas vėl geria. Visą vandenį išgėręs, kai trenkė puoduką 
į žeme, tik šukės po kambarį pasipylė. Paskui ėmė jau greičiau po 
kambarį vaikščioti ir garsiau kalbėti: 

— Na ir nenaudėlis tu, berne, mano pati guli serga, 0 tu man 
negali valgyt pataisyti —aš tave, Žalty, pamokysiu! — Jis pasičiumpa 

nuo vagio rimbą: — Pamokysiu tave, rupūžgalvi! Mano pati guli ser- 
ga, o tu negali valgyt pataisyti? — ir, užsimojęs rimbu, puolė bermną. 

Tas, nieko nelaukęs, šmakšt į palovį. O „pasiutęs“ šeimininkas taip 
kirto botagu per lovą, kad pačiai kaipmat visas nartas išgaravo. Bet 
tam „pasiutėliui“ nors tu ką: prišoko prie lovos, čiupo pačią, išsitraukė 
į viduaslį ir pliekia rimbu iš peties, šaukdamas: 

— Mano pati guli serga, o tu, velnio berne prakeiktas, negali man 
nė valgyt pataisyti. Aš tave pamokysiu! 

Pati rėkia, klykia, aimanuoja, o vyras duoda jai į kailį, kol ta 
pasižada visą amžių narto nebevarinėti. Tik tada šeimininkas paleido 
pačią, numetė rimbą, parvirto ant grindų ir, visas trūkčiodamas, už- 
knarkė. Pati tuojau šoko ugnies kurti ir vyrui kuo geriausią pusrytį 
pataisė. Ir bernas iš palovio išlindo. O šeimininkė verkdama jam tyliai 
sako: | 

— Ko gi tu po ta lova lindai, negalėjai geriau pro duris išsmukti? 

— Taigi aš, miela šeimininkėle, nė nežinojau, kad jis ims taip 
siusti! 

— Jis gi toks nuo tavo šalto vandens pasidarė. Kam tu jam 
davei? 

— Juk mudu abu norėjom gerti, kodėl tu, šeimininke, tai žinoda- 
ma, leidai jam šaltą vandenį duoti? 

Tuo laiku ir šeimininkas pabudo iš pasiučio miego. Galvą pakėlęs, jis 
dairosi aplink ir sako: 

— Oi, kaip man galvą skauda! Berne, duok vandens atsigerti! 

Pačiutė tučtuojau pripuolė: 

— Ak mielas vyreli, negerk to šalto vandens! Še, geriau atsigerk 
šilto pieniuko. Eikš prie stalo. Juk tu šiandien dar net nevalgęs nė 
kruopelytės! 

Vyras atsistojo, atsisėdo prie stalo, gerai prisikirto ir meiliai pa- 
dėkojo pačiutei už gerą pusrytį. 

Nuo tada šeimininkei niekada daugiau nartas nebeužėjo, ir ji vi- 
sados rūpinosi savo vyru, kad tas nevalgęs šalto vandens negertų. 


Kas žino daugiau, tegul 
pasakoja toliau 


ano tėvo laukuos šiąvasar užaugo didžiulis ąžuolas su devyniom 

šakom. Po tuo ąžuolu — skrynelė: dangtelis sidabro, o pati auk- 

so. Iškasiau skrynelę, atvožiau dangtelį — viduje pasakų kamuo- 
lėlis. Vyniojau vyniojau kamuolėlį — išvyniojau, sekiau sekiau pasa- 
kas — visas išsekiau. Kas žino daugiau, tegul pasakoja toliau. 

